
ĮŽANGA 


Įsivaizduokite gyvenimą visiškai kitokiame pasaulyje, nepažįs- 
tamoje vietoje, kur negalėtumėte atpažinti net savo proto, kur, 
bombarduojamas sensorinių stimulų, jūsų protas tesuvoktų ma- 
žytę visumos dalelę, tačiau jūs vis vien tikėtumėte - ar būtumėte 
priversti tikėti — esąs visaregis ir visažinis. 

Įsivaizduokite, kad tame pasaulyje esate save apgaudinė- 
jantis robotas, kurio judesius, kalbą bei elgesį lemia proto me- 
chanizmo, apie kurio veikimą jūs nieko neišmanote, nustatytos 
komandos. Įsivaizduokite, kad viena šio mechanizmo dalis regu- 
liariai ir savavališkai surenka išsklaidytą prieinamą informaciją 
ir sukuria įmantrių istorijų, paaiškinančių, kas vyksta aplink. 

Įsivaizduokite, jog pasaulis, kuriame daugybė fotonų ata- 
kuoja tinklainę, tampa trijų matavimų erdve, pilna objektų bei 
skirtingų paviršių, kuriuos galima paversti vidiniu tos pat aplin- 
kos vaizdiniu, kurį vėliau, būdamos visiškai kitokios cheminės 
būsenos, smegenys gali dar kartą sugrąžinti į protą, tačiau šįkart 
jau kitoje, nepažįstamoje aplinkoje. 

Keisčiausias šio pasaulio dalykas yra jame vykstančios kone 
magiškos transformacijos: elektros srovės bei cheminių medžia- 
gų pagalba kuriamos idėjos, vizijos, haliucinacijos ir prisimini- 
mai. Šis vyksmas peržengia ribą tarp fizinio bei nematerialaus 
pasaulio ir nepaklūsta nei logikos, nei mokslo dėsniams. Visa tai 
tampa dar paslaptingiau dėl to, jog vos pakeitus cheminę sudėtį, 
elektros cirkuliaciją ar net fizinį smegenų pamatą, šios mintys bei 
vaizdiniai pakinta neatpažįstamai, tačiau tuo pat metu nesutei- 


kia jokios informacijos, kaip visa tai buvo sukurta. 

Tiesa, toli ieškoti nereikia. Kaip tik tokiame pasaulyje mes 
ir gyvename. Tai sąmoningo proto pasaulis, kuris yra visiškai 
kitoks, nei mums atrodo. Per pastaruosius du dešimtmečius są- 
monės tyrinėjimai pakeitė mūsų požiūrį į smegenų veiklą bei tai, 
kaip jos kuria mūsų patiriamą pasaulį. 

Iš tiesų yra keletas „proto teatrų“. Vienas jų yra nedidelė 
erdvė jūsų galvoje, kurioje, tarsi nesibaigiantis filmas, sukasi są- 
moningo proto įvykiai. Tai jūsų proto akių namai. Šiame teatre 
tėra vienas žiūrovas - jūs. Tik jūs galite mums papasakoti, kas 
rodoma teatre. 

Nenuostabu, kad taip jaučiamės, tačiau kartais vidinio teatro 
koncepcija įsipina taip giliai į žmonių protą, jog net mokslininkai, 
kalbėdami apie sąmonę, remiasi šia idėja. Daug metų filosofas 
Danielis Dennettas praleido svarstydamas ir persvarstydamas 
šią idėją bei laikydamas ją „dekartiškuoju teatru“. Jis prieštarauja 
minčiai, jog kažkas smegenyse apdoroja, redaguoja ir pateikia są- 
monę. Tas kažkas neegzistuoja - sąmonė yra galutinė riba. 

Jo žodžius išgirdo. Sąmonę tiriantys ekspertai bet kokio- 
mis priemonėmis stengiasi atsiriboti nuo vidinio teatro idėjos, 
tačiau tuo pat metu išlieka populiari „visuotinės darbo erdvės“ 
teorija, atskleidžianti, kaip veikia sąmonė, lengviausiai supranta- 
ma įsivaizduojant tai kaip teatrą, kurio scenoje rodomi sąmonės 
vaizdiniai. Tačiau šis spektaklis rodomas net ir tuomet, kai nėra 
žiūrovų. 

Per pastaruosius kelerius metus proto teatro paslapčių at- 
skleidimas tapo viena iš labiausiai jaudinančių ir didžiausius iš- 


šūkius keliančių mokslo sričių. Ši knyga yra būtent apie tai. 


Pirmas skyrius 


KAS YRA SĄMONĖ? 


Baugu rašyti knygą apie tai, ko tiksliai nusakyti negali net eksper- 
tai. Sveiki atvykę į sąmonės valdas. Iš tikrųjų tai neturėtų būti su- 
dėtinga. Galbūt mes retai susimąstome apie sąmonę, tačiau puikiai 
žinome, ką reiškia jos neturėti. Miego metu, išskyrus tuomet, kai 
sapnuojame, esame be sąmonės. Prarandame sąmonę nualpę arba 
kai mums gerokai trinkteli. Tuo metu, kiek mes žinome, mūsų gal- 
voje beveik nieko nevyksta. Iš tiesų mūsų smegenyse vyksta dau- 
gybė procesų, tačiau mes to nesuvokiame. Sąmonė ir suvokimas 
yra neatsiejami; šias sąvokas net galima laikyti sinonimais. 

Sąmonės praradimas dėl fizinio smūgio arba miegas be sa- 
pnų yra dažniausiai pasitaikančios sąmonės nuokrypos, tačiau 
ne vienintelės. Jei operacijos metu jums suleidžiama anesteti- 
kų, išliekate nesąmoningi, kol veikia vaistai. Dažniausiai taip 
ir būna, tačiau yra Žmonių, pasakojančių įstabias istorijas: „Aš 
mačiau gydytojus operacinio stalo gale ir pagalvojau: „O, Die- 
ve, jie pradės operaciją, nors aš esu sąmoningas“. Mėginau jiems 
pasakyti, tačiau negalėjau kalbėti, neįstengiau net pajudėti... Tai 
buvo vienas baisiausių mano išgyvenimų“. Arba: „Sąmoningu- 
mas buvo gąsdinanti patirtis... Tarsi beviltiška gyvuliška baimė, 
kai mėgini parodyti kitam, jog esi sąmoningas, tačiau negali pa- 
krutinti nė pirštelio“.!“ 

Ne tokiais dramatiškais atvejais pacientai kartais prisimena 
arba atpažįsta tam tikrus aplinkinių vartotus žodžius, kuomet 
juos „veikė“ anestetikai. Kraštutiniais atvejais menkinantys ko- 


* Pastabos pateiktos skyrių pabaigoje (vert. past.) 


PROTO TEATRAS 


13 


14 


mentarai apie pacientą („Šitam nevertas skirti daug dėmesio“) 
arba nerimastinga chirurgų reakcija („Labai tikėtina, kad tai au- 
glys...“) gali būti susiję su ilgiau trunkančiu gijimu po operacijos. 
Tai rodo, jog tam tikra prasme pacientas girdėjo šiuos žodžius, 
tačiau, regis, jie nepasiekė sąmonės. Kartais hipnozės seansai po 
operacijos patvirtina pacientą iš tiesų girdėjus ir galintį prisimin- 
ti operacinėje išsakytus komentarus. 

Tačiau ar tai leidžia teigti, jog egzistuoja tam tikras sąmo- 
ningumo lygis, kai žmogus yra veikiamas anestetikų? Nebūtinai. 
Kartu su anestetikais pacientui suleidžiama ir paralyžių suke- 
liančių, raumenis atpalaiduojančių vaistų, todėl retsykiais jis gali 
suvokti aplinką, tačiau neįstengia to parodyti aplinkiniams. Tai- 
gi mokslininkams tenka remtis netiesioginiais sąmonės indikato- 
riais (pavyzdžiui, smegenų bangų modeliais), kol pacientai yra 
„išjungti“, arba pooperacinės hipnozės bei kitais būdais išgauti 
jų prisiminimus. Nė vienas šių būdų nesuteikia griežtai apibrėž- 
tų, patikimų duomenų, kokių norėtume. Tai sąmonės tyrimuose 
nuolat iškylanti subjektyvumo problema: mano mintys ir jaus- 
mai žinomi tik man. Nors ir labai vaizdingai ar gyvai juos tau at- 
pasakočiau, apibūdinimas visada liks neišsamus, kadangi mano 
sąmonė bent iš dalies tau neprieinama. Kas žino, galbūt opera- 
cijos metu mes visi esame sąmoningi, tačiau visa tai pamirštame 
jai pasibaigus. Kas įrodytų, jog tai ne tiesa?“ 

* Kadjau kalbame apie neįmanomus įrodyti dalykus, iškelkime - ir atmeskime - solipsizmą, 
idėją, jog visa yra absoliutus subjektyvumas. Solipsistai (jei iš tiesų tokių esama) tvirtina, 
jog egzistuoja tik protas, o visa, ką mes suvokiame, tėra jo kūriniai. Woody Allenas puikiai 
pasakė: „O ką, jei viskas tėra iliuzija ir niekas iš tiesų neegzistuoja? Tuomet už savo kilimą aš 
tikrai sumokėjau per daug“. Viena linksmiausių netyčinių remarkų apie solipsizmą priklau- 
so Bertrandui Russellui, kuris pasakojo, jog jam parašiusi moteris tvirtino esanti solipsistė ir 


buvo be galo nustebusi, jog kitų neegzistavo (Bertrand Russell, Human Knowledge: Its Scope 
and Limits [London: Allen and Unwin, 1948)). 

O ką manote apie atminties spragas vairuodami automobi- 
lį, kuomet staiga suvokiate, kad neprisimenate, kaip nuvažiavo- 
te paskutiniuosius dešimt kilometrų? Iš pirmo žvilgsnio jos gali 
atrodyti tarsi trumpalaikiai aptartojo fenomeno variantai, tačiau 
nors ir neprisimenate vairavę, vis dėlto buvote sąmoningi. Galbūt 
jūs kalbėjote telefonu, klausėtės radijo ar leidote savo mintims 
klajoti kur kitur, tačiau bet kuriuo atveju turėjote būti sąmonin- 
gi ir dėmesingi. Tokios proto „klajonės“ nuo vairavimo rutinos 
prie kitų, įdomesnių minčių yra stulbinamas sąmonės gebėjimo 
priimti ar atmesti įvairias protines veiklas pavyzdys. Tai taip pat 
iliustruoja, kaip lengvai mintis ar vaizdinys patenka į sąmonę 
arba iš jos išprašomas, ir kiek nedaug laiko tam prireikia.“ Štai 
kas, bent jau trumpam, nutinka sąmoningumui vairuojant. 

Tai nereiškia, jog tuo metu padidėjo jūsų galimybės pakliūti 
į eismo įvykį kelyje, tačiau kaip galėtumėte tai žinoti? Bet kokios 
netikėtos aplinkybės akimirksniu priverstų jus pasijusti visiškai 
sąmoningais, 0 jei ne, tai nieko nepakeistų - jūsų pėda spaustų 
stabdžių pedalą, nes taip liepia elgtis pasąmonė (išsamiai tai bus 
aptariama vėliau). Jei šis trumpalaikis suvokimo trūkumas ir ne- 
žymiai sulėtintų jūsų reakcijos laiką, veikiausiai, to net nesužino- 
tumėte. Su kuo palygintumėte šį momentą? Taip pat įmanoma, 
jog, jums kažką pastebėjus ir grįžus į visiško sąmoningumo būse- 
ną, prisiminimai apie bet kokį sąmonės nuklydimą būtų ištrinti. 

Turint galvoje, kad pasąmonė yra greta ir lengvai prieina- 
ma bet kuriuo metu, būtų paprasčiau sąmonę apibūdinti kaip 
kitą jos pusę; tai dalykų visuma, dingstanti mums esant nesąmo- 
“ Jūs galite kalbėti su šalia sėdinčiu keleiviu vairuodami pasąmoningai, tačiau negalite šių 


dalykų daryti atvirkščiai - kalbėti pasąmoningai, dėmesį nukreipdami į kelią. Tai rodo, jog 
kalba ir sąmonė yra susijusios glaudžiau, nei sąmonė ir vairavimas. 


PROTO TEATRAS 


15 


ningiems. Tačiau kas šie dalykai? Nesibaigiantis vaizdinių ir žo- 
džių - net muzikos - srautas, tekantis galvoje? Gebėjimas atkurti 
toli esantį ar jau nebeegzistuojantį kambarį sename name, už- 


pildant jį spalvomis, kvapais ir garsais? Gebėjimas mąstyti apie 


faktą, jog mes mąstome? Atsakymas yra visa tai ir dar daugiau. 


Kasdieniška akimirka kupina sąmoningų įspūdžių. 


Lėtai tapykime paveikslą: ankstyvą rytą jūs sėdite prie 
pusryčių stalo, saulės spinduliai skverbiasi pro langą, puode- 
lis kavos, maistas ir laikraštis — ši paprasta, rami scena glumi- 
na sensorinės informacijos kiekiu. Kaip puikiai jūsų sąmonės 
srautas (bene geriausiai žinoma psichologo ir sąmonės tyrimų 
pradininko Williamo Jameso frazė) sugeba apdoroti šią nuolatos. 
kintančią sensorinę informaciją bei atitinkamus prisiminimus, 
įsitikinimus, emocijas, ir visa tai sujungti į vieną bendrą sąmonę? 
Daugumai iš mūsų - gana neblogai; mes manome, jog visiškai, 


absoliučiai ir itin kokybiškai suvokiame pusryčių stalo aplinką. 

Kas toliau? Ribų nėra. Įsivaizduokite, jog pilate pieno į kavą 
ar arbatą. Kaip nusprendžiate, kada sustoti? Paprastai nuspręsti 
padeda spalva. Kaip tai darote? Lygindami anksčiau gerto gė- 
rimo spalvos prisiminimą su besikeičiančia spalva puodelyje, 
pasiruošę sustoti, kai spalvos sutaps. Be abejo, tam reikia sąmo- 
nės - jums neišeitų pilti pieno į kavą, jei tuo metu patirtumėte 
vieną iš greitkelio „atminties užtemimų“. Turite sutelkti dėmesį 
ir suvokti kavos paruošimo procesą. 

Lengva pasakyti, tačiau iš kur kyla anksčiau gertos kavos 
spalvos prisiminimas? Kaip sugrąžiname jį iš ten, kur jis papras- 
tai laikomas, į sąmoningą protą, kad, juo remdamiesi, galėtume 
nustatyti, kiek pieno pilti į kavą? Kur paprastai saugomas šis pri- 
siminimas? Vienas paprasčiausias prisiminimas neišvengiamai 
sukelia kitus, gilesnius prisiminimus, pavyzdžiui, apie nuos- 
tabų kavos puodelį, kurį vieną šaltą rudens dieną gėrėte Banfo 
nacionaliniame parke. Tai nėra vien sausos mintys - kartu jos 
sugrąžina tiek su prisiminimu, tiek su tuo momentu susijusias 
emocijas. 

Iki šiol mūsų pusryčių stalo situacijoje sąmonė neatliko vie- 
nos svarbios nuolatinės funkcijos. Kiekvienas kavos gurkštelėji- 
mas ar naujas laikraščio puslapis atskleidžia vis daugiau naujos 
informacijos, kuri įtraukiama į sąmonėje kuriamą paveikslą, ta- 
čiau tuo pat metu žmogus nuolatos suvokia pats save. Jūs žinote, 
jog tai jūs, ne kas nors kitas, sėdi prie stalo. Suvokiate, kad tūks- 
tančiai žmonių mėgaujasi ryto saule, tačiau tik jūs mėgaujatės 
ja savaip. Iš tiesų tai nėra papildoma jūsų sąmonės atsakomybė; 
asmenybės, privatumo bei subjektyvumo esmė neatsiejama nuo 
Mąstymo, jausmų bei pastabumo. Jei jūsų protas yra visiškai tuš- 


Clas, nėra kur pastebėti savęs. 

Nors ir labai turtingas būtų sąmonės turinys, jis nėra vie- 
nintelė sąmonės sudedamoji dalis. Taip pat svarbi suvokiamų 
dalykų kokybė, su jais susiję jausmai, kažkas, kas leidžia mums 
suvokti, jog esame sąmoningi. Jei manote, kad sunku apibūdinti 
minčių sąmoningumą, tai jausmų sąmoningumą apibrėžti dar 
sudėtingiau. Filosofai šiuos jausmus vadina gualia; kiek yra žino- 
ma, Minėti jausmai nebūdingi kitiems nesąmoningai informaciją 
apdorojantiems subjektams, pavyzdžiui, kompiuteriams arba 
mažas smegenis turintiems gyvūnams ir vabzdžiams. Tačiau šie 
jausmai, be abejo, yra sąmonės dalis. Kokie jie? Šiuo klausimu 
sutinku su tais, kurie apie juos mąsto. Filosofas Frankas Jackso- 
nas rašo: „Papasakok man viską, ką fiziško gali papasakoti apie 
gyvas smegenis, jų būsenas, funkcinį vaidmenį, ryšį su tuo, kas 
vyksta kitu metu arba kitose smegenyse, ir taip toliau, ir pana- 
šiai, tačiau, net pasitelkęs visą išmintį bei sudėjęs šį pasakojimą į 
visumą, nesužinosiu nieko apie tai, koks veriantis yra skausmas, 
kaip ėda niežulys, kaip kankina pavydas, arba kuo pasižymi ci- 
trinos ragavimas, rožės uostymas, didelio triukšmo girdėjimas ar 
žiūrėjimas į dangų“ .* Filosofas Davidas Chalmersas, galutinį šių 
potyrių paaiškinimą taikliai pavadinęs „sudėtinga problema“, 
prideda panašų sąrašą: „Juntamos raudonumo savybės, šviesos 
ir tamsos potyriai... klarneto garsai, kamparo kvapas... sąmonin- 
go minčių srauto patyrimas“? Galiausiai, neurologas Christofas 
Kochas kalba apie panašių, tačiau šiek tiek sudėtingesnių pa- 
vyzdžių porą: „Primityvus nepamirštamų liūdnų Mileso Daviso- 
dainos „Kind of Blue“ garsų išgyvenimas ir ekstaze persmelktas 
troškimas šokti visą naktį“. 

Šiuos pavyzdžius pacitavau norėdamas parodyti, jog eks- 


pertai žino, kas yra gualia, nors aš pats ir nesu įsitikinęs. Susidu- 

riu su tokia problema: jei mano raudonos spalvos suvokimą lydi 
„raudonumo“ jausmas, tuomet neįsivaizduoju, koks šis suvoki- 
mas būtų be jausmo. Bet kuriuo atveju, jūs patys galite tai išsi- 
aiškinti ir net pridėti savų pavyzdžių: valgyti virš laužo ugnies 
paskrudintus zefyrus arba savo veidu jausti laužo ugnies kaitrą. 
Daugelis filosofų, kartu ir minėtieji Jacksonas ir Chalmersas, 
mano, jog gualia taps didžiule kliūtimi, siekiant moksliškai su- 
prasti sąmonę, ir kad šių jausmų paprasčiausiai nebus įmanoma 
paaiškinti vien smegenų veiklos principais. Oualia galvosūkis 
nesibaigia ties „kaip“ ir „kodėl“? Kodėl mūsų smegenys sukuria 
prasto mėsainio potyrį, kuomet pakaktų išvardyti ilgą cheminių 
priedų sąrašą, ištižusios bandelės bei sunkiai sukramtomos mė- 
sos pojūčius, beskonio pomidoro griežinėlį, tuomet sudėti šiuos 
pojūčius į vieną ir išmesti tokį mėsainį? Kas gero iš mėsainio 
„patirties“? 

Štai kita medalio pusė. Yra nemažai kitaip manančių filo- 
sofų bei mokslininkų, kurių gualia nebaugina. Kai kurie tvirtina, 
jog nieko nepaprasta čia nėra ir, kai sąmonė bus suprasta, gu- 
alia pasirodys ne kas kita, kaip dalis visumos. Kiti sutinka, jog, 
sąmoningumo potyriai, jausmai yra paslaptingas reiškinys, ir 
neprieštarauja palaukti, kol šiuos jausmus bus galima paaiškin- 
ti paprasčiau, tai yra, kai sąmonę suprasime kur kas geriau. Jų 
nuomone, nors šiuo metu gualia ir yra nepaaiškinamas reiškinys, 
tačiau po kelerių metų naujos žinios gali padėti kuo puikiausiai 
juos suprasti. 

Kam gualia gali prireikti? Psichologas ir regos specialistas 
Richardas Gregory tvirtina, jog gualia be galo reikia mūsų sme- 
genims, jie kupini prisiminimų, nujaučiamos ateities vizijų bei 


dabarties sudėtingumo. Iš jų tik dabartis yra aprūpinta su gualia 

susijusiais jausmais, taigi visa, kas betarpiška ir aktualu, atrodo 
ryškiau. Gregory (ir kiti) teigia, jog gualia „Žymi dabartį“, situaci- 
ją, kuri šiuo metu reikalauja mūsų dėmesio. Be šios „vėliavėlės“ 
dabartis, praeitis ir ateitis būtų beviltiškai sumišę. Paprastes- 
nėms gyvybės formoms gualia nereikia, kadangi jų gyvenimas 
paremtas stimulo atsako principu, kurio metu daug mąstyti ne- 
reikia. 

Nesunkiai įžvelgsite, kad tai gali būti teisinga. Obuolio 
skonio, išvaizdos ar tekstūros prisiminimas tėra blyški pojūčio, 
žiūrint į obuolį ar jo atsikandant, imitacija. Prisiminimui trūksta 
gyvybingumo (gualia), kuriuo pasižymi tikras potyris, taigi ne- 
sunku juos vieną nuo kito atskirti. Tikrasis obuolys, į kurį sukon- 
centruojame savo dėmesį čia ir dabar, išsiskiria iš kitų. Jis buvo 
pažymėtas. Gregory pasiūlė tokį eksperimentą: atidžiai įsižiūrė- 
kite į kažką išskirtinio, pavyzdžiui, ryškiai raudoną kaklaraištį, 
tuomet užsimerkite ir stebėkite, kaip blėsta jo ryškumas. Dabar 
atlikite eksperimentą atvirkščiai: pradėkite užmerkę akis, įsi- 
vaizduokite kaklaraištį, tada atsimerkite. Kaip pažymi Gregory, 
„suvokimas yra stulbinamai ryškesnis, palyginti su vaizduotės 
vaisiumi ar prisiminimu |. 

Šis teiginys teisingas ne tik prisiminimų atveju: mano galva, 
bet koks procesas ar tarpininkas (nors ir labai kokybiškas), ski- 
riantis jus nuo tiesioginės patirties, sumenkina tos patirties gua- 
lia. Puikiausias pavyzdys yra televizorius. Nesvarbu, net jei turi- 
te septyniasdešimt dviejų colių įstrižainės plazminį ekraną, gero- 
ryškumo televiziją ir kino teatrui prilygstančią garso sistemą. Įsi- 
vaizduokite, jog žiūrite dokumentinį filmą apie pakilią nuotaiką 
buriuojant. Ar tai prilygtų potyriams, jei iš tiesų stoviniuotumė- 


te denyje, justumėte vandens purslus ant savo veido, burlaivio 

pasvirimą, vėjo gūsius? Ne. Man teko išgyventi kitokių, tačiau 
tokių pat efektingų išgyvenimų besilankant MD Robotics Toron- 
te, kur gaminama įvairi įranga kosmoso tyrimų programoms, 
įskaitant nepaprastai sudėtingus automatinius įrenginius Cana- 
landų trunkančios tikros ir animuotos dokumentinės medžiagos 
apie automatinių rankų darbą, tačiau tai neprilygo jausmui, kurį 
išgyvenau, stovėdamas šalia vieno iš robotų. Tikrovėje šie įren- 
giniai sukonstruoti dar gražiau, yra dar sudėtingesni, blizgesni, 
masyvesni — neapsakomai įspūdingi; tik stovint greta, spindu- 
liuoja nepamirštamus gualia. 

Taigi mūsų smegenys gali susitelkti ties aktualiais, čia ir 
dabar vykstančiais dalykais todėl, kad prisiminimai ir kai kurie 


vaizdiniai nėra tokie spalvingi, kaip juos sukūrę tiesioginiai pa- 
tyrimai. Jei mūsų prisiminimai būtų tokie pat ryškūs ar kupini 
gualia kaip tikrasis pasaulis, nesugebėtume jų atskirti, ir tai pa- 

= ———— SS 


garsai, mano manymu, yra dalis instrumento tapatybės — tiesą 
sakant, svarbiausia jos dalis. Todėl gan sudėtinga atskirti instru- 
mentą nuo potyrių klausantis jo garsų. Jei sutinkate su manimi, 
štai dar keletas žūtbūtinių bandymų paaiškinti, kas yra gualia. 
Pirmiausia, neuropsichologo V. S. Ramachandrano pavyz- 
dys apie skirtingas gyvūnų rūšis: „Įsivaizduokite, kad Amazonės 
upėje gyvena elektrinių Žuvų rūšis, tokių pat protingų kaip mes. 
Tačiau šios žuvys pasižymi kai kuo, ko trūksta mums - gebėjimu 
justi elektros laukus specialiais odos organais. Mes galime išty- 
rinėti šios žuvies neurofiziologiją ir išsiaiškinti, kaip organai jos 


šonuose pakeičia elektros srovės kryptį, kaip visa tai perduoda- 

ma smegenims, kuri smegenų dalis analizuoja gautą informaciją, 
kaip ši informacija panaudojama norint išvengti plėšrūnų, ieš- 
kant grobio ir panašiai. Tačiau, jei elektrinė žuvis galėtų kalbėti, 
ji pasakytų: „Puiku, vis dėlto jūs niekada nesužinosite, ką reiškia 
jausti elektros srovę“ “ 

Tai turėtų jums padėti, bet jei ne - štai dar viena analogija: 
įsivaizduokite, jog vaisių ir daržovių pramonės įmonė sukons- 
truoja robotą, kuris gali tiksliai nustatyti, kada persikai visiškai 
prinokę ir tinka vartoti. Jis galėtų išvardyti visas chemines sude- 
damąsias persiko dalis, palyginti jas su prinokusio persiko dalių 
įverčiais ir nuspręsti, kiek ištirtam persikui dar liko nokti iki to- 
bulumo. Bet, manau, jūs sutiksite, kad šis robotas negali „patirti“ 
šviežio persiko skonio taip, kaipjūs ar aš. (Iš kitos pusės, kai kurie 
dirbtinio intelekto ekspertai tvirtina, kad robotui įdiegus tokias 
pat sudėtingas kaip Žmogaus smegenis (procesorius), pastarasis 
taip pat „patirtų“ persiko skonį.) Galbūt meškėnas mėgautųsi 
persiku, tuo tarpu skruzdėlė - ne. Nors ir kokie sutvėrimai geba 


patirti, tai yra papildomas sąmonės privalumas. 


Tai štai kas, grubiai tariant, yra sąmonė. Tačiau nebūtų protin- 
ga sustoti čia, mat esama ir kitokių sąmonės formų - vienas iš 
jų tik spėjame egzistuojant, kitas — iš tiesų esame patyrę. Viena 
iš gal ir ne visiems malonumą sukeliančių sąmonės formų yra 
sapnai. Tai išties keista sąmonės forma, kupina vaizdinių iš bu- 
draus mūsų pasaulio ir ne tik, sujungtų į netikėtus derinius. Sa- . 
pnuojant nenaudojama jokia sensorinė informacija - smegenys 
pasitelkia tik prisiminimus bei savo gebėjimą kurti vaizdinius ir 
su jais susijusius jausmus, o rezultatas, kad ir koks absurdiškas 


atrodytų pabudus, visuomet išrodo tikėtinas. Siekdama paaiš- 

kinti ar suteikti prasmę gyvenimo įvykių sekoms, būdraujanti 
sąmonė prasimano tam tikrą kiekį dalykų, tačiau sapnuose šis 
gebėjimas pasiekia visiškai naują lygį. 

Sąmonę galima modifikuoti medituojant arba vaistais su- 
keliant haliucinacijas. Abiem būdais galima suardyti kai kuriuos 
esminius normalios sąmonės aspektus, pavyzdžiui, jausmą, kad 
jūs esate jūs, kad esate ribojami savo odos, ir kad ji skiria jus nuo 
aplinkos. Visi šie skirtingi sąmonės variantai yra svarbūs, mat jie 
siūlo alternatyvių požiūrių tiek juos patiriančiam individui, tiek 
juos tiriantiems mokslininkams. Tačiau, jei iš esmės nesiskiriate 
nuo kitų, tuomet didžiąją gyvenimo dalį praleidžiate būdraujan- 
čios sąmonės kasdienybėje, ir būtent šią sąmonės formą nagrinė- 
siu iš mokslo perspektyvos. 

Per pastaruosius dešimt ar penkiolika metų mokslininkai, 
ypač neurologai, į sąmonę pradėjo žiūrėti rimtai bei laikyti ją 
mokslinių tyrimų, eksperimentų objektu, kai kuo, kas - nors ir 
iš esmės subjektyvu - leidžia rinkti objektyvius mokslinius duo- 
menis. Didžioji šių mokslininkų dalis tapatina protą ir smege- 
nis bei mano, jog surinkę pakankamai duomenų apie tai, kaip 
tiksliai funkcionuoja smegenys, kol esame budrumo būsenos, 
suprasime, kas yra sąmonė. Ir nors kai kurie jų įtaria, jog taip ir 
nerasime galutinio atsakymo, vis dėlto jie pasirengę dirbti tol, 
kol sustabdys neįveikiama kliūtis. 

Gali būti, kad smegenys ir protas yra du visiškai skirtingi 
dalykai (ši pozicija vadinama „dualizmu“): protas yra unikalus, 
nematerialus, tačiau palaiko tam tikrą ryšį su fizinėmis smegeni- 
mis; šį ryšį gali pertraukti miegas ar komos būsena. Tik labai ne- 
daugelis smegenis tiriančių mokslininkų prisipažįsta esą dualis- 


tai. Dauguma yra įsitikinę, jog sąmonę bus įmanoma paaiškinti 

smegenų veiklos tyrimų pagalba, o tie, kurie nėra tuo tikri - kurie 
galbūt yra plačių pažiūrų ir neatmeta galimybės, jog protas yra 
kitokios, naujos rūšies energija ar materija, - savo dėmesį skiria 


toms problemos sritims, kurios atrodo išsprendžiamos. 


Sąmoningas termostatas 


Tai ne pokštas. Idėją, jog toks paprastas prietaisas, kaip termostatas, gali būti 
sąmoningas, jau kuris laikas aptarinėja filosofai. Vienas žymiausių sąmonės 
filosofų Davidas Chalmersas teigia, jog informacija yra sąmonės pamatas. 
Remiantis šia idėja, net termostatas (kuris veikia reaguodamas į besikeičian- 
čią informaciją) turi sąmonę. Reikia pridurti, kad Chalmersas iš tiesų nemano, 
jog termostatas jo namuose „jaučia“ temperatūros skirtumus. 

Idėja apie sąmoningą termostatą Chalmersą sudomino Stanfordo uni- 
versiteto Informatikos fakultete dirbantis Johnas McCarthy'is.? Jis tvirtino, 
jog tam tikromis aplinkybėmis būtų galima manyti, kad vienas ar kitas įren- 
ginys turi tam tikrų įsitikinimų, mat tai padėtų lengviau suprasti jo atlieka- 
mas funkcijas arba skirtingas būsenas, kuomet viduje vykstančių operacijų 
neįmanoma išsamiai paaiškinti. Akivaizdu, jog kuo prietaisas sudėtingesnis, 
tuo drąsiau jam būtų galima priskirti tam tikrų įsitikinimų. Kad ir kaip būtų, 


McCarthy'is turi savo nuomonę apie termostatus: 


Pirmiausia, įsivaizduokite paprasčiausią termostatą, kuris automatiškai 
išjungia šildymą patalpoje, kai temperatūra pakyla laipsniu aukščiau už 
nustatytąją, pradeda šildyti, kai temperatūra nukrenta laipsniu žemiau už 
nustatytąją, ir nedaro nieko, kol temperatūra patalpoje svyruoja dviejų 
laipsnių intervalu aplink nustatytąją... Mes priskyrėme jam tikslą: „Kamba- 
rio temperatūra turi būti normali“. Jei termostatas mano, kad kambaryje 


per karšta ar per šalta, jis nusiunčia signalą šildytuvui... Mes neskiriame 

jam jokių kitų įsitikinimų; jis neturi nuomonės nei apie tai, ar šildymas 
įjungtas, ar išjungtas, nei apie orą, nei apie tai, kas laimėjo Vaterlo mūšį. 
Jis tuo labiau neturi introspektyvių įsitikinimų, t. y., jis nemano manąs, kad 


kambaryje per karšta. 


Jeigu tai neprivertė jūsų bent akimirką patikėti, kad termostatai turi įsitikini- 


mų, pamėginkite šitai: 


Temperatūros reguliavimo sistemą mano namuose galima apibūdinti 
taip: termostatai pirmame ir antrame aukšte praneša centrinei šildymo 
sistemai, kada įjungti arba išjungti karšto vandens tiekimą šiose patal- 
pose. Centrinis vandens temperatūrą reguliuojantis termostatas praneša 
krosniai, kada įsijungti arba išsijungti, taip palaikydamas norimą karšto 
vandens temperatūrą rezervuare. Neseniai antrame aukšte pasidarė per 
karšta, ir man iškilo klausimas, ar antro aukšto termostatas klaidingai 
pamanė, kad antrame aukšte buvo per šalta, ar krosnies termostatas su- 
klydo manydamas, kad vanduo per daug atšalo. Pasirodė, kad nė vienas 
jų neklydo; pirmo aukšto reguliatorius mėgino išjungti vandens tiekimą, 
bet nesugebėjo to padaryti, mat sklendė buvo užstrigusi. Pirmo iškvieti- 
mo metu santechnikas aptiko gedimą, po to apsireiškė darkart, kai nauja 
sklendė buvo užsakyta. Santechniko paslaugų kaina nuolatos kyla, tuo 
tarpu mikrokompiuterių - pamažu krenta, taigi vis didėja paskata sukur- 
ti tokią temperatūros reguliavimo sistemą, kuri žinotų daug daugiau, ne 
vien apie temperatūros svyravimus visame name, bet ir apie savo svei- 
katos būklę. 


———— — ||| PA 


Sąmonės platybėse slypi ir keisti, vaizduotės sukurti persona- 
žai. Galimybė, jog sąmonė peržengia mokslo ribas, leidžia filo- 


sofams pasitelkti įsivaizduojamą sutvėrimą, „zombį“, siekiant 

pagrįsti poziciją, jog protas ir smegenys yra du skirtingi daly- 
kai. Įsivaizduokite tapačias kaip jūs būtybes, kurių molekulinė, 
atominė bei atomus sudarančių dalių visuma nieko nesiskiria 
nuo jūsiškės, kurios elgiasi kaip jūs, tačiau neturi vidinės gyvy- 
bės, suvokimo arba sąmonės. Šios būtybės yra ne kas kita, kaip 
robotai. Tokie zombiai taptų gyvu įrodymu, jog protas ir sme- 
genys nėra vienas ir tas pats, mat jie turėtų tokias pat smegenis 
kaip jūsų, tačiau neturėtų proto. Būtų sunku patikėti, kad mūsų 
smegenys neišvengiamai sukuria sąmonę, jei zombių smegenys 
nesugebėtų to padaryti. Tokių būtybių egzistavimas net nepri- 
stabdo nepritariančių dualistinėms idėjoms, mat jie atremia 
šiuos argumentus sakydami, jog, jei šie padarai turėtų smegenis 
kaip žmogaus, jie būtų neišvengiamai sąmoningi. Štai kaip vis- 
kas paprasta. 

Smegenų tyrimų laboratorijų sienų nepuošia zombius vaiz- 
duojantys plakatai, tačiau yra kita, dar neįtikinamesnė būtybė — 
„homunkulas“. Tai įsivaizduojamas mažytis žmogeliukas (nie- 
kada nemėginta įsivaizduoti moteriškos lyties „homunkulą“), 
kuris patogiai įsitaisė jūsų smegenyse ir per didelės įstrižainės 
kokybišką ekraną stebi visą jūsų gaunamą sensorinę informa- 
ciją, apdoroja ją ir mąsto jūsų mintis. Gaila, kad jis toks nepo- 
puliarus, mat geriausiai paaiškintų, kodėl atrodo, jog sąmonė 
tarsi sutelkta į vieną smegenų dalį už jūsų akių. Tai būtų „proto 
teatro“ vieta: ekranas, patogi kėdė, traškučių trupiniais apibars- 
tytas kilimas. (Tiesą sakant, ši idėja dažnai išjuokiama pavadi- 
nant ją „dekartiškuoju teatru“ — antausis Renė Descartesui už 
drąsų teiginį, kad smegenyse yra tam tikra vieta - jis pasirinko 
kankorėžinę liauką - kur jos susitinka su protu). Nelaimei, jei 


savo sąmonės egzistavimą aiškinate mažučiu žmogeliukų savo 

smegenyse, tuomet jis taip pat turi tokį turėti ir taip toliau. Taip 
sukuriame nesibaigiantį homunkulų „matrioškų“ rinkinį“ Ši 
neužbaigtumo, nieko nepaaiškinanti savybė pavertė homunku- 
lą persona non grata sąmonės tyrimo moksle. Alternatyvi teorija — 
vėliau tai aptarsiu detaliau — teigia, jog sąmonė yra pasklidusi 
po visas smegenis, o ne sukoncentruota viename taške. Tai pa- 
traukli idėja, vienu užmoju susidorojanti su zombiais ir homun- 
kulais bei pakeičianti pastaruosius daugybe gana kvailų, neabe- 
jotinai nesąmoningų (tačiau darbščių) „zombių agentų“. Su jais 


susipažinsime vėliau. 


Moksliškai sąmonę tyrinėti nelengva ne tik dėl to, kad smegenys 
yra be galo sudėtingos, bet ir dėl subjektyvumo aspekto. Aš Ži- 
nau, kad esu sąmoningas. Tačiau kaip galiu Žinoti, kad jūs esate 
sąmoningi? (Arba iš kur jūs žinote, kad aš sąmoningas?) Mes visi 
atrodome ir elgiamės taip, lyg būtume sąmoningi, tačiau sąmo- 
nė yra toks subjektyvus dalykas, kad, neturėdamas galimybės 
žvilgtelėti į jūsų smegenis ir patikrinti (joks smegenų stebėjimo 
duomenų kiekis negali parodyti man, ką jaučiate), turiu patikėti 
vien jūsų žodžiu, ir atvirkščiai. Dar daugiau, net jeigu aš ir jūs 
esame sąmoningi, negaliu būti tikras, kad mano ir jūsų sąmonė 
yra tokios pat. (Tai senas galvosūkis: jūs galite tam tikrą spal- 
vą pavadinti oranžine ir aš sutiksiu, tačiau mes nežinome, ar ši 
spalva tiek jums, tiek man atrodo taip pat. Galbūt mano oranžinė 
spalva yra jūsų žalia, ir atvirkščiai.) 


“ Ironiška, tačiau prieš šimtmečius pirmasis homunkulas taip ir buvo sukurtas. Tai buvo 
miniatiūrinis individas, kuris, kaip buvo tikima, egzistavo žmogaus spermoje — „iš anksto 
susiformavęs žmogus“ - ir po apvaisinimo pavirsdavo į embrioną. Žinoma, spermoje gyve- 
nantis homunkulas turėjo turėti savo miniatiūrinius lyties organus, kurių spermoje egzista- 
vo dar mažesni iš anksto susiformavę žmogučiai, o seką užbaigė paskutinis pasaulyje gimęs 
Žmogus. Suprantama, šią teoriją buvo sudėtinga pritaikyti moksle. 

Ne tik savo išgyvenimų negalite man tiksliai apibūdinti; 
jūsų Mėginimai nupasakoti, kaip jaučiatės ar apie ką mąstote, 
taip pat yra abejotinos vertės. Šis teiginys turėtų priversti jus 
stabtelėti. Juk mes, aiškus daiktas, žinome, apie ką galvojame! 
Kaipgi kitaip? Nelaimei, yra gausu įrodymų, jog ne ką težinome 
apie giliausias savo mintis. 

Du eksperimentai turėtų jus įtikinti. Pirmąjį, pavadintą 
„Žmonių mąstymas“, 1931 m. atliko psichologas Normanas Maie- 
ris.Š Jis pakvietė tyrime dalyvavusius savanorius į didelį kambarį, 
kuriame buvo pilna įvairiausių objektų: karčių, veržtuvų, replių, 
ilgintuvų, stalų bei kėdžių. Tuomet nuo lubų jis nuleido du lai- 
dus, kurių galai vos siekė grindis tokiu atstumu, kad, sugriebęs 
vieno laido galą, tiriamasis negalėjo pasiekti kito laido galo. Tiria- 
mųjų užduotis buvo sugalvoti, kaip panaudoti kambaryje esan- 
čius objektus, kad būtų įmanoma surišti kabančių laidų galus. 

Didžioji dalis tiriamųjų beveik iškart pasirinko lengviau- 
sius sprendimus. Vieni pririšo vieną laidą prie kėdės, tuomet pa- 
stūmė ją kuo arčiau kito laido, sugriebė antrojo galą ir surišo juos 
abu. Kiti prie vieno laido galo pririšo ilgintuvą arba kartį. Tačiau 
dauguma tiriamųjų nepastebėjo vieno sprendimo, taigi Maieris 
pateikė jiems užuominą: jis priėjo prie vieno iš kabančių laidų 
ir paleido jį siūbuoti. Praėjus vos kelioms sekundėms — kiek- 
vienu atveju, mažiau nei minutei - šešiolikai tiriamųjų toptelė- 
jo sprendimas. Jie pririšo svorį prie vieno iš kabančių laidų, pa- 
leido jį siūbuoti ir, pribėgę prie kito laido, laukė, kol pirmasis 
priartės pakankamai, kad būtų galima jį sugriebti. Idėjos laikas 
buvo svarbus: nepaisant, kad daugeliui neprireikė nė minutės 
rasti sprendimą po užuominos, užduotis privertė juos mąstyti 


apie 5-10 minučių. 

O kiek iš tų šešiolikos tiriamųjų suvokė, kad jiems buvo pa- 
teikta užuomina? Vienas. Vienas! Kiti penkiolika sukūrė istorijas 
apie savo užduoties sprendimus. Jie tvirtino nepastebėję siūbuojan- 
čio laido, nesuvokę, kad tai buvo užuomina, arba nematę tyrėjo. 

Kaip tuomet jie manė, kad tai nutiko? „Paprasčiausiai man 
šovė mintis“; „Galbūt fizikos pamokos man padėjo“. Vienas tiria- 
mųjų, psichologijos profesorius, savo profesiją pavertė pajuokos 
objektu sakydamas: „Kai išmėginau viską, beliko tik įsiūbuoti 
laidą. Man kilo mintis apie siubavimą norint persikelti per upę. 
Įsivaizdavau medžiuose besisupančias beždžiones. Šie vaizdi- 
niai kilo kartu su sprendimu. Idėja pasirodė verta dėmesio“. 

Jei jums nepakako šio eksperimento, štai dar vienas. Tai 
vienas iš mano mėgstamiausių nesugebėjimo suvokti, kas dedasi 
mūsų galvose, pavyzdžių. Tyrimą atliko socialiniai psichologai 
Richardas Nisbettas ir Timothy Wilsonas? Prekybos centre jie 
pasistatė stalą su skelbimu „Socialinių tyrimų institutas - Var- 
totojų nuomonės tyrimas — Kuri prekė kokybiškiausia?“. Ant 
stalo jie išdėliojo keturias poras visiškai vienodų pėdkelnių (Agi- 
lon firmos, cinamono spalvos) ir klausė praeivių, kuri pora, jų 
nuomone, kokybiškiausia. Niekam nekilo sunkumų iš keturių 
identiškų porų išrinkti geriausią ar įvardyti, kuo būtent jų pa- 
sirinkta pora išsiskiria iš kitų. Tarp pasirinkimo priežasčių buvo 
mezgimo būdas, raštas, plonumas, tamprumas ir darbo meistriš- 
kumas. Penkiasdešimt žmonių iš viso pateikė aštuoniasdešimt 
priežasčių, tačiau nė vienas neįvardijo tikrosios - išdėstymo po- 
veikio. Poros buvo pažymėtos raidėmis A-D iš kairės į dešinę, ir 
šia eilės tvarka tyrimo dalyvių buvo pasirinktos, atitinkamai 12, 
17,31 ir 40 procentų. Tyrėjams paklausus, ar apklaustųjų žmonių 


pasirinkimui įtakos galėjo turėti eilės tvarka, visi, išskyrus vieną, 

atmetė tokią galimybę. Minėta tiriamoji, tuo metu lankiusi trejus 
psichologijos kursus, suvokė ir atsižvelgė į lemiamą išdėstymo 
svarbą... ji pasirinko B porą. Esmė ta, kad ji pasirinko, kai tikrovėje 
nebuvo iš ko rinktis. Šie du eksperimentai aiškiai rodo, kad ne- 
galime pasitikėti savo mąstymo procesu ar informacijos analize. 
Ojei negalime mes, tuomet kas galėtų? 

Nors ir negalime būti tikri, vis dėlto remiamės prielaida, 
jog jūs esate sąmoningi, aš esu sąmoningas ir kad mūsų sąmonės 
daugmaž panašios. Bet ar tikrai visų žmonių sąmonė tapati? 

Nepaisant vyrų ir moterų smegenų sandaros bei funkcijų 
skirtumų, nėra jokių įrodymų, jog lyčių sąmonės kuo nors skiria- 
si. Žinoma, vyrams ir moterims patekus į tokių pat įvykių sūkurį, 
jų sąmoninga patirtis bus skirtinga — patirtis, tačiau ne sąmonė, 
bent jau ne taip, kaip, manau, neandertaliečio sąmonė skirtųsi 
nuo mūsiškės ar šimpanzės sąmonė skirtųsi nuo jo sąmonės ar 
mūsų. Bet ir čia negaliu nieko tvirtinti vienareikšmiškai: ekspe- 
rimentų su įvairių rūšių primatais tendencijos rodo, kad jie yra 
pažengę daug toliau, nei mes manėme, o senas neandertaliečių ir 
modernių žmonių (anksčiau vadintų Cro-Magnon (ankstyvaisiais 
Homo sapiens - vert. past.) skirstymas pamažu persvarstomas — 
neandertaliečiai turėjo didesnes smegenis nei mes šiandien, jie 
gebėjo pasigaminti sudėtingų įrankių (ne tik menkų kirvukų) ir 
pergyveno drastiškų klimato pokyčių. Prieš penketą dešimtme- 
čių buvo manyta, kad mes, šiuolaikiniai žmonės, išnaikinome 
neandertaliečius arba paprasčiausiai pralenkėme juos evoliuci- - 
jos lenktynėse, tačiau šiandien jų išnykimą svariausiai paaiškina 
lemiami klimato pokyčiai, prieš kuriuos neandertaliečiai neatsi- 
laikė. Ar neandertaliečių sąmonė skyrėsi nuo mūsiškės? Manau, 


kad taip, tačiau sunku net įsivaizduoti, kokia ji galėjo būti. 

Be abejo, keliaujant dar toliau į praeitį, mūsų protėviai ne- 
buvo panašūs į mus: jų smegenys buvo kur kas mažesnės, ko 
gero, jie nemokėjo kalbėti ir nebuvo tokie išradingi. Tikėtina, kad 
jie turėjo sąmonę, tačiau ji neprilygo Homo sapiens. Kaip toli ga- 
lime žengti šiuo keliu? Dauguma mokslininkų šiandien sąmonę 
priskiria didžiosioms beždžionėms, kai kurie dar prideda kates, 
šunis arba apskritai visus žinduolius, tačiau šios prielaidos su- 
stoja ties varlėmis, gyvatėmis ir vabzdžiais. Mažai kas priskiria 
sąmonę bakterijoms.“ 

Taip būtų galima bendrais bruožais apibūdinti, kas yra są- 
monė, arba kaip ji mums atrodo. Tačiau svarbiausia, kad jūsų 
sąmonė priklauso jums ir niekam kitam. Filosofai ir smegenų 
tyrimo ekspertai gali ją nagrinėti, tačiau tik jūs žinote, kaip jau- 
čiatės ir ką mąstote. Prieš pasineriant į sąmonės mokslą, derėtų 
skirti šiek tiek laiko pamąstymui, ką sąmonė reiškia... jums. Vei- 
kiausiai iki šiol apie tai dažnai nesusimąstydavote, tačiau kitas 
knygos skyrius privers jus padaryti kaip tik tai. Tada ir tik tada 
galėsime pažvelgti į sąmonę ir vietą, kur ji neva gyvena - smege- 


nis - per mokslinę prizmę. 

Antras skyrius 


SĄMONĖS POJŪTIS 


Jau ilgiau nei dešimtmetį grupė šveicarų mokslininkų, vadovau- 
jamų Dietricho Lehmanno, registruoja elektrinę smegenų veiklą 
tikėdamiesi išskirti tam tikrus modelius - pastebimus tose sme- 
genyse besisukančių minčių ženklus.! Tai sudėtinga užduotis tu- 
rint galvoje, kad bet koks apčiuopiamas elektrinis signalas yra 
bendros milijonų smegenų ląstelių veiklos rezultatas, o tikslią jų 
buvimo vietą nustatyti sunku todėl, kad signalas, prieš patekda- 
mas į registruojančius elektrodus, turi nukeliauti per smegenis 
ir prasiskverbti per kaukolę. Nepaisant to, Lehmannas pastebėjo 
keletą intriguojančių dalykų. Pavyzdžiui, jis su savo komanda 
nustatė vadinamąsias „mikroiškrovas“ - neuronų veiklos pliūps- 
nius, trunkančius ne daugiau kaip 100 ar 200 milisekundžių, 
pasireiškiančius skirtingose neuronų grandinėse. Dar svarbiau, 
jog šios mikroiškrovos yra susijusios su tuometiniais Žmogaus 
išgyvenimais. 

Labiausiai intriguojančio eksperimento metu savanoriai 
studentai buvo paprašyti atsisėsti ir leisti savo mintims lėkti 
laisvai. Tiriamiesiems tebuvo pasakyta, jog retsykiais jiems bus 
duotas garsinis signalas ir, jį išgirdę, jie turi tuojau pat papasako- 
ti, apie ką tuo metu galvojo. Jokių kitų instrukcijų jiems nebuvo 
duota (kuo mažiau apkrautos smegenys, tuo geriau). Lehmannas 
ir jo komanda pastebėjo, kad smegenų veiklą galima klasifikuoti 
į vizualią ir abstrakčią. Pavyzdžiui, įsivaizduojama paplūdimio 
Scena patenka į vizualios veiklos kategoriją, tuo tarpu studento 


Svarstymai, ką gali reikšti žodis „tikėjimas“ - į abstrakčios vei- 

klos. (Šis studentas taip pat buvo priskirtas prie neeilinių baka- 
lauro pakopos studentų.) 

Suskirsčius mintis į kategorijas, jos buvo lyginamos su dvie- 
jų sekundžių EEG duomenimis, kurie buvo užregistruoti prieš 
pat garsinį signalą. Nepaprasta pasirodė tai, jog abstrakčios min- 
tys buvo susijusios su trumpučiu smegenų veiklos nukreipimu 
į kairįjį smegenų pusrutulį, tačiau tai vyko tik per paskutinius 
kelis šimtus milisekundžių iki garsinio signalo; visų dviejų se- 
kundžių prieš garsinį signalą EEG įrašas neužfiksavo panašios 
smegenų veiklos tendencijos. Kitais žodžiais tariant, šių tiriamų- 
jų mintys egzistavo vos dešimtadalį sekundės arba truputį ilgiau. 
Tiesą sakant, apibendrinę rezultatus tyrėjai priėjo prie išvados, 
kad, bent jau šio eksperimento metu, mintis apytiksliai truko 120 
milisekundžių. 

Mokslininkai taip pat teigė, jog „tariama nenutrūkstama 
sąmonės srovė sudaryta iš atskiriamų, vienas kitą sekančių su- 
dedamųjų blokelių“, ir kėlė klausimą, kodėl, jei taip yra iš tiesų, 
laikome sąmonę nepertraukiama minčių, vaizdinių bei jausmų 
seka. Galbūt kaip tik taip mes ir protaujame. Mąstymo procesą 
jie prilygino filmui: jeigu yra tinkamai sumontuoti, dvi valandas 
trunkantys pabiri kadrai pavirsta nenutrūkstama vaizdų juosta. 
Lygiai taip pat galėtume suvokti ir mūsų smegenų sugeneruotas 
mintis. 

Nejaugi išties tai, kaip mes patiriame savo sąmonę, skiriasi 
nuo to, kokia ji yra? Nėra abejonių, kad sąmonė atrodo vientisa. 
Kiekvieną sekundę jūs, be abejo, suvokiate daugumą aplink jus 
esančių objektų, įvykių, jumyse kylančių minčių bei jausmų, ta- 
čiau jie nėra statiški — jie iškyla, stabteli, tuomet paeiliui išnyksta; 


ši tėkmė niekada nenutrūksta. Williamas Jamesas, kurio prieš 

žimtmetį parašyti darbai ir šiandien laikomi kertiniu idėjų apie 
sąmonę akmeniu, nukaldino terminą, atspindintį nuomonę, jog 
minčių judėjimas niekada nesiliauja - „sąmonės srautas“. Jame- 
sas palygino jį su „upe, kuri nesustodama teka žmogaus budrios 
sąmonės valandomis“. Tai ne tik psichologams skirtas terminas — 
rašytojai Saulis Bellow ir Jamesas Joyce'as išliejo savo sąmonės 
srautą ant popieriaus, o Bobas Dylanas sudėjo į muziką. Šį termi- 
ną taip pat pasiskolino interneto kūrėjai („video srautas“). 

Sąmonės srautas yra puikus atspirties taškas, ties kuriuo 
galima pradėti gilintis, kaip juntame sąmonę. Problema ta, kad 
dauguma iš mūsų apie tai visai nesusimąstome, ir nors siekis 
nupasakoti, kaip juntame sąmonę, nėra moksliškas būdas anali- 
zuoti šį klausimą, jis bent paaiškina, ką mėgina pasiekti moksli- 
ninkai. Galų gale vidinė proto sandara ir yra jų tyrimų objektas. 
Jūsų proto. 

Pirmiausia, ar sąmonė išties yra srautas, nuolatinė vaizdi- 
nių, minčių ir jausmų tėkmė? Net ir Williamas Jamesas raiškiai 
teigė, kad iš dalies sąmonės srautas yra tarsi paukščio skrydis: 

„Kaip paukščio gyvenimas, tai tarsi nuolatinis skrydžių ir 
tupėjimo kaitaliojimasis. Tam tikros vaizduotės veiklos ritmas 
pasižymi galimybe išlaikyti vienus ar kitus vaizdinius prote ne- 
ribotą laiką bei mąstyti apie juos pastarųjų nepakeičiant. Skry- 
džių periodai pripildyti statiškų bei dinamiškų minčių apie są- 
sajas, kurios paprastai kyla tarp apmąstomų dalykų santykinio 
poilsio metu“ 2 

Tai verčia sąmonę lyginti su Rube Goldbergo įrenginiu, kur 
kamuoliukas nukrenta ant batuto, pastarasis jį siunčia atgal į 
lovelį, nuo kurio nusiritęs kamuoliukas atsitrenkia į švytuoklę, 


kuri tuomet pradeda siūbuoti pirmyn atgal ir t. t. Srauto tempas 

gali pakisti, jį gali pristabdyti trumpesnės ar ilgesnės pauzės — 
nuolatinė kintanti tėkmė pirmyn. Šios analogijos privalumas tas, 
kad išlaiko tą beprotybę, kuri kartkartėmis geriausiai apibūdi- 
na sąmonę. Nei Jameso paukščio skrydžio, nei Rube Goldber- 
go įrenginio analogija neprieštarauja Dietricho Lehmanno eks- 
perimentų rezultatams. Jei mikroiškrovos iš tiesų yra „mintys“, 
tuomet elektrinių modelių kaitą galima laikyti sąmonės sparnų 
plasnojimu arba kamuoliuko ridenimusi. 

Yra duomenų, dar tiksliau nusakančių sąmonės veiklos de- 
tales. Dešimtmečius psichologai mėgino nagrinėti bene tyriausią 
veikiančios sąmonės formą — svajones. Tačiau duomenų rinki- 
mas nėra paprastas: lengva paprasčiausiai leisti Žmogui atsisėsti 
ir mąstyti, tačiau kas kita įsiskverbti į jo mintis. 

Vienas iš metodų - paprašyti tiriamojo paspausti mygtuką, 
kai tik jo mintys pakinta (analogiška Lehmanno tiriamųjų sme- 
genų elektrinės veiklos sekimui). Bet kaip galime būti tikri, kad 
mintys nepasikeičia dėl fakto, jog jie privalo sekti savo mintis ir 
atitinkamai reaguoti? Tai sena dilema, kurią fizikoje padėjo iš- 
kelti idėjos apie kvantinę mechaniką: fenomenas pakinta, kai tik 
pradedame jį stebėti. Kitas būdas vadinamas „minčių atranka“. 
Žmogui duodamas skambutis arba koks nors kitas signalas, po 
kurio jis turi papasakoti, apie ką tuo metu galvojo. Šiuo atveju, 
žinoma, pasitikima Žmogaus atmintimi, todėl kai kurie tyrėjai 
baiminasi, jog gali būti prarasta sąmonės dalis, vadinama „pa- 
darinių dalelėmis“. Trečiasis metodas - mąstymas balsu. Tačiau 
jis taip pat turi savo trūkumų: atrodo, jog tai darantys Žmonės 
ties kiekviena mintimi apsistoja ilgiau, nei galbūt taip elgtųsi, jei 
nereikėtų jos išreikšti balsu. Jie išplečia minčių turinį, tuo tarpu 


minčių atranka jį susiaurina. Bet kuriuo atveju, mąstymas balsu 

padeda atskleisti srautą, šokinėjantį kamuoliuką ar kaip tai be- 
pavadintume. 
Štai keletas pavyzdžių iš mąstymo balsu nuorašų, kurie 


rieš porą dešimtmečių buvo surinkti Yale'io universitete? 


p 
Sunku palyginti, sunku daug ką sugretinti... plytelėmis klotos 


grindys, mano vonios grindys... kurios atrodo tarsi filmas, neži- 
nau kodėl, „Nepaprasta kelionė“ iškyla man prieš akis. Panašiau 
į Meksiką. Kojinės, batai, mėlyni džinsai, pagalvė, siūlai, balti 
ir mėlyni siūlai, baltos sienos, padangos, 1950 metai, Kaliforni- 
ja, Allenas Ginsbergas, barzdos, plaukai, juodi plaukai, raudoni 
plaukai, Lucille Ball, televizija, Bobas Hope'as, nosis, geidulingas, 
Nathanielis Westas, H. L. Smithas, pusė dolerio, šeši doleriai ir 
penkiasdešimt centų, aa... George'as Washingtonas, Abrahamas 
Linkolnas ir Abrahamo Linkolno gimtadienis, Valentino diena, 
saldainiai, sausainiai, cukrus, baltas cukrus, raudonas cukrus, 
rudas cukrus, baltas opiumas, baltas heroinas, rudas heroinas, 
Time žurnalas, Newsweek žurnalas, Life žurnalas, mirties Žurna- 
las, tarpinis Žurnalas, aaa... televizija, mmm... radijas, raudonos 
kojinės, mėlynos, žaidimai su kamuoliu, kukurūzų spragėsiai, 
dešrainiai, garstyčios, geltona, aa... Johnas Lennonas, aa... akiniai, 


daugybė akinių, Eltonas Johnas... 


Tai bent srautas! Štai dar vienas, visiškai kitoks, tačiau kartu toks 


panašus, pavyzdys: 


Turiu galvoje, kad labiausiai norėčiau gyventi Niujorke, vienaip 
ar kitaip išmėginti savo jėgas teatre, gyventi iš to, bet mes su [as- 
mens vardas buvo ištrintas] vis planuojame, kad, kai nuvyksime 
į Havajus, neveiksime nieko, kas padėtų ką nors pasiekti. Galbūt 
aš sudalyvausiu atrankoje į televizijos serialą „Hawaii Five-O“. 


Ne, aš mieliau gyvenčiau Kalifornijoje. Nesuprantu, kaip kas nors 

norėtų gyventi Rytinėje pakrantėje bet kuriuo metu tarp spalio ir 
vasario ar kovo. Jei Yale'io universiteto čia nebūtų, turiu omeny- 
je, esu laimingas čia studijuodamas, nenorėčiau gyventi niekur 
kitur tik dėl to, vienintelė priežastis, kodėl norėčiau važiuoti kaž- 
kur kitur, yra klimatas. Jei visa tai būtų galima perkelti į Kalifor- 
niją, būtų idealu. 

Mano kojinės yra per trumpos. Persivalgiau per priešpie- 
čius... Kur mano protas? Jaučiu, lyg jis nustojo veikti vien dėl to, 
kad turiu kažką sakyti. Tai ne ką tepadeda... Būtų puiku, jei ga- 
lėčiau... Per dieną nesiliauju galvoti apie tai, jog neturėčiau gal- 
voti apie tai, apie ką galvoju, todėl negaliu susikaupti ties tuo, į 
ką turėčiau sutelkti dėmesį. Gerai, kad šiandien nėjau į paskaitą. 
Tačiau, jei ir būčiau nuėjęs, sėdėčiau ir žiūrėčiau pro langą mąs- 
tydamas apie tai, ką dabar turėčiau daryti, ko nedarau ir kaip 
norėčiau šį savaitgalį nueiti į šokius, jei jie vyktų. Taigi dabar sė- 
džiu čia, neturėdamas ką veikti, išskyrus mąstyti, kadangi man 
tai patinka, tačiau nedarau net ir to... Reikėtų nueiti apsikirpti. Ši 


šukuosena jau pradeda atsibosti. 


Šie pavyzdžiai neatspindi tipiškos mūsų gyvenimo akimirkos, 
mat jie surinkti kontroliuojamoje tyrimo aplinkoje (akivaizdu 
antrajame monologe), be to, dauguma iš mūsų neturi tiek laisvo 
laiko galvoti apie niekus. Tačiau tai savotiškas langas mūsų min- 
čių labirintuose. 

Tiesą sakant, yra pakankamai svarių eksperimentais gautų 
įrodymų, jog mūsų smegenys nuolat yra tokios aktyvios, kaip 
atskleidžia nuorašai. Prancūzų tyrimų grupė neprašė savo tiria- 
mųjų atlikti vienokių ar kitokių protinių užduočių - jų buvo pra- 
šoma negalvoti apie nieką. Sunku įsivaizduoti, kaip tai padaryti, 
tačiau tiriamieji turėjo sėdėti užmerkę akis, nejudėti ir vengti 


tokių protinių veiksmų, kaip skaičiavimas. Užfiksavus smege- 

nų veiklos duomenis paaiškėjo, kad jos buvo kur kas aktyvesnės 
šiomis sąlygomis, nei atlikdamos bet kurią iš devynių pastangų 
reikalaujančių užduočių, pavyzdžiui, žodžių suvokimo ar ma- 
tematinių veiksmų. Patys tiriamieji pastebėjo, jog poilsio metu 
jų galva buvo kupina minčių. Smegenų aktyvumo stebėjimo re- 
zultatai patvirtino šiuos teiginius, mat išryškėjo veikla smegenų 
srityse, susijusiose su atmintimi, vaizdiniais bei emocijomis. 

Taigi pateiktus nuorašus laikykite ne tik mūsų smegenų 
galimybių pavyzdžiais, bet ir sudėtingesnės kasdienės sąmonės 
mozaikos detalėmis.* Trumpi pamąstymai (turint galvoje, kokie 
netikslūs jie gali būti) padeda įsivaizduoti, kokios galėtų būti ki- 
tos šios mozaikos dalys. 

Ką manote apie dainas, besisukančias jūsų galvoje, kai ne- 
sate susitelkę ties konkrečia užduotimi (rašant šią knygą, vis iš- 
nyra Dylano daina „One More Cup of Coffee“)? Šios dainos ne- 
galiu išmesti iš galvos jau porą valandų; ji suskamba tik tuomet... 
na, iš tiesų nežinau, kas paskatina ar leidžia tokį įsikišimą, bet 
atrodo, tarsi ji tykotų ten, užkulisiuose, pasirengusi išeiti į sce- 
ną bet kurią akimirką. Visi esame bent kartą suvokę, jog galvoje 
besisukanti daina (apie kurią dažnai nesusimąstome ištisus mė- 
nesius ar net metus) paprastai kažkokiu keistu būdu yra susijusi 

su nesenais mūsų gyvenimo įvykiais. Tikiu, jog; kartais tai tik su- 
tapimas, o kartais daina apie meilę mums primena asmeniškus 
išgyvenimus, tačiau kartais atrodo, kad daina visai neprašyta 
išnyra iš pasąmonės. 
š Tiesą sakant, kai kurie mokslininkai tvirtina, jog svajojimas ir sapnai turi kur kas daugiau 
bendro, nei mes linkę manyti, paprasčiausiai svajonės atrodo blankesnės, ne tokios dramatiš- 
kos ir paprastesnės, nes turi nuolatos konkuruoti su priimama sensorine informacija. Sapnai 


Nera veikiami šios informacijos. Tačiau nėra tiesioginių įrodymų, jog svajonės yra būdravimo 
būsenos sapnai - šie fenomenai tik labai panašūs. 

Mintis, jog egzistuoja tam tikra priešsąmonė, vieta, kur idėjos 
laukia savo eilės pakėlę sparnus, paaiškina kitą dažnai patiriamą 
fenomeną. Kai galvoje turite daugybę minčių ar reikalingų atlikti 
darbų ir vieną po kito juos sprendžiate, esate tikri, jei vieną iš jų 
staiga pamiršote, nes tai sukelia tam tikrą nerimo jausmą. Galbūt 
nesuvokiate to tiesiogiai (negalite įvardyti konkretaus asmens, 
įvykio ar situacijos, sukėlusių šį jausmą), tačiau paprasčiausiai 
žinote, kad jis yra. Tai įdomi įvykių seka: jūs žinote, kad kažkas 
slepiasi jūsų sąmonėje, kaip pliušinis žaislas po antklode, kurį 
išduoda tik nedidelis kauburėlis. Nepaprasta tai, jog pagaliau 
tai įvardijus, nerimo jausmas atslūgsta, pakeičiamas suvokimo, 
ką buvote pamiršę. Nerimas galbūt neišnyksta visiškai, jį pa- 
prasčiausiai užgožia tikslus ir tiesus dėmesys, kurį nukreipiate 
į pamirštą dalyką. Nesu girdėjęs apie tyrimus, patvirtinančius, 
jog egzistuoja tokie sąmonės užkulisiai, tačiau būtent taip galė- 
tume įsivaizduoti. Williamas Jamesas manė tai esant sąmonės 
„pakraščiu“: „paprasčiausias harmonijos ar disonanso jausmas, 
arba teisinga ar klaidinga minčių kryptis“. 

Yra ir kitų dalinės sąmonės ar sąmonės pakraščio pavyz- 
džių. Vienas iš jų vadinamas „ant liežuvio galo“. Daugeliu atve- 
jų, kai neprisimenate žodžio, vis dėlto kai ką apie jį žinote: pirmą 
skiemenį ar bent pirmąją raidę, žodžio ilgį, net paskutinis jo skie- 
muo gali skambėti pažįstamai (tai vadinama „vonios“ efektu, 
mat tai primena vonioje gulintį labai aukštą žmogų, kurio galva 
ir pėdos kyšo virš vandens, tačiau svarbiausia dalis - vidurys.— 


slypi po vandeniu). Jamesas turėjo tą patį galvoje: 


Tarkime, kad mėginame prisiminti pamirštą vardą. Mūsų sąmo- 
nės būsena tuo metu yra itin specifinė. Joje Žioji praraja, tačiau ji 


nėra paprasta. Toji praraja labai aktyvi. Joje tarsi plevena to vardo 

šmėkla, viliojanti mus reikiama kryptimi, priverčianti akimirką 
pasijusti visai greta ir tuoj pat paleidžianti mus sklęsti tolyn ne- 
suradus trokštamo atsakymo. Jei tuo metu mums pasiūlomi ne- 
teisingi vardai, ši keistai apibrėžta praraja tuoj pat juos atmeta. 
Pateikti vardai neatitinka prarajos formos. Skirtingų žodžių pra- 
rajos nėra vienodos, nors dėl savo pavadinimo įsivaizduojamos 
panašiai tuščios.* 
Smegenų aktyvumo stebėjimas „liežuvio galo“ fenomeno metu 
atskleidė, jog su problemos sprendimu susijusios smegenų da- 
lys, stebinčios, analizuojančios ir tikrinančios pasiūlytų sprendi- 
mo variantų teisingumą, yra - nereikėtų stebėtis - aktyvios tuo 
metu, kai subjektas mėgina prisiminti pamirštą žodį. Dar dvi 
sąmonės pakraščio ypatybės: pirmiausia, kai kitą kartą patirsite 
liežuvio galo ar panašų sąmonės pakraščio fenomeną, įsigilin- 
kite, kokius jausmus jie sukelia. Esu tikras, jog pastebėsite, kad 
jiems trūksta gualia - sąmonės pakraštyje vykstantys fenomenai 
nesukelia tokios intensyvios patirties, kaip visa sąmonė. Antra, 
kartais tokiose situacijose pasąmonė ateina jums į pagalbą. Jei 
< tojalės parengtą E21BA (ar, dar geriau, dainuojate dainą) ir bi- 
jote, jog pamiršite žodžius, geriausia apie tai per daug negalvoti, 
ir dažnai pasąmonė pasufleruoja reikiamą žodį. 
—Nūrstik nedaugelis iš mūsų turime galimybę užfiksuoti ne- 
rišlų savo sąmonės srautą taip, kaip tai padarė Yale'io studentai, 
beveik visi galvose nešiojamės nenutylantį komentatorių, kuris, 
anot kai kurių ekspertų, yra svarbi sąmonės dalis. Alainas Mori- 
nas iš Mount Royal universiteto Kalgaryje yra vienas iš tvirtinan- 
čių, jog kažkas, ką vadiname „vidine kalba“, leidžia mums ne tik 
išlikti sąmoningiems, bet ir apie tai galvoti.? Vidinė kalba yra bal- 


Su neišreikštos mintys, besisukančios mūsų smegenyse (kai ku- 


PROTO TEATRAS 41 


42 


riais atvejais, sprendžiant iš mano apklaustų žmonių, jos iš esmės 
nenutrūksta).“ Kartais vidinė kalba nutraukia tylą, kai kalbame su 
savimi, tačiau didžiąją laiko dalį ji paprasčiausiai yra - retsykiais, 
galbūt, kovoja su įkyrėjusia melodija, bet dažniausiai komentuo- 
ja galvoje vykstančius įvykius. Be abejo, šios knygos skaitymas 
aktyvina jūsų vidinę kalbą - be jos negalėtumėte skaityti. 
Mąstymas apie savo sąmonę laikomas savęs suvokimu. Mo- 
rinas tvirtina, jog viena yra būti sąmoningiems - matyti, užuosti, 
galvoti, jausti ir prisiminti — ir visiškai kas kita — mąstyti apie 
šiuos sąmonės elementus ar pasakyti sau: „Čia kvepia kaip mano 
močiutės virtuvėje, kai ši kažką kepa“, arba: „Man taip nuobodu; 
įdomu, kada galėsiu iš čia ištrūkti“. Pasak Morino, vidinė kalba 
sustiprina sąmonės srautą, suteikdama jam daugiau gyvumo, 
tačiau ji tarnauja ne vien sąmonei. Pasitaiko atvejų, Kuomet dėl 
smegenų sužalojimo vidinė kalba pradingsta, tačiau pacientas 
aiškiai vis dar yra sąmoningas, nors sąmoningumas galbūt su- 
silpnėja. Vidinė kalba leidžia jums sukurti savo įvaizdį; kaskart 
pildydami klausimyną apie savo asmenines savybes, turite pasi- 
kliauti vidine kalba, mat būtent ja naudojatės norėdami nusaky- 
ti, kas dedasi jūsų galvoje. 
Pirmajame knygos skyriuje minėjau, jog žinomasis sąmonės 
praradimo pavyzdys - „Kur dingo pastarieji dešimt greitkelio 
kilometrų?“ — pavadintas netinkamai. Jūs nepraradote sąmonės, 
ji tik buvo nukreipta nuo vairavimo į kitus dalykus. Mano ma- 
nymu, tam yra rimta priežastis. Ar kada nors susimąstėte, kaip 
koncentruojamas dėmesys vairuojant? Tai neapsakomai nuo- 
bodu! Vairuodami automobilį, pamėginkite: pažvelkite į vidinį 


* Filosofas Bernardas Baarsas tvirtina, jog vidinės kalbos neįmanoma sustabdyti ilgiau nei 
dešimčiai sekundžių ir kad jis pats tesugebėjo tai padaryti vos penkioms sekundėms. 


PROTO TEATRAS 


galinio vaizdo veidrodėlį, tuomet nukreipkite žvilgsnį į išorinį, 
apžvelkite užpakalinius priešais važiuojančio automobilio Ži- 
bintus, meskite žvilgsnį į degalų rodyklėlę ir greičio matuoklį, 
tuomet vėl grįžkite prie galinio vaizdo veidrodėlių, automobilių 
žibintų... greit pajusite, kad turite dvi išeitis: leisti savo mintims 
klajoti arba išeiti iš proto. Taip pat tiesa yra tai, jog kuo geriau 
įvaldomi tokie įgūdžiai, kaip vairavimas, tuo mažiau sąmoningo 
dėmesio jie reikalauja. Psichologai tai vadina „persimokymu““. 
Taigi, jums sėdus prie vairo, vairavimo veiksmai perduodami 
budrios sąmonės nereikalaujančioms nervų sistemos grandims, 
ir jūs galite leisti savo mintims nuklysti prie kitų dalykų, nebent 
jūsų protas visiškai išsijungtų." 

Sąmonė man atrodo šiek tiek kitokia ir pirmomis praside- 
dančios dienos akimirkomis. Vos nubudus, sąmonė akimirksniu 
neprisipildo - mintys kyla po truputį: aš nubudęs, žinau, kur esu, 
galiu žvilgtelėti į laikrodį ir sužinoti kiek valandų. Tačiau dienos 
darbai dar nepradeda užimti savo vietos mano galvoje. Likusią 
dienos dalį jie okupuos didžiąją dalį mano minčių ar bent jau 
sklandys aplink, bet kol kas jie iškyla tarsi ekrano užduočių juos- 
toje viena po kitos atsirandančios ikonos, įjungus kompiuterį. Po 
kelių akimirkų sąmonė visiškai užsipildo, ekrane matyti visos 
ikonos, ir tai nepasikeis iki vakaro, kol eisiu miegoti. 

Kiekvienas šių aukščiau pateiktų pavyzdžių paliečia vieną 
iš sąmonės pojūčio aspektų. Žinoma, veikiausiai jų yra kur kas 
daugiau — vienus patiriame visi, kitus juntate tik jūs ir niekas 
kitas. Galiausiai, norėčiau iškelti idėją, kuri gali pasirodyti eks- 


> I 

Ar protas apskritai gali „visiškai išsijungti“? Kai kuriose dzenbudizmo versijose viena iš 
būsenų vadinama „nemąstymu“. Manoma, jog pasiekę šią būseną galite stebėti, kaip mintis 
kyla, išsilieja į sąmonę, tuomet nublanksta ir galiausiai išnyksta, nesukeldama jokių kitų 
Minčių. 

tremali, bet tik todėl, kad šis klausimas retai užduodamas: kodėl 
man atrodo, tarsi mano sąmonės centras būtų pačiame galvos 
viduryje, tiesiai už akių?“ Kaip galėsite įsitikinti, sąmonė yra 
stipriai apdorota ir abstrahuota išorinio pasaulio versija, sudė- 
tingesnis kūrinys nei vien tik įspūdis, taigi, kodėl atrodo, kad ji 
sukoncentruota tarp mano ausų? Kodėl ji negalėtų pleventi man 
virš galvos arba už jos, arba tik vienoje pusėje? 

Klausiate, kodėl taip turėtų būti? Juk, galų gale, visa tai 
vyksta smegenyse, o jos yra būtent ten! Tiksliau sakant, atrodo, 
jog sąmonės centras yra tarp akių ir ausų, taigi kuo prasta mintis, 
jog mūsų „savastis“ yra greta dviejų pagrindinių juslių, regos 
ir klausos, padedančių mums nustatyti, kur yra suvokimui per- 
duodami vaizdai bei garsai? Jei objektas yra „štai ten“, tuomet 
logiška kuo efektyviau nukreipti savo akis bei ausis, kartu ir gal- 
vos centrą, štai ten, ypač jei objektas kelia pavojų. 

Iš kitos pusės, priimti vaizdai bei garsai veikiausiai nėra su- 
vokiami tose smegenų dalyse, į kurias atkeliauja iš regos ir klau- 
sos organų — didelė dalis šios sensorinės informacijos apskritai 
nepasiekia mūsų sąmonės. Apdorojimo metu į sąmonę patekusi 
sensorinė informacija nuolat perkeliama iš vienos smegenų da- 
lies į kitą; kartais šios dalys yra taip toli viena nuo kitos, jog no- 
rėdami jas parodyti, turėtume bakstelti į dvi skirtingas kaukolės 
vietas. Jei taip yra iš tiesų, tuomet kodėl sąmonė negalėtų kart- 
kartėmis bent persikelti iš vienos vietos į kitą? 

Dėl vienos ar kitos priežasties — o galbūt tokios apskritai 
nėra - sąmonė, regis, nuleido inkarą mūsų galvų viduryje. Reikia 
* Fizikas Erwinas Schrodingeris savo nedidelėje, tačiau itin vertinamoje knygoje, pavadinto- 


je „Kas yra gyvenimas?“, tvirtino, jog sąmonė, regis, yra „colis ar du už tarpuakio“ (What Is 
Life? The Physical Aspect of the Living Cell [Cambridge: Cambridge University Press, 1945]). 

pripažinti, kad nors daugeliui iš mūsų tai atrodo teisinga, tačiau 
įvairios apklausos atskleidė ir kitas sąmonės „rezidencijas“: savo 
knygoje „Beyond the Body“ Susan Blackmore pažymėjo, jog 
daugelis žmonių savąjį „aš“ patalpina už akių, tačiau „kai kurie 
nurodo kaktos vidurį, galvūgalį ar net gerklę bei širdį“.* Kaip ir 
daugelis kitų autorių, ji teigia, jog prisimindami įvairius įvykius, 
žmonės save mato kitaip. Pavyzdžiui, mėgindami prisiminti, 
kada paskutinį kartą buvote paplūdimyje, veikiausiai matysite 
save iš nugaros, iš viršaus ar iš bet kur kitur, tik ne iš savo galvos 
vidurio. 

Net jeigu pasirodys, jog smegenyse egzistuoja sąmonės 
centras (į panašų atradimą žvelgiama itin skeptiškai), pastaro- 
ji neturi jokios priežasties vargintis atskleisti tikslią savo centro 
buvimo vietą. Galiausiai, didžiąją laiko bei vaizduotės dalį ji pra- 
leidžia keliaudama per erdvę ir laiką - kam reikėtų visus šiuos 
vaizdinius sudėti vien į galvos vidurį? Mano manymu, vienas 
iš labiausiai įkvepiančių sąmonės aiškintojų, velionis Julianas 
Jaynesas, domėjosi tuo pačiu: „Manyti, jog sąmonė yra mūsų 
galvose... labai natūralu, tačiau nepagrįsta. Tikrai nenoriu pasa- 
kyti, jog sąmonė yra atskirta nuo mūsų smegenų; gamtos mokslų 
keliamos prielaidos teigia, kad tai netiesa. Važiuodami dviračiu 
naudojamės savo smegenimis, tačiau niekas nesusimąsto, jog šie 
įgūdžiai slypi mūsų galvose. Paslaptingoji sąmonės buvimo vie- 
ta nėra tiksli“ / 

Atrodo logiška, jog važiavimo dviračiu įgūdžiai yra mūsų 
smegenyse, o ne pėdose, ar ne? Šiandien - taip. Tačiau štai Aris- 
totelio laikais širdis buvo laikoma intelekto centru. Ar tais laikais 
žmonės savąjį „aš“ įsivaizdavo esant kažkur tarp šonkaulių? Ar 


tikėjo, kad jų akys bei ausys iš prigimties buvo tarsi kūno peris- 

kopas, stebintis pasaulį iš aukšto? Greičiausiai, to niekada nesu- 
žinosime, mat eilinio senovės graiko nuomonės istorija neišsau- 
gojo. (Be abejonės, galime spėlioti, kaip savo knygoje „The Origin 
of Consciousness in the Breakdown Of the Bicameral Mind“ ste- 
bėjosi Jaynesas; ją vėl minėsiu V ir XI skyriuose. Jaynesas klausė 
savęs, ar nebūtų natūralu įtarti, jog tam tikri sprendimai, suke- 
liantys stresą, oro trūkumą bei pagreitėjusį širdies plakimą, pri- 
imami būtent tose kūno dalyse?) 

Ar šiandien esama savąjį „aš“ suvokiančių kitose kūno da- 
lyse žmonių?“ Smegenų operaciją išgyvenę pacientai pateikia 
tam tikrų užuominų: keletui šių pacientų, siekiant užkirsti kelią 
epilepsijos priepuolių plitimui į abu smegenų pusrutulius, buvo 
nutraukta didžioji smegenų jungtis - jungiamasis audinys, per- 
duodantis informaciją iš vieno smegenų pusrutulio į kitą. Ope- 
racija beveik nepakeitė kasdienio šių pacientų gyvenimo, tačiau 
laboratorijoje jiems pateikti į vieną ar kitą smegenų pusrutulį 
nukreipti vaizdai bei garsai leidžia atskleisti dramatiškus ope- 
racijos padarinius (žr. XIII skyrių). Nors atrodo, jog kiekvienas 
pusrutulis pasižymi unikaliu mąstymo bei kalbos būdu, net spe- 
cifinėmis žiniomis, tačiau paciento sąmonė išlieka nepakitusi. 
Visi pacientai savąjį „aš“ suvokia taip pat, kaip bet kuris žmo- 
gus, kurio informacijos perdavimo kanalai tarp smegenų pus- 
rutulių yra nepaliesti. Ne už kalbą atsakantis pusrutulis, kuris, 
panašu, kalba tik savo, o ne dvynio vardu, netvirtina esąs galvos 
viduryje ir sutinka, kad jo vieta yra už kairiosios akies (už kalbą 
iš Pakalbėjęs apie tai vienoje televizijos laidoje, sulaukiau elektroninio laiško iš vyriškio, ku- 
riam buvo diagnozuotas disociacinis asmenybės sutrikimas (anksčiau vadintas asmenybės 
skilimu arba susidvejinimu). Jis pasakojo: „Didžiąją laiko dalį praleidžiu savo kaukolės iš- 


orėje, keleto colių atstumu nuo savo veido. Prieš einant miegoti manasis aš sugrįžta į mano 
kaukolę (tarsi įtraukiamas į vidų).“ 

beveik visada atsako kairysis smegenų pusrutulis). Vis dėlto pa- 
cientų su atskirtais smegenų pusrutuliais tyrimai rodo, jog kiek- 
vienas pusrutulis yra individualiai sąmoningas, jame kyla tik 
jam būdingos idėjos, atsižvelgdamas į jas, generuoja atitinkamus 
veiksmus. Jei tai tiesa, tuomet kodėl mūsų sąmonė nepersikelia ją 
iš vieno pusrutulio į kitą, atsižvelgiant į tai, kuris iš jų tuo metu 
aktyvesnis? 

Dar dramatiškesni atvejai, kuomet mažamečiam vaikui dėl 
itin sunkios epilepsijos ar gresiančių smegenų sutrikimų paša- 
linamas visas smegenų pusrutulis. Šiuo atveju pusrutuliai „ne- 
siginčija“, kuris iš jų yra sąmonės centras, mat yra tik vienas. Iš 
vieno smegenų pusrutulio pašalinimo operaciją išgyvenusių pa- 
cientų neteko girdėti, jog jų savasis „aš“ būtų sugrūstas į vieną 
pusrutulį vienoje galvos pusėje, nors, mano žiniomis, klausimas 
apie juntamą sąmonės centrą jiems niekada nebuvo užduotas. 

Jei tiesa, jog suvokiamas sąmonės centras glaudžiau susi- 
jęs su jutimų organais nei pačiomis smegenimis, tuomet galbūt 
sąmonės buvimo vieta pasikeistų, vienaip ar kitaip pakenkus ju- 
timo organui. Helen Keller yra dramatiškas pavyzdys: būdama 
akla ir kurčia, ji pasikliovė tik savo rankomis, mat pagrindinės 
jos juslės vietą užėmė lyta. Nekilo abejonių, jog moteris buvo są- 
moninga, tačiau nėra jokių man žinomų užuominų, kur tiksliai ji 
juto savo sąmonę esant. 

Potyriai, kai žmogus jaučia paliekąs savo kūną, yra puikus 
atvejų, kuomet savasis „aš“ ištrūksta iš kranialinio kalėjimo, pa- 
Vyzdys. Kai žmogus teigia kurį laiką palikęs savo kūną (jei tai 
iš tiesų įmanoma), jis jaučia, tarsi protas palieka fizinį kūną ir 
plevena virš jo arba, kraštutiniais atvejais, iškeliauja kažkur ki- 


tur. Žinoma, kelionės aspektas yra paranormalus ir neaktualus 

mėginant nuspręsti, ar sąmonė gali būti juntama kitur, nei kau- 
kolės viduryje, tačiau paprastesnis jausmas, jog stebite save iš 
viršaus — nepakeitus nieko kito — atrodo puikus, į šį klausimą 
atsakantis pavyzdys. Belieka įsitikinti, ar galime tikėti tokiais pa- 
sakojimais? 

Mokslinių sąmonės tyrimų institute dirbantis Charlesas 
Tartas daug metų tyrinėjo „išėjimo iš savo kūno“ patyrimus ir 
susidūrė su keletu nepaprastų atvejų.š Sakykime, tiriamoji pane- 
lė Z. teigė gan dažnai paliekanti savo kūną miegodama. Vieno 
šių išgyvenimų metu ji net sugebėjo perskaityti ant lapelio po- 
pieriaus, kurį Tartas buvo padėjęs aukštai ant lentynos, užrašytą 
skaičių: 

Kiekvieną naktį, kai subjektas gulėjo lovoje pasiruošęs užmigti, o 

jo fiziologiniai duomenys buvo normalūs, aš nueidavau į savo ka- 

binetą koridoriaus gale, atidengdavau lentelę su atsitiktine tvarka 
išdėliotais skaičiais, mesdavau monetą ant lentelės ir nurašyda- 
vau penkis virš monetos esančius skaitmenis, mat taip norėjau 
užtikrinti, jog naudoju atsitiktinius skaičius. Šiuos apytikriai 
dviejų colių dydžio skaitmenis juodu tušinuku užrašydavau ant 
lapelio popieriaus. Atsitiktine tvarka sugeneruotas penkių skai- 
tmenų numeris žymėjo parapsichologinį vakaro taikinį. Tuomet 
įdėdavau lapelį į nepermatomą segtuvą, užeidavau į subjekto 
kambarį ir padėdavau jį ant lentynos, niekuomet neparodydamas 
jo subjektui. Tokiu būdu lapelis buvo paverčiamas taikiniu, kuris 
su puse pėdų aukščio... Ketvirtą naktį, 5:57 ryte, buvo užfiksuotos 
septynios neaiškios EEG duomenų minutės, kartais atrodžiusios 
tarsi pirmoji miego stadija, kartais — tarsi trumpos budrumo aki- 
mirkos. Tuomet panelė Z. nubudo ir per vidinio ryšio sistemą pa- 


diktavo skaičių 25132, kurį pažymėjau ties EEG duomenimis. 

Paaiškėjo, jog subjekto padiktuotasis skaičius iš tiesų buvo vakaro 
taikinys. Nuo pirmojo išėjimo iš kūno eksperimento patobulinau 
jų struktūrą bei patikslinau vertinimo sistemą. Tikimybė, jog su- 
bjektas atsitiktinai atspės penkių skaitmenų numerį yra viena iš 
šimto tūkstančių, taigi tai iš tiesų nepaprastas įvykis!.. Panelė Z. 
neturėjo jokios galimybės pamatyti vakaro taikinio numerį gulė- 
dama lovoje ir negalėdama per daug laisvai judėti dėl pritvirtintų 
elektrodų, nebent, mums nežinant, ji būtų pasinaudojusi kažko- 
kiu slaptu prietaisu ir pašvietusi ar pažvelgusi į taikinyje nuro- 


dytą skaičių, nors nieko panašaus nebuvo reikalo įtarti. 


Be abejo, besidomėdamas paranormaliais reiškiniais, Tartas 
klausė savęs, ar tokie atvejai, kaip panelės Z., reiškia, jog protas 
iš tiesų gali palikti kūną, ar tai tėra paprasčiausios haliucinacijos. 
(Bent jau panelės Z. atveju, šie reiškiniai negalėjo būti laikomi 
sapnais.) Bet kuriuo atveju, protas nebūtinai turi būti galvoje, 
nebent dėl anksčiau minėtos priežasties, jog pravartu jį turėti už 
akių ir tarp ausų, kai nuo to priklauso mūsų gyvybė. Būtent tai 


mėgina įrodyti Tartas: 


„Apibendrindamas savo ir kitų tyrimus, turiu pasakyti, jog mūsų 
sąmonę verta laikyti nenutrukstama, dinamiška realybės imi- 
tacija, pasaulio modelį kuriančiu procesu, vidiniu proto teatru, 
biopsichologine virtualiąja tikrove, kurioje sąmonė ir gyvena... Pir- 
miausia, turėtume suvokti, jog įprastas buvimo savo kūne (pa- 
prastai galvoje) jausmas tėra konstrukcija, pasaulio imitacija, kuri 
daugeliu atvejų optimaliai užtikrina mūsų išlikimą, tačiau jokiu 


būdu nėra neginčytina galutinė tiesa“. 
Tartas tęsia teigdamas: 


„„. pravartu prisiminti, jog taip, kaip pasinėręs į aukštos koky- 


bės kompiuteriu sukurtą virtualią tikrovę Žmogus pamiršta, 

kur yra jo fizinis kūnas, ir patiria save kompiuterio sukurta- 
me pasaulyje, taip ir mūsų „sielos“ galbūt gyvena Marse, tačiau 
mes esame taip giliai panirę į BPVT (biopsichologinę virtualią- 
ją tikrovę), jog mūsų smegenys priverčia mus manyti, jog esa- 
me čia, savo kūnuose. Tai beprotiška idėja, tačiau ji primena, 
jog pojūtis, kur mes esame, nėra tik paprasčiausias realybės 


suvokimas“? 


Tik nedaugelis galėtų paprieštarauti paskutiniajam sakiniui ar 
bent pirmam penketui jo žodžių. Žemiškesnių išėjimo iš savo 
kūno pavyzdžių galėtume rasti atvejuose, kuomet pacientai, 
kuriems (epilepsijos gydymo sumetimais) į smegenis buvo im- 
plantuoti elektrodai, pasijunta beišeiną iš savo kūno, kuomet 
stimuliuojamos tam tikros jų smegenų sritys. Šių atvejų tyrimai 
sutelkiami ties tų smegenų sričių svarba kūno dalims bei jų po- 
zicijoms suvokti. Vienas dalykas yra aiškus: jei pagaunate save 
žvelgiančius į savo kūną iš aukšto, galimas daiktas, kažkas nuti- 
ko tariamai jūsų proto buvimo vietai. Iš tiesų „beprotiška idėja“, 
tačiau tuo pat metu verčianti kelti klausimus apie sąmonę - ne 
tik apie tai, kodėl juntame ją esant vienoje ar kitoje kūno vietoje, 
bet ir kas apskritai ji yra, ir dar aktualesnis klausimas - kaip ji 
skiriasi nuo to, kaip ją jaučiame. Norėdami atsakyti į šį klausimą 
moksliškai, privalome susipažinti su vieta, kur viskas praside- 


da - smegenimis. 

Trečias skyrius 


AR SMEGENŲ IŠTIES REIKIA? 


Anksčiau maniau, jog smegenys yra labiausiai stulbinanti 


organizmo dalis, bet vėliau man toptelėjo: „Žiū, kas man tai sako.“ 


KOMIKAS EMO PHILLIPSAS 


Šio skyriaus pavadinimas kilo iš 1980 metais rodytos provokuo- 
jančios televizijos laidos. Pagrindiniai jos dalyviai buvo velionis 
Mančesterio pediatras daktaras Johnas Lorberis ir nedidelė jo 
pacientų grupė. Lorberis specializavosi galvos smegenų vande- 
nės - hidrocefalijos - gydymo srityje (būklė, kuomet dėl padidė- 
jusios gamybos arba sutrikusios cirkuliacijos kūdikio kaukolėje 
susikaupia per didelis kiekis smegenų skysčio). Jei spaudimą su- 
keliantis skystis laiku nepašalinamas, sutrinka normalus smege- 
nų vystymasis. Kūdikio kaukolė nesunkiai pasiduoda deforma- 
cijai, tačiau kur kas svarbiau tai, kad jos viduje smegenys patiria 
didžiulį spaudimą ir negali tinkamai augti. Chirurginiu būdu 
implantuojami spaudimą mažinantys šuntai buvo pradėti nau- 
doti tik septintajame praėjusio amžiaus dešimtmetyje; iki tol tik 
20 proc. hidrocefalijos kamuojamų vaikų sulaukdavo pilname- 
tystės ir net pusės iš jų smegenys buvo rimtai pakenktos. Dakta- 
ras Lorberis vienas pirmųjų pradėjo naudoti mažyčius plastiki- 
nius implantuojamus šuntus smegenų skysčiui pašalinti, tokiu 
būdu suteikdamas šiems kūdikiams naują galimybę išgyventi. 
Tačiau jo pelnytą šlovę užgožė kur kas prieštaringesnės aplin- 
kybės. Lorberis tvirtino, jog kai kurie jo pacientų, nepaisydami 


negrįžtamų smegenų pakenkimų, tarsi numojo į tai ranka ir gy- 


52 PROTO TEATRAS 


veno normalų ar net geresnį nei normalų gyvenimą. Štai ką jis 

sakė televizijos laidoje: 
Šiame universitete studijuoja vaikinas, kurio IO siekia 126, jis 
jau užsitarnavo matematikos studijų diplomą su pagyrimu ir so- 
cialiniu aspektu jis niekuo nesiskiria nuo kitų. Tačiau vaikinas 
praktiškai neturi smegenų... Nuskenavę jo smegenis sužinojome, 
jog vietoje normalaus 4,5 centimetro storio smegenų audinio tarp 
skilvelių ir žievės, jis teturi plonytį, milimetro ar panašiai storio 
mantijos sluoksnį. Jo kaukolė iš esmės užpildyta vien smegenų 
skysčiu... Sunku pasakyti, ar šio matematikos studento smegenys 
sveria 50 ar 150 gramų, tačiau jos nė iš tolo neprilygsta norma- 
lioms 1,5 kilogramo sveriančioms smegenims, vaikino smegenys 
sudarytos vien iš primityvesnių giliųjų darinių, kurių hidrocefa- 


lija santykinai nepaliečia. 


Televizijos laidoje „Ar smegenų tikrai reikia?“ Lorberis pakar- 
tojo, jog studento smegenys sudaro „ne daugiau kaip 5 procen- 
tus“ normalaus smegenų svorio. Žiūrovams buvo pateikiamos 
Sheffieldo universiteto matematikos studento kaukolės kompiu- 
terinės tomografijos nuotraukos, kuriose aiškiai matoma didžiu- 
lė tuštuma viršutinėje kaukolės dalyje. Sunku įžiūrėti, kur aps- 
kritai yra jo smegenys - įžiūrimas vos milimetras prie kaukolės 
prigludusio smegenų audinio. „Faktiškai smegenų nėra... jų ne- 
Įmanoma aptikti“ — taip studento smegenis apibūdino Lorberis. 
Tuomet jis parodė žmogaus smegenų modelį ir didelę viduryje 
Žiojinčią tuštumą. Tai tikras stebuklas: aukštesnio nei vidutinis 
intelekto vaikinas beveik neturi smegenų. 

Tuo metu tik keletas smegenis tiriančių mokslininkų į Lor- 
berį žiūrėjo rimtai ar apskritai buvo girdėję šią istoriją. Tai visiš- 


kai suprantama: vienas Lorberio interviu 1981 m. pasirodė britų 

žurnale „The Nursing Mirror“, kitas pasakojimas buvo įtrauktas 
į 1983 m. išleistą vokišką knygą „Hydrocephalus im frūhen Kin- 
desalter“, kuriame jis teigė ištyręs 150 subjektų, kenčiančių dėl 
didžiulio smegenų audinio kiekio praradimo, iš kurių apie 30, 
nepaisydami savo negalios, pasiekė aukštesnį nei vidutinį IO. Šia 
tema taip pat buvo sukurtas filmas, tačiau nebuvo jokių publika- 
cijų žurnaluose, kuriuose rankraščius peržiūri ekspertai. Žurna- 
lo „Science“ naujienų skiltyje pasirodė trumpa Rogerio Lewino 
apžvalga, tačiau nieko oficialaus. Nepaisant to, Lorberio darbai 
vis dar plačiai cituojami - ypač internete - ir laikomi įrodymais, 
jog protas ir smegenys yra du skirtingi dalykai, ir kad protas eg- 
zistuoja net tuomet, kai smegenys yra rimtai pakenktos. 

Išėjęs į pensiją Lorberis tapo truputį įžeidus. Žinau tai, 
nes kartą kalbėjau su juo telefonu. Devintojo dešimtmečio pra- 
džioje CBC radijui! kūriau dokumentikos ciklą apie smegenis 
(„Cranial Pursuits“). Kai paskambinau Lorberiui į namus ir 
paklausiau, ar galėtume pasikalbėti apie jo atliktus tyrimus, 
pirmiausia jis pareikalavo 150 svarų sterlingų, be kurių jis ne- 
praversiąs burnos. 

Lorberis buvo kategoriškas, nesunku suprasti, kodėl. Kai 
kurie Žinomi smegenų tyrėjai, kuriems minėjau Lorberio darbą, 
net nesvarstę jį atmesdavo - jie buvo įsitikinę, jog Lorberio darbe 
nėra nė kruopelės tiesos. Tačiau jei vis dėlto jis buvo teisus, tuo- 
met didelė dalis paskutiniojo šimtmečio smegenų tyrimų neverti 
nė sudilusio skatiko. Vien dėl to nenuostabu, jog Lorberio darbas 
buvo visuotinai atmetamas - kitos išeities paprasčiausiai nebu- 
vo. Paradigma teigia, jog smegenys sukuria protą, tačiau skaičiu- 
sieji Thomaso Kuhno „The Structure of Scientific Revolutions“ 


žino, kad vyraujanti paradigma nepripažįsta prieštaraujančių 

įrodymų. Paprastai paradigma nepasikeičia tol, kol visi jos gynė- 
jai nemiršta. Tačiau yra ir kita priežastis, kodėl smegenų tyrėjai 
ignoravo Lorberį. Jo pateikti įrodymai nėra tvirti, didelė jų dalis 
nepagrįsta ir, dar svarbiau, visi likę įrodymai teigia, jog smegenys 
yra reikalingos. 

Dokumentinėje televizijos laidoje mums buvo pateiktos 
dvi panašios vieno iš trijų nepaprastų Lorberio pacientų hori- 
zontalaus smegenų pjūvio nuotraukos ir buvo pasakyta, jog šie 
pjūviai parodo „du šiek tiek skirtingus lygius“, tačiau nemini- 
ma, kaip toli vienas nuo kito šie „pjūviai“ iš tiesų padaryti. Jei 
atstumas tarp pjūvių tebuvo vos milimetras ar du, tuomet ne- 
įmanoma nustatyti, kokio dydžio yra ši tuščia vertikali erdvė. 
Akivaizdu, jog tai buvo viena iš lemiamų problemų, kuri būtų 
nesunkiai išspręsta, jei gauti duomenys būtų ne vien pristaty- 
ti dokumentinėje laidoje, bet ir rimtai peržiūrėti kitų smegenų 
tyrėjų. Pateiktos nuotraukos iš tiesų atskleidžia, jog kiekvieno- 
se smegenyse esantys skilveliai, skysčiu užpildytos tuštumos, 
stulbinamai išsiplečia dėl per didelio smegenų skysčio kiekio. 
Minėto matematikos studento smegenų nuotraukos taip pat tai 
patvirtina. Tačiau nei vienoje iš nuotraukų nematyti tokio plono, 
vos milimetro storio, smegenų audinio, prispausto prie vidinės 
kaukolės pusės. 

Tuomet Lorberis parodė hidrocefalijos paveiktų smegenų 
modelį, šį kartą perpjautą vertikaliai, ne horizontaliai. Jame taip 
pat matyti tuščia erdvė, tačiau ir vėl sunku nustatyti, kiek vietos 
ji užima. Iš mums pateiktos vaizdinės medžiagos neįmanoma 
apskaičiuoti, kiek smegenų audinio buvo prarasta. 

Trečiojoje dokumentinės laidos dalyje daktaras Lorberis ir 


jo pacientai nuvyksta į Kopenhagą, kur tiriamas pacientų smege- 

nų dalių aktyvumas. Rezultatai atskleidė, jog pacientų smegenų 
dalys buvo reorganizuotos, pavyzdžiui, regos centras iš pakau- 
šio buvo perkeltas į vieną galvos pusę. Laidoje nebuvo paminėta, 
tačiau smegenų rentgeno nuotraukos aiškiai atskleidžia, jog išli- 
kę bene 50 proc. smegenų audinio, ir jis yra aktyvus - tai daug 
daugiau, nei tvirtina daktaras Lorberis. 

Keista, kad kritikai nepasivargino kruopščiai išnagrinėti 
šios dokumentikos, kitaip jie būtų pastebėję šiuos neatitikimus. 
Jie paprasčiausiai šiurkščiai atmetė Lorberio darbą arba apsigin- 
klavo frazėmis: „Ak, vaizdinė smegenų tyrimų medžiaga tais 
laikais buvo tokia netiksli, tokia klaidinanti“. Pastaruoju metu 
vienas iš buvusių Lorberio kolegų prisidėjo prie šio požiūrio 
teigdamas, kad „jei smegenų žievė išties būtų suspausta į poros 
milimetrų storio mantiją, mes net negalėtume jos įžiūrėti rentge- 
no nuotraukose“ .* Kitas tvirtino, jog magnetiniu rezonansu gauti 
vaizdai rodo, kad hidrocefalijos paveiktos smegenys yra stum- 
domos ir traukiamos vystymosi metu, tačiau audinio praradimų 
paprastai neužfiksuojama. 

Jei pastarasis teiginys yra tiesa, tuomet Lorberio tvirtinimai 
tampa dar mažiau stulbinantys. Gali pasirodyti, jog ginčijuosi 
dėl smulkmenų, tačiau, kai mėginama įrodyti, jog mūsų smege- 
nys nereikalingos ar kad turime didžiules smegenų audinio at- 
sargas, kurios gali būti panaudotos sunkios ligos ar nelaimingo 
atsitikimo atvejais, išlikęs smegenų audinio kiekis yra lemiamas 
dalykas. Tiksliau tariant, 40 ar 50 procentų smegenų audinio 
praradimas, kad ir kaip neįtikimai tai skamba, prilygsta viso 
smegenų pusrutulio pašalinimui. 

Smegenų pusrutulio šalinimo operacijos metu išpjaunamas 


įvairus kiekis smegenų audinio, atsižvelgiant į individualų atve- 

Pacientai, kuriems buvo pašalintas vienas smegenų pusrutulis, funkcionuoja normaliai, 
turint galvoje tokio didelio smegenų audinio kiekio praradimą. Kaip matyti iš 
nuotraukos dešinėje, jie praranda panašų kiekį smegenų audinio, kaip, anot Johno 
Lorberio, kai kurie hidrocefalijos kankinami vaikai. Lorberis taip pat tvirtino, kad jo 


pacientai turėtų priversti mus abejoti, ar, norint mąstyti, mums tikrai reikia smegenų. 


ji, tačiau keletu iš jų buvo šalinamas ne tik visas pusrutulis, bet 
ir greta — viduryje ir žemiau - esančios struktūros. Žinoma, tokia 
operacija atliekama tuomet, kai kitos išeities nebėra, pavyzdžiui, 
siekiant sustabdyti smegenų auglio didėjimą, arba kai epilepsijos 
priepuoliai yra per stiprūs ir destruktyvūs. 

Smegenų pusrutulio šalinimo operacijos vienaip ar kitaip 
suluošina pacientą (neoperavus, be abejo, padariniai būtų dar 
rimtesni). Tačiau kai kuriais atvejais ši operacija ne tik sustabdo 
ligos raidą, bet ir leidžia smegenims normaliai vystytis. 

Apskritai, yra žmonių, kurie pasipriešino likimui ir mėgau- 
jasi visaverčiu psichiniu gyvenimu, nepaisydami nemažo smege- 
nų audinio kiekio praradimo. Nežinoma, ar tai lemia stulbinama 
Teorganizacija bei smegenų išteklių perkėlimas į kitas smegenų 


dalis, ar atsinaujinęs smegenų audinio augimas. Bet kuris iš šių 

mechanizmų ar jų kombinacija paaiškina šį fenomeną be porei- 
kio tvirtinti, jog didelė mūsų smegenų dalis yra nepanaudojama, 
išskyrus kritinius atvejus, ar kad mūsų protai iš tiesų nesusiję su 
smegenimis. Atsakymas į Lorberio klausimą, „ar mums iš tikrų- 


jų reikia smegenų?“, yra „taip“. 


Kol dar kalbame apie tai, kiek smegenų mums iš tiesų reikia, 
sugriaukime seną mitą, jog „mes panaudojame tik 10 procentų 
savo smegenų". 

Šis mitas sklando bene šimtmetį. Procentai gali skirtis - esu 
girdėjęs apie 25 proc. - tačiau, nepaisant skaičiaus, implikuoja- 
ma, jog didelė dalis mūsų smegenų yra nepanaudojama ir pa- 
prasčiausiai laukia, kol mums jų prisireiks. Tokius tvirtinimus 
pagrindžiančių įrodymų šiandien nėra, jų niekada ir nebuvo, 
taigi kaip kilo ši idėja ir kodėl ji vis dar gyvuoja? 

Simono Fraserio universiteto psichologas Barry Beyerstei- 
nas kruopščiai ieškojo šios idėjos ištakų ir, veikiausiai, priartėjo 
prie atsakymo tiek, kiek įmanoma. Viename iš knygos „Mind 
Myths“ skyrių jis atsekė tvirtinimą apie 10 proc. panaudojamų 
smegenų iki Williamo Jameso paskaitos, kurią 1906 m. gruodį jis 
skaitė Amerikos filosofų asociacijos susibūrime. Tačiau Jamesas 
pasakė štai ką: „Mes tepanaudojame nedidelę dalį savo protinių 
bei fizinių išteklių“, o likusi paskaitos medžiaga leidžia daryti 
išvadą, jog jis kalbėjo ne apie didžiulę neveiklią smegenų dalį, o 
apie nesuskaitomą daugybę veiksnių - įskaitant nuovargį ar net 
įsigalėjusią visuomenės santvarką, - kliudančių mums laisvai 
bei energingai mąstyti visą laiką. 

Gali būti, jog nėra vienareikšmiškų 10 proc. idėjos ištakų (tą 


patį galima pasakyti apie tvirtinimus, neva mokslininkai „įro- 

dė“, kad kamanės negali skraidyti), tačiau antrajame ir trečia- 
jame XX amžiaus dešimtmečiuose ji buvo plačiai aptarinėjama. 
Aršiausiai šią idėją gynė knygos „How to Win Friends and Inf- 
Juence People“ autorius Dale'as Carnegie'as. 1944 metais jis rašė: 
„Kalbėdamas apie tai, jog vidutinis individas išvysto tik 10 pro- 
centų savo potencialių protinių galimybių, garsusis Williamas 
Jamesas turėjo galvoje savęs taip ir neatradusius žmones“ ? 

Taigi originalus Jameso pareiškimas ir net juo paremtas 
Carnegie'o komentaras gali būti suprantami įvairiai. Jeigu jie 
turi omenyje, jog dauguma Žmonių, varginami nuobodžios 
kasdienybės, jaučia galį pasiekti daug daugiau, tuomet nėra dėl 
ko nesutarti. Tačiau moderni šios idėjos interpretacija leidžia 
manyti, jog mes turime dideles, nieko neveikiančias smege- 
nis. Kaip tokia idėjos mutacija įsitvirtino? Iš dalies dėl to kal- 
tas mūsų polinkis manyti, jog greičiausiai galėtume gyventi 
kur kas aktyvesnį protinį gyvenimą. Be to, keistų ir neįrody- 
tų (ypač psichinių) fenomenų šalininkai gali besti pirštu į 90 
proc. neva nenaudojamų smegenų ir tvirtinti, jog jų ginami 
fenomenai vyktų būtent ten, jei tik išmoktume naudotis savo 
smegenimis. 

Nelaimei, nėra jokių įrodymų, jog kai kurios mūsų sme- 
genų dalys yra nenaudojamos. Priešingai, smegenų pažeidimai 
(net jei prarandama tik nedidelė smegenų audinio dalis) beveik 
visuomet sutrikdo normalią jų veiklą. Jei 10 proc. tvirtinimas 
būtų pagrįstas, dažnai girdėtumėte gydytojus sakant: „Jam pasi- 
sekė: insultas ištiko nenaudojamą jo smegenų dalį“. Tačiau jie to 
niekuomet nesako. 

Įvairūs smegenų aktyvumo stebėjimo metodai atskleidė, 


jog, atliekant tam tikrą kiekį fizinių ir protinių užduočių, pasi- 

telkiamas kiekvienas kubinis smegenų centimetras, didelė da- 
lis — dažniau nei vieną kartą. Žinoma, jei šiuo metu nevažiuoja- 
te dviračiu, saugančios šiuos įgūdžius smegenėlių grandys nėra 
tokios aktyvios, kokios būtų iš tiesų tai darant, tačiau galėčiau 
lažintis, jog jums įsivaizduojant važiavimą dviračiu, jos surea- 
guotų. 

Galėčiau tęsti dar toliau: garsus Kanados neurochirurgas 
Wilderis Penfieldas elektrodo pagalba ištyrė atidengtą pacien- 
to smegenų dalį ir nerado jokios didelės nejautrios srities; be to, 
evoliucija vargiai būtų paskatinusi augti 20 proc. kūno deguo- 


nies suvartojantį organą, jei didžioji jo dalis būtų neveikli. 


Motorinė žievės dalis Sensorinė žievės dalis 


Momeninė skiltis 


Kaktinė skiltis 


Pakaušinė skiltis 
Smilkininė skiltis 


Tarpinių smegenų gumburas 


Didžiosios smegenys 


Pogumburis 


Migdolinis kūnas 
Hipokampas 
Arm 252 o 


2 Vidurinės smegenys 


Tiltas 
2.99 1ME5MegEnYS ŽME9EHElES Stuburo smegenys 
Pailgosios smegenys 


Smegenų žievė, išorinis dangalas, yra didžiausia žmogaus smegenų dalis. Ji tokia 
raukšlėta, kad jos neišardžius, neįmanoma įžiūrėti, kokios didelės apimties ji yra. 
Viršuje parodytas kairysis smegenų pusrutulis. Žemiau - vidinis dešiniojo pusrutulio 


paviršius, matomas pašalinus kairįjį. 

Mėgindami įrodyti, jog sąmonei ar protui egzistuoti sme- 
genų nereikia, šių idėjų šalininkai bene dažniausiai pasitelkia 
Lorberio darbus bei 10 proc. veiklių smegenų idėją. Kaip pama- 
tysime vėliau, esama ir filosofinių argumentų, tačiau šiandienos 
smegenų tyrimai tvirtai remiasi idėja, jog būtent smegenys yra 
visa ko pradžia. Ir jei jau ieškome sąmonės ne kur kitur, o smege- 
nyse, vertėtų susipažinti su šia teritorija. 

Žmogaus smegenys sveria apie pusantro kilogramo, jų pa- 
viršius elastingas, beveik visą jį dengia raukšlės bei tąsios krau- 
jagyslės; žiūrint iš viršaus aiškiai matyti, jog smegenys padalytos 
perpus. Iš šio apžvalgos taško jūs matote Žymiuosius kairįjį ir 
dešinįjį pusrutulius, kurie tarsi gyvena visiškai skirtingus gyve- 
nimus, apie kuriuos jūs net nenutuokiate.“ 

Smegenų pusrutuliai iš esmės yra atskirti vienas nuo kito, 
tačiau jei Mėgintumėte perpjauti smegenis giliau, pasiekdami 
patį jų vidurį, ir ištirti naujai atidengtus paviršius, pastebėtumė- 
te, jog pažeidėte ne tik didžiąją jungtį tarp pusrutulių — corpus 
callosum — bet ir padalijote pusiau keletą apatinėje smegenų da- 
lyje esančių struktūrų. Tai iš dalies nedideli (bent jau funkciniu 
aspektu), nepriklausomi organai - jie atsako už įvairius dalykus, 
tačiau visus juos sudaro tas pats smegenų audinys. Tarp šių orga- 
nų yra pagrindinė įvairiomis kryptimis signalus siunčianti jung- 
tis - tarpinių smegenų gumburas ir hipokampas, taip pavadintas 
dėl to, jog kažkas pamanė jį esant panašų į jūrų arkliuką. Abiejose 
smegenų pusėse yra po hipokampo atšaką, ir jei jos abi chirurgi- 
niu būdu pašalinamos ar negrįžtamai pakenkiamos, jų savinin- 
kas praranda gebėjimą kaupti naujus prisiminimus: laikas bėga, 
atsitinka naujų dalykų, tačiau tai neužfiksuojama smegenyse. 


“ Žr. XIII skyrių „Smegenų pasidalijimas“ 

Kodėl, klausiate, kas nors imtųsi chirurginiu būdu paša- 
linti tokią nepaprastai svarbią smegenų dalį? Tai nutiko 1953 m., 
kai vyriškis, kurį pavadinsime H. M., tapo visų laikų žymiau- 
siu neurochirurgijos pacientu. Tuo metu H. M. buvo netoli tris- 
dešimties; jį kankino pasikartojantys epilepsijos priepuoliai. 
Operacijos tikslas tuomet - kaip ir dabar - buvo pažeisto ar ran- 
dinio smegenų audinio pašalinimas, kuris, manoma, ir buvo 
priepuolių priežastis. H. M. operaciją atlikti buvo pakviestas 
žymus neurochirurgas Williamas Beecheris Scoville'is. Jo sąs- 
kaitoje jau buvo keletas hipokampo šalinimo operacijų schizof- 
renijos ir bipolinio sutrikimo pacientams; šios operacijos davė 
trokštamų rezultatų — pacientai tapo ramesni. H. M. operacija 
buvo sėkminga... daugiau ar mažiau. Priepuoliai liovėsi, tačiau 
nerimą kėlė tai, jog nuo tos dienos jam pradėjo sunkiai sektis 
prisiminti įvairius dalykus. Jis pasiklysdavo ligoninėje, beieš- 
kodamas savo palatos, neatpažindavo prieš kelias valandas 
ar net minutes sutiktų Žmonių. Greitai pasidarė aišku, kad 
H. M. prarado gebėjimą generuoti naujus prisiminimus. Įstrigo 
1953 metuose. 

Jo būklė išliko nepakitusi ir šiandien. Jis prisimena detales 
iš savo vaikystės Hartforde, Konektikute, tačiau negalėtų jums 
papasakoti nieko, kas nutiko po 1953 metų. Jis nenutuokia, kiek 
jam metų, kur jis yra, kas šiuo metu yra šalies prezidentas ar ku- 
rie dabar metai. Jo protas vis dar guvus - jis geba išspręsti kry- 
žiažodžius (jei tik sprendimas nereikalauja žinių po 1953-iųjų), 
tačiau daugeliu požiūrių jis yra sužlugdytas žmogus. Jei dar kar- 
tą papasakotume jam apie jo mylimiausio dėdės mirtį (tai nutiko 
prieš dešimtmečius), jis staiga nuliūstų, tačiau po penkių minu- 


čių vėl apie tai pamirštų. Tai šiek tiek baugu, tačiau jis jaučia, jog 

iš jo atvejo ir kažkokios nepasisekusios operacijos būtų galima 
pasimokyti svarbių dalykų.“ 

Ironiška, tačiau jei Scoville'is būtų tinkamai stebėjęs savo 
operuotus schizofrenijos pacientus, niekuomet nebūtų atlikęs to- 
kios radikalios operacijos H. M. Problema buvo ta, jog schizofre- 
nijos pacientų atveju operacijos pagalba buvo siekiama juos nu- 
raminti ir paversti lengviau kontroliuojamais. Šis tikslas buvo pa- 
siektas, tačiau tuo metu niekam nešovė į galvą patikrinti pacien- 
tų prisiminimų. Kai po H. M. gydymo nesėkmės tai pagaliau 
buvo padaryta, pasirodė, kad ir operuotieji schizofrenijos paci- 
entai įstrigo praeityje. Jei Scoville'is būtų tai žinojęs, jis veikiau- 
siai būtų pasirinkęs ne tokį kraštutinį gydymo būdą. 

Dėl aplaidumo sužalotos smegenys taip pat yra be galo 
svarbios tiriant jų struktūrą. Vienas nepaprastas pavyzdys buvo 
atrastas Vokietijoje aštuntojo dešimtmečio pradžioje. Moteris 
buvo paguldyta į ligoninę dėl stuporo. Ją kankino galvos skaus- 
mai, pykinimas ir vėmimas. Apžiūros metu buvo nustatyta, jog 
ją ištikęs insultas pakenkė pakaušinei smegenų skilčiai, kurioje 
apdorojama vizuali sensorinė informacija. Neįprasta buvo tai, 
kad jos regėjimas sutriko tik viename taške - nedidelėje smege- 
nų srityje, vadinamoje MT - ir tik vienaip: ji nebegalėjo suvokti 


judesių. Gydytojai ataskaitose rašė: 


Jai nesisekė įpilti kavos ar arbatos į puodelį, mat skystis jai atrodė 
sustingęs tarsi varveklis. Be to, negalėjo laiku nustoti pilti, nes 
nesuvokė puodelyje (ar virdulyje) kylančio skysčio lygio. Pacientė 


taip pat skundėsi nesugebanti suprasti pokalbių, mat nesuvokė 


+ 

H. M. atmintyje yra išlikę keletas su įvykiais po operacijos susijusių fragmentų: pavyz- 
džiui, jis žino, jog Jungtinių Amerikos Valstijų prezidentas buvo nužudytas, tačiau jis tegali 
spėlioti, koks jo vardas, arba kur tai nutiko. 

pašnekovų veido, ypač lūpų, judesių. Patalpoje vaikštant dviems 
ar daugiau Žmonių, jausdavosi labai prastai ir nesaugiai, todėl iš- 
kart pasišalindavo, mat „žmonės iš vienos vietos staiga persikelia 
į kitą, tačiau aš nemačiau jų judant...“ Ji negalėjo savarankiškai 
pereiti per gatvę dėl nesugebėjimo įvertinti automobilio greičio, 
nors pačius automobilius atpažindavo nesunkiai. „Iš pradžių, kai 
pažvelgiu į automobilį, jis atrodo toli. Tačiau kai ruošiuosi pereiti 
per gatvę, automobilis staiga išdygsta šalia“. Pamažu ji išmoko 
„Įvertinti“ atstumą iki judančio automobilio, įsiklausydama į sti- 


prėjančius jo skleidžiamus garsus.“ 


Pakartotinė apžiūra po keleto metų parodė jos negalią išlikus, 
tačiau pacientė prisitaikė —- išmoko įvairių prisitaikymo mecha- 
nizmų. 

Nieko neįprasta, jog hipokampas ar regos srities vieta, vadi- 
nama MT, atlieka specifines funkcijas smegenyse. Tokių konkre- 
čias užduotis atliekančių sričių, struktūrų bei grandžių smegeny- 
se apstu. Viena sritis padeda atpažinti veidus, kita sritis — vietas, 
dar kitos sritys padeda suprasti ir generuoti kalbą, palydi jūsų 
ranką iki kavos puodelio, leidžia jį įvardyti (ar suranda jį jūsų 
proto akimis), atitinkamoms kūno vietoms priskiria lytos pojū- 
čius, kontroliuoja judesius ir t. t. Smegenys sudarytos iš daugy- 
bės tokių „modulių“. Kol kas nesutariama, kiek tiksliai modulių 
sudaro smegenis, mat mokslininkams dar toli gražu iki išbaigto 
smegenų žemėlapio ir informacijos apie tikslias kiekvienos srities 
funkcijas. Taigi kol kas atrodo, jog smegenys yra jų dalių visuma. 

Tai šiek tiek primena devynioliktojo amžiaus frenologiją, 
kuomet skirtingoms smegenų dalims buvo priskiriamos tokios 
charakterio savybės, kaip atsargumas, smalsumas, sąmojingu- 


mas, prisitaikymas ir tuštybė. Frenologija pasižymėjo dar viena 

ypatybe: jei viena iš minėtų smegenų dalių buvo neįprastai gerai 
išvystyta, ji neva išsikišdavo, suformuodama gumbą kaukolėje 
tiesiai virš jos. Taigi Žmogaus charakterį buvo galima apibūdinti 
apčiuopiant šiuos gumbus. Šiandien frenologija laikoma absur- 
diškais masiniais neurologiniais kliedesiais, tačiau gal mums 
nederėtų taip lengvai ją išjuokti — galų gale, devynioliktajame 
amžiuje psichinių funkcijų priskyrimas specifinėms smegenų 
sritims buvo vadinamas frenologija, o šiandien tai vadinama 


modulių visuma. 


Dabar nuo grubaus smegenų veiklos apibendrinimo pereikime 
prie mažiausių smegenis sudarančių blokelių - smegenų ląste- 
lių, vadinamų neuronais. Tai signalus perduodančios ląstelės, 
kurių veikla paremta elektriniais impulsais bei cheminėmis me- 
džiagomis. Neuronai primena voratinklį, juos sudaro centrinė 
dalis - trumpesnis nei dešimtadalis milimetro ląstelės kūnas, ir 
ilgos, kelis milimetrus ar net centimetrus siekiančios atšakos. 
Paprastai neuronai turi vieną labai ilgą ataugą, vadinamą ak- 
sonu, ir daugybę trumpesnių, vadinamų dendritais, kurie išsi- 
šakoja, sudarydami tinklinį raizginį. Aksonu iš vienos ląstelės 
į kitą perduodamas nervinis impulsas; dendritų pagalba ner- 
viniai impulsai priimami iš kitų ląstelių. Atitinkamai pasukus 
neuroną, jis tampa panašus į išsišakojusį medį, kurį žūtbūt rei- 
kia apgenėti. 

Pats impulsas yra aksonu nuvilnijanti elektrinė banga. Pa- 
siekęs aksono galą, impulsas negali keliauti toliau, mat tarp jo 
ir gretimo neurono yra mažulytis tarpelis, kurio impulsas per- 
šokti nesugeba. Tačiau, jam esant pakankamai stipriam, šimtai 


Mažučių maišelių, talpinančių tūkstančius neuromediatoriais 

vadinamų molekulių, priverčiami migruoti į ląstelės vidų, susi- 
jungti su ja ir paleisti savo turinį į tarpelį. Pakankamam kiekiui 
neuromediatorių persikėlus per tarpelį (kuris tėra vienos pen- 
kiasdešimttūkstantosios milimetro dydžio) ir prisijungus prie 
atvirkštinių receptorių, kuriais nusėtas neurono paviršius kita- 
me tarpelio gale, impulsas sukuriamas kitoje ląstelėje. Elektrinė 
banga neurono aksonu keliauja 5-10 metrų per sekundę greičiu, 
ir nors smegenų mastu tai visai neblogai, tačiau toks greitis nėra 
nepaprastas. 

Neuronus skiriantis tarpelis, vadinamas sinapse, yra pa- 
grindinis bet kokių vaistų taikinys. Vienas geriausių pavyzdžių 
yra į prozaką panašūs vaistai SSRI — selektyvūs serotonino re- 
absorbcijos inhibitoriai. Štai kaip jie veikia: kai kurių psichinių 
sutrikimų, pavyzdžiui, depresijos atveju, neįprastai sumažėja 
neuromediatoriaus serotonino lygis. Nerviniai impulsai išskiria 
tam tikrą jo kiekį, tačiau nepakankamą, kad būtų perduoti į kitą 
ląstelę. Paprastai išskirtą serotoniną tuoj pat surenka enzimai, 
pašalinantys jį iš sinapsės ir gražinantys į neuroną, iš kurio jis 
buvo išskirtas. Normaliu atveju tai protingas žingsnis, mat jei 
neuromediatoriams būtų leista laisvai plūduriuoti sinapsėje, re- 
ceptoriai būtų nepaliaujamai jų bombarduojami ir ląstelė taptų 
hiperaktyvi.“ Taigi vadinamoji reabsorbcija yra be galo svarbi 
normaliai smegenų funkcijai, tačiau nenaudinga, kuomet pradi- 


nis serotonino lygis per žemas. Panašūs į prozaką vaistai sutrik- 


* Kalbant apie hiperaktyvumą, reikia paminėti, jog dauguma haliucinacijas sukeliančių nar- 
kotikų sudaryti iš į serotoniną panašių molekulių ir, radę kelią į sinapsę, prisijungia prie tų 
pačių serotonino receptorių. Akivaizdu, jog maišyti tokias medžiagas, kaip LSD ir SSRI, ne- 
protinga. Serotoniną taip pat pasitelkia dėlės, reguliuodamos savo maitinimąsi; kuo aukštes- 
nis šio neuromediatoriaus lygis, tuo agresyvesnės jos tampa. Tai privertė mane susimąstyti 
apie vasarnamio šeimininką, išpilantį vasaros prozako atsargas į ežerą ir brendantį išsimau- 
dyti. Tokių maudynių, veikiausiai, jis nepamirštų visą gyvenimą. 

do reabsorbcijos mechanizmą ir priverčia serotonino molekules 
likti sinapsėje, padidindami jų galimybes pasiekti receptorius 
ir stimuliuoti nervinį impulsą. Tai aplinkinis kelias užtikrinant, 
kad nervinis impulsas iš tiesų būtų perduotas tolyn. 

Tai įsivaizduoti visai nesunku, mat yra šimtai skirtingų 
neuromediatorių. Kai kurie jų gali prisijungti prie trijų ar keturių 
skirtingų receptorių; kartais vienas neuronas gali išskirti kelių 
skirtingų rūšių neuromediatorius; vieni sužadina (stimuliuoja 
greta esantį neuroną), kiti slopina. Be to, visi pasižymi dar neat- 
rastomis funkcinėmis savybėmis. Bet kuriuo atveju, tai pagrin- 
diniai vienetai, iš kurių sudarytos mūsų smegenys. Apibūdinau 
juos būtent taip, kadangi toliau paveikslas taps sudėtingesnis. 

Aptarkime skaičius. Smegenyse yra bene 100 milijardų neu- 
ronų - beveik tiek pat, kiek Amazonės atogrąžų miškuose auga 
medžių. Dar įspūdingiau yra tai, jog kiekvienas iš šių neuronų 
gali suformuoti iki dešimties tūkstančių sinapsių su kitais neuro- 
nais. Staiga santykinai paprasta ir ne itin greita signalų perda- 
vimo sistema tampa, kaip kai kurie linkę sakyti, sudėtingiausia 
Visatos struktūra.“ 

Šimtas milijardų neuronų nėra paprasčiausiai sugrūsti į 
kaukolę — jie išsidėstę stulpeliais, gumulėliais, grupelėmis ir 
sluoksniais visose smegenyse, suformuodami specialiąsias mini 
smegenis, apie kurias užsiminiau anksčiau. Pavyzdžiui, įsivaiz- 
duokite, jog perpjovėme vieną iš pusrutulių ir žvelgiame į naujai 
atidengtus paviršius. Sutelkę savo dėmesį į viršutinę smegenų 
dalį, įžvelgsite perskyrimą tarp žievės (smegenų „apvalkalo“) 
2 Tiesą sakant, neuronų skaičių smegenyse pralenkia vadinamųjų neuroglijos ląstelių kiekis. 
Tiksli šių ląstelių funkcija nežinoma, nors iki šiol jos buvo laikomos „pagalbinėmis“. Tačiau 


jei pasirodytų, jog šios ląstelės taip pat perduoda signalus, smegenys taptų astronomiškai 
Sudėtingos. 

ir po ja esančios baltosios medžiagos. Žievę sudaro neuronų 
sluoksniai - vadinamoji pilkoji medžiaga. Baltoji medžiaga yra 
mielinas —- riebalinė danga, sauganti žievės neuronų aksonus. 
Pastarieji sukuria sąsajas su kitais, net tolimesnėse smegenų 
dalyse esančiais, neuronais. Mielinas izoliuoja aksonus, greitin- 
damas jais keliaujančius nervinius impulsus. Pašalinus mieliną, 
kaip tai nutinka išsėtinės sklerozės atveju, nerviniai impulsai nu- 
trūksta. Kad ir kokios tankios, sudėtingos ar didžiulės yra sme- 
genys, tačiau bet kuris neuronas gali susijungti su kitu mažiau 
nei septynių žingsnių pagalba; tai tarsi šešių susietumo žingsnių 
(„Žmonių tinklo“) ekvivalentas smegenyse. 

Žievė, paprastai laikoma įstabiu neurologiniu žmonijos 
pasiekimu, yra surangytas paviršius, užimantis daugiau nei 
du viršutinius smegenų trečdalius. Išskleistos žievės paviršiaus 
(kartais net dvigubos) raukšlės, primenančios upės užutekį, su- 
daro (žiūrint, kuo tikėsite) nuo nosinaitės iki teniso korto dydžio 
dangalą. Sutinku, palyginimas su teniso kortu yra neįtikėtinas 
(nors taip buvo rašoma „New Scientist“ Žurnale 1993 m.), tačiau 
esu susidūręs ir su kitokiais palyginimais: dešimties colių ilgio ir 
tokio pat pločio (nosinaitės dydžio), pusantro kvadratinio metro, 
svetainės grindų ploto (taip teigė Toronto universiteto psicholo- 
gas). Naujausias mano girdėtas spėjimas yra keturių standarti- 
nių popieriaus lapų plotas, kuris, mano nuomone, atitiktų šei- 
myninės picos dydį. Bet kuriuo atveju aišku, kad į galvą sudėtas 
nemažas kiekis smegenų žievės. Kad tilptų į kaukolę, jis turi būti 
sulankstytas ir raukšlėtas. 

Jei įmanytume nukeliauti į smegenų žievę, galėtume ste- 
bėti, kaip joje perduodama informacija. Puikiausias pavyzdys 


yra vizuali informacija - vaizdinys. Pirmiausia, signalai iš akių 

perduodami į galinę smegenų dalį, vadinamą regos sritimi. Čia 
vykstantis informacijos apdorojimas yra santykinai nesudėtin- 
gas: objektai atskiriami nuo fono, nustatoma jų kryptis, forma, 
spalvos bei judesiai. Išanalizuota informacija siunčiama toliau, 
kur išskiriamos kitos detalės, pavyzdžiui, atpažįstamas ir įvar- 
dijamas pats objektas. Pažįstamo veido atveju, ankstyvojo infor- 
macijos apdorojimo metu nustatoma, jog akiratyje yra objektas, 
atitinkantis matytą veido struktūros modelį. (Neseniai buvo 
nustatyta, kad vienam vizualios informacijos vienetui apdoro- 
ti reikia milijono neuronų, ir tai tik objektų atpažinimo srityje. 
Visą smegenų regėjimo sritį veikiausiai sudaro apie du šimtus 
milijonų.) Galiausiai veidas (prisiminkime, jog į jį galime žiūrė- 
ti iš įvairiausių taškų ir skirtingoje šviesoje) priskiriamas pažįs- 
tamiems arba ne. Tuomet su juo susiejamos bet kokios turimos 
informacijos detalės bei jausmai. Svarbu nepamiršti, jog anksty- 
vasis informacijos apdorojimas vyksta vienoje smegenų dalyje, o 
vėlesnis - kitoje. 

Štai taip veikia pilkoji medžiaga, smegenų žievės paviršius. 
Žmogaus smegenų struktūra paremta dviem svarbiais organiza- 
ciniais principais. Smegenys yra sudarytos iš modulių; tam tikros 
nedidelės jų sritys skirtos specifinei informacijai apdoroti. Taip 
pat svarbu prisiminti, jog nė viena iš šių sričių nėra atskirta nuo 
likusių smegenų. Smegenyse vyksta eismas, kurį ženklina baltoji 
medžiaga, tai rodo informaciją keliaujant abiem kryptimis. Ji ne 
tik juda į priekį, suteikdama vis daugiau detalių apie išorinį pa- 
saulį, bet siunčiama atgal į ankstesnio apdorojimo centrus; taip 
po truputį kuriamas objekto suvokimas. 

Štai su kuo susiduria mėginantys suprasti sąmonės veiki- 


mą smegenų tyrėjai: šimtas milijonų neuronų, kiekvienas turi 

iki dešimties tūkstančių sinapsių - galingas įrenginys iš kūno ir 
kraujo. Nelaimei, visos, net ir protingiausių žmonių, smegenys 
atrodo beveik taip pat, todėl išoriškai neįmanoma spręsti apie jų 
galimybes. Prieš beveik dešimtį metų Maskvos smegenų tyrimų 
instituto direktorius Olegas Adrianovas pripažino, jog septynias- 
dešimt metų trukę Lenino smegenų tyrimai neatskleidė „nieko 
sensacingo“, nors jis patvirtino, jog Lenino pilkoji medžiaga 
„neabejotinai priklausė talentingo Žmogaus smegenims“. Kaip 
tiksliai jis tai nustatė vien iš smegenų išvaizdos (jei apskritai nu- 
statė), iki šiol neaišku. 

McMasterio universitete Hamiltono mieste dirbanti daktarė 
Sandra Witelson atidžiai ištyrė dalį Alberto Einsteino smegenų" ir 
nustatė, jog nors dauguma aspektų jos nesiskyrė nuo kontrolinio 
mėginio, įskaitant svorį ir didžiąją dalį išmatavimų, kai kas vis 
dėlto išskyrė Einsteino smegenis iš visų kitų: kairioji ir dešinioji 
momeninės skiltys (žievės dalys, dengiančios smegenų vainiką) 
buvo platesnės nei įprasta, todėl ir smegenys — apvalesnės nei 
daugumos žmonių. Na ir kas? Šis neįprastas momeninių sričių 
dydis bei neįprasta tose smegenų vietose užfiksuota topografija 
leido daktarei Witelson manyti, kad šios sritys išsivystė pakan- 
kamai ankstyvame amžiuje ir galbūt padėjo pamatą žymiajam 
Einsteino erdviniam, vizualiam bei matematiniam mąstymui. 
Yra žinoma, jog momeninė sritis yra susijusi su tokiu mąstymo 
būdu. Sunku daryti tvirtas išvadas, kai žinome, jog kalbame apie 
Einsteino smegenis - daktarė Witelson taip pat tai žinojo, - todėl 
tyrimo kontrolinę grupę sudarė trisdešimt penkių vyrų ir trisde- 
šimt šešių moterų smegenys. 

Ankstesnis Einsteino smegenų dalies mikrostruktūrų ty- 


rimas taip pat leido daryti išvadas, kad jo smegenys buvo ne- 

įprastos dėl padidėjusio pagalbinių ląstelių ir neuronų kiekio 
santykio; manyta jo smegenų neuronus dirbus labai įtemptai, 
užtat jiems reikėjo didesnio pagalbinių ląstelių kiekio. Nors šis 
tyrimas pateikiamas psichologijos vadovėlių įžangose, tačiau 
praktiškai neturi vertės iš dalies dėl to, jog kontrolinės smege- 
nys, su kuriomis buvo lyginamos Einsteino smegenys, buvo be 
galo prastai apibūdintos, be to, statistinės analizės parametrai 
nurodė ieškoti statistiškai reikšmingų rezultatų tol, kol jie bus 
rasti.“ Esu tikras, jog niekas nesitikėjo Einsteino smegenyse ras- 
ti daugiau pagalbinių, nei tikrąjį protinį darbą atliekančių, 1ąs- 
telių! 

Tokios sąsajos vilioja: Einsteinas iš tiesų pasižymėjo nepa- 
prastomis protinėmis galimybėmis, todėl būtų Žavu susieti tai 
su fiziniais jo smegenų ypatumais. Tačiau čia slypi pavojus, jog, 
tokių sąsajų būtų ieškoma tol, kol jos būtų atrastos, nors nieka- 
da nebuvo pagrįstos. Taigi grįžkime prie klausimo: ar šiuo metu 
turimos informacijos apie smegenų veiklą užtenka, siekiant at- 
skleisti sąmonės paslaptis? Galiausiai, kiekvienas gali savaran- 
kiškai nuspręsti, kuo tikėti, tačiau net ir tikintys, jog sąmonės 
ištakos slypi smegenyse, susiduria su svarbia problema: protas — 
jūsų minčių, emocijų, vaizduotės, prisiminimų bei vaizdinių rin- 
kinys, kūliais besivartantis sąmonės sraute, - yra nematerialus 
dalykas. Šios ypatybės egzistuoja tik prote - jų neįmanoma iš- 
auginti mėgintuvėlyje ar nufilmuoti. Jos nėra sudarytos iš vieno- 
kios ar kitokios fizinės medžiagos. Tuo tarpu smegenys yra ma- 
terialios. Tai kaip tuomet sąmonė ir smegenys veikia vienos kitą? 
Štai elementariausias pavyzdys: jūs nusprendžiate, kad pakaks 
viso šito ir užverčiate knygą. Toks veiksmas gimsta smegenyse, 


tačiau galiausiai priverčia raumenis judėti. Pirmiausia, neuronai 

pasiunčia signalus smegenyse, kurie galiausiai perduodami į 


raumenis. Būtent šį procesą ir turime paaiškinti. 

Ketvirtas skyrius 


SĄMONĖS SROVELĖ 


Pagrindinis iššūkis sąmonę tyrinėjantiems mokslininkams yra 
paaiškinti ryšius tarp dviejų sudėtingų dalykų - sąmonės ir 
smegenų. Sunkiausia yra nustatyti, kaip sąmonė gimsta sme- 
genyse, tuo pat metu pripažįstant, jog esama ekspertų, manan- 
čių, kad protas neturi nieko bendra sa smegenimis“ Tačiau, jei 
tikite moksliniu požiūriu, tuomet atsakymas į klausimą „Kaip 
savo smegenyse sukuriame sąmonę?“ tampa pagrindine už- 
duotimi, arba, kaip ją pavadino filosofas Davidas Chalmersas, 
„sudėtinga problema“. Net ir „paprasti“ uždaviniai, anot Chal- 
merso, yra sudėtingi. Jo manymu, tarp jų yra supratimas, kaip 
smegenys koordinuoja sensorinę informaciją ir, remdamosi ja, 
kontroliuoja elgesį, arba kaip sugebame žodžiais nusakyti savo 
jausmus (tai įdomus šiuolaikinis mokslas). Tačiau galiausiai vis 
tiek prieiname prie sudėtingo klausimo: mes turime gausybę 
neuronų bei greitai besikeičiančia seka sąmonėje iškylančius 
prisiminimus, jausmus ir įkvėpimą. Visi jie turi būti kažkokiu 
būdu susiję. 

Tai pagrįstai sudėtinga problema. Smegenys yra vientisas 
fizinis objektas: mes galime išimti jas iš kaukolės po žmogaus 
mirties, stebėti jų cheminį bei elektrinį aktyvumą ar stimuliuoti 
jas ir tikėtis tam tikros reakcijos. Nėra jokio pagrindo manyti jose 
vykstant kažką, kas prieštarauja fizikos ar chemijos dėsniams. 


į Egzistuoja daugybė „proto“ apibrėžimų; taip pat gausu žmonių, linkusių palaikyti vieną 
ar kitą apibūdinimą. Tačiau šioje knygoje žodį „protas“ vartoju sąmonei įvardyti. Nelaimei, 
tai leidžia manyti, jog praradę sąmonę, prarandame ir protą, nors esu tikras, jog mano protas 
Visiškai nedingsta net ir miego metu. 

Tuo tarpu dėl proto nesame tokie tikri. Jis nėra materialus ir pa- 
sižymi materialiems objektams nebūdingomis savybėmis. Mes 
net negalime įrodyti, kad jis realus kaip smegenys. 

Kai kurie šį skirtumą laiko neperžengiama kliūtimi. Sme- 
genų veiklą galime išsamiai paaiškinti remdamiesi atomine bei 
molekuline jos sandara, jėgomis bei energija; tokios fizinės sis- 
temos atliekama veikla turi būti paaiškinama fiziniais terminais. 
Jei smegenys atlieka tam tikrą funkciją, padariniai turi būti fizi- 
niai. Tačiau, jei smegenys, tarkime, pakelia jūsų rankas, nes jūs 
to panorėjote, vadinasi, jų veiklą skatina kažkas nefizinio. Kaip 
proto vaiduoklis sugeba įgnybti smegenims per šį neperžengia- 
mą barjerą? 

Ieškodamas analogijos šiam teiginiui, filosofas Danielis 
Dennettas kartą pasitelkė pavyzdį apie vaikus, kai pažvelgę į 
elektroninio žaislo vidų jie nusprendžia, jog kompiuterinė mi- 
kroschema negali būti susijusi su žaislo atliekamomis funkcijo- 
mis, ir yra įsitikinę, kad viską valdo baterija. Tuomet jis tvirtino, 
jog panašiai ir mes bijomės smegenų. „Žvelgdami į žmogaus 
smegenis ir mėgindami įsivaizduoti, jog tai yra visos protinės 
veiklos centras, iš tiesų matome kažką tokio nesuprantamo, ką 
vaikas mato žvelgdamas į mikroschemą, mėgindamas įsivaiz- 
duoti, jog ji yra visos nepaprastos žaislo veiklos, kurią jis supran- 
ta kaip paprasčiausią žaislo elgesį, centras“! 

Protui apibūdinti labai tiktų epitetas „magiškas“. Buvo mė- 
ginimų tiesiogiai sujungti protą ir smegenis. Bene garsiausias 
buvo australų mokslininko ir Nobelio premijos laureato už si- 
napsių veiklos tyrimus sero Johno Eccleso bandymas. Vėlesniais 
savo gyvenimo metais Ecclesas tapo tiek pat filosofu kiek psi- 


chologu, mėgindamas atrasti mechanizmą, kurio pagalba nema- 

terialus protas galėtų sąveikauti su materialiomis smegenimis, 
nepažeisdamas fizikos dėsnių. 

Ieškodamas atsakymo, Ecclesas kreipėsi į kvantinę mecha- 
niką.? Nenuspėjamame kvantiniame pasaulyje mūsų nenuste- 
bintų, jog materija gali - tiesiogine šių žodžių prasme - atsiras- 
ti iš niekur, o šviesos dalelės —- akimirksniu persikelti iš vieno 
kambario galo į kitą. Taigi nebūtų nuostabu, jei nedidelio masto 
įvykiai vyktų be įprastai reikalingos energijos sąnaudų ar išsky- 
rimo. Ecclesas tiksliai aprašė, kaip tai galėtų vykti: neurome- 
diatorių maišeliai, išleidžiami į neuroną atkeliavus elektriniam 
impulsui, yra išsidėstę grotelių pavidalo schema, tarsi ledo ku- 
beliai šaldymo padėklėlyje. Ši schema vadinama priešsinapti- 
niu vezikuliniu tinkleliu. Ecclesas teigė, jog nors toks psichinis 
įvykis, kaip noras kažką atlikti, negali paskatinti neuromedia- 
torių maišelių išskirti savo sudėties į tarpelį tarp ląstelių, tačiau 


jis galėtų padidinti galimybę tai padaryti nerviniam impulsui 


Velionis seras Johnas Ecclesas buvo vienas iš nedaugelio 
mokslininkų, mėginusių suderinti nematerialų protą su 
materialiomis smegenimis. Paveiksle vaizduojama, kaip 

„psichonai“ (taškuotos linijos) - proto elementai - sąveikauja 


su neuronų grupelėmis, jo vadintomis „dendronais“. 

(daugeliu atvejų impulsas neįstengia priversti neuromediatorių 
išsiskirti). 

Galiausiai, jis įvardijo konkrečius šioje schemoje dalyvau- 
jančius veikėjus — grupes neuronų ataugų - dendritų, - susispie- 
tusių į Eccleso pavadintus „dendronus““. Jų kiekis stulbina: sme- 
genyse yra apie 40 milijonų dendronų, o viename dendrone galė- 
tų būti apie 100 000 sinapsių, tikrųjų sąsajų tarp neuronų. Eccleso 
manymu, jie sudarė smegenų pusę proto ir smegenų suderinimo 
lygtyje. Dendronai, savo ruožtu, sudaro jungtis su psichonais, 
kuriuos Ecclesas apibūdino kaip psichinius įvykius arba patirtį. 
Eccleso moksliniuose darbuose pateiktos diagramos vaizduoja 
apversto kūgio formos dendronus, dendritų grupeles, kuriuos 
gaubia į šydą panašūs perregimi psichonai. Tarp jų esantis ryšys 
paremtas kvantine tikimybe. 

Tai skamba logiškai, kadangi tikimybė atlieka ypač svarbų 
vaidmenį kvantinėje mechanikoje. Objektų nėra nei ten, nei čia 
(jie net gali keisti pavidalus), tačiau jų elgesį lemia tikimybė - jie 
gali būti ten arba čia. Labai panašiai Ecclesas teigė, jog protinis 
įvykis gali paskatinti neuromediatorių išsiskyrimą, jei tik jie ir 
aplink juos esančios struktūros yra pakankamai mažos, kad pri- 
klausytų kvantiniam pasauliui. Šios idėjos grožis - nepažeisti 
energijos tvermės arba barjero tarp fizinio ir nefizinio pasaulio. 
Jis visa tai apibūdino šitaip: „Pasak hipotezės, priešsinaptinis ve- 
zikulinis tinklelis suteikia galimybę psichiniam norui savarankiš- 
kai pakeisti sinaptinio išskyrimo tikimybę“. Tam, kad tai vyktų 
tinkamai, psichinė intencija turėtų būti sutelkta ne ties keliomis, 
o daugybe sinapsių. Esu įsitikinęs, jog šiandien dauguma smege- 
nų tyrėjų Eccleso schemą laiko desperatišku mėginimu suderinti 


protą su smegenimis, neapleidžiant mokslinio požiūrio, kuris 

jam buvo toks brangus. Taip pat tikiu, kad šiandien nebetikima 


Eccleso teisumu. 


Ecclesas buvo vienas iš keleto pasižymėjusių mokslininkų, mėgi- 
nusių sugretinti protą ir smegenis. Kodėl tokių mokslininkų nėra 
daugiau? Dauguma tvirtina, jog viskas paaiškės proceso metu — 
supratus, kaip smegenys ir jų neuronai sukuria sąmonę, taps 

Turime TOdyMŲ (neskaitant abejotinų Johno Lorberio istorijų), 
kad protui smegenų nereikia. 

Bene labiausiai intriguojančių įrodymų 2001 metais pateikė 
olandų tyrimų grupė. Jos mokslininkai kruopščiai išnagrinėjo 
daugiau nei trijų šimtų Žmonių pasakojimus apie priešmirtinę 
patirtį, sustojus širdžiai, tačiau ligoninės personalui pavykus juos 
atgaivinti. Didelę ataskaitos dalį sudarė pakankamai nuobodus 
pasakojimas, kas patyrė priešmirtinę būseną, kas - ne, kas ją pri- 
siminė, kas - ne ir t. t. Tačiau tyrėjai iškėlė vieną nepaprastą klau- 
simą: kaip pacientai galėjo prisiminti priešmirtinę būseną — ke- 
lionės tuneliu pojūtį, susitikimą su mirusiais artimaisiais ar dan- 
giškus peizažus, jeigu smegenų veikla, sustojus širdžiai, taip pat 
turėjo sustoti. Olandų mokslininkai tvirtino, jog šie prisiminimai 
negalėjo būti sukurti prieš pat sustojant širdžiai, nes tuo metu 
pacientai buvo budrūs. Jie taip pat negalėjo būti sugeneruoti iš- 
kart po atgaivinimo, mat tuomet pacientai buvo pernelyg sutrikę. 
Taigi telieka laiko tarpas, kartais vos keletas minučių, kuomet jų 
širdis buvo sustojusi; paprastai, sustojus širdžiai, smegenys tam- 
pa neveiklios. Jei širdies smūgį patiriančiam pacientui prijungia- 
mi elektrodai, galima aiškiai matyti - sustojus širdžiai, smegenų 


veikla nutrūksta po 10-20 sekundžių ir neatnaujinama tol, kol šir- 

dis nepradeda savarankiškai plakti. Tačiau jei smegenys tuo metu 
yra neveiklios, kaip sukuriamos potyrio netoli Anapilio scenos, 
nebent, žinoma, jas sukūrusiam protui smegenų neprireikia? 

Olandų mokslininkai rašo tiesiai šviesiai: „Tariamoji, tačiau 
niekada neįrodyta koncepcija, jog sąmonė bei prisiminimai yra 
lokalizuoti smegenyse, turėtų būti apsvarstyta dar kartą. Kaip 
aiški sąmonė gali būti patirta už kūno ribų, kuomet klinikinės 
mirties metu EEG nerodo jokios smegenų veiklos?“ Tuomet, jei 
tai dar nepakankamai tiesu, jie prideda: „Priešmirtinė patirtis 
verčia plėsti medicinos idėjų ribas Žmogaus sąmonės bei sąsajų 
tarp proto ir smegenų aspektu“. 

Daugumai mokslininkų, tikinčių, jog smegenys sukuria 
protą, sunku susitaikyti su tokiais tvirtinimais, bet viliuosi, kad 
tai paaiškinau. Tiesą sakant, tame pačiame medicinos žurnalo 
„The Lancet“ numeryje išspausdintame komentare Christophe- 
ris Frenchas teigia, jog nemažas skaičius po dvejų metų apklaus- 
tų tyrime dalyvavusių pacientų prisiminė patyrę priešmirtinę 
būseną, nors to nepapasakojo iškart po širdies smūgio. Akivaiz- 
du, jog tokiais pasakojimais tikėti negalima, o jei taip, tuomet 
kas gali žinoti, kurių pacientų pasakojimai, užregistruoti pra- 
ėjus kelioms dienoms ar savaitėms po hospitalizavimo, yra ti- 
kri? Taip pat nepateikiama jokių tiesioginių įrodymų, jog tokie 
prisiminimai nebuvo sukurti prieš ar, ypač, po širdies smūgio 
— tyrimo autoriai paprasčiausiai manė tai nesant tikėtina“ 


“Be abejonės, olandų mokslininkų išreikšta nuomonė nepriimtina daugeliui mokslininkų, 
ypač užkietėjusiems skeptikams. „Skeptiko“ skilties žurnale „Scientific American“ autorius 
Michaelas Shermeris 2003 m. vasario numeryje olandų mokslininkų tyrimą pakomentavo 
taip: „Kasdieniai nutikimai yra išorinių stimulų suvokimo rezultatas, taigi, vienai smegenų 
daliai patologiškai kuriant šias iliuzijas, kita smegenų dalis priverčia jas suvokti kaip išori- 
nius įvykius“. Tačiau jis nemini keblaus fakto, jog „šias iliuzijas“ kuriančių smegenų veikla 
buvo tikrų tikriausiai sustojusi. 

Iš šio labirinto yra keletas išėjimų. Kai kurie, ypač Davidas 
Chalmersas, įtaria, jog galiausiai sąmonė bus pripažinta funda- 
mentalia Visatos esybe, ir, kaip subatominių dalelių elektros krū- 
vio, jos nebus įmanoma suskaldyti į mažesnius vienetus. Tačiau 
daugelis mano, jog toks futuristinis aiškinimas nebūtinas, ir sie- 
kia sąmonės suvokimo vildamiesi, jog, kartą sugriebta, paslap- 
tis bus atskleista kartą ir visiems laikams. Jei ketinate pasirinkti 
pastarąjį kelią, vertėtų žinoti, kas tiksliai yra sąmonė - arba kas 
ji nėra. Pasirodo, lengviau nupasakoti, kas ji „nėra“. Galėčiau la- 
žintis, jog pabaigę skaityti šį knygos skyrių, į savo sąmonę pra- 
dėsite žvelgti kitaip. 


Darkart nesigilindamas į detales pasakysiu, jog sąmonė yra nuo- 
latos aktyvi -ji padeda suvokti aplinką, yra ryški, viską apimanti 
ir atsako už jūsų mąstymą. 

Tačiau kiek jūsų aplinkos suvokimas atitinka realybę? Ne 
itin daug. Norėdamas pademonstruoti žmonių suvokimo selek- 
tyvumą, atliksiu patikrintą triuką ir paprašysiu atkreipti dėmesį 
į užpakalio pojūčius sėdint ant kėdės.“ Paprastai tai nėra sun- 
ku ir dažnai žmonės apie tai nesusimąsto, kol nepaprašoma to 
įvardyti. Šis pavyzdys puikiai iliustruoja be perstojo į smegenis 
iš spaudimo receptorių odoje siunčiamą sensorinės informacijos 
srautą, kuris, kol neįvardytas, nepasiekia sąmonės. 

Psichologė Susan Blackmore padarė panašias išvadas apie 
garsų suvokimą. Kokteilių vakarėlio metu pokalbio šurmulyje 
išgirdę savo vardą, dažnai galite atkurti paskutinius vieną ar du 
sakinius, retrospektyviai įsijungti į pokalbį, kurio, jei neišgirstu- 


* s ta ai si sa asi Las . š ; š 
Mano žmona nekenčia šio žodžio, tačiau neseniai laikraščio straipsnyje panaudojau termi- 
ną „sėdynė“ ir buvau išjuoktas už savo drovumą. 

mėte savo vardo, net nepastebėtumėt. Ką tai sako apie pokalbį? 
Arjis buvo jūsų sąmonėje, ar už jos ribų? Blackmore taip pat pri- 
minė valandas mušantį laikrodį, kurio dūžius išgirstate tik jam 
įpusėjus, tačiau sugebate „prisiminti“ pirmuosius dūžius ir ga- 
lite tiksliai suskaičiuoti, kiek valandų. Ar tie pirmieji laikrodžio 
dūžiai buvo jūsų sąmonėje, ar ne? 

Tas pats vyksta ir vaizdinės informacijos suvokimo metu. 
Kiek kartų bėgiojote po namus, ieškodami raktų ar svarbios po- 
pieriaus skiautelės, kol galiausiai supratote, kad visą šį laiką jie 
gulėjo ant stalo jūsų panosėje? Tokiose situacijose supratau, jog 
efektyviausia yra pirma įsivaizduoti ieškomą objektą, tuomet 
ieškoti jo atitikmens realiame pasaulyje. 

Štai dar vienas pavyzdys: įsivaizduokite, jog esate geležin- 
kelio stotyje ir stumiatės prieš Žmonių srautą, ieškodami pažįsta- 
mo veido. Dabar įsivaizduokite, jog toje pat geležinkelio stotyje 
mėginate prasibrauti pro minią, skaičiuodami strazdanotus vei- 
dus. 

Abiem atvejais Žvelgtumėte į Žmonių veidus, tačiau at- 
kreiptumėte dėmesį į visiškai skirtingus dalykus, todėl ir pačius 
veidus „matytumėte“ kitaip.“ 

Šie skirtingų juslių veikimo pavyzdžiai iliustruoja, jog; di- 
delė dalis suvoktos išorinės informacijos išlieka nepastebėta. 
Kalbėdami apie sąmoningumą priimant išorinę informaciją, są- 
monės srautą galėtume prilyginti upokšniui ar srovelei. 

Kiek informacijos mes nepastebime? Sudėtinga tiksliai ap- 
skaičiuoti, kiek nedaug to, kas yra išorėje, prisideda prie to, kas 


yra mūsų galvose, tačiau, anot vieno vertinimo, tik viena mili- 


S Psichologė Allison Sekuler pateikė dar vieną gražų pavyzdį: rodyklę tarp „E“ ir „x“ FedEx lo- 
gotipe. Jei anksčiau jos nepastebėjote, kitą kartą atkreipkite dėmesį. Ji stulbinančiai akivaizdi. 

joninė mūsų jusles bombarduojančios sensorinės informacijos 
dalis iš tiesų patenka į sąmonę. Viena milijonoji. Kiek tos in- 
formacijos sensoriniai organai perduoda į smegenis? Vėlgi, nors 
tiksliai apskaičiuoti sudėtinga, tačiau matuojant informacijos 
bitais“ tokie skaičiai, kaip dešimt milijonų bitų per sekundę iš 
akių, milijonas per sekundę iš odos ir šimtai tūkstančių per se- 
kundę iš kitų organų, nėra itin stebinantys. Tuo tarpu į sąmonę 
nuteka tik apie keturiasdešimt bitų per sekundę. Pastebėsite, jog 
matematiškai šie skaičiai nesuderinami: keturiasdešimt bitų per 
sekundę yra bene tris ar keturis kartus daugiau nei viena mili- 
jonoji priimamos informacijos, bet argi verta priekabiauti? Esmė 
ta, jog sąmonė išgauna tik mažytę dalelę visos jai prieinamos 
informacijos. 

Nesakau, jog tai, kad įsileidžiame tik mažą dalį sensorinės 
informacijos į savo sąmonę, yra blogai. Didelė jos dalis nėra ak- 
tuali ir paprasčiausiai mus užgožtų, tarsi nesibaigiančios haliuci- 
nacijos. Tai būtų sensorinis sunkumų, su kuriais susidūrė garsus 
rusų mnemoninių technikų ekspertas Šereševskis, ekvivalentas. 
Jo atmintis tapo tokia panaši į enciklopedija, jo; jog jam sunkiai se- 
kėsi ištrinti jo nebedominančius prisiminimus. 

Ką tai sako apie pačią sąmonę? Taip, didžioji dalis gauna- 
mos sensorinės informacijos taip ir nepasiekia sąmonės, tačiau 
nepanašu, jog dėl to ji funkcionuoja prasčiau. Ji pasižymi ryšku- 
mu ir vaizduote, kurie paverčia vidinius psichinius mūsų gyve- 
nimus tokiais, kokie jie yra. Ir vis dėlto, veikiausiai mes mėgina- 
me save įtikinti, jog sąmonė yra kur kas sudėtingesnė, nei taip 
yra iš tiesų. 


* > . . . . .- . (Zl . 
Bitas dvejetainėje sistemoje žymi informacijos taip/ne vienetą, vieną įjungimo/išjungimo 
Mygtuką. Baitą sudaro aštuoni bitai; megabaitą - aštuoni milijonai bitų. 

Pavyzdžiui, kaip mums sekasi vertinti įvairius dalykus savo 
galvoje? Kiek faktų galime išlaikyti sąmonės dėmesio centre? Ne 
itin daug. 

Psichologas George'as Milleris tai vienareikšmiškai patvir- 
tino savo šeštajame dešimtmetyje parašytame darbe, kuris laiko- 
mas vienu svarbiausių straipsnių jį išspausdinusio žurnalo isto- 
rijoje.* Milleris kalbėjo apie tai, kiek informacijos galime apdoroti 
vienu metu, pavyzdžiui, kelis garsų tonus ar skirtingų tirpalų 
sūrumo laipsnius galime atskirti. Apibendrinęs daugybę tyrimų, 
Milleris priėjo išvadą, jog žmogus gali atskirti apie septynis skir- 
tingus garso tonus arba septynis tirpalo sūrumo lygmenis, ar dar 
ką kitą septynis. Jis tai pavadino „absoliučia vertinimo apimti- 
mi“. Tačiau jis pabrėžė, jog yra būdų apeiti šią ribą, vienas iš ku- 
rių yra informacijos „grupavimas“. Pavyzdžiui, įprastai telefono 
numerį sudaro septyni skaitmenys, ir perėję iš vieno kambario į 
kitą, mėgindami tuo pat metu išlaikyti šiuos skaičius savo galvo- 
je, nesunkiai sutiksite, jog septyni yra protinių galimybių riba. 
Tačiau kas nutinka, jei prie telefono numerio turite pridėti trižen- 
klį miesto kodą? Dažniausiai - nieko, mat miesto kodus, nors ir 
sudarytus iš trijų skaitmenų, dažnai prisimename „sugrupuoda- 
mi“ juos į vieną prisiminimą: 416 — Torontas, 604 — Vankuveris. 
Taip nevarginame savo proto papildoma veikla. Be to, pirmieji 
trys telefono numerio skaitmenys paprastai yra dažnai pasikar- 
tojantys, todėl galime „sugrupuoti“ juos į vieną prisiminimą. 

Nors Milleris apibūdino mūsų trumpalaikės atminties — 
dar vadinamos darbine atmintimi - galimybių ribas, būtent ji 
ir yra mūsų sąmonės pagrindas. Tai informacija, esanti jūsų gal- 
voje šią akimirką. Savo klasikiniu laikomą darbą Milleris parašė 


1956 metais, todėl nenuostabu, jog nuo to laiko šiuo klausimu 

buvo atlikta nemažai tyrimų.“ Vienintelis dalykas, ką psicholo- 
gai gali padaryti šiandien, remdamiesi keturiomis dešimtimis 
metų tyrimų nuo Millerio straipsnio išleidimo, yra sumažinti 
stebuklingąjį skaičių iki keturių ar, perfrazavus Millerį, keturių 
plius minus vieno. 

Taip pat buvo atlikta smegenų fotografijos tyrimų, kurie, 
nors ir netiesiogiai bei paremti vien regėjimo funkcija, leidžia 
teigti, jog keturi yra tikslesnis stebuklingasis skaičius, palygi- 
nus su Millerio septyniais. Vieno tokio tyrimo metu, magnetinio 
rezonanso tomografe gulintiems tiriamiesiems buvo trumpai 
parodomi 1-8 objektų rinkiniai, ir po sekundės jų buvo klau- 
siama, kiek objektų jie matė. Skirtingi rezultatai svyravo apie 
keturis: jei objektų buvo mažiau, tiriamieji nesunkiai prisimin- 
davo jų skaičių, jei objektų buvo daugiau, tiriamųjų atsakymų 
tikslumas ženkliai suprastėjo. Be to, smegenų srities, vadinamos 
užpakaline momenine dalimi, aktyvumas didėjo tiriamiesiems 
žvelgiant į 1-4 objektus ir išsilygino ties keturiais. Iš to būtų ga- 
lima spręsti, jog momeninė skiltis gali susidoroti su ne daugiau 
nei keturiais objektais vienu metu. Įdomu tai, jog, subjektams 
paprasčiausiai žiūrint į objektus ir nesistengiant jų prisiminti, 
momeninė skiltis reagavo vienodai, nepriklausomai nuo to, kiek 
objektų buvo rodoma, tuo tarpu regėjimo sritis smegenų gale 
nesiliovė „skaičiuoti“. Lengviausia tokius smegenų veiklos ypa- 
tumus būtų paaiškinti teigiant, jog momeninės srities užduotis 
yra suvokti objektų skaičių, tuo tarpu kiti vizualinės informa- 
cijos centrai, išdėstyti neurologinio informacijos apdorojimo 
“ Be to, nemažai tokių tyrimų buvo atlikta ir prieš Millerį. Vienas tyrėjas, pavarde Jevonsas, 
1871 metais išspausdino straipsnį leidinyje „Nature“, kuriame aptarė tyrimą, kuomet į dė- 


Žutę buvo įmesta keletas pupų. Tris ar keturias pupas tiriamieji galėjo akimirksniu tiksliai 
suskaičiuoti, tačiau pupų skaičių padidinus iki šešių, tik 120 iš 147 atsakymų buvo teisingi. 

aukštupyje, paprasčiausiai atlieka įprastą apskaitą to, kas yra 
mums prieš akis. 

To negalima taikyti tiesiogiai sąmonės veiklai, mat jūsų 
trumpalaikėje atmintyje gali būti į sąmonę tą akimirką dar ne- 
patekusios medžiagos. Tiesą sakant, sąmonės tyrėjas Bernardas 
Baarsas tvirtina, jog sąmonės apimtis yra ne septyni, ne keturi, o 
vienas objektas.? 

Baarsas sutinka, jog tą vieną objektą gali sudaryti keli į 
vieną „sugrupuoti“ informacijos vienetai, tačiau tikina, jog dvi- 
prasmiškų figūrų (pavyzdžiui, iliuzijų, kuomet matome triušio 
galvą arba antį) suvokimo tyrimai patvirtina sąmonės gebėjimą 
susidoroti tik su vienu objektu vienu duotuoja momentu. Būtent 
todėl vairuojant nepažįstamame rajone, beieškant konkretaus 
adreso, patariama išjungti radiją, mat jis tampa konkuruojančia 
informacijos srove ir suprastina jūsų paieškos gebėjimą, nebent 
galėtumėte radijo skleidžiamus garsus visiškai išstumti iš savo 
sąmonės. 

Palyginkime du telefono numerius: vieną - gerai Žinomą, 
kitą — atsitiktinai parinktą telefonų knygoje. Atrodo, jog galime 
suvokti — turėti galvoje - visą Žinomą telefono numerį, tarsi visi 
septyni jo skaitmenys būtų mūsų sąmonėje tuo pat metu, mat, 
veikiausiai, jo pažįstamumas leidžia jį suvokti kaip vieną infor- 
macijos vienetą. Tuo tarpu nežinomi numeriai yra visai kita kal- 
ba: mėgindamas juos įsivaizduoti ar įsisąmoninti pastebiu, jog 
perskaitau tik po du ar tris skaitmenis vienu metu. 

Komentuodamas toliau, Baarsas stebėjosi, jog, turėdami to- 
kias dideles smegenis, jose vienu metu gebame išlaikyti tiek ne- 
daug informacijos. Mes esame menki - pigus kalkuliatorius, ku- 


rio greičiausiai net nepasivargintumėte pasilenkti ir pakelti nuo 

šalikelės, geba prisiminti daugiau skaitmenų nei mes. Tai neturi 
jokios prasmės. Argi nebūtų geriau išlaikyti kaip įmanoma di- 
desnę atminties apimtį bei priimamos sensorinės informacijos 
atsargas tam, kad galėtume greitai reaguoti į aplinkos įvykius? 

Gali būti, jog toks platus suvokimas mus suglumintų, in- 
formacijos negalėtume efektyviai susisteminti ir galiausiai į išo- 
rinius įvykius reaguotume neadekvačiai. Iš kitos pusės, gausybė 
mūsų neuronų atlieka prisiminimų saugojimo funkciją, todėl yra 
pagrindo tikėti, jog turėtų egzistuoti tam tikras paieškos ir atran- 
kos aktualiausiųjų naujoje situacijoje būdas. 

Bene geriausias pavyzdys yra bitės darbininkės. Jų sme- 
genys, sudarytos iš mažiau nei milijono neuronų, užima vieną 
kubinį milimetrą. Tai 100 000 neuronų mažiau nei sutalpiname 
1 500 000 kartų mažesnėje erdvėje. Ir vis dėlto, bitės darbininkės 
sugeba spręsti labai sudėtingus uždavinius. Pavyzdžiui, jei iš ry- 
tinės maitinimosi vietos jos įpratę skristi namo viena kryptimi, o 
iš popietinės — kita kryptimi, perkeltos į rytinę maitinimosi vietą 
po pietų jos vis vien skris tiesiai į savo avilį. Kelią namo jos iš- 
moksta kažkokiu gilesniu būdu nei vien mechanišku įsiminimu. 
Be to, išmokytos skristi dviem skirtingomis kryptimis, priklau- 
somai nuo kelią žyminčių dryžių krypties, jos pasirinks vidurinį 
maršrutą tarp dviejų žinomų krypčių, jei pastebės atitinkamus 
kelią žyminčius ženklus. 

Bičių smegenų struktūros ypatumai leidžia manyti, jog 
egzistuoja ne tik specialūs, vienintelį ir nekintantį atsaką gene- 
ruojantys neuronai, bet ir ląstelių moduliai, gebantys prijungti 
gaunamą informaciją ir kurti naujus atsakus. Tačiau iki šiol nėra 
Žinoma, kaip vyksta ši tinkamų naujų atsakų generavimui neu- 


ronų (ar jų grupių) atranka. 

Bičių darbininkių smegenų struktūra primena daugelį 
dirbtinio intelekto versijų ir galbūt netgi žmogaus smegenis: jų 
smegenis sudaro daugybė įvairių informaciją talpinančių mo- 
dulių bei papildomas siauros apimties dėmesio mechanizmas, 
padedantis atrinkti aktualios informacijos dalis susidūrus su 
problema. 

Tačiau kokią šios struktūros dalį galėtų sudaryti sąmonė? 
Nepamirškime, jog apskritai smegenų galimybės yra didžiulės; 
vienu metu jos gali apdoroti gausybę informacijos. Kalbant tech- 
niniais terminais, jas galima prilyginti kompiuterio procesoriui, 
kurio puikų darbą lemia ne neuronų greitis, bet jų kiekis ir viena- 
laikiškumas. Tuo tarpu sąmonė yra tiesinė, tarsi plonytė minčių 
linija. Kaip ji išplaukia iš smegenų ir kurią smegenų veiklos dalį 


ji sudaro? Atsakymai į šiuos klausimus gali jus nustebinti. 

Penktas skyrius 


PASĄMONĖ 


Civilizacija progresuoja didindama operacijų, kurias galime atlikti 
apie jas negalvodami, skaičių. 


ALFREDAS NORTHAS WHITEHEADAS, 
AN INTRODUCTION TO MATHEMATHICS, 1911 M. 


Sąmonės srovelė teka tarsi priešprieša faktui, jog mūsų smege- 
nys yra nepaprastai didelės, o elgesys - itin sudėtingas. Kaip pa- 
naudojamos smegenys? Kas paskatina visą mūsų elgesį? Iš tiesų 
nėra jokios paslapties. Savo elgesį reguliuojame smegenų veiklos 
pagalba, paprasčiausiai nesuvokiame didžiosios dalies informa- 
cijos apdorojimo proceso - jis slypi pasąmonėje. 

Čia neturiu galvoje froidiškosios pasąmonės, kur slypi ne- 
malonios nuslopintos idėjos, retsykiais išnyrančios į sąmonę, 
prisidengusios keista maskuote. Neturiu omenyje ir kolektyvi- 
nės pasąmonės, kuria neva dalijamės su kitais ir per kurią galime 
atsekti žmonijos istoriją. Minėdamas pasąmonę, turiu galvoje ne- 
suvoktą mūsų smegenų veiklą. Prisiminkite, kaip mokėtės vai- 
ruoti: turėjote apmąstyti kiekvieną manevrą. Įkišti raktą, pasukti 
Ji į tą pusę, atleisti rankinį stabdį, atidžiai pažvelgti į automatinės 
pavarų dėžės svirtį ir įsitikinti, jog perjungiate ją į važiavimo, 0 
ne atbulinę ar neutralią pavarą, patikrinti veidrodėlius - ar viską, 
kas būtina, atlikote? Pakelti pėdą nuo stabdžio pedalo - visa tai 
atrodė nesibaigianti kankynė. Ir tai tik prieš išvažiuojant į gatvę! 
Procesas visiškai pasikeitė po keleto savaičių ar mėnesių vairavi- 
mo. Jūs ir toliau atlikinėjote minėtą veiksmų rutiną; pašalinis ste- 


bėtojas galėjo pastebėti tik tai, jog šiuos veiksmus atlikote grei- 

čiau, tačiau tikrasis skirtumas slypėjo viduje - jūs liovėtės kreipti 
sąmoningą dėmesį į vairavimo veiksmus. Netikėtoje ar neįpras- 
toje situacijoje sąmonę galite pasitelkti vos prireikus, pavyz- 
džiui, galinio vaizdo veidrodėlyje pastebėję už jūsų važiuojančio 
automobilio žibintus. Tačiau pačiam vairavimui - sprendimams, 
kurių reikia vairuojant automobilį kelyje, - sąmonės nebereikia. 

Prieš paplintant centriniam namų šildymui, Williamas Ja- 


mesas štai taip apibūdino sprendimų pasąmoningumą: 


Puikiai žinome, ką reiškia išlipti iš lovos šaltą rytą nešildomame 
kambaryje, ir kaip mumyse rusenanti gyvybinė jėga prieštarauja 
šiam veiksmui. Veikiausiai nemažai Žmonių tokį rytą yra tūno- 
ję lovoje valandą, neįstengdami prisiversti keltis. Mintys sukasi 
apie tai, jog pavėluosime, todėl nukentės dienos darbai, sakome 
sau: „Aš privalau keltis, toks elgesys gėdingas“ ir t. t., tačiau l0- 
vos šiluma verčia jaustis per daug gerai, o kambario šaltis, regis, 
yra per žiaurus, taigi ryžtas nublanksta, o sprendimą keltis ir to- 
liau atidėliojame, nors kartais atrodo, jog tuoj tuoj stryktelsime 
iš patalų. Kaip prisiverčiame keltis tokiomis aplinkybėmis? Jei 
galėčiau apibendrinti savo asmeninę patirtį, atsikeliame nesispy- 
riodami ir nekaitaliodami savo sprendimo. Staiga suvokiame, jog, 


jau atsikėlėme.! 


Išgirdę šią istoriją, dauguma Žmonių nustemba ir žvelgia į ją 
skeptiškai, tačiau pamėginkite patys. Suprantama, jei mąstote 
apie sprendimo priėmimo procesą, tuomet nesunkiai įtikinsi- 
te save, jog sąmoningai išlipote iš lovos, tačiau jei jūsų protas 
klajoja kitur — dažnai taip ir yra — tuomet tai nutinka už jūsų 
sąmonės ribų. 

Kitą pavyzdį pasiūlė velionis Julianas Jaynesas.* Pasidėkite 


ant stalo du skirtingus objektus: puodelį ir stiklinę arba parkerį ir 

pieštuką. Tuomet iš lėto pakelkite kiekvieną atskirai ir pamėgin- 
kite nuspręsti, kuris iš jų sunkesnis. Susikaupkite! Jūs suvoksite 
įvairiausias su objektais susijusias detales: tekstūrą, svorį, formos 
netobulumus, tačiau ar tuo pat metu suvokiate patį vertinimo 
procesą? Ne. Kaip teigė Jaynesas, „kažkokiu būdu nervų sistema 


tai atlieka savaime“. 


Norite tikėkite, norite ne, tačiau abiejų figūrų viduryje esantys apskritimai yra vienodo 
dydžio. Savo sąmoningo proto niekaip negalite įtikinti, jog tai tiesa, tačiau pasąmonė 
tai puikiai žino. 


Eksperimentų, patvirtinančių pasąmonės svarbą kasdienia- 
me gyvenime, atlikta šimtai, tačiau jums užteks tik kelių, kad 
susidarytumėte įspūdį. Melas Goodale'as iš Vakarų Ontarijo uni- 
versiteto pademonstravo stulbinamą dalyką - jo eksperimentas 
parodė, jog savo judesius galime kontroliuoti pasąmoningai? 
Egzistuoja daugybė vizualių iliuzijų, iškraipančių tikrąjį objek- 
tų dydį. Tarp jų yra Ebbinghauso iliuzija (žr. iliustraciją viršuje), 
kurioje vieno dydžio apskritimą supa kitokio dydžio apskriti- 
mai. Vidurinysis apskritimas atrodo didesnis ar mažesnis, at- 
sižvelgiant į jį supančiųjų figūrų dydį. Ši iliuzija tokia įtikina- 
ma, jog net ir žinodami, kad viduriniai apskritimai yra vienodo 


dydžio, negalite atsikratyti jos sukelto įsitikinimo, kad jie skir- 

tingi. Goodale'as puikiai patobulino šią iliuziją, sukonstruoda- 
mas tikrą diskų modelį iš pokerio žetonų. Naudodamasis juo 
parodė, jog net tuo atveju, kai tiriamieji buvo visiškai tikri, kad 
centriniai diskai yra skirtingo dydžio, paprašyti ištiesti ranką ir 
sugriebti diską, jie visuomet nustatydavo disko dydį, idealiai 
atitinkantį tarpą tarp savo nykščio ir smiliaus. Tai tik vienas iš 
keleto Goodale'o ir Davido Milnerio surinktų įrodymų, jog savo 
smegenyse turime du regėjimo centrus: vienas jų atsakingas už 
objektų atpažinimą pagal trimates charakteristikas, kitas - už jų 
siekimą ir sugriebimą. Pastaroji sistema yra pasąmoninga, neap- 
sunkinta poreikio susieti objekto dydį su jo aplinka. Tai reiškia, 
jog siekimo sistemos įvairios iliuzijos apkvailinti negali. Teisybė, 
jūs nejaučiate šio prieštaravimo, mat siekimo sistema visuomet 
išlieka neprieinama sąmoningam protui. 

Taip pat yra įrodymų, jog gebame pasąmoningai suvokti 
įvairius dalykus; tai išties įdomi mintis, mat dauguma iš mūsų 
bei įvairūs žodynai suvokimą ir sąmonę laiko itin glaudžiai susi- 
jusiais. Žodynuose dažnai randame tokius suvokimo aiškinimus: 
„Įsisąmoninimas“ ar „jutimų pagalba kažką įsisąmoninti“. Ta- 
čiau įsisąmoninimas ir suvokimas nėra vienas ir tas pat. Water- 
loo universiteto psichologas Philas Merikle'as pateikė įtikinamų 
įrodymų, jog įvairius dalykus galime suvokti ir pasąmoningai.* 
Šie įrodymai verčia mus prisiminti devynioliktąjį amžių. 1898 m. 
psichologas Borisas Sidisas atliko eksperimentą, kurio metu ti- 
riamiesiems buvo rodomos kortelės su užrašyta raide ar skaitme- 
niu. Korteles jis laikė taip toli nuo tiriamųjų, jog; šie, negalėdami 
tiksliai įžiūrėti, teigė matę tik neryškią dėmę arba nieko. Tačiau 
Sidiso paprašyti „atspėti“, kas galėjo būti užrašyta ant kortelių, 


tiriamieji sugebėjo tiksliai perskaityti tiek raides, tiek skaitme- 

nis, o teisingų atsakymų skaičius patvirtino, jog tai nebuvo vien 
atsitiktinumas. Kažkokiu būdu informacija pasiekė jų smegenis, 
apeidama sąmoningą suvokimą. Galimą silpnąją šio tyrimo vietą 
atskleidžia prielaida, jog tiriamiesiems neva nematant raidės ar 
skaičiaus, iš tiesų jų neįsisąmonina. Jūs ir aš galbūt tikėtume to- 
kiais tiriamųjų atsakymais, tačiau psichologai turi būti atsargūs, 
keldami įvairias prielaidas, ir nenueiti per toli. Galbūt verbalinis 
subjektų suvokiamų dalykų apibūdinimas nebuvo visiškai tiks- 
lus ar išbaigtas, tačiau nuo Sidiso eksperimento laikų buvo atlik- 
ta gausybė tyrimų, patvirtinančių jo teiginius. 

Aštuntajame ir devintajame praėjusio amžiaus dešimtme- 
čiuose buvo atlikta daugybė tyrimų, iliustruojančių, kokios vi- 
sokeriopos įtakos pasąmoningi psichiniai procesai turi mūsų 
sąmonei. Man asmeniškai priimtiniausi tyrimai, kurie vienu 
kirčiu pademonstruoja gilų pasąmonės efektą. Vieną tokių eks- 
perimentų 1980 metais atliko Robertas Zajoncas ir Williamas 
Kunstas-Wilsonas.? Šie tyrėjai pradėjo nuo pastabos, jog daiktų 
pažįstamumas gali priversti mus juos labiau mėgti, ir rėmėsi 
atveju, kuomet nuolatos klausomas muzikos įrašas tapo daug 
labiau mėgstamas (paneigiant įsitikinimą, jog „pažįstamumas 
sukelia panieką“). Tačiau tuomet šį paprastą pavyzdį jie perkė- 
lė į kur kas keistesnę sritį. Tiriamųjų jie prašė stebėti rodomus 
netaisyklingų aštuonkampių derinius - paprastas juodas figūras 
baltame fone. Svarbiausia, tiriamajam rodė tik pusę viso figūrų 
derinio, o vaizdas truko vos vieną tūkstantąją sekundės. Antro- 
joje tyrimo dalyje tiriamiesiems buvo tuo pat metu rodoma aš- 
tuonkampių pora, kurios vieną figūrą tiriamieji jau buvo matę, 
kitos - ne. Subjektų buvo prašoma įvardyti matytą figūrą bei pa- 


sirinkti labiau patinkančią. Galite pamanyti, jog kvaila prašyti 

žmogaus išsirinkti vieną iš dviejų labiau patinkantį aštuonkam- 
pi, tačiau po šia beprotybe slypėjo metodas. Vertinimams buvo 
priskirtos skaitinės įsitikinimo reikšmės: 3-— „esu tikras“, 2 - „esų 
beveik tikras“, 1 - „spėju“. 

Rezultatai buvo mažų mažiausia įdomūs. Paprašytų atpa- 
žinti jau matytą figūrą tiriamųjų atsakymus buvo galima laikyti 
ne ką patikimesniais, nei atsitiktinumas. Nereikia tuo stebėtis, 
kadangi figūros tiriamiesiems buvo rodomos tik po vieną milise- 
kundę, o įsisąmoninti reikia kur kas daugiau laiko. Nepaisant to, 
paprašyti pasirinkti labiau patinkančią figūrą, tiriamieji dažniau 
pasirinko matytąjį aštuonkampį. Iš dvidešimt keturių tiriamųjų, 
penki iš kurių sugebėjo atpažinti pirmoje eksperimento dalyje 
matytą figūrą, šešiolika pasirinko matytąjį aštuonkampį. 

Pasąmoningas figūros suvokimas kažkaip turėjo įtakos jų 
vertinimui, nors jie ir neprisiminė matę šią figūrą anksčiau. 

Įsitikinimo reikšmių rezultatai taip pat buvo pakankamai 
keisti: jie leido manyti, jog tam tikra prasme subjektai nutuokė, 
kas dėjosi jų smegenyse, net jei formaliai to ir nesuvokė. Savo 
vertinimui priskirdami „spėjimo“ reikšmę, jie buvo teisūs: tiek 
figūros atpažinimo, tiek pasirinkimo labiau patinkančios atveju 
jų atsakymai buvo prilyginti atsitiktinumui. Tačiau savo atsaky- 
mams priskyrę reikšmes „esu tikras“ arba „esu beveik tikras“, 
jie pasirinko jau matytas figūras kaip labiau mėgstamas, nors ir 
neatpažino jų iš pirmosios tyrimo dalies. 

Zajoncas ir Kunstas-Wilsonas perkėlė gerai žinomą pažįs- 
tamų daiktų pasirinkimą kaip mėgstamesnių iš sąmonės į pasą- 
monę; tai stulbinantis atradimas, ypač jei turėsime galvoje, kad 
šis fenomenas turi nuolatinės įtakos mums visiems, tik mes to 


nesuvokiame. 

Tuo metu, kai Zajoncas ir Kunstas-Wilsonas demonstravo 
pasąmoningą daiktų pažįstamumo efektą tų daiktų pomėgiui, 
net jei tai buvo paprasčiausios geometrinės figūros, Kembridžo 
universitete dirbantis Anthony Marcelis atskleidė keletą kitų, 
ne mažiau savotiškų pasąmoningo proto ypatybių. Zajoncas ir 
Kunstas-Wilsonas neleido tiriamiesiems aiškiai suvokti geo- 
metrinių figūrų, sutrumpindami jų rodymo laiką iki sekundės 
dalių, tuo tarpu Marcelis naudojo vadinamąją „maskavimo“ 
techniką.“ 

Maskavimo metu akimirką rodomas tam tikras stimulas, 
šiuo atveju —- žodis, kurį tuoj pat keičia kitas vaizdas (Marcelio 
tyrime tai buvo užrašas iš atsitiktine tvarka sudėtų raidžių). 
Maskuotė kliudo žodžiui patekti į sąmonę, todėl subjektai pa- 
prasčiausiai nežino, koks šis žodis. Žinoma, kaip jau matėme, jei 
žodis nebuvo įsisąmonintas, tai dar nereiškia, kad jo nėra kažkur 
smegenyse. Šiam tyrimui buvo pasirinkti tokie grafiškai, t. y. iš- 
vaizda, panašūs žodžiai, kaip „pažįstamas“ ir „pažibintas“ arba 
„užuomina“ ir „užuovėja“, bei semantiškai panašūs žodžiai, pa- 
vyzdžiui, „pažįstamas“ ir „draugas“ arba „užuomina“ ir „aliu- 
zija“. Tuomet subjektų buvo prašoma suporuoti užmaskuotus 
žodžius su tiksliniais pagal jų grafinį ar semantinį panašumą. 

Kaip tikėjosi Marcelis, kuo greičiau po tikslinio žodžio buvo 
parodomas maskuojantysis, tuo mažesnė tikimybė, jog tiriamasis 
teisingai nuspręs, kurį iš dviejų pateiktų tikslinių žodžių matė. 
Jis taip pat atskleidė kai ką netikėto: žodžio reikšmės vertinimas 
pasirodė esąs atspariausia maskavimui suvokimo funkcija. Dau- 
giausiai klaidų tiriamieji darė atsakydami, ar matė tikslinį Žodį 
(paklausti, „ar matote tikslinį žodį?“, jie galiausiai pradėjo spė- 


lioti). Tačiau tai nutiko prieš tiriamiesiems prarandant gebėjimą 

suporuoti žodžius grafiškai, o net ir nežinodami, ar reikiamas 
žodis buvo jiems pateiktas, ar kaip jis atrodė, vis dėlto galėjo 
įvardyti nesuvokto žodžio reikšmę. 

Štai kodėl šie rezultatai buvo tokie svarbūs. Anksčiau ma- 
nyta, jog žodžių suvokimo procesas vyksta tam tikra eilės tvar- 
ka, pradedant paprasčiausiu žodžio įsisąmoninimu, tuomet su- 
vokiant grafines jo savybes ir, galiausiai, dar sudėtingiau apdo- 
rojus informaciją, žodžio reikšmė tampa aiški. Atrodo natūralu, 
jog žodžio reikšmei suvokti reikia daugiau smegenų jėgos, nei jo 
formai atpažinti. Remiantis šiomis prielaidomis, jūs, veikiausiai, 
tikėtumėtės, jog maskavimas pirmiausia pakenktų žodžio reikš- 
mės, tuomet jo formos detalių ir, galiausiai, vizualinei informaci- 
jai dar labiau yrant, paties žodžio egzistavimo suvokimui. Tačiau 
iš tikrųjų tai vyksta atvirkštine tvarka. 

Įsivaizduokite: jums pateikiamas žodis, jūs net nenutuo- 
kiate, kad esate jį matę, tikrų tikriausiai negalite jo prisiminti, 
tačiau sugebate teisingai suporuoti jį su panašią reikšmę turin- 
čiu žodžiu. Veikiausiai pamanytumėte, kad jums pavyko atspėti; 
būtent dėl šios priežasties trys tiriamieji paliko Marcelio ekspe- 
rimentą, kadangi jiems atrodė nelogiška mėginti įvertinti tai, ko 
jie visiškai nesuvokė. Suprantama, tačiau prieš pat išeidami jie 
„atspėjo“ teisingą atsakymą 60-70 proc. atvejų. Sutikę su išėju- 
siais eksperimento dalyviais, jog tyrimas „neturi prasmės“, bet 
vis dėlto pasilikę jį užbaigti, mėgino pritaikyti skirtingas spėlio- 
jimo technikas, tačiau savo jausmais pasikliovusiems tiriamie- 
siems sekėsi geriausiai. 

Marcelio eksperimentų rezultatai turėjo šokiruoti maniu- 
sius, jog pasąmonė dalyvauja ankstyvame, paprastesniame vi- 


zualios informacijos apdorojimo procese, palikdama sudėtingas 

užduotis sąmonei. Galutinės išvados yra paprastos: pasąmonė 
atlieka detalią vizualios informacijos analizę, įskaitant ir tą, ku- 
rią, atrodytų, sugeba atlikti tik sąmoningas protas. 

Iš tiesų ne;manoma nustatyti, kiek visko šiuo metu vyksta 
jūsų smegenyse. Viliuosi, jog esate susikaupę ties skaitymu, ta- 
čiau neišvengiamai į jūsų smegenis, bet ne į protą (turiu galvoje 
sąmoningą protą), kelią randa daugybė pašalinių vaizdų, garsų, 
lytėjimo pojūčių ir t. t. Šios mintys yra jūsų galvoje, jos turi įtakos 


jūsų mąstymui, tačiau nė vienos iš jų neįsisąmoninate. 


Didelė šios informacijos dalis gali jus nustebinti, tačiau egzistuo- 
ja ir visiems pažįstamas pasąmoningas informacijos analizės bū- 
das, apie kurį nedaugelis tesusimąsto. Tai „aha“ potyris. 

„Aha“ potyriu, kurį, deja, išgyvena tik nedaugelis žmonių, 
laikoma situacija, kuomet problemos ar uždavinio sprendimas 
staiga šauna mums į galvą. Tiesa, apie sprendžiamą problemą 
daug galvojame, tačiau atsakymas išnyra labai netikėtai. Aki- 
vaizdu, jog tai intriguoja psichologus, mat tai leidžia manyti, jog 
pasąmonė ir vėl buvo aktyvi - iš kur gi kitur staiga išnirtų spren- 
dimas? 

Dauguma psichologų šį fenomeną vadina „įžvalga“, kaž- 
kuo, kas leidžia išspręsti anksčiau nepatirtą problemą; apie tai 
parašyta ne viena knyga. Tai paslaptingas procesas, kuriam 
paaiškinti sukurta gausybė teorijų, tačiau dauguma Žmonių 
sutaria, kad jo sudėtyje yra svarbus pasąmonės komponentas. 
Garsus matematikas Henri Poincarė pabrėžė, kaip svarbu pir- 
miausia preliminariai apdoroti informaciją, kuomet į užduotį 
pažvelgiame iš visų įmanomų kampų, tačiau kitą, tarpinį, žings- 


nį, prieš surandant sprendimą, paaiškinti kur kas sunkiau. Jis tai 

vadino „netikėto nušvitimo reiškiniu“. Kiti tai laikė inkubaciniu 
periodu, lydintį sąmoningą problemos apmąstymą. Tiesą sakant, 
kai kurie mokslininkai patikslino, jog norint įžvalgiai išspręsti 
problemą, antrojoje atsakymo paieškos stadijoje reikėtų nuo jos 
trumpam atitolti: išeiti pasivaikščioti, numigti ar nuveikti kažką 
nesusijusio su sprendžiama užduotimi, mat būtent tokiomis aki- 
mirkomis kyla užduoties sprendimas. 

Peržvelgdamas šį knygos skyrių patyriau nepaprastą pa- 
sąmoningą/sąmoningą akimirką. Ruošiausi skristi į susitikimą 
Kalgaryje ir Toronto oro uoste sutikau kitą ten pat skrendančią 
susitikimo dalyvę. Aš ją pažinojau, puikiai prisiminiau tikslias 
mūsų pažinties aplinkybes (ėmiau iš jos interviu prieš keletą 
metų, kuomet dar vedžiau radijo stoties CBC programą „Ouirks 
and Ouarks“), tačiau tuo momentu niekaip negalėjau prisiminti 
jos vardo. Apskritai, man sunkiai sekasi įsidėmėti žmonių var- 
dus. Mes sėdėjome skirtingose eilėse lėktuve, vėliau kiekvienas 
išsinuomavome atskirą automobilį ir kiekvienas sau pasiekėme 
bendrą mūsų kelionės tikslą. 

Tačiau štai kaip galiausiai prisiminiau jos vardą. Keletą 
kartų pagalvojau apie jį lėktuve ir prisiminiau ją turėjus dvigu- 
bą pavardę, o vardas prasidėjo K raide. Tai buvo daugiausia, ką 
įstengiau prisiminti. Vėliau netikėtai pagalvojau apie jos vardą 
vairuodamas ir iškart pajutau priartėjęs prie atsakymo, nors 
apie tai net nepagalvojau (sąmoningai) daugiau nei valandą. Pri- 
siminiau mūsų pokalbio temą — sveikatai keliami marihuanos 
rūkymo pavojai - ir galvoje staiga toptelėjo jos vardas. Pasąmonė 
viską atliko už mane. Taip pat įdomu, jog interviu tema padėjo 
prisiminti jos vardą. Veikiausiai jie visuomet liks susiję mano 


galvoje. 

Esu tikras, jog klasikinis pasakojimas apie tai, kaip Archi- 
medui šovė į galvą būdas, kuriuo jis galėjo patikrinti, ar karaliaus 
Herono II karūna iš tiesų buvo pagaminta iš gryno aukso, yra 
kitas puikus pavyzdys, tačiau beveik neturime informacijos, kas 
dėjosi jo galvoje, stebint vonioje kylantį vandens lygį į jį panyrant, 
kai šis suvokė, jog galėtų tą patį padaryti su karūna ir patikrinti 
jos grynumą. Tai ir buvo akimirka, privertusi Archimedą nuo- 
gutėlį lėkti gatve ir šaukti: „Eureka!““ Einsteinas patyrė panašią 
akimirką: „Sėdėjau patentų biure Berno mieste, kai staiga man 
į galvą šovė mintis: laisvo kritimo metu žmogus nejaučia savo 
svorio. Buvau be galo nustebintas. Ši paprasta idėja paliko many- 
je neišdildomą įspūdį ir paskatino sukurti gravitacijos teoriją“./ 

Keletas psichologų detaliai aprašė galvoje vykstantį proce- 
są „nušvitimo“ akimirkos metu. Pavyzdžiui, Janet Davidson ir 
Robertas Sternbergas teigė, jog įžvalgą sudaro trys atrankos pro- 
cesai: selektyvus kodavimas, derinimas ir palyginimas. „Selek- 
tyvus kodavimas“ nusako faktą, jog spręsdami problemą galite 
staiga pastebėti detalę, kuri anksčiau nepatraukė jūsų dėmesio, 
ar suvokti, jog vieni faktai yra aktualesni sprendimui, nei kiti. 
„Selektyvus derinimas“ — tai nesugretinamų elementų grupavi- 
mas anksčiau neišmėgintu būdu. „Selektyvus lyginimas“ vyksta 
tuomet, kai lyginate naują ir seną informaciją taip, jog prasiveria 
durys į sprendimą. 

Keletas pavyzdžių padės lengviau suprasti šiuos žingsnius. 
Sternbergas ir Davidson savo tiriamiesiems pateikė tokią už- 
* Daugumoje pasakojimų apie įžvalgos procesą moksle nepamirštama paminėti, jog nušviti- 
mo akimirką lydi daug pastangų reikalaujantis ir ne toks jaudinantis įrodymų rinkimo pro- 
cesas. Archimedo atveju, šiandieniniai tyrėjai abejoja jį išsprendus užduotį taip, kaip pasako- 


ja legenda; būtų buvę per daug sudėtinga pastebėti skirtumą tarp išstumto vandens kiekio, 
panardinus gryno aukso, ir net nemažą kiekį sidabro turinčią karūną. 

duotį: „Vieną dieną nusprendžiate apsilankyti zoologijos sode. 
Bevaikštinėdami pastebite grupelę žirafų ir stručių. Visi kartu 
jie turi 30 akių ir 44 kojas. Kiek gyvūnų iš viso matote?'* Šiuo 
atveju greičiausias būdas išspręsti uždavinį yra suvokti, jog kojų 
skaičius nesvarbus. Jei būrys po dvi akis turinčių gyvūnų iš viso 
turi trisdešimt akių, tuomet būrį sudaro penkiolika gyvūnų. Tai- 
gi Davidson ir Sternbergas įvardijo, jog šiuo atveju svarbiausias 
procesas yra selektyvus kodavimas — menas atpažinti sprendimą 
padedančią priimti informaciją. 

Šių dviejų mokslininkų teorija, aiškinanti įžvalgos proce- 
są, nėra vienintelė, o minėti trys žingsniai toli gražu neapima 
visų jo aspektų. Pavyzdžiui, bendrai priimta, jog vienas kelias 
į įžvalgą yra pagrįstas ankstesnių idėjų atsikratymu, taip išven- 
giant įkyrių jau pažįstamų minčių. Penktajame praėjusio am- 
žiaus dešimtmetyje buvo sukurtas klasikiniu laikomas pavyz- 
dys? Karlas Dunckeris savo tiriamiesiems davė tris kartonines 
dėželes, žvakių, degtukų ir smeigtukų. Iššūkis buvo sugalvoti, 
kaip pritvirtinti žvakes prie durų (tariamam regėjimo tyrimui). 
Sprendimas buvo išlydyti pakankamai vaško, jog būtų galima 
pritvirtinti žvakę prie dėžutės galo, ir prismeigti ją prie sienos. 
Buvo šaunu, kad žvakes, degtukus ir smeigtukus dėžėje gavu- 
siems tiriamiesiems šią užduotį išspręsti sekėsi sunkiau, nei vi- 
sas medžiagas atskirai gavusiems subjektams. Dunckeris teigė, 
jog pirmajai grupei nesisekė atsikratyti idėjos, jog dėžė buvo 
skirta daiktams sudėti, taigi laikyti dėžę platforma jiems taip pat 
sekėsi sunkiau. 

Net ir pirmame skyriuje mano aprašyta užduotis surišti 
dviejų kabančių laidų galus, kurią panaudojau norėdamas ilius- 


truoti, kaip nesugebame suprasti, kas dedasi mūsų galvose, ga- 

lėtų puikiai pademonstruoti, jog tinkamomis aplinkybėmis sa- 
vaime randame įžvalgų problemos sprendimą. Tai ir yra esmė: 
sprendimus randame savaime. Net turėdami galvoje visokeriopą 
įžvalgos analizę bei gausius sprendimų priėmimo pavyzdžius, 
negalime nepaisyti, jog sąmonė nedalyvauja priimant sprendi- 
mus; ji paprasčiausiai patikrina jau priimtus sprendimus. Dažnai 
„nušvitimo“ akimirkų patiriantys žmonės teigia net nenumanę, 
jog vis dar mėgino išspręsti savo užduotį. Įžvalga yra pasąmo- 
ningas procesas, kurį pagreitina sąmoningo proto nukreipimas 
į pasivaikščiojimą miške ar ilgai trunkantį mėgavimąsi karšta 
vonia, mat sąmoningo proto svarstymai tarsi kliudo pasąmonei 
užsiimti sprendimo paieška. 

Žinoma, būtų puiku sužinoti, kas tiksliai vyksta tuo metu. 
Kaip šis pasąmoningas mąstymo procesas ieško problemos 
sprendimo, kol jūs - tiesiogine šių žodžių prasme - apie ją net 
negalvojate? Smegenų veiklos stebėjimo eksperimentų pagalba 
neseniai buvo gauta keletas užuominų. Nors šios užuominos ir 
nepaaiškina, kaip smegenys kuria įžvalgą, tačiau bent pasufle- 
ruoja, kurioje smegenų dalyje tai vyksta. Šiaurės Vakarų univer- 
sitete dirbantis Markas Jungas-Beemanas ir jo kolegos pateikė 
savo tiriamiesiems įvairių užduočių ir magnetinio rezonanso ar 
elektroencefalografijos pagalba fiksavo jų smegenų veiklą.'? Už- 
duotys buvo maždaug šios: tiriamiesiems buvo pateikiami trys 
žodžiai, pavyzdžiui, „vištos“, „spanguolių“ ir „padaže“, tuomet 
jų buvo prašoma sugalvoti ketvirtą žodį, kuris tiktų prie duotųjų 
trijų, šiuo atveju „krūtinėlė“. Tuo pat metu tyrimo dalyviai turėjo 
atsakyti, ar sprendimas, jeigu jį surado, reikalavo įžvalgos. Tai 
neturėtų būti taip jau sunku: jūs žinote, kada į galvą iš niekur 


šauna atsakymas. 

Atsakiusių, jog jie pasinaudojo įžvalga, tiriamųjų smegenų 
aktyvumo nuotraukos bei elektrinės smegenų veiklos stebėjimo 
duomenys atskleidė, jog tam tikros specifinės smegenų sritys 
„nušvitimo“ momentu buvo aktyvios, taigi šios tyrimų techni- 
kos buvo puikiai suderintos. Įžvalgos centras, bent jau žodinių 
užduočių sprendimo metu (ne koncepcinių, kaip ankstesniuo- 
se šiame skyriuje pateiktuose pavyzdžiuose), yra dešiniajame 
smegenų pusrutulyje, dalyje, vadinamoje priešakiniu viršutiniu 
smilkininiu vingiu. Tai nedidelis gūburėlis smilkininės srities 
priekyje, prie pat dešiniosios ausies. Jau buvo žinoma, kad šios 
smegenų srities veikla suaktyvėja, kuomet Žmogus mėgina nu- 
sakyti išgirsto pasakojimo temą ar tinkamiausiai užbaigti duotą 
sakinio pradžią, taigi nenuostabu, jog ši smegenų sritis atlieka 
svarbų vaidmenį kalbinių užduočių sprendimo metu. Tačiau iš- 
ties įdomu, jog ji nebuvo aktyvi, kuomet tiriamieji teigė suradę 
tinkamą žodį be įžvalgos pagalbos. Kitais žodžiais tariant, atro- 
do, kad ši smegenų dalis susijusi su išskirtinai įžvalga paremtais 
sudėtingų žodžių reikšmių užduočių sprendimais. 

Sąsajas tarp šios smilkininės smegenų dalies ir jos vai- 
dmens tikrinant gausybę žodžių bei jų reikšmių, tyrėjai aiškina 
teigdami, jog įžvalgai reikia plataus dėmesio centro ir gebėjimų 
sugretinti tarpusavyje nederančius sprendimus bei atsikratyti 
ankstesnių, jau išmėgintų sprendimų. Ne mažiau svarbu tai, jog 
elektrinės smegenų veiklos rodmenys atskleidė elektrinio akty- 
vumo pliūpsnį, kuris pasirodė esąs toks pat netikėtas, kaip su- 
bjektyvus suvokimas, jog problema buvo išspręsta. Dar labiau 
intriguoja faktas, jog buvo pastebėta ankstesnė, tačiau ne tokia 
intensyvi, elektrinė smegenų veikla daug arčiau galvos vainiko. 


Jungas-Beemanas ir jo kolegos teigia, jog tai buvo išankstinis 

(sekunde anksčiau kilęs) pasąmoningas problemos sprendimo 
„supratimas“, sukėlęs intensyvesnį — ir sąmoningą - pliūpsnį 
smilkininėje srityje. 

Galiausiai, pasąmoninga psichinė veikla tampa dar svar- 
besnė, jei turi įtakos mūsų elgesiui; keletas eksperimentų ilius- 
truoja būtent tai. Jonhas Barghas iš Niujorko universiteto atliko 
bene vaizdingiausius ir stulbinamus eksperimentus.!! Vieno eks- 
perimento metu Barghas įtarė, jog stereotipai keičia mūsų elgesį 
būdais, apie kuriuos net nesusimąstome. Tarp tokių stereotipų 
yra plačiai žinomas, ypač tarp universiteto studentų, vyresnio 
amžiaus stereotipas. Tiksliau sakant, paprastai tikima, jog vy- 
resnio amžiaus žmonės yra lėtesni ir silpnesni nei jaunesni už 
juos. Šiuo stereotipu Barghas ir pasinaudojo: savanoriams tyri- 
mo dalyviams jis pateikė neva sakinio iš sumaišytų žodžių testą. 
Pusei grupės jis pateikė žodžių rinkinį, tarp kurių buvo senyvo 
amžiaus žmones primenančių sąvokų, pavyzdžiui, „Florida“, 
„Bingo“ ir „užmaršus“, tuo tarpu kita pusė tiriamųjų gavo to- 
kius žodžius, kaip „Kalifornija“, „nerangus“ ir „obuoliai“. Tyrė- 
jai pasirūpino, kad į tyrimą nebūtų įtrauktos tiesiogiai su lėtumu 
ar silpnumu susijusios sąvokos. Atlikę „sakinio“ testą, tyrime 
dalyvavę studentai buvo įtikinti, jog eksperimentas baigtas, ir 
jiems buvo leista palikti pastatą. Tačiau jiems nežinant, vienas 
iš tyrėjų komandos narių fiksavo, per kiek laiko tiriamieji per- 
eis koridorių ir pasieks už keturiasdešimties pėdų esančią žymę. 
Kodėl? Barghas ir jo komanda prognozavo, jog vyresnį amžių 
primenančius žodžius gavę tiriamieji pritaikys sau kai kuriuos 
stereotipo aspektus, pavyzdžiui, lėtumą ar silpnumą, ir iki Žy- 
mės nueis lėčiau nei kontrolinės grupės subjektai. Barghas buvo 


teisus — jie iš tiesų užtruko ilgiau. Nors tai skamba neįtikėtinai, 

tačiau vienintelis logiškas paaiškinimas yra tai, kad studentai iš 
tiesų įsisavino lėtumo ar silpnumo idėją, nors, suprantama, to 
nesuvokė. Pagalvokite apie tai: stereotipas turėjo nepastebimos 
ir nejuntamos įtakos bei tiesiogiai paveikė ne tik tai, kaip greitai 
tiriamieji pašoko ant kojų, užleisdami kėdę vyresniam žmogui, 
tačiau ir jų elgesį nedalyvaujant pašaliniams. Siekdami pasirū- 
pinti, jog neįprasto eksperimento dalyvių lėtumo nelemtų slogu- 
tis (be abejo, sukeltas minčių apie Floridą ir bingo kartu), moksli- 
ninkai ištyrė jų nuotaiką ir konstatavo, kad lėtieji subjektai buvo 
geresnės nuotaikos už kitus! 

Barghas ir jo komanda atliko ir kitą sumanų eksperimentą, 
kurio metu tiriamiesiems buvo rodoma vaizdajuostė su pokal- 
biu dėl darbo, tačiau žiūrovai buvo padalyti į dvi grupes. Vienai 
grupei pasakė, jog vaizdo įraše aptariamas darbas Žžurnalisti- 
niame tyrime, kitai — padavėjo darbas restorane. Pokalbis tarp 
potencialaus darbuotojo ir darbdavio buvo pakankamai apiben- 
drintas, jog tiktų abejoms pareigoms, tačiau bet kuriuo atveju 
subjektai turėjo įvertinti dėl darbo besikreipiančio Žmogaus 
kvalifikaciją. 

Įpusėjus darbo įrašo pokalbiui, trečias veikėjas vardu Mai- 
kas, pasibeldė į duris ir paklausė darbdavio, ar jis norėtų kartu 
papietauti. Darbdavys atsakė esąs per daug užimtas ir pietūs 
turės palaukti arba juos teks atidėti. Nuo to momento grupėms 
rodomi identiški vaizdo įrašai pasuko skirtingomis kryptimis. 
Viename iš jų Maikas suirzo ir pareiškė, jog ir pats yra ne ma- 
žiau užsiėmęs ir neturi laiko laukti; darbdavys patikino negalįs 
šią minutę išeiti, todėl Maikas trenkė durimis ir pasišalino. Kito 
įrašo pabaiga buvo skirtinga: Maikas atsiprašė sutrukdęs ir nuo- 


lankiai pasakė lauksiąs už durų, iki darbdavys pasiruoš išeiti. 

Pasibaigus įrašui tiriamieji — greičiausiai, visai netikėtai — 
buvo paprašyti įvertinti Maiko asmenybę. Šito tiriamieji nepla- 
navo, mat Maiko pasirodymas buvo netikėtas. Barghas tikėjosi, 
jog Maiko asmenybės vertinimas priklausys nuo pareigų, kurias, 
kaip tikėjo tiriamieji, darbdavys siūlė savo pašnekovui. Jis ir vėl 
buvo teisus. Subjektams, tikėjusiems, jog pokalbis vyko apie 
žurnalistinį tyrimą, labiau patiko „paniurėlis Maikas“, tuo tar- 
pu tiriamieji, manę jog pokalbis skirtas padavėjo darbui, didesnį 
palankumą išreiškė „mandagiam Maikui“. Abiem atvejais Mai- 
ko asmenybės vertinimas, neturėjęs nieko bendra su pačiu darbo 
pokalbiu, priklausė nuo to, kurios pareigos buvo aptarinėjamos. 
Panašu, jog paniurėlio Maiko asmenybė labiau tiko žurnalisti- 
niam tyrimui, o mandagaus Maiko - klientų aptarnavimui.“ 

Keisčiausia, kad net pasirinkę paniurėlį Maiką tiriamieji 
pripažino jo elgesį buvus storžievišką ir nemalonų. Jie to nenei- 
gė - pasąmone jautė, kad jo asmenybė labiau tiko toje situacijoje. 
Alternatyvių eksperimentų metu, kuomet subjektai nuo pat įra- 
šo pradžios dėmesį sutelkė į Maiką, jo vienareikšmiškai nemėgo. 
Nemanau, kad jums būtų sunku atlikti panašų eksperimentą. 

Galėčiau ir toliau nesustodamas vardyti eksperimentus, ta- 
čiau pagrindinė mintis turėtų būti aiški. Matematikos inkubacinį 
periodą sudaro trys žingsniai: sąmoningas klausimas, pasąmo- 
ningas sprendimo procesas ir sąmoningas sprendimas. Bernar- 
das Baarsas, kurio globalios darbo erdvės teorija populiariai pa- 
aiškina sąmonės išsidėstymą bei sandarą, tvirtina, jog šiuos tris 
žingsnius galima pritaikyti ir atsakant į tokius paprastus klausi- 
mus, sakykime, „Kokia jūsų mamos mergautinė pavardė?“. Jūs 
išgirstate klausimą, tuomet seka labai trumpa pauzė, ir iš kažkur 


* Iš A ai Še ži 
Išskyrus tai, jog visi lankėmės restorane, kur mus aptarnavo „paniurėlis Maikas“. 

iškyla atsakymas. Šį suvokus, jis jau laukia jūsų. Atminties ište- 


klių analizė bei reikiamos pavardės parinkimas (ir dar bet kas, 


kas turėjo įvykti tarp šių dviejų procesų) buvo pasąmoningi. 


Apibendrinę šią informaciją, pastebėsime, jog didelė dalis 


smegenų veiklos yra pasąmoninga. Surinkite visus šiame sky- 


riuje minėtus eksperimentus, pritaikykite juos kur kas platesnei 


įvykių sričiai bei tam tikram kasdieniam elgesiui ir taip pagrįsite 


didelę dalį žmogaus gyvenimo. Tai tiek iš tos sąmonės! 

Šeštas skyrius 


DIDŽIOJI LLIUZIJA 


Tiesa yra ne vien tai, jog į sąmonę patenka tik nedidelė dalis 
pojūčių pagalba priimamos išorinės informacijos, bet ir tai, kad 
likusi informacija sudaro didžiąją jos dalį. Iš mūsų juslių pati 
svarbiausia yra regėjimas: mes esame vaizdais pasikliaujantys 
padarai, kurių apie 50 proc. smegenų skirta vizualios informa- 
cijos analizei. Tai viena iš priežasčių, kodėl siekiančių paaiškinti, 
kaip veikia sąmonė, tyrėjų dėmesys nukrypsta į regėjimą. Ironiš- 
ka, tačiau tuo pat metu regėjimo tyrimai tik dar aiškiau parodė, 
kokia trapi ir ribota yra mūsų sąmonė. 

Kad suprastume, kodėl kai kurie tyrėjai mano, jog regėji- 
mo tyrimai visiems laikams pakeitė sąmonės koncepciją, derė- 
tų išsiaiškinti, kokio vaidmens regėjimas neatlieka. Jo negalime 
sulyginti su filmavimo kamera ar fotoaparatu. Tiesa, esama tam 
tikrų išorinių panašumų: akies lęšiukas ir šviesai jautrus aptai- 
symas galinėje akies dalyje (tinklainė) atlieka juostos ar, skai- 
tmeninių prietaisų atveju, mikroschemos vaidmenį, tačiau be 
šių analogiškų struktūrų daugiau nėra nieko panašaus. Fotoapa- 
ratas užfiksuoja viską, kas yra jo akiratyje, taigi, jei jis tinkamai 
sufokusuotas ir blyksteli blykstė, jūs išsaugosite vaizdą, į kurį 
buvote nusitaikę. Akis veikia visiškai kitaip; vienas geriausių 
būdų iliustruoti pagrindinius skirtumus - panagrinėti daugybę 
dramatiškų atvejų, kuomet nuo mažens aklų žmonių regėjimą 
pavyko atstatyti. 

Bene Žymiausias atvejis įvyko dar 1728 metais. Tai ne pir- 
mas kartas, kuomet aklas Žmogus atgavo regėjimą, tačiau šis 


atsitikimas išsamiausiai aprašytas. Pacientas buvo trylikame- 

tis berniukas, kurio regėjimą nuo mažens blokavo katarakta. 
Chirurgui Williamui Cheseldenui pašalinus kataraktą, berniu- 
ką pradėjo lankyti labai keisti išgyvenimai, daugelis kurių vi- 
siškai nepriminė regėjimo, taip, kaip jį suprantame. Labiausiai 
stulbino ryšys tarp lytos ir regėjimo. Berniukas turėjo susieti 
savo naują gebėjimą matyti su įprastu tų pačių objektų lytėji- 
mu. Pavyzdžiui, Cheseldenas aprašė, kaip berniukas išmoko 
vizualiai atskirti katę nuo šuns: „Jis dažnai pamiršdavo, kuris 
iš gyvūnų buvo katė, kuris - šuo, tačiau gėdijosi klausti ap- 
linkinių. Buvo pastebėta, jog jis pagaudavo katę, kurią gebėjo 
atpažinti prisilietęs, įdėmiai į ją pažvelgdavo ir paleidęs sakė: 
„Ką gi, katinėli, kitą kartą tave pažinsiu“.“! Paveikslai buvo itin 


sudėtinga mįslė: 


Mes manėme, jog greit jis pradės suvokti, ką vaizdavo paveiks- 
lai, kuriuos jam rodėme, tačiau vėliau supratome klydę; per porą 
gydymo mėnesių jis suprato, jog juose buvo vaizduojami vien- 
tisi kūnai; tai nebuvo tik iš dalies nuspalvintos plotmės ar įvai- 
riais dažais atskirti paviršiai, kaip jis buvo įsitikinęs iki gydymo 
pradžios; tačiau net ir tada jis buvo nustebęs ne ką mažiau, mat 
tikėjosi, jog paveikslai bus juose vaizduojamų daiktų formų, tai- 
gi jis buvo apstulbintas, kad dažais sukurti šviesą atspindintys, 
šešėlius metantys, apvalūs ir nelygūs daiktai paveiksluose, juos 
palietus, atrodė plokšti, todėl jis klausė, kuris jutimas jį apgaudi- 


nėjo - lyta ar rega? 


Priešingai nei minėtas berniukas, mes niekuomet nesitikėtume, 
jog nutapytas peizažas galėtų būti kažkas daugiau nei plokščias, 
dažų dėmėmis išmargintas paviršius, ir tuo labiau nemanytume, 
jog paveiksle sukurtą gilumą galėtume iš tiesų apčiuopti, kaip 


tikėjosi jis. Kuomet berniukui parodė tėvo nuotrauką medaliono 

viduje, šis apstulbo, kaip toks didelis veidas sutilpo tokioje ma- 
žoje erdvėje. Tačiau, nepaisant šių dvejonių, berniukas puikiai 
prisitaikė prie naujo regos jutimo ir patikino, jog „kiekvienas 
naujas dalykas suteikė naujo džiaugsmo“. Būtent tokios reakci- 
jos tikėtųsi matantys žmonės, tačiau ne visada įvykiai susiklosto 
šitaip. 

Netolimoje praeityje vienas žymiausių mūsų laikų regėji- 
mo tyrėjų Richardas Gregory tyrinėjo vyriškį, atgavusį regėjimą, 
kurį prarado būdamas dešimties mėnesių kūdikis, tačiau jo isto- 
rija nebuvo tokia laiminga. Prieš infekcijos pakenktų ragenų pa- 
šalinimo operaciją, vyras, kurį vadinsime S. B., viena akimi vos 
judesius arti veido“. Jis taip pat galėjo atpažinti baltą, juodą ir 
raudoną spalvas. Toks ribotas regėjimas vyriškiui nieko nereiš- 
kė - gyveno taip, tarsi būtų aklas. 

Vyresniame amžiuje (kuomet jam buvo penkiasdešimt dve- 
ji) jam buvo persodintos akių ragenos, taigi pirmą kartą po dau- 
giau nei penkiasdešimties metų jis praregėjo. Tačiau paaiškėjo, 
kaip ir Cheseldeno atveju prieš 250 metų, regėjimas nebuvo toks 
paprastas dalykas, kaip mes įsivaizduojame. Gregory ir jo tyri- 
mų asistentė Jean Wallace pirmą kartą susitiko su 5. B. praėjus 
keturiasdešimt aštuonioms dienoms po pirmosios ragenų trans- 
plantacijos. Kaip jūs veikiausiai tikėjotės, prisiminę Cheseldeno 
pavyzdį, S. B. dar nebuvo prisitaikęs prie gebėjimo matyti. Tiesą 
sakant, buvo akivaizdu, kad vyriškis nematė taip, kaip mato visi 
normalų regėjimą turintys žmonės. Išorinis jo elgesys buvo keis- 
tas: jis sėdėdavo labai ramiai, „neskenuodamas“ patalpos, kaip 
darytume dauguma iš mūsų, tačiau sutelkdavo savo dėmesį į 


vieną vienintelį objektą ir jį atidžiai tyrinėdavo. 

Iš kitos pusės, 5. B. gebėjo atpažinti objektus, kurių tikrai 
nematė anksčiau. Pasirodo, jog jis susiejo daugelį metų rinktus, 
lytos pagalba susidarytus įspūdžius su naujuoju savo gebėjimu 
matyti. Pavyzdžiui, Gregory 'į nustebino tai, jog S. B. galėjo pasa- 
kyti, kiek valandų rodė patalpoje esantis laikrodis. Paaiškėjo, jog 
vyras su savimi visuomet nešiodavosi laikrodį be stiklelio, mat 
taip galėjo apčiuopti rodykles ir sužinoti, kiek valandų. Atgavęs 
regėjimą jis sugebėjo susieti pažįstamą pirštų poziciją ant laikro- 
džio rodyklių su vaizdu prieš akis. 

S. B. pademonstravo dar dramatiškesnį sugebėjimo trans- 
formuoti lytos pagalba susidarytą objekto įvaizdį į regimą vaiz- 
dinį, kuomet atpažino tyrėjų atsineštą žurnalą „Everybody“s“. 
Paaiškėjo, jog jis mokėjo perskaityti tik dvi pirmąsias raides E 
ir V, todėl nusprendė, kad tai žurnalas „Everybody's“. Intriga- 
vo ir tai, jog mokydamasis skaityti aklųjų mokykloje, jis išmoko 
atpažinti apčiuopiamas, iš medžio išdrožtas didžiąsias raides, o 
žurnalo viršelyje didžiosios - taigi atpažįstamos — buvo tik dvi 
pirmosios pavadinimo raidės: „Everybody's“. 

Vis dėlto lytos transftormavimas į regėjimą sukėlė naujų 
sunkumų. S. B. puikiai sekėsi įvertinti autobusų ilgį, tačiau ne jų 
aukštį, iš dalies todėl, kad jis galėjo eiti palei autobusą, tačiau ne- 
turėjo galimybės pasiekti jo stogo. Negalėdamas pasitelkti lytos, 
sutrikdavo: jam sunkiai sekėsi atpažinti veidus ar, tuo labiau, su- 
prasti skirtingas veido išraiškas. Paprastos geometrinės figūros 
ji glumino. Pavyzdžiui, jis niekaip negalėjo suvokti, jog žymusis 
Nekerio kubas buvo trimatė figūra (p. 125). 

Iš pradžių jis manė, jog ištiesęs rankas pro langą, esantį tris- 
dešimties metrų aukštyje, galėtų pasiekti žemę, tačiau, pažvel- 


ges į langą nuo žemės, iškart suvokė savo minties absurdiškumą. 

Vėliau Gregory'is nusivežė S. B. į Londoną, tačiau atrodė, kad 
vyriškio visiškai nedomino miesto vaizdai. Vienintelis jį domi- 
nęs dalykas buvo judantys objektai, pavyzdžiui, balandžiai Tra- 
falgaro aikštėje. 

Liūdna, tačiau pasirodė, jog regėjimas S. B. nebuvo tokia 
nepaprasta dovana, kaip galėtume manyti. Praėjus keliems mė- 
nesiams po operacijos, vyriškis atrodė nusivylęs, nes jo gyveni- 
mas nepasikeitė. Tiesą sakant, jis ir toliau gyveno taip, tarsi būtų 
aklas, kartais net nesivargindavo uždegti šviesos vakare, beveik 
gaus tapo prislėgtu ir neryžtingu. S. B. mirė 1960 m., praėjus sep- 
tyneriems metams po regos atstatymo operacijos. 

Dar vėlesnio atvejo herojus, kurį pavadinsiu M. M., visiškai 
prarado vieną akį būdamas trejų su puse, o kitos akies rageną 
sužalojo cheminės medžiagos bei karštis. Po daugelio metų ketu- 
riasdešimt trejų M. M. ragena buvo sėkmingai persodinta, tačiau 
jis taip pat atsidūrė anksčiau aptartų pacientų situacijoje. Kad ir 
kaip būtų, M. M. bent jau galėjo suteikti naudingesnės informa- 
cijos jį tyrusiems mokslininkams, mat pačioje šio tūkstantmečio 
pradžioje magnetinio rezonanso pagalba jau buvo galima pama- 
tyti, kas vyko M. M. smegenyse jam praregėjus. Užfiksuota sme- 
genų veikla parodė, jog regėjimas su smegenimis susijęs ne ką 
mažiau — 0 gal ir daugiau - nei su akimis. 

Buvo aišku, jog nors M. M. akis ir funkcionavo tinkamai, 
tačiau smegenys nesugebėjo reikiamai atsakyti į joms perduoda- 
mą vizualią informaciją. Jis nesugebėjo suprasti, ką reiškė du iš 
dalies vienas kitą dengiantys perregimi kvadratai; kaip ir S. B,, 
jis visiškai nesuvokė Nekerio kubo; jam taip pat sunkiai sekėsi 


suprasti veidus. Ypač sunku M. M. buvo atskirti vyro veidą nuo 

moters, liūdną veidą nuo linksmo. Magnetinio rezonanso M. M. 
smegenų nuotraukos, pastarajam stebint žmonių veidus, paro- 
dė, kad veidams atpažinti skirta smegenų sritis - veidų verpstė 
dešiniojoje smegenų pusėje - iš esmės neaktyvi. Tuo tarpu kitos 
pirminio vizualios informacijos apdorojimo sritys rodė smege- 
nų suaktyvėjimą. Toks kontrastas tarp šių dviejų regėjimo sričių 
reiškia, jog M. M matė veidus, tačiau jų neanalizavo. 

Iš kitos pusės, M. M. gebėjimas matyti ir suvokti judėjimą 
buvo pakankamai geras. Vienintelis logiškas paaiškinimas yra 
tai, jog iš daugelio skirtingų vizualios informacijos rūšių judėji- 
mą pradedame suvokti ankstyviausiame amžiuje —- M. M. atveju, 
pakankamai anksti, nes smegenyse spėjo susidaryti judesių su- 
vokimo sąsajos prieš vyriškiui prarandant regėjimą. Tačiau net 
ir stebėti judėjimą iš pradžių jam buvo sunku. Būdamas aklas 
jis gebėjo profesionaliai slidinėti (vadovas nurodydavo kryptį ir 
kliūtis leidžiantis nuo kalno). Slidinėjant po operacijos ir artėjant 
prie kalno, iš pradžių jį sukaustydavo baimė. Nuo tada jis išmo- 
ko adekvačiau įžiūrėti kalno formą, šiandien slidinėja plačiai at- 
merkęs akis ir labiau pasitikėdamas savimi. Tačiau jo gyvenimas 
nėra tobulas. Kaip sako pats M. M.: „Skirtumas tarp šiandienos 
ir praeities yra tai, jog galiu tiksliau nuspėti, į ką žiūriu. Nepasi- 
keitė tai, jog aš vis dar spėlioju“ 2 

Šie kartais tragiški pavyzdžiai iliustruoja, kad regėjimas 
nėra paprasčiausias mus supančio pasaulio atspindys. Greičiau 
kūrinys, nei reprodukcija; kūrybos procesas, paremtas tik kai 
kuriais tinklainėje užfiksuotais vaizdais, tačiau jų neribojamas. 
Per tą laiką, kol smegenys apdoroja, išanalizuoja, suredaguoja, o 
svarbiausia — patalpina į sąmonę šią informaciją, ji neatpažįsta- 


mai pakinta. Jei tai nebūtų tiesa, regėjimą atgavę pacientai iš kar- 

to patirtų regimąjį pasaulį taip pat, kaip sveiką regėjimą turintys 
individai. Tačiau taip nebūna. Jie buvo akli brangiais ankstyvai- 
siais savo gyvenimo metais, kuomet smegenys vystė jų gebėjimą 
matyti. Jei šia galimybe nepasinaudojama, ji, regis, prarandama 
visiems laikams, taigi šie individai nesugeba atlikti pagrindinių 
regėjimo veiksmų, kuriuos mes laikome savaime suprantamais, 
pavyzdžiui, atpažinti veido išraiškų. Norėdami tinkamai įver- 
tinti keletą labiausiai stulbinamų pastarojo dešimtmečio eksperi- 
mentų, dar labiau suardžiusių sąmonės vaidmens svarbą, turime 
suvokti, jog regėjimas yra aktyvi, ne pasyvi funkcija. 

Pirmiausia, nedidelė demonstracija. Iš kortų malkos išrin- 
kite kortas su figūromis, paimkite vieną iš jų į ranką, ištieskite 
ranką į šalį, o savo žvilgsnį sukoncentruokite į priekį. Dabar pa- 
mažu veskite ranką į priekį, vis arčiau taško, į kurį esate nukrei- 
pę savo žvilgsnį, kol sugebėsite atpažinti kortoje vaizduojamą 
figūrą. Jūsų regėjimas neįprastas, jei sugebate atpažinti kortą, lai- 
komą didesniu nei kelių centimetrų (arba, naudojant tinkamus 
matavimo vienetus, laipsnių) atstumu nuo centro. Jūs net nenu- 
manote, ką galite pamatyti aplinkoje už siauro skaidraus vaizdo 
cilindro išilgai savo regėjimo linijos (šis cilindras veikiausiai yra 
vos vieno ar dviejų laipsnių skersmens, apytiksliai nykščio nago, 
laikomo ištiestos rankos atstumų, dydžio)." Tai tarsi regėjimo 
žibinto spindulys. Visa, kas nepatenka į šią sritį, nedetalu; kuo 
toliau objektas yra nuo regos linijos, tuo mažiau jo detalių įžiūri- 


me. Palyginkite tai su jus užplūstančiu jausmu, kuomet pakeliate 


* Savo knygoje „Consciousness Explained“ Danielis Dennettas sukūrė nepamirštamą kam- 
bario, nukabinėto šimtais Andy Warholo Merilyn Monroe plakatų, sceną. Prieš įeinant į tokį 
kambarį, trumputis žvilgtelėjimas mus įtikintų, jog visas kambarys nuklijuotas Merilynomis, 
tačiau Dennettas tikina, jog prie tokios išvados prieitume ne dėl to, jog iš tiesų matėme visus 
plakatus, o todėl, kad taip nusiteikėme. š 

akis nuo knygos ir apsidairote aplink: viskas jūsų regėjimo lauke 


atrodo ryšku ir skaidru. Tačiau tai tėra iliuzija. 


Trečias ląstelių sluoksnis Vidurinis ląstelių sluoksnis Lazdelės ir kūgeliai 


Lazdelės  Kūgeliai 


Rainelė Optinis nervas 


Tinklainė 


Į šviesą reaguojančios tinklainės fotoreceptorių ląstelės yra išsidėstę galinėje 
tinklainės dalyje, už neuronų jungčių, perduodančių gautą vaizdą į optinį nervą, ir 
fotoreceptorius maitinančių kraujagyslių. Tiesiogine šių žodžių prasme, jūs turite 
žiūrėti per juos. Dar nefunkcionaliau yra tai, jog šimtai tūkstančių šių neuronų, 
susispietusių į vieną vietą, pralenda pro skylę tinklainėje tapdami optiniu nervu. 
Toji skylė tampa jūsų akląja dėme. 


Prieš pradėdami gilintis į šios iliuzijos esmę, turime suvok- 
ti, jog santykinai nedetalus vaizdas nėra didžiausia mūsų pro- 
blema, kadangi skaidraus vaizdo spindulio pašonėje egzistuoja 
skylė. Ši vadinamoji akla dėmė yra apytiksliai ištiestos rankos 
atstumu laikomos citrinos dydžio ir visiškai nejautri šviesai ar 
spalvoms. Akloji dėmė egzistuoja dėl to, kad mūsų akys sukons- 
truotos griozdiškai ir tarsi prastai išsivystę. Į šviesą reaguojan- 
čios tinklainės fotoreceptorių ląstelės yra išsidėstę galinėje tin- 


klainės dalyje, už neuronų jungčių, perduodančių gautą vaizdą į 

optinį nervą, ir fotoreceptorius maitinančių kraujagyslių. Esame 
tarsi priversti į savo televizoriaus ekraną žiūrėti per laidų, jun- 
giančių jį su vaizdo grotuvu bei video žaidimais, raizgalynę. Dar 
blogiau, kad tokia laidų ir vamzdžių sistema turi kažkaip pa- 
siekti smegenis, o trumpiausias kelias — pro tinklainę. Taigi šim- 
tai tūkstančių į vieną vietą susispietusių neuronų pralenda pro 
skylę tinklainėje ir tampa optiniu nervu, siunčiančiu smegenims 
gaunamą vizualią informaciją. Tačiau fotoreceptoriai negali būti 
skylės viduryje, taigi taip atsiranda akloji dėmė. 

Jei visa tai tiesa, tuomet kodėl pasaulis mums neatrodo ap- 
raizgytas kraujagyslėmis ar, kur tik pažvelgus, sudarkytas aklo- 
sios dėmės? Siekdamos pašalinti šias dvi problemas, mūsų sme- 
genys atlieka keletą gudrybių. 

Su kraujagyslių tinklu, kuris turėtų užstoti bet kokį vaizdą, 
padeda susidoroti paprastas mechanizmas: visa, kas tinklainėje 
nejuda, išnyksta. Jūsų akims atliekant įprastus, nutrūkstančius 
judesius (sakadiniai judesiai) nuo vieno aplinkos objekto prie 
kito, kraujagyslės nejuda taip, kaip prieš jas esantis vaizdas, ka- 
dangi jos yra akies dalis, todėl pastarųjų nematote. Mano mėgs- 
tamiausiam būdui pademonstruoti principą, jog „tai, kas nejuda, 
išnyksta“, naudojamas puikiai sukonstruotas įrenginys — kon- 
taktinis lęšis su jame įmontuotu mažyčiu projektoriumi. Prie- 
taisas sveria vos ketvirtį gramo; jo pagalba į akį projektuojamas 
vaizdas yra stacionarus: bet kokie akies judesiai paprasčiausiai 
pasuka lęšį su projektoriumi. Dėl to vaizdai matomi tik keletą 
sekundžių; tuomet jie pamažu išnyksta, užleisdami vietą blan- 
kiam pilkam arba, sykiais, blizgiam juodam fonui. Kartkartėmis 
jie išnyksta visiškai ir sugrįžta vėliau. Kartais, ypač naudojant 


sudėtingesnius vaizdus, pavyzdžiui, veido profilį, jo dalys iš- 

nyksta paeiliui, tarsi Češyro katinas pasakojime apie Alisą ste- 
buklų šalyje. 

Kažką panašaus galite patirti mėnesienos apšviestą naktį, 
kuomet spalvas fiksuojantiems šviesai jautriausiems akies fo- 
toreceptoriams, kūgeliams, nepakanka apšvietimo. Detaliausią 
vaizdą padedančioje įžiūrėti tinklainės dalyje, duobutėje, yra 
didžiausia kūgelių koncentracija. Įprastoje dienos šviesoje akių 
nukreipimas, kad jus dominančio objekto vaizdas patektų į duo- 
butę, yra naudingas, tačiau jei tą patį darysite mėnesienoje ir su- 
koncentruosite savo žvilgsnį, patirsite keistą fenomeną: objektas, 
į kurį žiūrite, pamažu išnyks. Blyški šviesa efektyviai sukausto 
sceną, ties kuria sukoncentruota akies duobutė. Taip pastaroji 
tampa akląja dėme. 

Tokie įgimti mechanizmai, leidžiantys mums ignoruoti - ar 
bent nesuvokti — akies struktūros trūkumų, turi biologinės pras- 
mės. Jie neleidžia daryti išvadų, jog regėjimas yra netobulas, ta- 
čiau sutvirtina idėją, kad neapdorotos informacijos perdavimas 
iš akies į smegenis, kur ji paverčiama „regėjimu“, yra itin sudė- 
tingas. 

Informacijos transformavimo metu vyksta keisti dalykai; 
kai kuriuos iš jų pavyko užfiksuoti per pastaruosius dešimt metų 
atliktų eksperimentų pagalba. Šių tyrimų rezultatai tokie stulbi- 
nami, jog keletas ekspertų buvo įtikinti, kad regėjimo galimybės 
yra pervertinamos, 0 patį regėjimą galime laikyti tik „didžiąja 
iliuzija“. 

Vienas tokių atradimų vadinamas aklumu dėl nedėmesin- 
gumo. Kol patys to nepatyrėte, patikėti sunku, tačiau gausybė 
eksperimentų parodė, jog aklumas dėl nedėmesingumo ne rete- 


nybė; tai įprasta regos savybė. Žinomiausią šio fenomeno atvejį 

savo eksperimente devintojo dešimtmečio viduryje pademons- 
travo psichologai Danielis Simonsas ir Christopheris Chabrisas.“ 
Tyrėjai paprašė savo eksperimento dalyvių peržiūrėti vaizdo įra- 
šą, kuriame dvi trijų asmenų komandos tarpusavyje perdavinėjo 
kamuolį. Tiriamieji turėjo stebėti juodus arba baltus marškinėlius 
vilkinčią komandą ir suskaičiuoti, kiek kartų pastarieji perdavė 
kamuolį. Sudėtingesnėse eksperimento versijose tiriamųjų buvo 
prašoma suskaičiuoti, kiek kartų kamuolys buvo perduotas oru, 
kiek — atšokęs nuo grindų. Įpusėjus komandų žaidimui, pro 
juos praėjo moteris, nešina skėčiu arba vilkinti gorilos kostiumą. 
Kiekvienu atveju įsibrovėlę buvo galima aiškiai įžiūrėti scenoje 
ištisas penkias sekundes. Baigusių Žiūrėti įrašą tiriamųjų buvo 
klausiama: „Ar pastebėjote įraše ką nors neįprasto, kol skaičiavo- 
te kamuolio perdavimus?“, „Ar pastebėjote dar ką nors be šešių 
žaidėjų?“ ir geriausias iš visų: „Ar matėte skersai patalpą įraše 
einančią gorilą (moterį su skėčiu)?“ 

Rezultatai skyrėsi priklausomai nuo to, ar tiriamieji atliko 
sudėtingesnę kamuolio perdavimų skaičiavimo užduotį, ar ste- 
bėjo baltus bei juodus marškinėlius vilkinčius žaidėjus, tačiau 
apytiksliai 50 proc. subjektų nepastebėjo nei gorilos, nei moters 
su skėčiu — pribloškiantys rezultatai! Toliau išplėtoto eksperi- 
mento metu gorila nužingsniavo tarp žaidėjų, sustojo, atsisuko 
į kamerą, pradėjo mušti sau į krūtinę ir baigusi išėjo iš kadro. 
Visas gorilos pasirodymas užtruko devynias sekundes. Rezul- 
tatai buvo tokie pat: pusė žiūrovų grupės kažkaip gorilos ne- 
pastebėjo. Bandymo tęsinyje apklausę tiriamuosius, Simonsas ir 
Chabrisas pastebėjo, jog įrašo peržiūros metu gorilos ar moters 
su skėčiu nepastebėjusieji negalėjo prisiminti nė vieno iš jų net 


ir tuomet, kai buvo pasakyta, jog jie buvo įraše; daugelis net pa- 

reikalavo peržiūrėti įrašą dar kartą, nes negalėjo tuo patikėti. 
Šis eksperimentas atrodo neįtikėtinas, ypač pažvelgus į atskirus 
įrašo kadrus, tačiau jo rezultatai gali būti — ir buvo — pakartoti 
ne kartą. 

Kituose laboratoriniuose eksperimentuose buvo naudoja- 
mos paprastos raidės ar figūros; jų rezultatai, galbūt netikėtai, 
atskleidė, jog kuo naujas objektas panašesnis į tuos, į kuriuos 
sukoncentruotas tiriamojo dėmesys, tuo didesnė tikimybė, jog 
bus pastebėtas. Atrodo, tarsi nukreiptas į vieną užduotį mūsų 
dėmesys negali nuo jos toli nuklysti. (Šią išvadą patvirtina fak- 
tas, jog gorilos eksperimento metu dažniau ją pastebėdavo ti- 
riamieji, stebėję juodąją komandą.) Nors šie eksperimentai buvo 
atlikti kruopščiai kontroliuojamomis psichologijos laboratorijos 
sąlygomis, negalime atmesti minties, jog rezultatai peržengia pa- 
prasto statistinio reikšmingumo testų ribas ir skiriasi dėl papras- 
čiausių atsitiktinumų. Tai tikri, rimti ir dramatiški pavyzdžiai, 
atskleidžiantys, kaip nesunkiai galime nepastebėti svarbių ir 
ryškių stebimos scenos ypatybių, kadangi jų neieškome - esame 
nukreipę dėmesį kitur. Kaip dažnai tai gali nutikti kasdieniame 
gyvenime? Pirmoji jūsų reakcija — atsakymas „niekada“, tačiau 
akivaizdu, jog, remiantis šiais eksperimentais, tokiu tvirtinimu 
tikėti negalima. Galbūt pro jus šiandien praėjo gorila, tačiau jos 
nepastebėjote. 

Šie eksperimentai, be abejo, žavėjo psichologus iš dalies 
dėl to, jog padėjo atskleisti įdomių paradoksų. Pavyzdžiui, kai 
kurie mokslininkai teigė, kad mes „nematome“ objekto, t. y. ne- 
suvokiame jo, nors šis yra mums prieš akis, kol neatkreipiame į 
jį dėmesio (nematome gorilos, nes mūsų dėmesys nukreiptas į 


lekiantį kamuolį). Tačiau kaip galime atkreipti dėmesį į objektą, 

Kadrai iš žymiojo Christopherio Chabriso ir Danielio Simonso video eksperimento 
„Gorilos tarp mūsų“. Bene pusė tiriamųjų, stebėjusių kamuolį perdavinėjančią baltus 
marškinėlius vilkinčią komandą, nepastebėjo tarp žaidėjų vaikščiojusios gorilos! 

Tai klasikinis aklumo dėl nedėmesingumo pavyzdys. 


kurio dar nesuvokėme? Žinoma, tai visiškai prieštarauja mūsų 
turimam įspūdžiui, jog matome viską, kas patenka į mūsų akiratį. 
Ką gi, abi prielaidos negali būti teisingos, o ir pakankamai aiš- 
ku, jog visiško vizualaus suvokimo įspūdį derėtų apleisti. Būtent 
ši dilema įtikino kai kuriuos tyrėjus, kad jausmas, jog matome 
viską, ką įmanoma matyti, tėra iliuzija - „didžioji“ iliuzija, mat 
ji visa apima ir yra be galo įtikinama. Verta paminėti, kad šią 
iliuziją bruka mūsų pačių sąmonė. 

Nors ir kaip būtų, tiesa yra ta, kad iš tiesų viskas dar pras- 
čiau. Aklumas dėl nedėmesingumo yra tik viena problemos 
dalis. Taip pat egzistuoja fenomenas, vadinamas aklumu poky- 
čiams, apie kurį ištisus dešimtmečius žinojo kino filmų kūrėjai, 
tačiau tik neseniai jis buvo taip pavadintas. Aklumas pokyčiams 
nuo aklumo dėl nedėmesingumo skiriasi tuo, jog pirmasis pa- 
sireiškia stebimoje scenoje kažkam staiga pakitus. Prisimenate, 
kaip gorila įėjo į filmuojamą sceną ir iš jos išėjo — tai neįvyko 


staiga. Aklumo pokyčiams pavyzdžių yra daugiau nei vietos 

juos aptarti, tačiau visus juos vienija tas pat procesas: jūs stebi- 
te tam tikrą sceną, staiga įsiterpia trumputė kliūtis (tai gali būti 
mirksnis, vienas tų greitų, sakadiniais vadinamų akies judesių, 
akimirksnį trunkantis panirimas į tamsą ar, šiuo atveju, puslapio 
pervertimas), tuomet kažkuo pakitusi scena grįžta į jūsų akiratį, 
tačiau jūs, žinoma, to nepastebite. 

Aklumas pokyčiams tinkamiau iliustruoja vizualaus suvo- 
kimo netobulumą, kadangi jums gali būti pasakyta, jog stebimas 
vaizdas kažkuo pasikeitė, tačiau to nepastebite net žvelgdami į 
pokytį dar ir dar kartą. (Žinoma, aklumo dėl nedėmesingumo 
atveju, vos tik jums pasakoma apie gorilą — vos tik nukreipia- 
te savo dėmesį į anksčiau nepastebėtą objektą - jis tampa ma- 
tomas, kadangi šio fenomeno pagrindas yra būtent dėmesys.) 
Aklumas pokyčiams pasireiškia ne tik Žiūrint į paveikslus ar 
nuotraukas (keletas jų pateikiama knygoje), tačiau ir kasdienia- 
me gyvenime. 

Pokytis gali būti toks paprastas, kaip (nepastebėtai) sukeis- 
tos dviejų nuotraukoje esančių žmonių galvos, tačiau bene Žy- 
miausias pavyzdys kilo iš minėto Danielio Simonso ir jo kolegos 
Danielio Levino eksperimento. Vienas iš jų apsimetė žemėlapiu 
nešinu studentu, klausiančiu kelio universiteto teritorijoje. Jis 
prieidavo prie atsitiktinių praeivių ir jį arba ją užkalbindavo. 
Po dešimties ar penkiolikos sekundžių du duris nešantys vyrai 
storžieviškai praeidavo tarp jų. Kai tik durys užstodavo praeivį, 
klausėjas pasikeisdavo vietomis su vienu iš duris nešančių vyrų 
(kurio vaidmenį atliko kitas eksperimento autorius); apsikeiti- 
mas netruko ilgiau nei sekundę. Dabar tiriamasis kalbėjosi su 
žmogumi, kuris, nepaisant rankose laikomo žemėlapio, atrodė 


visiškai kitaip: aukštesnis, apsivilkęs kitus rūbus, kalbantis kito- 

kiu balsu ir, žinoma, kitokių veido bruožų. Tačiau mažiausiai 50 
proc. tiriamųjų praeivių nepastebėjo šių pasikeitimų.“ 

Peržiūrėję eksperimento metu surinktus duomenis, Simon- 
sas ir Levinas pastebėjo, jog vyresni tiriamieji rečiau pastebėjo pa- 
sikeitimą. Šitai jie aiškino teigdami, jog vyresnio amžiaus žmonės 
linkę tik pagal bendriausius bruožus klasifikuoti kelio klausiantį 
asmenį („Studentai - visi atrodo vienodai“), todėl dažnai nepaste- 
bi skirtumo, tuo tarpu bendramoksliai studentai lengviau pastebi 
tokį drastišką tos pat socialinės grupės atstovo pasikeitimą. Taigi 
Simonsas ir Levinas pakartojo eksperimentą, tik šį kartą jie sukeitė 
du statybų darbininkų aprangą vilkinčius vyriškius, ir konstatavo, 
jog šio eksperimento metu pastebėti pasikeitimą studentams sekėsi 
kur kas prasčiau. Greičiausia taip buvo dėl to, jog tiriamieji studen- 
tai klasifikavo statybų darbuotojus pagal bendriausius bruožus. 

Simonsas ir Levinas šiek tiek nerimavo, kad netikėtas ir ne- 
įprastas sutrukdymas (du vyrai, nešini durimis) iškreipė tyrimo 
rezultatus: ar aklumas pasireikštų ne tokiomis dramatiškomis 
aplinkybėmis? Pasirodo, kad taip: jie atliko panašų eksperimen- 
tą, kurio metu tiriamieji studentai stovėjo ir laukė, o už prekys- 
talio stovintis Žmogus pasilenkė sakydamas: „Tuojau duosiu 
jums šias formas“. Tuomet pastarasis apsikeitė vietomis su kitu 
asmeniu, kuris išsitiesė ir padavė studentų prašomas formas. 
Daugelis tiriamųjų, įskaitant keturis iš šešių vos prieš valandą 
dalyvavusių psichologiniame instruktaže, kuriame buvo pasa- 
kojama apie originalų eksperimentą su duris nešančiais vyrais, 
ir vėl nepastebėjo pasikeitimo. 


*D. J. Simons, D. T. Levin, „Failure to Detect Changes to People during a Real-World Inte- 
raction“, Psychonomic Bulletin 64 Review 5 (1998): 644-49. Tai plačiai aptarinėjamas darbas, 
tačiau turiu pasakyti, jog greta stovinčių Simonso ir Levino išvaizda nėra labai skirtinga. Tai 


sumenkino mano įspūdį. 

Atidžiai pažvelkite į viršutinę kiekvienos poros nuotrauką, tuomet pažiūrėkite į apatinę 
ir pamėginkite nurodyti, ko trūksta. Daugeliui žmonių sunkiai sekasi tai padaryti, nors 
abiem atvejais trūkstamos dalys yra pačiame scenos centre. Tai psichologų vadinamo 


„aklumo pokyčiams“ pavyzdžiai. 

Kaip jau minėjau, filmų redaktoriai pradėjo naudoti aklumą 
pokyčiams daug anksčiau, nei jis įsitvirtino psichologinėje kal- 
boje. Jie žinojo, jog kurtinamas garsas užblokuoja filmo žiūrovų 
suvokimą, 4r jie beveik nepastebi staigių bei dažnai nenuoseklių 
pokyčių filmo scenoje. Net išankstinė nuomonė gali užstoti stul- 
binamus skirtumus. Dauguma „Ozo šalies burtininko“ gerbėjų 
nesuvokia, kad, Dorotei sutikus kaliausę ir jiems abiem šokant 
kukurūzų lauko pakraštyje, mergaitės plaukų ilgis keičiasi kas 
akimirką: viename kadre jos plaukai ilgi, kitame jau trumpi, tuo- 
met vėl ilgi ir vėl trumpi. Kol jums apie tai nepasakoma, nema- 
tote pasikeitimų. Yra begalė tokių pavyzdžių; vienas iš jų - scena 
iš filmo „Mano asmeninis Aidahas“, kurioje Riveris Phoenixas ir 
Keanu Reevesas įsitraukia į gilų, rimtą pokalbį. Nelaimei, į Pho- 
enixą nukreiptos kameros kadruose savo rankose jis laiko lazdą, 
tačiau į Reevesą sukoncentruotuose kadruose jis rodomas tuščio- 
mis rankomis. Kitoje scenoje iš filmo „Eisas Ventura: kai gamta 
šaukia“, bėgant kadrams, nuo šachmatų lentos dingsta figūros. 
Simonsas ir Levinas net atliko ekstremalų eksperimentą - nau- 
dotame vaizdo įraše įvairūs dalykai kinta kiekviename kadre: 
rodomos dvi besikalbančios moterys, o ant vienos jų kaklo tai 
atsiranda, tai pranyksta šalikas, rankos juda nuo smakro prie 
stalo, lėkštės keičia spalvas. Autoriai šį įrašą vadino „Padriku- 
mo cirku“. Tačiau ir šiuo atveju didelė dalis žiūrovų skirtumų 
nepastebėjo. 

Visi esame skirtingai akli pokyčiams. Kompetencija gali pa- 
dėti. Vieno vokiečių psichologų atlikto tyrimo rezultatai parodė, 
jog amerikietiško futbolo taisyklių išmanymas - suprantama, re- 
tas dalykas Vokietijoje - padeda žmonėms pastebėti reikšmingus 


stebimos futbolo scenos pokyčius. Nuotraukose žinovai net pa- 

stebėdavo pozicijomis apsikeitusius puolimo linijos žaidėjus, tuo 
tarpu pro žaidimo taisyklių bei eigos nežinančių tiriamųjų akis 
tai nesunkiai praslysdavo. 

Aklumas pokyčiams atskleidė dar vieną idėjos nenuoseklu- 
mą, jog mūsų vizualus suvokimas yra visa matantis, šarvuose. 
Jei vos akimirką trukęs sutrukdymas gali priversti mus nepaste- 
bėti akivaizdžiausių stebimos scenos pokyčių, ką tuomet galime 
pasakyti apie minėtos scenos suvokimą? Na, galime sakyti, kad 
jis yra gana prastas. Jei gebėtume suvokti visas stebimos scenos 
detales, nesunkiai pastebėtume, jei viena iš jų būtų pašalinta. Ta- 
čiau akivaizdu, jog to padaryti nesugebame. Net jei įsidėmėjome 
tik pačias svarbiausias scenos dalis, nekreipdami dėmesio į tokias 
smulkmenas, kaip viduryje kambario stovinčios sofos apmušalo 
raštas ar tekstūra, turėtume pastebėti, jei sofa staiga pradingtų. O 
jei suvoktume tik vieną ar du akivaizdžiausius scenos bruožus, 
arba vien abstrakčias jų savybes? Mūsų smegenys turi užfiksuoti 
pakankamą kiekį tinkamų detalių, jei norime pastebėti ko trūks- 
ta, kuomet stebimas vaizdas pakinta. 

Į kraštutinumus linkę psichologai teigia, jog savo trumpo- 
joje atmintyje neišsaugome beveik jokios informacijos apie ką tik 
regėtą sceną, nors esame tikri, kad apžvelgėme viską. Tai paver- 
čia regėjimą išties didžia iliuzija. Kaip kas nors gali išsisukti teig- 
damas kažką radikalaus, kaip tai, jog prieš mūsų akis esančio 
vaizdo praktiškai nesuvokiame? Ekspertai gali sau leisti tvirtin- 
ti tokius dalykus, kadangi tyrimų duomenys rodo, jog tai gali 
būti tiesa: esame tokie įsitikinę, kad suvokiame visus prieš mūsų 
akis esančius dalykus, kadangi galime tuoj pat pažvelgti į juos 
dar kartą ir užtikrinti save, jog viskas vis dar yra savo vietose. 


Kaip teigė psichologas Kevinas O'Reganas, regimoji scena, kurią 


PROTO TEATRAS 123 


124 


manome turį savo galvoje, iš tiesų yra išoriniame pasaulyje; mes 
tegalime atnaujinti nevisavertę savo suvokimo atmintį dar kartą 
įją pažvelgdami? 

O'Reganas ir filosofas Alva Noė mėgino sušvelninti šio, re- 
gis, neįtikėtino argumento sukeltą smūgį, pabrėždami, jog nors 
nesusimąstydami užtikriname save, kad taip, mes matome vis- 
ką, kas mus supa, ir taip, mūsų matomas vaizdas yra pakanka- 
mai detalus, iš tiesų mes taip tik sakome. Susimąstę apie tai vos 
kelioms sekundėms ar pamėginę atlikti šio skyriaus pradžioje 
minėtas užduotis — atpažinti kortoje vaizduojamą figūrą - ne- 
sunkiai suprasime, jog gal tai ne didžiulė iliuzija, o visuotinis 
įsitikinimas, kurį trumpi pamąstymai gali nesunkiai sugriauti.“ 
Nusiteikę ir toliau tikėti savo regėjimo tobulumu, susikuriate 
didįjį kliedesį, tačiau įkalbėję save akis į akį susidurti su faktais, 
greitai pripažinsite, kad tai paprasčiausia netiesa. Žinoma, tai 
nepaaiškina, kodėl mūsų sąmonė mėgina mus įtikinti, jog yra 
visa reginti, tačiau tai jau visiškai kitas klausimas. 

Sąmonė ir pasąmonė ir vėl sukryžiuoja kardus. Keletas 
neseniai atliktų aklumą pokyčiams tiriančių eksperimentų pa- 
rodė, jog dauguma Žmonių, nors ir nepastebi akivaizdaus po- 
kyčio, pavyzdžiui, pradingusio rūbo arba pasikeitusios rankose 
laikomo kamuolio spalvos, vis dėlto gali išrinkti tinkamą rūbą 
ar kamuolio spalvą iš duotų keturių. Tai įrodo, jog tam tikra in- 
formacija apie nepastebėtą pokytį vis dėlto išlaikoma. Problema 
ta, kad žmonės nesugeba palyginti arba paprasčiausiai nepaly- 
ji O'Reganas ir Noe taip pat mėgino paaiškinti paradoksą, neva mes matome objektus tik 
tuomet, kai nukreipiame į juos savo dėmesį, tačiau to padaryti būtų neįmanoma, jei nebū- 
tume objektų regėję iš anksto. Jie tvirtina, jog tuos nepastebėtus objektus mes regime tik 


savo pasąmonėje. To pakanka sužadinti dėmesį, tačiau per mažai, kad juos suvoktume prieš 
nukreipdami į juos savo dėmesį. 

gina originalaus vaizdo su galutiniu, taigi nepastebi, kuomet 
pokytis įvyksta. 

Man kyla štai koks klausimas. Jei regime tik minimalų kie- 
kį prieš mus esančios scenos detalių, o mūsų smegenys užpil- 
do trūkstamos informacijos plyšius ar, mažų mažiausiai, įtikina 
mus, jog suvokiame visą vaizdą, tuomet kodėl taip sunku įsi- 
vaizduoti, kaip atrodys visas kambarys, nudažytas ant spalvų 
paletės pavyzdžių lapelio parodyta spalva? Mano galva, sąmonė 
yra puikiai pritaikyta tokiai užduočiai, tačiau kažkodėl ji visiškai 


nepadeda. 


Nekerio kubas, viena žymiausių „dviprasmiškų“ 
No N figūrų. Gerai į ją įsistebeiliję pastebėsite, jog 
pastaroji kinta jūsų akyse (iš kubo, pasukto 
žemyn ir dešiniau, į pasuktą aukštyn ir kairiau). 
Jūs matote šiuos pasikeitimus, tačiau negalite 
jų kontroliuoti. Nekerio kubas šaunus tuo, jog 


Ni N pati figūra nekinta, tačiau jūsų suvokimas apie 


kubą keičiasi. 


Nekerio kubas 


Vizualios iliuzijos sutrikdo protą, tačiau kai kurios iš jų suteikia galimybę išsi- 
aiškinti dalį su sąmone susijusios painiavos. Kalbu apie ,„dviprasmiškomis“ va- 
dinamas iliuzijas - paveikslus, kuriuose dvi alternatyvos keičiasi tarpusavyje. 
Bene paprasčiausias ir žinomiausias iš jų yra Nekerio kubas. Paprastučiai kubo 
kontūrai nubrėžti tokiu kampu, jog jis gali būti laikomas pakreiptu žemyn ir į 
dešinę arba aukštyn ir į kairę. Gerai įsižiūrėkite į kubą, ir jis pradės keistis iš pa- 


krypusio vienaip į pakrypusį kitaip, nepaisydamas jūsų valios. Galite stebėti, 

kas vyksta, tačiau tą kontroliuoti sunku. Kai kurių tyrimų rezultatai rodo, kad 
kubo orientacijos pasikeitimas įvyksta per apytiksliai tris sekundes. Šie rezul- 
tatai neabejotinai domina smegenų tyrėjus: koks smegenų mechanizmas, 
kurio funkcijai įvykdyti reikia būtent tokio laiko tarpo, galėtų būti atsakingas 
už suvokimo pokyčius? Iš kitos pusės, jūsų proto gebėjimas paveikti trijų se- 
kundžių laiko tarpą parodo, jog paveikslas nėra paprastas. Williamas Jamesas 
tikino, jog jūs galite pasirinkti, kurį Nekerio kubo variantą matysite: „Iš anksto 
tvirtai įsivaizduodami, kurią formą matysime, pakeičiame vieną akivaizdžią 
figūrą kita““ Jis taip pat tvirtino, jog pirmas žvilgsnis į dviprasmišką figūrą 
gali pareikalauti nuodugnios apžiūros, kad įžvelgtume alternatyvas, tačiau 
jas pamatę niekuomet nebepamiršime. 

Kokia Nekerio kubo paslaptis? Verta prisiminti, jog mažiausiai du chi- 
rurginiu būdu regėjimą atgavę asmenys, S. B. ir M. M., nesugebėjo įžvelgti net 
trijų figūros matmenų, ką jau kalbėti apie figūros orientacijos pokyčius, taigi 
aišku, kad kubo vaizdo analizę atlieka aukšto lygio smegenų vizualinės in- 
formacijos apdorojimo sritys.* Šis informacijos apdorojimas žavi psichologus, 
mat tas pat piešinys priverčia mus matyti dvi skirtingas Nekerio kubo versijas. 
Taigi smegenų regėjimo sistema analizuoja lygiai tokią pat vizualią informa- 
ciją, tačiau mes išgyvename du radikaliai skirtingus sąmoningus potyrius. Bri- 
tų regėjimo ekspertas Richardas Gregory savo knygoje „The Intelligent Eye“ 
puikiai tai apibūdina: „Akivaizdu, jog yra du vienodi suvokimo problemos 
sprendimai: koks tai objektas? Smegenys atsižvelgia į kiekvieną iš hipotetinių 
sprendimų paeiliui, tačiau niekaip negali apsispręsti, kurį pasirinkti"? 

Tokios iliuzijos, kaip Nekerio kubas, suteikia unikalią galimybę ieškoti 
vietos smegenyse, kur ir kaitaliojasi vaizdai. Art magnetinio rezonanso pagal- 
* Vienas puikus eksperimentas, kurį atlikti gali kiekvienas, yra paremtas S. B. ir M. M. gebė- 
jimu lytos pagalba gautą informaciją paversti nauja, vizualia. Trijų matmenų vielinis Nekerio 
kubo modelis nudažomas tamsoje švytinčiais dažais. Jei žiūrėsite į jį tamsiame kambaryje, jo 


orientacija kaitaliosis, nors lytos pagalba gauta informacija tikins, kad jis nekinta. Išmėginu- 


sieji šį eksperimentą teigė, jog tai nepaprastai keistas potyris. 

ba galėtume užfiksuoti pastebimus smegenų veiklos pokyčius, kol tiriamasis 
žiūri į Nekerio kubą ir suvokia orientacijos pakitimus? Pats kubas nesikeičia, 
todėl bet kokie smegenų aktyvumo pokyčiai turėtų vaizduoti potyrius - kubo 
suvokimą. Jei tai būtų įmanoma, galėtume identifikuoti už sąmonę atsakin- 
gas smegenų dalis ar bent prie jų priartėti. 

Tai gundanti, tačiau sunkiai įgyvendinama mintis. Nekerio kubo suvo- 
kimo atveju problema ta, kad už skirtingas figūros orientacijas atsakančios 
smegenų sritys veikjausiai yra labai arti viena kitos - per arti, jog būtų įma- 
noma jas atskirti magnetiniu rezonansu. Tačiau kita, Rubino vaza vadinama, 
iliuzija gali padėti apeiti šią problemą. Jūsų galvoje Rubino vaza keičiasi tarp 
dviejų veidų ir vienos vazos vaizdo. Žiūrint iš smegenų pozicijos, veidai ir to- 
kie objektai, kaip vazos, analizuojami skirtingose srityse, esančiose pakanka- 
mai toli viena nuo kitos, jog būtų galima jas atskirti magnetinio rezonanso 
nuotraukose. Keletas šios iliuzijos tyrimų parodė, jog smegenų veikla pa- 
grindinėse srityse iš tiesų kinta būtent tuo metu, kai tiriamasis patiria vaizdo 
pasikeitimą, 0 su tuo susijusios smegenų sritys yra ganėtinai viena nuo kitos 
nutolusios." 

Šių eksperimentų rezultatai aiškiai patvirtina, kad skirtingos smege- 
nų sritys suaktyvėja, kuomet, žiūrint į Rubino vazą, ji staiga pavirsta dviem 
veidais. Ar tai paaiškina sąmonę? Na, ne, tačiau iliustruoja smegenyse vyks- 
tančius reikšmingus aktyvumo pokyčius, kurie buvo pastebėti suvokimo mo- 
mentų; ir tai be galo įdomu. Žinoma, tai tinka tik kalbant apie nedidelę sme- 
genų dalį, kadangi, žvelgdami į iliuziją, tuo pat metu suvokiate daugybę kitų 
dalykų. Galbūt iliuzijai teikiama pirmenybė, tačiau ji nėra vienintelis dalykas 
jūsų prote. Kad ir kaip būtų, ji priartėja prie sąmonės. 

Kodėl tokios dviprasmiškos figūros, kaip Nekerio kubas ar Rubino vaza, 
mūsų akyse keičiasi? Kas skatina šiuos pokyčius? To niekas nežino, tačiau yra 
būdas, kurio pagalba galite patirti su tuo susijusį, sąmonės tyrėjų dažnai nau- 


* Žr. XV skyrių, p. 298. 

dojamą fenomeną - „binokulinę konkurenciją“. Su jo pagalba taip pat mato- 
me iš vienos situacijos kilusius du sąmoningus įvaizdžius. 

Štai kaip galite patirti binokulinę konkurenciją: viskas, ko jums reikia, 
tai tualetinio popieriaus ar popierinio rankšluosčio rulonėlis ir akį traukiantis 
vaizdas. Rulonėlį iškelkite ir laikykite savo dešiniojoje rankoje priešais deši- 
niąją akį. Tuo pat metu kairįjį savo delną atsukite į save ir laikykite jį taip, kad 
vos liestumėte kartoninę tūbelę rulonėlio viduje. Taigi dešiniąja akimi žiūrite 
pro rulonėlio tūbelę (jį pasirinktą itin detalią sceną), o kairiąja - tiesiai į savo 
delną. Iš pradžių atrodys, jog jūsų delne žioji skylė, tačiau laikui bėgant ji už- 
sipildys. Tuomet pastebėsite, kad du skirtingi jūsų stebimi vaizdai kaitaliojasi 
tarpusavyje taip, kaip dvi skirtingos Nekerio kubo versijos. Tai nėra idealus 
binokulinės konkurencijos variantas, kadangi jūsų delnas yra per arti ir tru- 
putį neryškus, o konkuruojantis vaizdas, į kurį žiūrite dešiniąja akimi, kur kas 
įdomesnis (būtų šaunu, jei jūsų delnas būtų ištatuiruotas). Tuo tarpu, Nekerio 
kubo atveju, jūs išties negalite kontroliuoti alternatyvių vaizdų kaitos, kadan- 
gi jie konkuruoja tarpusavyje. Smegenų tyrimai veikiausiai atskleistų svarbių 


tuo metu aktyvių smegenų dalių skirtumų. 


Akloji dėmė 


Žvelgdami tik viena arba abiem akimis, turėtume tikėtis nuolat matyti 
tamsią ar visiškai juodą dėmę apytiksliai 15 [laipsnių] atstumu nuo 
žvilgsnio centro. Tačiau Dieviškojo Kūrėjo darbas negalėjo būti toks 
netobulas... Toji dėmė visuomet yra ne juoda, o tokios pat spalvos, kaip 
vaizdas, į kurį žvelgiame. 


SERAS DAVIDAS BREWSTERIS, 1832 M. 


Kartais paprasčiausi dalykai reikalauja giliausių paaiškinimų. Akloji dėmė 


yra vienas iš jų. Savo gyvenime esate bent kartą tai patyrę; labiausiai tikėti- 

na - vartydami vaikišką knygą ar žurnalą. Kaip matote p. 130, kalbu apie du 
objektus: paprasčiausią apskritimą ir kryžių, tačiau galima rasti ir išradinges- 
nių versijų. Anglijos karalius Charlesas II neva įsakydavo nukirsti galvą bet 
kuriam dvariškiui, kurį jis išrinkdavo savo aklosios dėmės pagalba. Tačiau pa- 
versdami šią idėją tokia neįprasta, nepastebime esmės: intriga ir pramoga 
slypi pačioje aklojoje dėmėje. 

Štai kaip galime tai patirti. Uždenkite savo dešiniąją akį, o kairiosios 
žvilgsnį sukoncentruokite tiesiai į kryžių, priartindami ir nutolindami knygą 
nuo savo veido. Paprastai, atitraukus knygą dvidešimties centimetrų atstumu 
nuo veido, kairiau esantis apskritimas visiškai išnyksta. Tai ir yra jūsų akloji 
dėmė. 

Pro kiekvienoje akyje esančią akląją dėmę neuronai iš tinklainės - gali- 
nėje akies dalyje esančios šviesai jautrių receptorių dangos - pereina į optinį 
nervą, kuriuo į smegenis apdorojimui keliauja surinkta vizuali informacija. 
Žiūrint iš tinklainės centro, akloji dėmė yra arčiau nosies esančioje akies da- 
lyje. Toje vietoje iš fotoreceptorių sudaryta tinklainės danga yra pertraukta, 
taigi kiekvienos akies regėjimo laukui kažko trūksta. Tai stebėtinai didelė tuš- 
čia erdvė: kiekvienos aklosios dėmės užimama vieta prilygsta dešimčiai eile 
išrikiuotų Mėnulio pilnačių. Mėgstantiems techninius terminus, ji yra apytiks- 
liai penkių laipsnių skersmens; Mėnulio pilnaties atvaizdas mūsų akyje užima 
pusę laipsnio. Kitais žodžiais tariant, ji tokia pat didelė, kaip ištiestos rankos 
atstumu laikoma citrina. 

Taigi kodėl, apžvelgdami bet kokią aplinkos sceną, mes, kaip teigė Da- 
vidas Brewsteris, nepastebime didelės tuštumos jos viduryje? Iš dalies taip 
yra dėl to, kad abiejų akių aklosios dėmės nesutampa. Abi mūsų akys aprėpia 
skirtingus (tačiau tuo pat metu persidengiančius) prieš mus esančios scenos 
segmentus: tai svarbiausias reikalavimas abiejų akių - trijų matmenų ar ste- 
reo - regėjimui, tačiau tai taip pat reiškia, kad kiekvienos akies akloji dėmė 


sukuria atskirą skylę toje scenoje. Iš kitos pusės, tai reiškia, jog tai, ką ištrina 

Žiūrėdami į bet kurį iš šių paveikslų, 
galite rasti savo akląją dėmę. 
Uždenkite savo dešiniąją akį, o 
kairiosios žvilgsnį nukreipkite tiesiai į 
kryžių. Jei nenuleisite nuo jo žvilgsnio, 
priartindami ir nutolindami knygą nuo 
savo veido, rasite atstumą - apytiksliai 
dvidešimt centimetrų nuo jūsų 

veido, - ties šia vieta kairiau esantis 
apskritimas visai išnyks. 


Kai virš apskritimo einanti linija yra 
vieno atspalvio, o po juo esanti linija - 
kito, aklojoje dėmėje apskritimui 
pranykus, jo paliktą tuštumą 
užpildžiusio atspalvio neįmanoma 
atskirti. Jei abi linijos būtų to paties 
atspalvio, apskritimo tuštumą 
užpildytų būtent jis. 


Jei iš apskritimo išeinančios keturios 
linijos nesulygiuotos, aklojoje dėmėje 
vertikaliosios tarsi susilieja į vieną 
apskritimą kertančią liniją, tačiau 
horizontaliąsias ir toliau matome 
skirtingame aukštyje. 


Horizontaliose linijose esantys tarpai 
sukuria iliuziją, jog jas vertikaliai 
kerta kita linija. Jei horizontalių 

linijų yra pakankamai daug, atrodo, 
jog tariamoji vertikali linija eina per 
apskritimą. Tačiau horizontalių linijų 
skaičių drastiškai sumažinus iki dviejų 
ar trijų, akloji dėmė užpildo juose 
esančius tarpus ir vertikalios linijos 
nebematome. 


vienos akies akloji dėmė, matome kita akimi, ir atvirkščiai. Taigi, paprastai, ne- 
paisant aklųjų dėmių, jei abi akys atmerktos, regime visą sceną. Tačiau jums 
užmerkus vieną akį, kaip jūsų buvo prašoma padaryti šiame bandyme, deši- 
nioji akis nebeaprėpia kairiosios akies aklosios dėmės ištrinto vaizdo. 

Atradę savo akląją dėmę, nesunkiai suprasite antrąją priežastį, kodėl 
nematome didelės tuščios skylės vizualiame fone. Tuštumos nematome 
todėl, kad akloji dėmė nėra paprasta regėjimo skylė; ji geba įsilieti į aplink 
plytinčią sceną, suderindama akimi iš tiesų matomos aplinkos tekstūrą, raš- 
tus ir spalvas. Norėdami iš tikrųjų suvokti aklosios dėmės efektą, turėtumė- 
te atlikti keletą paprastų eksperimentų. Mano galva, geriausiai jį apibūdino 
regėjimo tyrėjas Jerome as Lettvinas iš Masačusetso technologijos instituto. 
1974 m. Lettvinas parašė straipsnį, kuriame apibūdino savo asmeninę reak- 
ciją aklosios dėmės eksperimentų metu. Viename tokiame eksperimente 
jis lėtai stūmė pieštuko galą į akląją dėmę. Lettvinas rašė: „Man atrodė, kad 
pieštuko galas pradingsta labai įdomiai. Pieštukas nesibaigia ties riba, tarsi 
nupjautas; jo galas tiesiog nustoja egzistuoti. Ribos (kaip įprasta, vartoju šį 
terminą), žyminčios pieštuko galą, paprasčiausiai nėra. Atrodo, tarsi visos vi- 
zualios pieštuko galo savybės išnyksta. Pieštuko galas tampa nenusakomai 
nenusakomas“. 

Man be galo patinka šis apibūdinimas, kadangi jis toks asmeniškas. Pa- 
tys išmėginę panašią užduotį, galbūt sureaguosite kitaip, tačiau kam tai rūpi? 
Lettvinas pabrėžė faktą, jog visi vizualūs potyriai yra skirtingi, kad ir kiek pa- 
našumų juos sietų. Jis taip pat mėgino pasukti pieštuką kitomis kryptimis ar į 
savo akląją dėmę patalpinti skirtingų spalvų ar raštų popieriaus lapą, stebėda- 
mas, ar aklosios dėmės sukurtą tuštumą kas nors užpildys. Jei turite laiko, iš- 
ties verta pamėginti atlikti panašių pratimų, mat tai, kas nutinka į akląją dėmę 
patekusiems objektams, iki šiol yra svarbus sąmonės tyrimų klausimas. 

Spausdintame popieriaus lape akloji dėmė, regis, susilieja su baltu 


fonu. „Prarastoji“ lapo sritis tampa balta ar bent balsva. Ar tai svarbu mėgji- 

nant suprasti sąmonės veikimą? Atrodo, kad taip, jei turėsime galvoje, kiek 
apie tai rašoma. Filosofas Danielis Dennettas tiki, kad šis fenomenas leido su- 
kurti puikių, jo manymu, netinkamo požiūrio į sąmonę pavyzdžių. Dennettas 
priklauso agresyviai prieštaraujantiems pasenusiam smegenų lyginimui su 
mažyčiu teatru, kuriame sėdi jūsų atstovas; tiesa ta, kad toks atstovas neeg- 
zistuoja. Atstovauti nėra kam, viskas paprasčiausiai yra. Taigi Dennettas pra- 
deda ginčus su kiekvienu, kuris tvirtina, jog aklojoje dėmėje „prarastą“ vaizdą 
„Užpildo“ smegenys: dėmė nudažoma mėlynai (kad ir kokiu būdu smegenų 
ląstelės ir jų cheminės medžiagos tai padarytų) žiūrint į mėlyną foną, lan- 
guotai - jei žiūrima į languotą. Jis tvirtina, jog nėra reikalo užpildyti aklosios 
dėmės sukurtos tuštumos, kadangi nė viena smegenų dalis nesitiki sulaukti 
informacijos iš tos tinklainės srities. Toje vietoje niekada nebuvo šviesai jau- 
trių receptorių, taigi nėra ir jų siunčiamą informaciją analizuoti pritaikyto 
smegenų audinio. Tai tarsi 108.9 FM radijo bangos: mes jų nepraleidžiame, 
nes jos paprasčiausiai nepažymėtos stoties nustatymo įtaise. 

Dennetto paaiškinimas skamba neblogai, tačiau jis iš dalies yra klaidin- 
gas. Įvairiausių aklųjų dėmių eksperimentų pagalba buvo pademonstruota, 
jog mūsų smegenys iš tiesų užpildo „prarastąją“ vaizdo dalį, nors tai galbūt 
atliekama ne taip tiksliai ar patikimai, kaip manome, arba kaip teigia Dennet- 
tas. Smegenų tyrėjas V. S. Ramachandranas sukūrė aklųjų dėmių rinkinį, kuris 
visiškai pakeitė jų veikimo supratimą. 

Patobulinęs paprasčiausią juodą ir baltą raštą aklajai dėmei surasti, 
Ramachandranas pademonstravo, jog „prarastoji“ sritis gali būti užpildoma 
atitinkama spalva arba ne. Jei skersai išnyksiantį diską nubrėžiama vertikali 
tam tikros spalvos juosta, aklojoje dėmėje disko vieta bus užpildyta tokia 
pat spalva, o pati juosta atrodys vientisa. Tačiau jei juostos spalva virš disko 
ir po juo skiriasi, tuomet užpildytos vietos spalvos atskirti neįmanoma. Jei 
linijos galą virš ar žemiau disko ištrinsime, tuomet ji, regis, nepaveiks aklo- 


sios dėmės. 

Ramachandranas taip pat sukūrė paveikslą, kuriame iš disko visomis 
keturiomis kompaso kryptimis išeina po liniją. Jei šiaurės-pietų linijos yra il- 
gesnės Už rytų-vakarų, aklojoje dėmėje tarpas tarp pirmųjų bus užpildytas, 
o antrosios taip ir liks perkirstos. Jei linijos nesulygiuotos, aklojoje dėmėje 
vertikaliosios tarsi susijungia, sudarydamos vieną liniją, tuo tarpu horizonta- 
liosios taip ir lieka nesulygiuotos. 

Jei vis dar abejojate, kad aklosios dėmės užpildymas yra sudėtingas 
procesas, šis paskutinysis pavyzdys turėtų abejones išsklaidyti. Jame nau- 
dojamas paraleliai išdėstytų horizontalių linijų rinkinys; kiekvienoje linijoje 
tokiu pat atstumu nuo jos pradžios yra nedidelis tarpas. Kartu šie tarpai su- 
kuria iliuziją, jog vertikaliai jas kerta ištisinė juosta. Tuomet į vieną iš centri- 
nių horizontalios juostos tarpų įdedamas diskas. Jei horizontalių linijų yra 
pakankamai, aklojoje dėmėje tariamoji vertikali juosta, regis, tęsiasi skersai 
diską. Tačiau horizontalių juostų skaičių sumažinus iki dviejų ar trijų, aklojoje 
dėmėje užpildomi būtent jų (ne vertikalios juostos) tarpai. 

Šių ir kitų pavyzdžių pagalba Ramachandranas, atrodo, sėkmingai įro- 
dė, jog Dennettas buvo neteisus: aklojoje dėmėje prarandamos vaizdo dalys 
yra,„užpildomos“. Tačiau, jei mėginote žaisti su akląja dėme, veikiausiai paste- 
bėjote, kad tai nėra visiškai patikimas dalykas. 

Reikėtų atsižvelgti į dar porą aspektų. Pirmiausia, nors pačioje aklojoje 
dėmėje nėra fotoreceptorių, tačiau pasekę optinį nervą į pagrindinę, galinėje 
smegenų dalyje esančią regėjimo sritį, rastumėte neuronų, kurie atsako už 
regėjimo sritį aplink akląją dėmę. Šie neuronai suaktyvėja tik tuomet, kai į 
akląją dėmę patenka vienas ar kitas objektas. Ar jie atlieka vaizdo užpildymo 
funkciją? Atrodo, kad tai gali būti tiesa, tačiau niekas to tiksliai nežino. 

Antra, neseniai atliktų eksperimentų rezultatai leidžia teigti, jog tai, ką 
Matote savo aklojoje dėmėje, priklauso nuo to, kiek dėmesio į tai kreipiate. 
Jei laikysite pieštuką taip, kad matytumėte abu jo galus, o vidurys patektų 


į akląją dėmę, pastebėsite, jog aklojoje dėmėje matomas vaizdas kinta pri- 

klausomai nuo to, kur nukreipiate savo dėmesį: į pačią akląją dėmę ar pieštu- 
ko galus. Atrodo, jog vaizdo užpildymo mechanizmas suaktyvėja atitraukus 
dėmesį nuo aklosios dėmės ir nusilpsta, sutelkus dėmesį į ją. 

Remdamosi vizualia informacija, smegenys sukuria bet kokį mūsų „ma- 
tomą“ vaizdą; aklojoje dėmėje prarandamo vaizdo dalių užpildymas puikiai 
iliustruoja, kaip toji neapdorota informacija (kartais itin įmantriai) pagraži- 
nama, dažnai be mūsų žinios. Žinoma, tvirtai įrodinėjame, jog viską matome 
„patys“, tačiau mes paprasčiausiai nesuvokiame, kiek nedaug prieinamos vi- 
zualios informacijos iš tiesų patenka į mūsų sąmonę. 

Septintas skyrius 


LAIKAS 


Kuo daugiau sužinome apie sąmonę, tuo mažiau ji mus stulbi- 
na. Kas sekundę ji užfiksuoja vos trupinėlį visos mūsų juslėms 
prieinamos informacijos. Didelė tos informacijos srovelės apdo- 
rojimo ir tobulinimo dalis vyksta pasąmonėje. Tačiau mes vis 
vien guodžiame save manydami, kad, galiausiai, mūsų protus 
pasiekia geriausia, aukščiausios kokybės, optimaliai aktuali in- 
formacija - mūsų pačių ir mūsų sąmoningų gyvenimų pama- 
tas. Galbūt tai nėra tikslus išorinio pasaulio atvaizdas, tačiau tai 
aukšto lygio administracinis apibendrinimas, aplinkos distilia- 
cijos produktas, kuris sukuria unikalų vidinį kiekvieno žmo- 
gaus pasaulį. Tai leidžia mums mąstyti, kalbėti ir veikti. Tačiau 
net toks paprastas sąmonės paveikslas išpučia jos adekvatumą 
išorinio pasaulio atžvilgiu. Laiko suvokimas yra vienas iš intri- 
guojančių pavyzdžių. 

Laikas yra vienas tų prieštaringų dalykų, mat jis nėra pa- 
slaptingas ar nesuprantamas, tačiau paprastai jo paaiškinti taip 
pat neįmanoma. Net fizikai, šiandien Einsteino dėka apsipra- 
tę su idėja, jog laiko tėkmė skiriasi priklausomai nuo to, kas jį 
matuoja, nesugeba tiksliai jo charakterizuoti. Laikas nėra jėga, 
materija ar tam tikras paslaptingas laukas. Mums atrodo, kad jis 
gali tekėti tik viena kryptimi - iš praeities per dabartį į ateitį, 
tačiau fizikos dėsniai to nereikalauja; juos galima pritaikyti lai- 
kui tekant bet kuria kryptimi. Yra ir tokių egzotiškų fizikos šakų, 
kurių atstovai ribotas keliones per laiką laiko įmanomomis, 


nors iki šiol žmonijos vaizduotė nesukūrė nieko, kas prilygtų 

H. G. Wellso „Laiko mašinai“ (The Time Machine) arba „Atgal į 
ateitį“ (Back to the Future). 

Vidinis mūsų laiko tėkmės pojūtis nėra patikimas, todėl ap- 
sistatome laiko sekimo prietaisais. Vos saujelė išrinktųjų teigia 
galį pasakyti, kuri dabar valanda su vos poros minučių paklaida, 
nepažvelgę į laikrodį, ar kasdien nubusti prieš pat nuskambant 
žadintuvui, tačiau dauguma iš mūsų, pažvelgę į laikrodį, nu- 
stembame supratę, kad „net nenutuokėme, kuri dabar valanda“. 

Jei neegzistuotų laikas, nebūtų ir sąmonės srauto, Štai iš 
kur atsiranda į jo „tėkmė“. Laikas ir sąmonės srautas, regis, juda 
į priekį glaudžiai vienas su kitu susiję; mintis veja mintį, sekun- 
dė veja sekundę. Galbūt jūs manote, kad laikas nustato sąmo- 
nės srauto greitį, tačiau atvirkštinis variantas taip pat būtų tiesa. 
Mūsų smegenų laiko matavimo mechanizmą sudaro nervai bei 
cheminės medžiagos - ne įvairiausi sraigteliai — taigi jį gali veikti 
greta esančios smegenų cheminės medžiagos ar nerviniai tinklai. 
Tikrai netrūksta pavyzdžių, iliustruojančių, kaip galima sutrik- 
dyti mūsų asmeninį laiko matavimo procesą. Gan paprastą pa- 
vyzdį ketvirtajame dešimtmetyje atrado biochemikas Hudsonas 
Hoaglandas. Jo žmona labai karščiavo, ir kuo aukščiau kilo jos 
kūno temperatūra, tuo labiau iškreiptas tapo jos laiko pojūtis. 
Vieną dieną jis išvyko į vietinę vaistinę, ir, nors užtruko vos dvi- 
dešimt minučių, jo žmona buvo įsitikinusi, jog prabėgo visa va- 
landa. Kylanti temperatūra pagreitina cheminės reakcijas, taigi 
karščiavimas pagreitina vidinį laikrodį. 

Priešingas ponios Hoagland potyriui yra jausmas, jog lai- 
kas pradeda bėgti greičiau mums senstant. Šis fenomenas, regis, 
priklauso nuo vieno mūsų smegenyse esančio laiko sekimo me- 


chanizmo, kuris (kaip daugelis kitų) pamažu lėtėja bėgant me- 

tams. Kai laikrodis eina lėčiau, per vieną minutę, valandą ar me- 
tus nutinka daugiau įvykių, taigi mums atrodo, kad laikas bėga 
greičiau. (Kai kūriet tyrėjai prieštarauja teigdami, jog šis fenome- 
nas yra kur kas sudėtingesnis, jog daliai jausmo, kad laikas bėga 
greičiau, įtakos turi nuolatos greitėjantis gyvenimo tempas). 

Taip pat dar yra vadinamasis puodo, kuris niekad neuž- 
verda, stebėjimas. Vienam ar kitam dalykui galime skirti tik tam 
tikrą kiekį dėmesio ir kuo dažniau susitelkiame ties išoriniais 
įvykiais, tuo mažiau dėmesio lieka laikui sekti. Taigi, jei savo 
dėmesį sukoncentruojame į ant viryklės kaistantį puodą, pra- 
randame laiko tėkmės pojūtį. Jei dar pridėsime paplitusią iliuzi- 
ją, jog kelionė pirmyn visuomet trunka ilgiau nei kelionė atgal, 
tampa visiškai aišku, kad, atsižvelgiant į aplinkybes, mūsų laiko 
tėkmės jausmas gal tik primena laikrodžio rodomą laiką, tačiau 
neturėtume tikėtis nieko daugiau. Dėl savo permainingumo šie 
pavyzdžiai nesuteikia jokios svarbios informacijos apie sąmonę, 
tačiau jie atveria duris idėjai, jog laiko suvokimas yra kur kas 
subjektyvesnis dalykas nei mes manome. 

Kiek subjektyvus jis galėtų būti? Atėmę laiko iliuzijas ku- 
riančią aplinkybių įtaką, pačiame centre veikiausiai rasime 
nekintantį laiko matavimo prietaisą. Galų gale, juk sąmonė at- 
rodo vientisa, nepadalyta į segmentus ir, regis, egzistuoja šiuo 
momentu. Mano žodžius skaitote... šiuo momentu. Žinoma, „šis 
momentas“ tuojau pat nuslysta į praeitį, tačiau sekundės dalį tai 
buvo dabartis. Apskritai, jis egzistuoja tarsi labai artimoje ateity- 
je: rašydamas šiuos žodžius, mėginu sudėlioti sakinio pabaigą 
ir galvoju, kaip pereisiu prie kito. Tačiau visos kitos sąmoningos 
mintys bei vaizdai - pro langą besiskverbianti šviesa, kompiute- 


ro ūžesys, nuolatinis priminimas sau, kada turiu išeiti iš namų, 

— yra įsišakniję dabartyje. Ar bent jau taip atrodo. Iš dalies tai tei- 
singa, jei susitelksime ties santykinai ilgomis laiko atkarpomis, 
pavyzdžiui, minutėmis ar pora sekundžių. Tačiau keletas ženklų 
tvirtai rodo, jog trumpesnių laiko intervalų atveju ši, dažnai lai- 
koma patikima, mintis yra visiškai klaidinga: mūsų smegenyse 
esantys nuo sąmonės tempo neatsiliekantys chronometrai grei- 
čiau kuria laiko iliuzijas nei iš tiesų jį seka. 

Vienas įdomiausių pavyzdžių yra fenomenas, vadinamas 
chronostaze arba „užšalusio laiko“ iliuzija. Jį galima sukelti ke- 
letu būdų, tačiau patogiausias yra naudojant sieninį ar rankinį 
laikrodį su sekundine rodykle arba bet kokį skaitmeninį chro- 
nometrą, pavyzdžiui, mikrobangų krosnelės laikrodį. Iliuzija 
sukuriama iš pradžių nežiūrint į mikrobangų krosnelę, tuomet 
atsisukant pasižiūrėti, ką rodo jos laikrodis. Iš pradžių atrodys, 
kad skaitiklis tarsi sustingęs, tarsi pirmoji sekundė būtų ilgesnė. 
Tuomet skaičiai pradeda keistis įprastu greičiu. Dar kartą nusi- 
sukite, tada vėl pažvelkite į laikrodį - ir vėl įvyks tas pats. Pirmas 
skaičių pasikeitimas (ar, rankinio laikrodžio atveju, pirmasis se- 
kundinės rodyklės judesys) užtrunka ilgiau nei jį sekantys. Šios 
iliuzijos grožio paslaptis ta, kad galite sustoti bet kuriuo metu ir 
būti tikri, jog po pertraukos neišvengiamai vėl tai patirsite, vos 
žvilgtelėję į savo laikrodį ar mikrobangų krosnelę. 

Tyrėjai iš Didžiosios Britanijos ištyrė šį keistą fenomeną 
2001 metais ir priėjo prie išvados, kad už laiko delsimą atsako 
Žmogaus smegenys. Jos susidūrė su mažyte tuštuma patirties 
sraute, kurią sukūrė akių perkėlimas nuo ankstesnio dėmesio 
objekto prie laikrodžio. Šio judesio - sakados — metu akys neturi 
laiko susikoncentruoti ar užregistruoti jų kelyje esančių objek- 


tų. Tą jos gali padaryti tik pasiekusios galutinį tikslą. Nenorė- 

damos, kad akių judesio momentą, suvoktumėte tarsi beprasmę 
miglą, smegenys atsuka laiką ir leidžia jums suvokti pirmąjį 
pamatytą laikrodžio vaizdą, kompensuodamos prarastą laiką 
akims judant. 

Taip manė pirmieji chronostazę tyrę mokslininkai, tačiau 
nuo to laiko paveikslas tapo šiek tiek sudėtingesnis. Pirmiausia, 
chronostazė gali įvykti jums laukiant, kol kitame laido gale pa- 
šnekovas pakels telefono ragelį. Šiandien, teisybė, nereikia ilgai 
laukti, kol jūsų skambutis bus peradresuotas į balso paštą, ta- 
čiau, jei skambinate technologiškai atsilikusiam asmeniui, esate 
priversti klausytis vieno pyptelėjimo po kito. Jei tuo metu esate 
išsiblaškę, atitraukę telefono ragelį nuo ausies kalbate su kitu 
žmogumi ar paprasčiausiai nukreipiate dėmesį į kitus dalykus, 
pradėję klausytis pyptelėjimų, iš naujo pastebėsite, kad pirmoji 
pauzė tarp jų atrodo žymiai ilgesnė nei visos kitos. Tai gan arti- 
ma analogija mikrobangų krosnelės iliuzijai, tačiau šį kartą daly- 
vauja garsas, ne regėjimas, todėl tai nesusiję su sakadiniais akių 
judesiais. 

Kontroliuojamoje laboratorijos aplinkoje buvo sėkmingai 
pademonstruota, jog chronostazė gali būti susijusi ne tik su regė- 
jimu ar klausa, bet ir kalba ar net klaviatūros palietimu. Alanas 
Kingstone'as ir jo tyrėjų grupė iš Britų Kolumbijos universiteto 
teigė, jog sudėjus visus šiuos rezultatus į krūvą, galima many- 
ti, kad chronostazė yra neatsiejama nuo dėmesio. Nukreipdami 
savo akis į mikrobangų krosnelės laikrodį, tikitės pamatyti pir- 
mąjį skaičių, taigi momentas, kai jūsų žvilgsnis pirmąkart sustoja 
ties tuo skaičiumi, yra ištempiamas vos sekundės dalį, tačiau pa- 
kankamai, kad būtų galima pastebėti. Tai daug kartų sumažinta 


neskubančio užvirti puodo stebėjimo versija. Kingstone'as taip 

pat pastebėjo, kad kai tiriamųjų buvo prašoma dėmesį sutelkti 
ne į pirmą, o į ketvirtą laikrodžio rodomą skaitmenį, būtent jis 
užtruko ilgiausiai. Kaskart perkėlus didinamąjį dėmesio stiklą 
prie naujo objekto, dėmesio centre esantis laiko tarpas pailgėja. 

Nuo ko priklauso iliuzinės pauzės trukmė? Ankstyvieji eks- 
perimentai leido manyti, jog kuo ilgiau trunka sakadinis judesys, 
tuo ilgesnė iliuzija, mat reikia kompensuoti didesnį laiko plyšį. 
Tačiau akivaizdu, kad to negalima pritaikyti su lyta ar klausa su- 
sijusioms iliuzijoms. Apskritai, jos visos gali skirtis. Kingstone'o 
grupė teigia, kad dėmesys, atmintis, įprotis — visi šie dalykai turi 
savo vaidmenis. Tyrėjai taip pat pažymėjo, kad mums puikiai se- 
kasi įvertinti laiką vairuojant ar sportuojant; už didelę šių veiklų 
dalį atsako pasąmonė. Galbūt ir čia sąmonės įsikišimas į papras- 
tai neprieinamos psichinės veiklos sritį turi įtakos specifiniam 
vertinimui. 

Iki šiol atliktuose eksperimentuose, norint atskleisti iliuziją, 
teko naudoti tikslų laiko matavimo prietaisą. Tačiau neturėtume 
atmesti prielaidos, kad tokios iliuzijos nuolat kyla kasdieniame 
mūsų gyvenime ar bent jau tuomet, kai sąmoningai suvokiame 
ar mąstome apie bėgantį laiką. Jei nėra jas atskleidžiančio chro- 
nometro, iliuzijos tampa smegenų sukurto vientiso įvykių tinklo 
dalimi. Mums neatrodo, kad diena kupina užtušuotos akių jude- 
sių sukurtos miglos ar neįprastai ilgų pauzių skambant telefo- 
nui, tačiau būtent taip iš tiesų ir yra. Nepanašu, jog dienos metu 
mūsų psichinis laiko matuoklis išsilaisvina iš dėmesio įtakos ir 
tiksi stabiliu, tarsi laikrodžio tempu, nors mes esame įsitikinę, 
jog būtent taip ir yra. 

Turėtume džiaugtis - galime patirti chronostazę tam tikro- 


mis sąlygomis. Persikėlę į dar smulkesnius laiko vienetus, nesu- 

vokiame, jog gali vykti kažkas neįprasta, tačiau yra akis badan- 
čių įrodymų, kad prasimanymai - ar bent gudrios redagavimo 
bei kūrybos technikos — aktyviai dalyvauja smegenims žymint 
laiką. Įsivaizduokite paprastą sceną: jūs sėdite ant suoliuko par- 
ke, stebite šunis vedžiojančius žmones. Prieš jus iš kairės į dešinę 
praeina aukštas vyras, vilkintis tamsiai pilką kostiumą. Tuo pat 
metu jį pralenkia jauna, raudonas treningines kelnes ir geltonus 
marškinėlius vilkinti moteris, su savimi besivedanti vyro kostiu- 
mo spalvos pudelį. Jie praeina; jūs pažvelgiate į juos ir nukreipia- 
te akis į kitus dalykus. Paprasta, nesunkiai suprantama scena, ar 
ne? Na, galbūt ne visai. 

Viena stebinanti regėjimo savybė yra ta, kad įvairūs vizu- 
alios scenos požymiai analizuojami skirtingose smegenų srityse 
ir, galiausiai, vėl sujungiami į visumą. Jūs suvokiate tik galutinį, 
iš naujo sukomplektuotą produktą. Tarp šių požymių yra spalva, 
forma, vieta, judėjimas ir kryptis. Dėl to ginčų nekyla: jei galinėje 
smegenų dalyje esanti žievės regėjimo sritis būtų viena šalis, tuo- 
met atskirus regėjimo modulius galėtume laikyti jos apskritimis, 
kurių kiekviena atsako už vis kitą regėjimo savybę. Vienas regi- 
onas yra atsakingas už spalvas, kitas - už judėjimą. Šie regionai 
skiriasi anatomiškai; dėl to augliai ar insultas gali išvesti juos iš 
rikiuotės skirtingai. 

Pacientai, patyrę sužeidimų tik už spalvas atsakingoje sri- 
tyje, jų nebesuvokia, tačiau visos kitos smegenų žievės sritys ir 
toliau funkcionuoja tinkamai. Nepaprasta yra tai, kad po tokios 
traumos jie nebegali prisiminti, kaip atrodė spalvotas pasaulis, 
nors ir visą gyvenimą iki traumos jie regėjo spalvas; dabar regė- 
jimas, jų supratimu, visada buvo ir yra vien pilkų atspalvių rin- 


kinys. Judėjimo suvokimo regiono, dar vadinamo MT, traumos 

sukelia didesnių sunkumų. Bene Žymiausias šio atvejo pavyzdys 
yra mano anksčiau minėta moteris, kuriai po insulto pasaulis at- 
rodė tarsi atskirų kadrų seka. Tokie atvejai vienareikšmiškai įro- 
do, jog priimama vizuali informacija yra išskaidoma į atskirus 
komponentus, apdorojamus atskirai ir tik vėliau sujungiamus į 
visumą. 

Šis procesas pats savaime atrodo be galo įdomus, tačiau dar 
nepaprastesnis yra faktas, jog skirtingi informacijos apdorojimo 
žingsniai užtrunka nevienodus laiko tarpus. Pirmiausia apdo- 


„Irojama informacija apie objekto vietą, tuome omet — apie jo sp spalvą, 

0 kryptį ir judėjimą. Šie procesai atsilieka Vienas nuo kito; bendras 
jų uždelsimas sudaro dvi dešimtąsias sekundės. Taigi vyras pil- 
ku kostiumu ir moteris raudonomis is kelnėmis meta 
vas, formas bei — šiems dviem žmonėms ir šuniui, tačiau 
kaip tiksliai mes tai atliekame? Ar anksčiausiai apdorotos vaizdo 
savybės priverstos laukti kitų? Ar apdorotos, bet dar į sąmonę 
neperkeltos spalvos akimirkai sulaikomos tam tikroje psichinėje 
tuštumoje, kol bus apdorota judėjimo informacija? 

Akivaizdu, jog dažniausiai mes nesusiduriame su — ar pa- 
prasčiausiai nepastebime - šių regėjimo sistemos laiko skirtumų 
sukurtų iliuzijų ar neatitikimų. Tai nėra blogai, mat, priešingu 
atveju, gyvenimas taptų labai painus. Pavyzdžiui, aptarkime in- 
triguojančią iliuziją, vadinamą fi spalvos efektu. Ji yra gan pa- 
prasta. Ekrane žybteli žalios spalvos taškas, kurį beveik iškart 
pakeičia šiek tiek dešiniau žybtelėjęs raudonas taškas. Jei laiko 
parametrai teisingi, jums neatrodys, kad matėte atsirandantį ir 
pranykstantį žalią tašką, po kurio tuoj pat pasirodė raudonas 


taškas. Jūs būsite tikri, jog; žalias taškas pajudėjo iš kairės į dešinę 

ir pakeliui pakeitė spalvą į raudoną. Su šia iliuzija išsamiau su- 
sipažinti galite interneto svetainėje http://www.philosophy-uncc. 
edu/faculty/phi/Phi Color2.html." 

Fi spalvos iliuziją — ar bent jau jos dalį - iki šiol ypač mėgsta 
sąmonės tyrėjai. Faktas, kad taškas tarsi peršoka iš vienos vietos 
į kitą, gana įprastas; būtent tuo paremti kino filmai. Jūsų sme- 
genys pagrįstai (tačiau, šiuo atveju, klaidingai) įvertina, kad iš 
pradžių vienoje, tuomet kitoje vietoje pasirodęs objektas peršoko 
iš taško A į tašką B. Tai puiku, tačiau spalvos pasikeitimas yra 
visai kas kita. Kaip įmanoma matyti žalią tašką keičiant spalvą 
pakeliui į antrojo taško vietą, jei pastarasis dar net nepasirodė? 
Jums nereikia pamatyti antrojo taško tik tuo atveju, jei gebate 
nuspėti ateitį. Tačiau, kad išvystumėte iliuziją, turite suvokti an- 
trąjį tašką. Ar tuomet ne per vėlu? Pirmasis taškas tuo metu jau 
bus išnykęs. Vienintelis logiškas paaiškinimas, atrodo, yra štai 
koks: jūsų smegenys akimirkai sustoja ir sukuria iliuziją po to, 
kai pasirodo abu taškai, tuo pat metu įtikindamos jus, jog viskas 
vyko realiuoju laiku. Įpynusios spalvos pasikeitimą, smegenys 
parodo jums galutinę, suredaguotą (iliuzinę) versiją ir įtikina jus, 
jog žalias taškas praskrido, pakeisdamas spalvą į raudoną. 

Ši iliuzija tarp sąmonės tyrėjų sukėlė kontroversiją. Savo 
populiarioje knygoje „Consciousness Explained“ filosofas Da- 
nielis Dennettas ją pavadino dar vienu, jo manymu, klaidingo 
kitų žmonių mąstymo apie sąmonę pavyzdžiu.! 

Dennettas tvirtina, jog smegenims nereikia priimti informa- 
cijos, jos redaguoti ir, galiausiai, paleisti rekonstruoto scenarijaus 
“ Kasdieniame gyvenime fi spalvos efekto versija sutinkama stebint šviesoforą. Raudonai 


šviesai staiga pasikeitus į žalią, gali atrodyti, kad šviesa tarsi peršoko ir pakeliui pakeitė 
Savo spalvą. 

dar kartą, kad galėtumėte patirti aplinką. Visa tai yra jo kampani- 
jos išlaisvinti pasaulį nuo to, ką jis laiko blogiausia senamadiško 
požiūrio į sąmonę liekana, dalis. Jis niekina idėją, jog kažkur jūsų 
smegenyse yra mažytis teatras, per kurį teka sąmonės srautas ir 
kuriame jūs (arba miniatiūrinė jūsų kopija) galite visa tai stebėti. 
Galbūt ir yra toks teatras, tačiau jame nieko nerodoma; veikiau, 
šen bei ten išnyra minčių ar suvoktų objektų dalys, kurios kar- 
tais pranyksta nespėjus jų suvokti, o kartais išlaiko jūsų dėmesį 
keletą akimirkų. Pasak Dennetto, tai nėra neapdorota sąmonės 
medžiaga - tai pati sąmonė. 

Kalbėdamas apie fi spalvos iliuziją, Dennettas tvirtina, jog 
iš tiesų neįmanoma tiksliai sužinoti, kaip mūsų sąmoningasis 
„aš“ apkvailinamas. Galbūt tai netikslus įvykio ar tikslus iliuzi- 
jos (kažko, kas iš tiesų neįvyko) prisiminimas. Bet kuriuo atve- 
ju, jis teigia, jog mūsų smegenys dar kartą viską sutvarko be 
poreikio peržiūrėti surinktą informaciją, kad suprastume, kas 
įvyko. 

Jei turėsime galvoje, kad įvairūs vaizdo aspektai analizuo- 
jami skirtingu metu, fi spalvos iliuzija tampa dar nepaprastesnė. 
Iš tiesų tai ne viena, o dvi iliuzijos: puikiai žinomoji, kuri mus 
įtikina, jog taškas pakeičia spalvą šuolio metu, ir kita, kažkokiu 
būdu užmaskuojanti faktą, jog informacija apie dvi taško vietas 
apdorojama anksčiau nei informacija apie dvi spalvas. Išnarplio- 
kite šitai, jei tik sugebėsite! 

Apibendrinę visa tai neišvengsite išvados, jog mūsų laiko 
tėkmės suvokimas yra visiškai kitoks, nei nepriklausomas to pa- 
ties laiko matavimas. Jis gali būti paprastesnis arba sudėtinges- 
nis; jis nepatikimas, iliuzinis, didžioji jo dalis pramanyta. Jis to- 


liau ardo nuostatą, jog vidiniai mūsų patyrimai yra tiksli išorinio 

pasaulio kopija. Tačiau ardymas yra viena, o sunaikinimas - vi- 
sai kas kita. Būtent prie to prisidėjo toliau aptariami šlovės — ir 


kritikos — sulaukę eksperimentai. 


PASTABOS 


1.Daniel Dennett, Consciousness Explained (Boston: Little, Brown, 1992). 


Aštuntas skyrius 


LAISVAS NEVALINGUMAS 


Praėjusiame skyriuje aptarti pavyzdžiai aiškiai parodo, kad 
mūsų smegenų gebėjimas sekti laiką yra netikslus, kintantis ir 
dažnai remiasi mūsų vaizduote. Ir kas iš to? Atrodo, jog mūsų 
gyvenimų netrikdo netolygiai tekantis (sulėtėjantis, pagreitėjan- 
tis, ištįstantis, susitraukiantis ar tėkmės kryptį keičiantis) laikas. 
Nepaisant laiko ypatybių, mes vis dar kontroliuojame situaciją; 
praeitis yra praeitis, ateitis yra ateitis, o mes vis dar gyvename 
dabartyje. Bent jau taip atrodo. Tačiau šį dabarties pojūtį stipriai 
suardė prieš keletą dešimtmečių atlikti eksperimentai. Nepai- 
sant, jog kai kurie iš jų buvo atlikti dar septintajame dešimtme- 
tyje, rezultatai iki šiol itin kontroversiški, o išvados, kurias jie 
leidžia daryti, baugina net ir smegenų tyrėjus. 

Neurofiziologas Benjaminas Libetas iš San Francisko sukū- 
rė, paskatino ir gynė šiuos eksperimentus. Jis pasitelkė du vi- 
siškai skirtingus požiūrius į sąmonės ir laiko ryšį: vienos ekspe- 
rimentų grupės pagalba buvo tiriama, kuriuo momentu suvo- 
kiame į smegenis perduotą pojūtį, kita eksperimentų grupė tyrė, 
kada priimame sprendimą imtis tam tikrų veiksmų. Sujungti į 
vieną, šie du aspektai iš esmės apima visa, kuo užsiimame per 
dieną. Libetas pademonstravo, jog nė vienas iš šių procesų nėra 
toks, koks atrodo. 

Pirmieji jo tyrimų subjektai buvo sunkių neurologinių su- 
trikimų kankinami individai, kurių savijautą buvo galima page- 
rinti tik tiesiai į smegenis įsodintų elektrodų pagalba. Kai ku- 


rie šių pacientų turėjo tokių judesių sutrikimų, kaip Parkinsono 

sindromas, kitus kankino stiprūs, sunkiai gydomi skausmai; 
abiem atvejais į pacientų smegenis buvo implantuojami elektro- 
dai, siunčiantys elektrinius impulsus į tas smegenų vietas, ku- 
rios galėjo sušvelninti pacientų simptomus. Toks pasiruošimas 
eksperimentams priminė Wilderio Penfieldo darbą šeštajame 
dešimtmetyje: besiruošdamas sunkios epilepsijos kamuojamo 
paciento operacijai, Penfieldas, prieš atverdamas kaukolę, turėjo 
susižymėti įvairias smegenų sritis. Jis siekė apsaugoti smegenis 
nuo netyčinio pakenkimo operacijos metu. Keletu atvejų Penfiel- 
das atvėrė vieną smegenų pusę, smilkininę skiltį, ir tyrinėjo jos 
paviršių elektrodo pagalba, taip norėdamas rasti tas smegenų 
sritis, kurias įpjovęs, nepakenktų paciento intelektui arba kalbai. 
Būtent šių tyrimų dėka Penfieldas pastebėjo, jog vos juntamas 
elektrodo prisilietimas galėjo sužadinti ryškius vaizdus, daugu- 
ma kurių pasirodė esą seniai prarasti paciento prisiminimai.“ 
Kai kurie Penfieldo tvirtinimai buvo laikomi kontroversiš- 
kais, tačiau jie nesukėlė tokios audros, kaip Libeto pastabos. Li- 
betui, kaip ir Penfieldui, atrodė, jog tokia reta galimybė iš arti 
pamatyti gyvas smegenis atvėrė duris gundantiems eksperimen- 
tams. Taigi pirmos eksperimentų grupės metu Libetas tyrė pri- 
silietimo ir laiko sąsajas.! Kai kurių pacientų smegenyse elektro- 
das buvo implantuotas į somatosensorinę žievės sritį, einančią 
skersai per viršutinę smegenų dalį. Tai viena svarbiausių lytos 
pagalba gautos informacijos priėmimo sričių. Joje nustatoma, iš 
kurios kūno vietos atkeliauja signalai (priešingu atveju jie tebūtų 
neatskiriamų nervinių impulsų kruša). Impulsai, pranešantys, 
“ Daug metų manyta, jog elektrodo pagalba iššaukti garsų ar vaizdų fragmentai buvo pa- 


cientų prisiminimai, tačiau galiausiai paaiškėjo, jog kai kuriais atvejais pacientai niekada 
nebuvo patyrę „prisimintų“ aplinkybių. 

kad užsigavote kojos pirštą, atpažįstami tik todėl, kad atkeliauja 
į už kojos piršto siunčiamą informaciją atsakingą somatosensori- 
nės žievės dalį. Ši smegenų sritis suskirstyta topografiškai; įvai- 
rių kūno dalių gaunamą informaciją priimantys centrai išrikiuoti 
nuo vieno somatosensorinės žievės galo iki kito.“ Taigi atrodo lo- 
giška, kad elektrodo pagalba pasiuntus mažytį elektrinį impulsą 
į vieną ar kitą šio žemėlapio vietą, žmogus pajunta, tarsi kažkas 
liestų atitinkamą jo kūno dalį. 

Įrodęs, kad tai tiesa, Libetas atvėrė eksperimento potencia- 
lą. Jis norėjo palyginti, kaip pacientas suvokia tikrą prisilietimą 
ir dirbtinį, sukeltą stimuliuojant atitinkamą smegenų sritį. Iš pra- 
džių jis palietė paciento ranką, tuomet palygino tai su atitinka- 
mos smegenų dalies stimuliacijos sukeltu pojūčiu. Abiem atvejais 
paciento pojūčio suvokimas buvo uždelstas. Smegenyse esančiu 
elektrodu tekanti srovė buvo nustatyta taip, kad tiek smegenų 
dirginimui, tiek tikrajam rankos prisilietimui prireikė apytiksliai 
tiek pat laiko, kad būtų pasiektas vadinamasis „neuronų ade- 
kvatumas“. Tipiškas uždelsimas truko 500 milisekundžių arba 
pusę sekundės. Kitaip tariant, ranka prisiliečiama puse sekundės 
anksčiau, nei mes tai suvokiame. Tariamasis prisilietimas taip pat 
suvokiamas praėjus pusei sekundės po somatosensorinės žievės 
sudirginimo. (Į šį laiką neįskaičiuojama impulso kelionės nuo 
rankos iki smegenų trukmė; kelionės laiko intervalas yra pakan- 
kamai trumpas - 10 ar 15 milisekundžių - todėl šiuose eksperi- 
mentuose buvo galima nekreipti į jį dėmesio.) Patys pojūčiai taip 
* Somatosensorinėje žievėje kūno dalys išdėstytos atitinkama tvarka, todėl gebame atkurti 
savo kūno įvaizdį. Tačiau už atskiras kūno dalis atsakingų centrų dydis priklauso nuo kūno 
dalies jautrumo, todėl jais paremtas kūno vaizdas yra toks iškraipytas, jog galėtų vaidentis 


pasakose. Jis primena Golemą ir vadinamas homunkulu, kaip tas vienišas proto teatro lan- 
kytojas, tačiau šis yra tikras. 

pat buvo skirtingi: somatosensorinės žievės dirginimas sukėlė ne 
tokį aiškų, ne taip tiksliai lokalizuojamą bei prastesnės kokybės 
prisilietimą, palyginus jį su tikruoju. Tai neturėtų jūsų stebinti, 
mat pojūtį sukėlė į smegenis implantuotas dirbtinis elektrinių 
impulsų siųstuvas. Bet kuriuo atveju suvokimo uždelsimas buvo 
svarbiausia dalis. 

Šitai nustatęs, Libetas buvo pasirengęs atlikti pirmąjį iš 
savo sensacingųjų eksperimentų. Pirmiausia, jis pasiuntė elektri- 
nį signalą į paciento smegenų dalį, atsakingą už, tarkime, deši- 
niąją ranką, tuomet, palaukęs 200 milisekundžių, palietė kairiąją 
paciento ranką. Kurios rankos pojūtį pacientas pajuto pirmiau? 
200 milisekundžių - penktadalio sekundės - skirtumas turėjo su- 
teikti smegenų dirginimui pakankamai pranašumo laiko atžvil- 
giu ir leisti pacientui pirmiau suvokti dirbtinį prisilietimą prie 
dešiniosios rankos. Tačiau taip nenutiko. Visi tiriamieji teigė, jog 
pirmiau pajuto prisilietimą prie kairiosios rankos. 

Kaip galėjo prisilietimo prie kairiosios rankos pojūtis laimė- 
ti lenktynes į suvokimą? Jis niekaip negalėjo sutrumpinti pusę 
sekundės trunkančios nervinės veiklos: Libetas jau seniau buvo 
nustatęs, jog prisilietimo prie odos suvokimui reikia tokio už- 
delsimo, todėl jis neturėjo jokios priežasties manyti, jog būtent 
tai buvo šios laiko intervalo anomalijos priežastis. Tiesą sakant, 
Libetas negalėjo įvardyti jokio kliudžiusio techninio ar procedū- 
rinio veiksnio: rezultatai buvo tokie, kokie buvo, ir juos reikėjo 
paaiškinti, taigi, galiausiai, jis apsistojo ties nepaprastu, stulbina- 
mu ir kontroversiškų paaiškinimu, koks išliko iki šiandienos. 

Jis teigė, jog eksperimento rezultatai yra logiški tik tuo atve- 
ju, jei manysime, kad prisilietimas prie odos lenktynes laimėjo 


tariamai. Iš tiesų jis šiek tiek atsiliko nuo smegenų dirginimo su- 

kelto pojūčio, tačiau smegenys atsuko pojūčio iš odos atvykimo 
laiką, todėl pacientas jį suvokė beveik tuo pat metu, kai šis iš 
tikrųjų įvyko. Kitaip tariant, smegenys ištrynė pusės sekundės 
uždelsimą. Libetas tvirtino, jog kasdieniame gyvenime šis laiko 
atsukimas leidžia tikėti, kad prisilietimas įvyksta tuo pat metu, 
kai jį suvokiame. Tuo tarpu laiko atsukimo mechanizmas nevei- 
kia tiesioginio smegenų dirginimo atveju, mat evoliucijos metu 
žmogaus smegenims to niekada neprireikė. 

Šią smegenų gudrybę Libetas pavadino „priešlaikiniu su- 
bjektyviu sąmoningo potyrio perdavimu“. Eksperimentų įrody- 
mai turėjo atitikti tam tikrus reikalavimus: stimulas (tikrasis prisi- 
lietimas ar elektrinis impulsas) turėjo trukti pakankamai ilgai, kad 
sužadintų suvokimą. Jei jis per trumpas - nesužinosite, ar šis buvo. 
Per ilgas - susidursite su problema, jog jis bus puse sekundės per 
senas. Siekdamos išlaikyti dabarties suvokimą, smegenys nustums 
ji į praeitį. Tačiau iš kur smegenys žino, kaip toli į praeitį nustumti 
potyrį? Jei jos atsuktų pojūčių laiką visa sekunde atgal, „justumė- 
te“ objektus prieš juos paliesdami. Jei smegenys neatsuktų pakan- 
kamai laiko, prisilietimus justumėte jiems seniai pasibaigus. 

Libetas suprato, kad jo idėjos buvo tarsi laiko atsukimo 
vadovo žymeklis. Palietus paciento ranką, pirmiausia (prieš po- 
jūčio suvokimą) pastebime staigų elektrinės smegenų veiklos 
padidėjimą elektroencefalogramoje, vadinamą sužadintu po- 
tencialu arba SP. Libetas teigė, kad smegenys naudojasi SP nu- 
statydamos, iki kurio momento laikas turės būti atsuktas. Tai 
skambėjo logiškai, turint galvoje, kad, palietus somatosensorinę 
žievę elektrodu, SP neužregistruotas. Taigi tai galėtų paaiškinti, 
kodėl dirbtinio smegenų dirginimo atveju laikas nebuvo atsuk- 


tas. Nors nesame nei filosofai, nei smegenų tyrėjai, tačiau net ir 

mums tai skamba keistokai: tam, kad patirtume kažką paprasto, 
kaip prisilietimas prie rankos, mūsų smegenys turi sugaišti tam 
tikrą laiką, kurdamos pojūtį, tuomet ištrinti sugaištą laiką, kad 
mums atrodytų, neva pojūtis kyla tuo pat metu, kaip ir pats pri- 
silietimas. Gausybė ekspertų mano, jog tai ne tik keista, bet ir 
absurdiška, neįmanoma arba klaidinga. 

Kritikai ribų nėra; nesvarbu, ar pasirinksite palaikyti ar 
pasmerkti Libetą, vienas dalykas yra tiesa: jis pritraukė kur kas 
daugiau kritikos ir nuo jos gynėsi kur kas agresyviau, nei bet ku- 
ris kitas sąmonės tyrėjas. Ištisi mokslinių žurnalų numeriai buvo 
paskirti kritikai ir Libeto atsakymams bei kritinių argumentų 
paneigimams. Kartais jis net turi paneigti savo paneigimų pa- 
neigimus, tačiau atrodo, jog jis tai daro su pasimėgavimu, neat- 
sitraukdamas nė per centimetrą. 

Veikiausiai išvarginčiau jus pateikdamas gausių kritikos 
komentarų (be to, nežinia, kiek sąmonės ekspertų jie įtikino), ta- 
čiau trumpas pavyzdys leis suprasti, kurie Libeto eksperimento 
aspektai labiausiai neduoda ramybės sąmonės tyrėjams. Viena- 
me iš originalių šių eksperimentų aprašymų Libetas suteikė žodį 
psichologui Donaldui Mackay'ui. Pokalbio metu pastarasis užsi- 
minė manąs, kad pacientai patyrė iliuziją, neva pojūtį jie suvokė 
anksčiau, nei jis įvyko iš tiesų, ir smegenims nebuvo priežasties 
panaudoti laiko atsukimo mechanizmą. Kaip pastebėjome pra- 
ėjusiame knygos skyriuje, laiko iliuzijos iš tikrųjų egzistuoja, o 
kai kurios iš jų pasitaiko ypač dažnai. Kodėl taip negalėjo būti 
ir šiuo atveju? Libetas pripažino galimybę, tačiau ir toliau manė, 
kad jo paaiškinimas buvo „įtikinamesnis“. 

Didelė dalis kritikos buvo nukreipta į mažą tiriamųjų skai- 


Čių bei netikslumus, neatsiejamus nuo asmeninių jų liudijimų: ar 

jie buvo pakankamai tvirtai įsitikinę, jog prisilietimą prie rankos 
patyrė pirmiau? Nors subjektai galėjo būti visiškai įsitikinę, kurį 
potyrį pajuto pirmiau, tačiau mes, išoriniai stebėtojai, neturime 
galimybės įrodyti taip buvus iš tiesų. Mes remiamės tik paciento 
liudijimu, nors ir kiek trūkumų jis turėtų. Danielis Dennettas šių 
liudijimų validumu abejojo teigdamas, jog; nėra jokių įrodymų, 
patvirtinančių smegenyse egzistuojančią absoliučią įvykių tvar- 
ką, ypač jei pastarųjų laiką matuojame dešimtimis ar net šimtais 
milisekundžių.“ e 

Pašaliečiui toks atviras nuomonių Mūšis atrodo toks pat 
patrauklus, kaip miniai - gatvės muštynės. Pradėjus gilintis į šį 
klausimą, emocijos liejasi per kraštus. Tačiau kodėl? Kodėl tiek 
daug kritikų siekia sugriauti Libeto eksperimentų išvadas, kai, 
bent šiuo atveju, jis tik mėgina smegenų nervinių gudrybių pa- 
galba paaiškinti erzinančius uždelsimus ir parodyti sąmonin- 
gam Žmogui, jog išoriniame pasaulyje vykstantys dalykai turi 
prasmės? Deja, viskas yra kiek sudėtingiau, o labiausiai žmones 
neraminančios implikacijos ryškiausiai pastebimos antrojoje Li- 
beto eksperimentų grupėje. 

Šie eksperimentai iš tiesų privertė visus aiktelėti. Jie buvo 
skirti ne įvykių pojūčių nuoseklumui tirti, o atsakyti į klausimą, 
„Kas vyksta mūsų smegenyse nusprendus imtis tam tikrų veiks- 
mų?“. Šį kartą Libetui nebereikėjo siųsti elektrinių impulsų giliai 
į paciento smegenis, todėl savo tiriamuosius jis paprasčiausiai 
prijungė prie išorinių elektrodų. Subjektų buvo prašoma truputį 
pajudinti pirštus arba riešus, kai jie patys to užsimanydavo. 

Tiriamiesiems nebuvo griežtai nurodyta, kiek truks eks- 
perimentas, kiek judesių mažiausiai jie turi atlikti vienos sesijos 


metu. Vienintelis reikalavimas buvo pajudinti pirštus, kai tik šie 

to panorės. Tiesa, subjektai taip pat turėjo pranešti tyrėjui, kada 
tiksliai priėmė sprendimą pajudėti. Tą padaryti jiems padėjo 
priešais ant stalo pastatytas chronometras, kurio sekundinę ro- 
dyklę atstojo ratu besisukantis taškas. 

Taigi tiriamojo veiksmų seka atrodė taip: priimti sprendi- 
mą, pažiūrėti į chronometrą, pajudinti pirštą arba riešą. Gana 
paprasta. Jei paprašyčiau jūsų atspėti, kokius duomenis užre- 
gistravo elektrodai, lažinuosi, kad jūsų atsakymas skambėtų 
apytiksliai taip: kažkuriuo momentu prieš paties judesio atliki- 
mą buvo pastebėtas elektrinės smegenų veiklos suaktyvėjimas, 
rodantis tiriamojo ketinimą pajudėti (galų gale, juk sprendimas 
yra priimamas kažkurioje smegenų dalyje), tuomet, galbūt, buvo 
užregistruotas tolesnis elektrinis aktyvumas, kuomet smegenys 
pasiuntė judesio signalą į raumenis, o galiausiai, tiriamajam atli- 
kus judesį, elektrinis aktyvumas pamažu nuslūgo. 

Tačiau viskas vyko kitaip. Iš tiesų buvo pastebėtas elek- 
trinio aktyvumo pliūpsnis, rodęs sprendimą atlikti judesį. Pro- 
blema buvo ta, kad tai įvyko prieš tiriamajam pranešant apie 
sprendimo priėmimą. Taigi, tipiniu atveju, smegenų veikla suin- 
tensyvėdavo, po trijų dešimtųjų sekundės subjektas pranešdavo 
apie sprendimą, o praėjus dar dviems dešimtosioms sekundės, 
atlikdavo judesį. 

Ar verta stebėtis, jog šie rezultatai šokiravo daugelį eksper- 
tų ir privertė juos sutrikti? Nemaža jų dalis paprasčiausiai at- 
sisakė tuo patikėti. Šis eksperimentas rodo, jog mums priėmus 
sprendimą kažką atlikti, jau būna per vėlu: sprendimas būna 
priimtas. Smegenys pradeda judesį kontroliuojančią veiklą - pa- 
sąmonės lygyje — dar prieš mums pasakant: „Dabar pajudinsiu 


savo pirštą“. 

Libetas negalėjo nekreipti dėmesio į tokių rezultatų poteks- 
tę. Jis suprato, jog, ekstremaliu atveju, tai kelia grėsmę laisvos 
valios koncepcijai; tai rodė, jog mūsų sąmoningi protai yra ne 
kas kita, kaip pakeleiviai, stebintys nesibaigiančias smegenų kas- 
dien priimamų sprendimų sekas. Suvokdamas situacijos rimtu- 
mą, Libetas pamėgino išsaugoti bent dalelę laisvos valios idėjos, 
teigdamas štai ką: nors sąmoningas sprendimas pajudinti pirštą 
ir yra pavėluotas, tačiau vis tiek turime šiek tiek laiko - apie dvi 
dešimtąsias sekundės — prieš patį veiksmą, kurio metu dar gali- 
me sušukti: „Veto!“. Taigi, bent jau šio scenarijaus atveju, laisva 
valia pasireiškia ne priimant pradinį sprendimą, o sustabdant 
atvirkštinį 200 milisekundžių skaičiavimą, kai veiksmas yra ant 
pakilimo tako, jei sprendimu suabejojame. Tai nėra laisva valia; 
tai - „laisva nevalia“. 

Jei Libeto eksperimentai teisingi, tuomet mūsų psichiniai 
gyvenimai labai skiriasi nuo to, kaip juos patiriame. Įprasta diena 
atrodo kupina sąmoningų pasirinkimų: sveriame argumentus, 
apskaičiuojame padarinius ir, galiausiai, priimame vienokius ar 
kitokius sprendimus. Įprasta diena gali taip atrodyti, tačiau Libeto 
eksperimentai leidžia teigti, jog nors sprendimai ir yra priimami, 
tai įvyksta prieš mums juos suvokiant. Kartkartėmis išreiškiame 
savo valią ir persigalvojame. Žinoma, jei nusprendžiame pasi- 
naudoti šia sąmoninga veto teise, tuomet grąžiname vykdomąją 
galią pasąmonei, kuri priima kitą sprendimą. Sprendimą priėmę, 
mes jį suvokiame. 

Šie eksperimentai prišaukė dar didesnę kritikos laviną ant 
Libeto galvos nei pirmoji tyrimų grupė. Didelė kritikos dalis 
sukosi apie tyrimo subjektyvumą: ar galime pasikliauti eksperi- 


mento subjektų introspekcija, stebėjimo bei pranešimo, kas vyks- 

ta jų pačių smegenyse, procesu? Ar tokiu būdu gauti duomenys 
tokie pat svarūs, kaip elektrodų pagalba užfiksuoti smegenų vei- 
klos pakitimai? 

Įsivaizduokite, kad dalyvaujate tokiame eksperimente. Jūs 
turite nuspręsti pajudinti savo pirštą ar riešą ir tuo pat metu ste- 
bėti laikrodžio parodymus. Laikrodžio ciferblatas padalytas į 
šešiasdešimt dalių, visai kaip minutės dalija įprasto laikrodžio 
ciferblatą, tačiau sekundinę rodyklę atstojantis taškas apsuka 
visą ratą per apytiksliai dvi su puse sekundės. Jūsų pranešimo 
tikslumas yra labai svarbus, kadangi tyrimo rezultatai matuoja- 
mi milisekundėmis. Turite nenuleisti akių nuo laikrodžio centro, 
įsidėmėti taško-rodyklės poziciją, vos pajutę norą pajudinti pirš- 
tą, bei prisiminti tai vėlesniam laikui, kuomet pranešite apie savo 
sprendimą tyrėjui. 

Tai ganėtinai sudėtinga. Nors Libetas buvo patenkintas už- 
duoties atlikimo pastovumu bei patikimumu, sunku nepasido- 
mėti, ar iš tiesų taip lengva užfiksuoti pirmąjį ketinimo atlikti 
veiksmą momentą, net nekalbant apie laikrodžio stebėjimą tuo 
pačiu metu. (Prisiminkite Williamo Jameso perspėjimą, kaip 
sunku identifikuoti asmeninių sprendimų priėmimo procesą.) 
Tuomet dar pridėkite tikslios taško-rodyklės pozicijos lokaliza- 
vimą. Galiausiai, turite susieti abiejų užduočių rezultatus ir pra- 
nešti tyrėjui, ką rodė laikrodis, jums nusprendus pajudėti. Tai 
neįvyksta iš karto. Jums reikia tam tikro laiko, kad nustatytumėt 
taško-rodyklės poziciją: regimasis vaizdas turi būti perduotas 
optiniu nervu, apdorotas smegenų gale esančioje Žievės regėji- 
mo skiltyje ir, galiausiai, turime jį suvokti. Ir dar yra visas abiejų 
užduočių informacijos suderinimo procesas. Kai kurie kritikai 


teigia, jog tiriamųjų atsakymams įtakos gali turėti iliuzijos, o lai- 

ko intervalas gali būti pakankamai ilgas, kad subjektai pamirštų 
ar klaidingai prisimintų, kiek tiksliai viso proceso iš tiesų pateko 
įjų sąmonę. 

Kad ir kaip būtų, abejonės dėl jo darbo neapsiribojo vien 
techniniais sunkumais. Kai kurie abejoja ir rezultatų interpreta- 
cija: galbūt nederėtų viso dėmesio skirti vieninteliam neuronų 
aktyvumo pliūpsniui; galbūt bendra smegenų veikla paslepia 
sprendimų priėmimo procesui lemiamos įtakos turinčius ak- 
tyvumo pėdsakus. Galimas dalykas, jog tai, ką žmonės vadina 
„suvokimu“, iš tiesų yra pamažu kylančio noro, prasidedančio 
jau tuomet, kai pradedamas fiksuoti pradinis pasirengimo po- 
tencialas, ledkalnio viršūnė. Kaip apibūdino vienas apžvalginin- 
kas, „tai vienas blankus sąmoningas momentas, pasiklydęs kelių 
ryškesnių jį lydinčių momentų spindesyje“. O galbūt dėl to, kad 
piršto ar riešo judesys yra tokia paprasta užduotis, sąmonė ne- 
atliko tokio pat vaidmens, kaip situacijoje, kurioje reikia priimti 
svarbesnius pasirinkimus. 

Keletas kitų klausimų buvo iškelta ir apie veto teisę - Žūt- 
būtinį Libeto mėginimą priskirti sąmonei šiokį tokį vaidmenį 
sprendimų priėmimo procese. Sąmoningas protas turi suvokti ne 
tik patį veiksmą, bet ir potencialius jo padarinius; kaip kitaip jis 
vetuotų būsimą veiksmą? Prieš nuspręsdamas pasinaudoti veto 
teise, jis turi žinoti, ką ketina daryti smegenys. Ne vien tai: jei 
veto yra sąmoningas veiksmas, tuomet jis turėtų reikalauti tiek 
pat pasąmoningo apšilimo, kaip ir bet kuris kitas. Tačiau tokiu 
atveju šiam procesui tėra skirta perpus mažiau reikalingo laiko — 
200 milisekundžių. 

Kai kas tvirtina, kad šis eksperimentas visiškai netyrė 


laisvos valios, mat dalyviai žinojo turėsią atlikti keletą „sponta- 

niškų“, daugmaž vienodų judesių. Tiesą sakant, tiriamieji buvo 
iš anksto supažindinti su eksperimentu, taigi jie suvokė jo ins- 
trukcijas bei eigą - giliai savo galvose „žinojo“, ką daro. Norėda- 
mi tikėti tyrimo rezultatais, turėtume manyti, jog, kaskart tiria- 
miesiems pajudinus riešą ar pirštą, minėtas foninis suvokimas 
buvo laikinai suspenduojamas. Kai kurie kritikai tvirtina, jog 
tokia griežtai suvaržyta eksperimento aplinka nė iš tolo nepana- 
ši į kasdien priimamų sprendimų - pusryčių sklindžius užpilti 
braškių ar mėlynių uogiene, greitkelyje persirikiuoti į automa- 
tinio apmokėjimo ar kasininko kontroliuojamą eismo juostą — 
terpę“ 

Tai primena daleles tiriančios fizikės dilemą: ji bando iš kuo 
arčiau stebėti smulkiausią pasaulio sandarą ir tuo pačiu metu ne- 
sugeba lokalizuoti subatominės dalelės bei detalizuoti jos judė- 
jimo. O galbūt šiuo atveju galima pritaikyti reliatyvumo teoriją: 
įvykio laikas skiriasi pagal tai, kur mes esame ir kaip greitai ju- 
dame? Bet kuriuo atveju, Dennetas (ir kiti) mano, jog, remiantis 
* Danielis Dennettas siekia ištraukti kilimą iš po kojų visiems šio parado dalyviams teig- 
damas, jog iš tiesų nėra jokios prasmės mėginti tiksliai nustatyti, kiek laiko trunka įvairūs 
įvykiai smegenyse. Jis tvirtina, jog norint nuspręsti, kas smegenyse įvyksta pirmiau, reikia 
nustatyti tam tikrą finišo liniją, tačiau smegenyse tokios nėra. 

Toliau pateikiama ištrauka atspindi Dennetto požiūrį į Libeto eksperimento momentą, 
kuomet tiriamasis susiejo taško-rodyklės poziciją ant laikrodžio ciferblato su savo spren- 
dimu pajudinti riešą: „Vidinė „įvykio laiko“ reprezentacija? Įvykio kur? Apskritai, taškas- 
rodyklė nuolatos reprezentuojamas (skirtingose pozicijose) įvairiose smegenų srityse, pra- 
dedant akies tinklaine ir judant tolyn regėjimo sistema. Išorės taškui-rodyklei judant, šios 
reprezentacijos kinta asinchroniškai ir yra atskirtos erdvėje. Kur „visa tai tam tikru momentu 
susijungia į sąmoningą visumą“? Niekur“ (D. C. Dennett, M. Kinsbourne „Time and the Ob- 
server: The Where and When of Consciousness in the Brain“, Behavioral and Brain Sciences 15 
[1992]: 183-247). 

Dennetto argumentai pagrįsti laiko matų dydžiu. Jis sutinka, jog balsu skaičiuojant 1, 2, 3, 
4, 5..., natūralu, kad 1 sąmonę pasiekia pirmiau, nei 2, 2 - pirmiau nei 3 ir t. t. Tačiau Libeto 


eksperimente įvykiai matuojami tūkstantosiomis sekundės dalimis; Dennetto manymu, to- 
kioje karalystėje viskas vyksta kitaip. 

vien eksperimento dalyvių pranešimais, smegenyse vykstančių 


įvykių eilės tvarkos tiksliai nustatyti neįmanoma. 


Pabrėždamas vien tik kritiką, Libeto darbui nepriskiriu pelnytos 
reikšmės. Nemažai tyrėjų neabejoja jo eksperimentų rezultatais 
ir stengiasi žengti kitą žingsnį. 

Jordanas Petersonas ir jo kolegos iš Toronto universiteto 
mėgino paaiškinti Libeto darbą teigdami, jog didžiąją dalį savo 
psichinio gyvenimo praleidžiame ne dabartyje, o ateityje.* Peter- 
sonas pabrėžia du dalykus. Pirma, atlikdami bet kokį pažįstamą 
veiksmą, net kažką įprasto, kaip ištiesdami ranką ir paimdami 
kavos puodelį, mes remiamės puikiai išmokta motorine rutina, 
kurią sudaro atitinkamų raumenų pasirinkimas, jų suaktyvini- 
mo eiliškumas, atgalinis sensorinis ryšys palietus puodelio ran- 
kenėlę, pirštų suspaudimas aplink ją, puodelio pakėlimas prie 
lūpų. Visus šiuos judesius praeityje atlikome nesuskaičiuojamą 
daugybę kartų. Dar geresnis pavyzdys — profesionali pianistė, 
kuri susitelkia ne ties šiuo momentu grojamomis, o ties tolesnė- 
mis natomis bei bendru muzikos skambesiu. Kuo daugiau patir- 
ties ji turi, tuo toliau į natas ji geba žvelgti. Ji suvokia ne dabartį, 
o ateitį. 

Antra, sąmoningas mūsų protas susitelkia ties ateitimi, tuo 
tarpu mums atrodo, jog mūsų dėmesio centre - dabartis. Sąmo- 
ningo proto požiūriu, ateitis ir yra dabartis. Libeto minėtą laiko 
atsukimą Petersonas naudoja siekdamas perkelti ateitį į dabartį, 
o ne dabartį į praeitį, kaip tai padarė pats Libetas, aiškindamas, 
kodėl mums atrodo, jog pojūčiai kyla tuo pat metu, kai juos su- 
vokiame, nors iš tiesų mūsų suvokimas vėluoja puse sekundės. 


Be abejo, ateitį laikyti dabartimi yra rizikinga - ateitis gali pasiro- 

dyti ne tokia, kaip mes tikimės. Petersonas pripažįsta, jog greitai 
besikeičiančiose ar neprognozuojamose situacijose sąmonė neką 
mums tepadeda. Galbūt todėl tokiomis aplinkybėmis pasirenka- 
me klaidingai. 

Benjamino Libeto eksperimentai yra nepaprastai kontro- 
sąmonės tyrėjų naudojamoms prielaidoms, kurių svarbiausia 
teigia, jog sąmonė yra smegenyse ir jų neuronuose; ji tikrų ti- 
kriausiai neplevena virš ir nėra atskirta nuo smegenų. Nedide- 
lė dalis tyrėjų, palaikančių idėją, jog protas ir smegenys yra du 
skirtingi dalykai (kritikai įsitikinę, jog Libetas yra vienas iš jų), 
eksperimentų rezultatus laiko įrodymu, kad sąmonė nėra tie- 
siogiai sujungta su smegenų funkcijomis. Kaip gi tai galėtų būti 
tiesa, jei ketinimą kažką atlikti suvokiame po to, kai smegenys jį 
sukuria? 

Libeto eksperimentų rezultatai metė iššūkį ir jam pačiam. 
Jie privertė sukurti kur kas radikalesnę, nei jo kolegų mokslinin- 
kų, sąmonės teoriją. Jis mano, jog smegenis supa tam tikras neu- 
ronų sukurtas „sąmonės laukas“, vadinamasis SPL (sąmoningo 
proto laukas). Tai reiškia, jog jis apima smegenis ir nusitęsia už 
jų ribų, bei, kaip elektrinis ar magnetinis laukas, jis nėra mate- 
rialus. Tačiau panašumai tarp jo ir elektros ar magnetinio lauko 
čia ir baigiasi. SPL, Libeto žodžiais tariant, nebūtų „nusakomas 
jokiais išoriniams fizikos reiškiniams priskiriamais terminais... 
SPL būtų įmanoma aptikti tik subjektyvios patirties pagalba, jis 
būtų prieinamas tik pačiam individui“. Šis laukas būtų neatsie- 
jamas nuo smegenų neuronų. Pacientai, kurių smegenų pusrutu- 
liai atskiriami chirurginiu būdu, regis, patiria atskirą kiekvieno 


pusrutulio sąmonę, todėl Libetas pabrėžia, jog tam, kad turėtų 

įtakos sąmonei, SPL turi būti sujungtas su smegenimis - jis nega- 
li peršokti tarpų. Tačiau kaip ištirti šį neapčiuopiamą lauką? 
Pagrindinė problema yra rasti būdą patikrinti, ar nuo liku- 
sių neuronų atskirta smegenų dalis ir toliau fiksuotų sąmonės 
veiklą dėl tariamo ryšio su sąmoningo proto lauku, į kurį yra pa- 
nardinta. Turint galvoje, kad laukas negali peršokti ar apeiti kliū- 
čių, toji atskirta smegenų dalis turėtų išlikti savo vietoje. Jau yra 
buvę mėginimų atskirti dalį smegenų nuo likusio neuronų tinklo 
ir palikti ją savo vietoje. Tai buvo vadinama frontaline loboto- 
mija. Šias operacijas šeštajame ir septintajame dešimtmečiuose 
atlikę chirurgai paprasčiausiai įbesdavo skalpelį per akiduobę, 
pasukinėdavo jį pirmyn ir atgal, nupjaudami visas kaktinės skil- 
ties sąsajas su likusiomis smegenimis, ir ištraukdavo skalpelį. 
Procedūra, kurios pagalba, Benjamino Libeto nuomone, būtų 
galima aptikti SPL, yra kur kas tikslesnė ir subtilesnė, tačiau ne 
ką keistesnė. Jis siūlo plona viela atpjauti nedidelį kubelį smege- 
nų, nukertant neuronų jungtis iš visų pusių. Be galo svarbu būtų 
pjūvius atlikti taip, kad nebūtų pažeista paviršiaus membrana, 
kurioje yra smegenų audinį maitinančios kraujagyslės. Reikėtų 
atsižvelgti ir į keletą kitų sąlygų, kurių svarbiausia — rasti paci- 
entą, kuriam jau būtų paskirta randinio smegenų žievės audinio 
pašalinimo operacija, stabdanti epilepsijos priepuolius. Tokiam 
pacientui šią procedūrą būtų galima atlikti prieš pat pagrindinę 
operaciją. Pacientas turėtų būti sąmoningas, kad galėtų apibūdin- 
ti savo potyrius, tačiau nekart praeityje pacientų smegenys buvo 
operuotos jiems esant sąmoningiems ir galintiems kalbėti. 
Eksperimentai galėtų judėti į priekį, jei pavyktų išpildyti 
visas šias sąlygas, o izoliuota smegenų dalis, ją stimuliuojant, su- 


keltų patikimų sąmoningų potyrių. (Libetas apytikriai apskaičia- 

vo, kad per metus tokių pacientų būna nuo penkių iki dešimties.) 
Įzoliavęs gabalėlį smegenų, chirurgas turėtų stimuliuoti jį elek- 
trodu, kaip šeštajame dešimtmetyje tai darė Wilderis Penfieldas. 
Jei netikėtai pacientas praneštų apie tam tikrus jausmus, vaizdus 
ar kitokius sąmoningus potyrius, Libeto SPL staiga taptų realus. 
Vienintelis būdas, kuriuo izoliuota smegenų dalis galėtų „pra- 
nešti“ apie potyrius atsakingoms už pranešimą sritims (kalbos 
skiltims kairiajame pusrutulyje), būtų tam tikros smegenų išorė- 
je esančios jungties - sąmoningo proto lauko - pagalba. 
Nepaisant to, ar tikite šia teorija ar ne, nederėtų pamiršti, 
kad ji neegzistuotų, jei ne stulbinami Libeto eksperimentų rezul- 
tatai. Kas būtų nutikę, jeigu būtų paaiškėję, jog pirmieji elektri- 
nio smegenų aktyvumo ženklai pasirodė tuo pat metu, kai su- 
bjektai priėmė sprendimą pajudėti? Nieko nepaprasta -— teorija 
apie sąmonės laukus nebūtų reikalinga. Tačiau mokslas taip juda 


į priekį. 


PASTABOS 


1. B. Libet, E. W. Wright Jr., B. Feinstein, D. K. Pearl, Subjective Referral of the Timing for a 
Conscious Sensory Experience: A Functional Role for the Somatosensory Specific Projec- 
tion System in Man, Brain 102 (1979): 193-224. 

2. D. C. Dennett, M. Kinsbourne, Time and the Observer: The Where and When of Consci- 
ousness in the Brain, Behavioral and Brain Sciences 15 (1992): 183-247. 

3. B. Libet, Unconscious Cerebral Initiative and the Role of Conscious Will in Voluntary 
Action, Behavioral and Brain Sciences 8 (1985): 529-66. 

4. Azim F. Shariff, Jordan Peterson, Anticipatory Consciousness, Libet's Veto, and a Clo- 
se-Enough Theory of Free Will, Consciousness and Emotion, red. Ralph D. Ellis, Natika 
Newton, (Amsterdam: John Benjamins, 2005): 197-215. 

5. Benjamin Libet, darbe Mind Time: The Temporal Factor in Consciousness (Cambridge, MA: 
Harvard University Press, 2004). 


162 


Devintas skyrius 


LAISVA VALIA 


Benjamino Libeto eksperimentai yra kontroversiški daugeliu as- 
pektų, tačiau labiausiai jie kelia nerimą dėl to, kad (jei tik būtų 
tvirčiau pagrįsti) suteikia konkrečių neurofiziologinių įrodymų 
apie mūsų laisvos valios trūkumą bei leidžia manyti, kad mūsų 
sąmoningasis „aš“ tėra pašalinis kasdien priimamų sprendimų 
stebėtojas, o vienintelis jo turimas kontrolės svertelis yra „laisva 
nevalia“. Tačiau tai tėra viena eksperimentų grupė, reprezentuo- 
janti vieną nedidelį laisvos valios klausimo lopinėlį. Visą tūks- 
tantmetį filosofai diskutavo platesniu, laisvos valios ir determi- 
nizmo priešpriešos, klausimu, niekaip neprieidami prie bendrų 
išvadų. Mane domina tik nedidelė šių debatų dalis: ar mūsų tu- 
rima laisva valia (nors kiek ir jei apskritai jos turėtume) yra 54- 
moninga, tačiau iš pradžių verta apžvelgti klasikiniais laikomus 
debatus. 

Laisva valia nusako gebėjimą (kurį paprastai laikome savu) 
kontroliuoti savo veiksmus — galimybę (kuria galime pasinau- 
doti arba ne) laisvai nuspręsti, kokių veiksmų imsimės. Netu- 
rėdami laisvos valios, nebūtume nė kiek pranašesni už robotus, 
kurių elgesį reguliuoja iš anksto nustatyti parametrai ar progra- 
mos, tačiau taip nėra. Ar bent jau jaučiame, kad taip nėra. Tačiau, 
kaip įsitikinome anksčiau, jausmai nėra patikimas realybės in- 
dikatorius, ir jau kurį laiką egzistuoja priešinga nuomonė - de- 
terminizmas. Šio požiūrio gynėjai tvirtina, jog laisva valia tėra 
iliuzija, jog, nepaisant mūsų nuomonės ar jausmų, mūsų veiks- 


mai ir sprendimai yra nulemti iš anksto. Prieš du šimtus metų 

determinizmo atstovų požiūrį paremti padėjo fizikiniai įrody- 
mai. Varomosios jėgos jam suteikė Isaaco Newtono pamąstymai 
apie judėjimo dėsnius, tačiau bene Žinomiausias argumentas 
šia tema priklauso prancūzų matematikui Pierre'ui Simonui de 
Laplace'ui: „Visas duotuoju momentu gamtoje veikiančias jėgas 
bei tuometines visų Visatos kūnų pozicijas žinantis intelektas 
vienos formulės pagalba suprastų didžiausių pasaulio kūnų ir 
lengviausių atomų judėjimą, kadangi jo galios pakaktų visos šios 
informacijos analizei; tokiam intelektui niekas nebūtų abejotina, 
tiek ateitį, tiek praeitį jis laikytų dabartimi“! 

Kitais žodžiais tariant, žinodami net menkiausias dabarti- 
nių aplinkybių detales, turime galimybę tiksliai nusakyti ateitį. 
Galbūt devynioliktojo amžiaus mokslininkai de Laplace'o „in- 
telektą“ galėjo bent įsivaizduoti (ir manė, kad atitinkamo tikė- 
jimo pagalba jis galėjo egzistuoti), tačiau atradimas, jog gamtos 
pokyčiai dažniau pagrįsti determinizmu nei chaosu, sunaikino 
svajones determinizmą paremti moksliniais įrodymais. Gamtoje 
galima sutikti gausybę pavyzdžių - kurių akivaizdžiausias yra 
oras - kuomet, net jei vykstantys procesai bent iš dalies paremti 
determinizmu, mažyčiai (kartais net nepamatuojami) pradinių 
sąlygų skirtumai neišvengiamai lemia didžiulius padarinių skir- 
tumus. Tai sena, „drugelio efektu“ vadinama, idėja: drugelio 
sparnų plasnojimas Malaizijoje galiausiai sukelia taifūną Japo- 
nijoje. Pasaulis ir Visata yra kur kas sunkiau nuspėjami nei daug 
kartų padidinto biliardo partija. 

Net jei jus nuramino de Laplace'o chaotiškai veikiančios 
gamtos idėjos atmetimas, ar esate visiškai tikri, jog nesate tam 
tikri jausmus turintys robotai, besielgiantys pagal išankstinę 


programą? Pagalvokite tokiu aspektu: determinizmo atstovai 

tvirtina, jog efektyviausia būtų atsekti veiksmo priežasties šal- 
tinį. Taigi jūs turėtumėte pradėti nuo smegenų - laisvos ar ne 
valios šaltinio — ir keliauti gilyn į neuronus, neuromediatorius, 
molekules, atomus ir, galiausiai, subatomines daleles; visi jie pa- 
klūsta nustatytiems fizikos dėsniams. Reikia pripažinti, jog kai 
kurios šios sekos grandys funkcionuoja nevisiškai nuspėjamai, 
tačiau apskritai yra suvaržytos. Mes paveldime tam tikras specifi- 
nes smegenis. Bent iš dalies jų sandara ir funkcijos yra nulemtos 
iš anksto, mat elektrinių impulsų cirkuliacijos sistemai, neuronų 
skaičiui bei jų gebėjimui užmegzti naujus ryšius įtakos turi pa- 
veldėti genai. Dar pridėkite gerai žinomą ankstyvosios aplinkos 
įtaką smegenų vystymuisi, kurią lytiškai subrendus pakeisti per 
vėlu. Net kasdieniai potyriai, mokantis ar įsimenant, turi įtakos 
neuronų jungčių susidarymui, 0 šios, savo ruožtu, bent jau iš da- 
lies atsako už jūsų sprendimų priėmimą bei elgesį. 

Tai dar ne viskas. Smegenų nuotraukos rodo, jog psicholo- 
gų bei psichiatrų naudojama pokalbių terapija turi įtakos sme- 
genų veiklai — po šios terapijos magnetinio rezonanso tyrimai 
atskleidžia tam tikrus smegenų aktyvumo modelių pokyčius. 
Nors smegenų tyrimuose naudojamos technologijos dar nesuge- 
ba aiškiai nustatyti ar pademonstruoti organinio visų mąstymo 
aspektų pagrindo, kiekvienas iš mūsų galėtume sudaryti ilgus 
įvairių aplinkybių, kilusių mūsų smegenyse dėl patirties bei iš- 
silavinimo, įtakos sprendimų priėmimui sąrašus. Kaip gi jūsų 
sąžinė? Ar tai miniatiūrinis angelas ir velnias, tupintys ant jūsų 
peties ir mėginantys įtikinti imtis jų interesus atitinkančių veiks- 
mų? Nepamirškite, jog jūsų įvardyti įtakos turintys veiksniai turi 
atstovauti tik nedidelei visumos daliai; tikėtina, jog daugelis iš tų 


veiksnių slypi pasąmonėje. 

Visa tai nėra solidus de Laplace'o determinizmas, tačiau 
apibendrinę minėtą informaciją pastebėsite, jog idėja, neva mūsų 
psichinės rankos — nors ir laisvai — yra surištos pakankamai, jog 
pradėtume abejoti savo valios laisve, nėra neįmanoma ar nepri- 
imtina. Galų gale, ar suvoktume tai, jei mūsų elgesys ir sprendi- 
mai priklausytų vien nuo išorinių jėgų? Lažinuosi, kad sąmonė 
pasistengtų mus įtikinti, jog viską kontroliuojame mes - tiksliau, 
ji pati. 

Dabar galime išplaukti iš retsykiais tamsių filosofijos van- 
denų į laisvos valios smegenyse (ypač sąmoningos laisvos valios) 
tyrimų platybes - idėją, kad jaučiame, tarsi kasdien sąmoningai 
priimtume sprendimus. Jei paskirsite tam laiko ir panagrinėsite 
šį jumyse slypintį procesą, pastebėsite, jog jį sudaro mažiausiai 
du žingsniai: kažko panorėti ir iš tiesų tai padaryti. Paprastai šie- 
du žengia koja kojon, tačiau nutraukę tarp jų esantį ryšį, sunai- 
kintume vieną svarbiausių Žmogaus sąmonės ypatybių - jausmą, 
jog atsakome už savo sprendimus bei veiksmus. 

Štai trivialus ir gerai žinomas pavyzdys. Patiems savęs paku- 
tenti neįmanoma. Eksperimentų pagalba pavyko atskleisti galimą 
kliūtį: gali būti, jog smegenys numano, ką pajusime ranka pakute- 
nę savo pėdą, todėl imasi veiksmų sumenkinti pojūtį, ir kutenimo 
efektas tampa gerokai „atskiestas“. Tuo tarpu, jei mus pakutena 
kas nors kitas, smegenys neturi galimybės numatyti, kur ir ka- 
da pajusime kutenimą, todėl pojūtis yra kur kas aštresnis. 

Tai intriguojanti, tačiau nesudėtinga mintis. Kutename mes 
patys arba kažkas kitas. Tačiau kas nutiktų, jei skirtumas tarp 
šių dviejų atvejų nebūtų toks akivaizdus? Vieno savęs kutenimo 
eksperimento metu skirtumas buvo sumažintas naudojant prie- 


taisą, kurio pagalba tiriamieji galėjo save kutenti netiesiogiai: ku- 

tenimo veiksmą atliko mechaninė ranka (dešinės rankos delnas 
buvo braukiamas porolono gabalėliu), tačiau ją tiriamasis pats 
kontroliavo kairiąja ranka. Taigi subjektai kuteno patys save, tą- 
Čiau tai darė per tarpininką. Tyrimo gudrybė atsiskleidė pakeitus 
kutenimo laiką. Jei mechaninė ranka akimirką ar dvi uždelsdavo 
kutenimo veiksmą po to, kai tiriamieji ją pajudindavo, kutenimo 
pojūtis tapdavo intensyvesnis — kuo ilgesnis delsimas, tuo inten- 
syvesnis pojūtis. 

Kodėl? Nors tiriamieji ir žinojo kutenantys save, jie buvo 
(mes esame) pripratę, kad veiksmus tuojau pat lydi padariniai. 
Kuomet kutenate patys save, kutenimo veiksmą tuojau pat seka 
atitinkamas pojūtis. Tačiau, veiksmą nuo pojūčio atskyrus vos 
dviem dešimtosiomis sekundės, kyla abejonės, ar iš tiesų sukė- 
lėme šį veiksmą. Tokiu atveju kutenimo pojūtis labiau primena 
tą, kurį jaučiame, kai mus pakutena kas nors kitas; smegenys 
nesugeba susieti veiksmo su pojūčiu, todėl pastarasis yra inten- 
syvesnis. 

Tai nesudėtingas, tačiau reikšmingas pavyzdys, iliustruo- 
jantis, kaip galima atskirti ketinimą nuo veiksmo, ir kaip šis at- 
skyrimas sumenkina įsitikinimą, jog mes kontroliuojame veiks- 
mą. Harvardo universiteto psichologas Danas Wegneris šį reiš- 
kinį ištyrė plačiau nei kas kitas; jis priėjo prie išvados, jog mums 
atrodo, kad sukėlėme veiksmą (nesvarbu, ar tai tiesa ar ne), jei 
tik mintį ir veiksmą sieja trys svarbios savybės: prioritetas, sude- 
rinamumas ir išskirtinumas. Kartu jos sudaro Wegnerio vadina- 
mąjį „Iariamo psichinio priežastingumo teoriją“ — čia pabrėžia- 
mas žodis „tariamo“. 

„Prioritetas“, pasak Wegnerio, reiškia, kad tariamą veiksmą 


sukėlusi mintis turi šauti į galvą prieš pat šį veiksmą. Jei spus- 

telite šviesos jungiklį ir tuo metu dingsta elektra, nesunkiai pa- 
tikėsite, jog šviesą išjungėte patys. Tačiau, jei elektra pradings 
prieš jums spustelint jungiklį ar praėjus trisdešimčiai sekundžių, 
efektas bus visai kitoks. Wegneris ir Virdžinijos universiteto psi- 
chologė Thalia Wheatley prioriteto efektą aiškiai pademonstra- 
vo eksperimentu, kurį įkvėpė labai sena vidži lentos paslaptis.“ 
Jų eksperimente vidži lentą atstojo kompiuterio pelė su ant jos 
pritvirtinta nedidele platforma, kur vietos pakako dviejų žmo- 
nių pirštams. Vienas iš tiriamųjų žinojo apie eksperimentą, ki- 
tas buvo tikrasis subjektas. Kartu jie sėdėjo priešais kompiuterio 
ekraną, kuriame buvo rodoma tipiška „I Spy“ knygų scena (įvai- 
rių objektų netvarkoje reikia rasti tam tikrus daiktus). 

Eksperimentą sudarė keli žingsniai. Subjektams buvo pa- 
sakyta, jog jie turi apie trisdešimt sekundžių lėtai ir apgalvotai 
sukti pelę ratais, tuomet pasigirs muzika, ir po kelių akimirkų 
pelė turėtų būti sustabdyta. Tuomet popieriaus lape skalėje nuo 
1 iki 10 jie turi įvertinti, kokio svarbumo vaidmenį jie suvaidino 
nustatant, kur pelė sustos. Šioje skalėje 1 reiškė „Aš leidau su- 
stabdyti pelę“, 10 - „Aš sustabdžiau pelę“. 

Labai svarbu eksperimento metu buvo tai, kad kartkartėmis 
tiriamieji ausinėse išgirsdavo tam tikrą žodį. Kai kurie tų žodžių 
atitiko ekrane esančius objektus, kiti - ne. Tiriamiesiems buvo pa- 
sakyta, kad žodžiais mėginama išblaškyti jų dėmesį, ir kad jų tyri- 
mo partneriams (kurie buvo tyrimo dalis) buvo pateikiami kitokie 
žodžiai. Išties subjektų partneriai klausėsi tų pačių žodžių. Taip 
buvo sukurta puiki galimybė patikrinti, ar įmanoma įtikinti tiria- 
Muosius, neva jie kontroliavo pelę, net jei iš tiesų taip nebuvo. 

Kai kurių bandymų metu subjektų partneriams buvo liepta 


Sustabdyti pelės kursorių greta arba ant objekto, kurį nurodė per 

ausines. Greitai paaiškėjo, kad laikas atliko lemiamą vaidmenį. 
Tiriamieji, išgirdę žodį „gulbė“, trisdešimt sekundžių prieš tai, 
kai pelės kursorius sustojo ant gulbės paveikslėlio, dažniausiai 
netikėjo turėję su tuo ką nors bendra. Tačiau, jei žodį „gulbė“ iš- 
girsdavo penkios ar, dar geriau, viena sekundė prieš pelei susto- 
jant, dažnai buvo įsitikinę, kad pelę sustabdė būtent jie, nors iš 
tiesų tai atliko tyrimo partneris. Iš kitos pusės, tiriamieji nematė 
jokios prasmės sustabdyti kursorių ant konkretaus objekto, jei 
žodis nuskambėdavo praėjus sekundei po pelės sustojimo. 

Wegneris ir Wheatley paaiškino, jog eksperimento rezulta- 
tai iliustruoja tikimybę patikėti, kad sukėlėme tam tikrą įvykį, 
jei tik tuos veiksmus atliekame nuo vienos iki penkių sekundžių 
prieš įvykį, ne trisdešimt sekundžių prieš ar sekundė po. (Ekspe- 
rimentas taip pat buvo nukreiptas į suderinamumo problemą: ti- 
kimybė, jog jūs atsakote už pelės kursoriaus sustojimą ant vieno 
ar kito objekto, atitinka situaciją, jei, laikydami pirštus ant pelės, 
sustabdote kursorių ant paveikslėlio, vaizduojančio jūsų trum- 
pojoje atmintyje jau esantį žodį.) 

Mažų mažiausiai šis eksperimentas pademonstravo, jog ne- 
sunkiai sugebame įtikinti save, neva atsakome už mus supančius 
įvykius, net kai taip iš tiesų nėra, jei tik aplinkybės leidžia tokios 
atsakomybės galimybę. Wegneris paminėjo, jog šio eksperimen- 
to idėją įkvėpė vidži lentos naudojimo patyrimai, kuomet žmo- 
nės iš tikrųjų turi įtakos lentelės (miniatiūrinio trikojo suolelio) 
judesiams, tačiau nenujaučia savo vaidmens svarbos ir dažnai 
atsisako jį apskritai pripažinti. Trys Wegnerio sąlygos — priori- 
tetas, suderinamumas ir išskirtinumas — paaiškina vidži lentos 
veikimą: lentelės judesiai paprastai nesusiję su tuo, kas prieš aki- 


mirką dėjosi jūsų galvoje, taigi prioriteto sąlyga išpildoma retai; 

tai, kas neseniai vyko jūsų galvoje, greičiausiai tiksliai neatitinka 
ir to, ką „sako“ vidži lenta, taigi suderinamumas taip pat tampa 
problema; be to, vidži lentos naudojimas paprastai susijęs su ma- 
žiausiai vienu, o paprastai - keletu asmenų, taigi jūsų veiksmai 
nėra išskirtiniai." 

Trečiasis - išskirtinumo - elementas turi nemažai galios. Jūs 
turite jausti, jog esate vieninteliai, galintys sukelti įvykį. Pradė- 
ję įtarti, jog kažkas kitas gali atsakyti už įvykius, kuriuos kitaip 
priskirtumėte sau, nesunkiai apleisite savo valios pojūtį. Tiesą 
sakant, mes visi pasižymime tvirta tendencija ieškoti išorinių 
veiksnių, kuriems galėtume priskirti atsakomybę už aplink mus 
vykstančius įvykius bei veiksmus. Stulbina ir juokina tai, kad šio 
teiginio iliustracijai jau daugiau nei šešiasdešimt metų.“ 

Eksperimentą atliko psichologai Fritzas Heideris ir Anna 
Simmel. Kruopščiai, kadras po kadro, tyrėjai sudėliojo dviejų su 
puse minutės trukmės filmą, kuriame buvo rodomas geometri- 
nių figūrų (mažo ir didelio trikampių, nedidelio apskritimo ir 
stačiakampio, kurio viena siena buvo pasukta į išorę, tarsi vaiz- 
duojanti atidarytas kambario duris namo projekte) judėjimas iš 
viršaus. Kartais figūros judėdavo aplink, kartais įeidavo į „kam- 
barį“, kartais prasilenkdavo, susidurdavo ar „uždarydavo“ kam- 
bario „duris“. Surinktoms šio filmo peržiūrai studentų grupėms 
Heideris ir Simmel skyrė skirtingas užduotis: viena grupė turėjo 
paprasčiausiai „užsirašyti, kas vyko filme“, kita grupė turėjo at- 
“ Jei tikite, jog vidži lenta yra vienas iš būdų, kuriuo galima bendrauti su dvasiomis, turėtu- 
mėtė žinoti, jog devynioliktojo amžiaus fenomenas, vadinamas stalo sukimu, buvo laikytas 
tam pačiam tikslui skirtu metodu. Keletas žmonių susėsdavo aplink stalą ir netrukus jis pra- 
dėdavo suktis, kartais net labai greitai, tačiau aplink jį sėdintys žmonės netikėjo, jog jie galėjo 
būti su tuo susiję. Stalas net atsakinėjo į klausimus, trepteldamas koja. Didis anglų chemikas 


Michaelas Faraday'us jėgos matavimo prietaisais galiausiai įrodė, jog stalą judėti privertė ne 
kas kita, o žmonių rankos. 


PROTO TEATRAS 


169 


170 


pažinti „individų veiksmus“ filme bei atsakyti į seriją klausimų, 
pavyzdžiui, „Koks žmogus yra mažasis trikampis?“ arba „Kodėl 


apskritimas įėjo į namą?“. 


Tai kadrai iš Heiderio ir Simmel penktojo 
dešimtmečio filmo apie geometrines 
figūras, judančias tarsi žmonės. Bent jau 
taip jas suvokė dauguma filmą žiūrėjusių 
studentų, kurių buvo paprašyta 
apibūdinti, ką jie matė. Šis tyrimas puikiai 
iliustruoja mūsų polinkį priskirti jausmus, 
Mintis bei valią bet kam, nepaisant, ar tas 
objektas gyvas, ar ne. 


4 
Ž 
Ž 


Tiriamųjų atsakymai apstulbino. Iš trisdešimt keturių pir- 
moje grupėje buvusių studentų tik viena tiriamoji figūrų judė- 
jimą apibūdino griežtais geometriniais terminais. Kas antram 
studentui figūros atrodė keistai panašios į žmones. Štai judėjimo 
apibūdinimo pavyzdys (nepamirškite, kad jų tebuvo prašoma 


„užsirašyti“, ką matė): 

Vyriškis planavo susitikti su mergina, tačiau ji pasirodė su kitu 
vaikinu. Pirmasis vyras liepia antrajam pasišalinti; antrasis tą 
patį pasako pirmajam, o šis papurto galvą. Tuomet abu vyrai susi- 
muša, mergina pajuda kambario link, norėdama pasitraukti jiems 
iš kelio, tuomet suabejoja, bet galiausiai įeina į vidų. Akivaizdu, 
jog ji nenori būti su pirmuoju vyriškiu. Pirmasis vyras nuseka 
merginai iš paskos, palikdamas antrąjį vaikiną gana prastos bū- 
klės, palinkusį prie išorinės kambario sienos. Mergina sunerims- 


ta ir nuskuba iš vieno kambario galo į kitą. 


Jei tokia poros trikampių ir apskritimo judėjimo interpretacija 
jums atrodo priimtina, vadinasi, esate tik žmogus. Tačiau nepa- 
mirškite, jog filme vaizduojamą veiksmą galima apibūdinti ir 
kaip Euklido figūrų judėjimą, kaip tai padarė viena iš trisdešimt 
keturių tiriamųjų grupės studenčių: „Didelis vienspalvis trikam- 
pis įplaukia į stačiakampį. Jis įeina ir išeina iš šio stačiakampio, 
o pastarojo kampas ir pusė vienos sienos kaskart sudaro angą. 
Pasirodo kitas, mažesnis, trikampis ir apskritimas. Apskritimas 
įplaukia į stačiakampį, didžiajam trikampiui esant viduje. Abi 
figūros pradeda judėti ratu“. 

Teisybė, šis apibūdinimas skamba ne itin natūraliai, tačiau 
minėta studentė vienintelė iš tiesų atliko kas buvo prašyta pa- 
daryti. 

Antrajai tiriamųjų grupei, kurios paprašė interpretuoti fi- 
gūrų judesius kaip „žmonių veiksmus“, nekilo jokių sunkumų 
(tai padaryti nesunku buvo net ir pirmajai tiriamųjų grupei!), o 
jų atsakymai į vėliau pateiktus klausimus taip pat buvo puikūs. 
Pavyzdžiui, į klausimą „Koks žmogus yra didysis trikampis?“ 
Studentai atsakė tokiais būdvardžiais: agresyvus, karingas, linkęs 


muštis, priekabus, neramus, nedoras, piktas, nesivaldantis - sąrašas 

tęsėsi be galo. Ir nepamirškite, jog čia kalbame apie iš stačiakam- 
pio ir į jį judančius trikampius bei apskritimą. 

Šis eksperimentas buvo paskelbtas 1944 metais, kai psicho- 
logai dar net neketino vaikytis sąmonės (bent jau viešai). Hei- 
deris ir Simmel nesiekė paaiškinti vieno ar kito laisvos valios 
aspekto, tačiau jie pabrėžė, kad studentų figūrų judėjimo kaip 
žmonių veiksmų interpretacija įpūtė reikšmės tyrime naudotam 
filmui. Jų Žodžiais tariant, judesiai „daugiau nebesekė vienas 
kito nepagrįstai, tarsi nebūtų susiję... Jie tapo reikšminga mūsų 
realybės įsivaizdavimo dalimi“. Ar įmanoma dar aiškiau pade- 
monstruoti mūsų tendenciją priskirti atsakomybę už bet kokius 
veiksmus tam tikram išoriniam veiksniui, net jei tas veiksnys yra 
karingai nusiteikęs trikampis? 

Tai perkelia mus į keistą ir iš dalies haliucinacijomis pa- 
remtą pasaulį, kuriame kažkas turi kontroliuoti visus įvykius, 
nesvarbu, ar dvasia, dievas, nematomas draugas, medis ar 
akmuo - bet kas, tik ne mes patys Čia taip pa: galima pami- 
nėti aštuntajame desinnacije Keli Juliano Jayneso mintis, 
jog prieš mums, Žmonėms, tampant visiškai sąmoningais, mes 
tebuvome robotai, kurių veiksmus lėmė dešiniajame smegenų 
pusrutulyje skambantys balsai.“ Jaynesas tvirtino, jog šiuos bal- 
sus girdėję Žmonės priskyrė juos dievams, kurių atvaizdai, savo 
ruožtu, buvo sukonkretinti kuriant jų statulas. Kuo skiriasi idėja, 
jog mūsų veiksmus lemia įsivaizduojamų balsų įsakymai, nuo 
minties, kad veiksmus atliekame pasąmonėje, ir tik tuomet jie 
atskleidžiami sąmoningam protui? 

Taigi, mums dalyvaujant tam tikrame įvykyje, smegenys 
pirmiausia iškelia prielaidą, jog vienas ar kitas veiksnys - atei- 


* Žr. XI skyrių. 

viai, dievybės, kažkas kitas ar mes patys - yra šio įvykio priežas- 
tis, Be to, prieš pat įvykį mums padarius kažką, kas išties galėtų 
sukelti tokį įvykį, smegenys nesunkiai patikės tokiu paaiškinimu: 
mes iš tiesų sukėlėme įvykį. Sprendimui priimti smegenims reikia 
tik tiek įrodymų. Heiderio ir Simmel eksperimente tiriamiesiems 
nebuvo priimtinas filmas apie geometrinių figūrų judėjimą: jie 


turėjo įsivaizduoti, jog figūros simbolizuoja žmones. 


Jei Wegneris buvo teisus, o šarvuotas mūsų jausmas, kad atsa- 
kome už aplinkoje vykstančius įvykius, iš tiesų yra toks trapus, 
jog jį nesunkiai sutrikdo ar apskritai sunaikina paprasti eksperi- 
mentai ar net paranormaliems reiškiniams palanki aplinka, kur 
tuomet tai palieka mūsų sąmoningą valią? Anot Wegnerio, labai 
tikėtina, kad vienintelis mūsų sąmoningo proto vaidmuo laisvos 
valios apraiškose yra sužinoti, kokie sprendimai ar veiksmai yra 
pakeliui po to, kai jų buvo imtasi. Taigi, nusprendę kažką atlikti, 
mes iš tiesų tik suvokiame pasąmonėje jau priimtą sprendimą; 
tuomet, pradėję veiksmus, mes vėl pavėluotai suvokiame pasą- 
moningą raginimą veikti. Marvinas Minsky'is apie tai trumpai 
užsimena savo knygoje „The Society of Mind“: „Nė vienam iš 
mūsų nepatinka faktas, jog mūsų veiksmai priklauso nuo mums 
nežinomų procesų“. 

Tačiau kam to reikia? Kodėl mūsų smegenys varginasi iš- 
saugoti šią galingą sąmoningos valios iliuziją, jei iš tiesų mes to- 
kios neturime? Kodėl negalime paprasčiausiai gyventi pasąmo- 
ningai, nemėgindami savęs apgaudinėti, neva kontroliuojame 
situaciją? 

Wegneris tvirtina, jog sąmoningos valios iliuzijos išlaiky- 


Mas yra svarbus socialinei žmonių giminei. Zmonija reikalauja 

tam tikro atsakomybės jausmo, o norėdami būti atsakingi, turi- 
me pripažinti, jog patys esame savo veiksmų autoriai. Tačiau iš 
tiesų jūs negalite to padaryti, nebent nuoširdžiai tikite, jog esate 
savo veiksmų kūrėjai. 

Ko gero, neatsitiktinai Žmonės mėgina išsisukti nuo atsako- 
mybės už kvailus poelgius, tvirtindami, neva sąmoninga jų valia 
trumpam išsijungė: „Aš nežinau, kas atsitiko — paprasčiausiai 
aš pratrūkau“; „Mano veiksmus lėmė impulsas“; „Buvau tarsi 
nesavas“; „Aš negalėjau susitvardyti iš įsiūčio“. Įsiūtis yra įdo- 
mus pasiteisinimas: kiek kelyje įsiūčio nesutramdžiusių vairuo- 
tojų mielai pripažintų, jog rūpestingai apgalvojo ir sąmoningai 
nusprendė parodyti kitam vairuotojui pirštų kombinaciją, nusi- 
keikti ir mėginti užkirsti jam kelią? 

Tikėdami, neva tikrai esame atsakingi, įrodome, jog esame 
aktyvūs visuomenės nariai. Aplinkiniams būtų labai sudėtinga 
su jumis bendrauti, jumis pasitikėti ar abejoti, jei namai būtų tuš- 
ti, jei daugiau nebūtų su kuo bendrauti ar kuo pasitikėti. 

Tai būtų logiška priežastis, kodėl smegenys siekia išlaikyti 
sąmoningos valios iliuziją, tačiau iš tikrųjų nėra jokių įrodymų, 
kad tai tiesa. Galų gale, idėja, jog neturime sąmoningos valios, 
dar tvirtai neįsigalėjo sąmonės tyrėjų bendruomenėje. Tačiau, kai 


apie tai pamąstote, ji neatrodo nereali, ar ne? 


Kiek laisvos valios yra jūsų bake? 


Keistoje „laisvos valios prieš determinizmą“ debatų maišatyje Roy'us Bau- 
meisteris ir jo kolegos iš Case Western Reserve universiteto iškėlė klausimą, 


kiek laisvos valios mes turime? Savo tyrimo objekto jie nevadina tiesiogiai 

„laisva valia', tačiau juos nesunku vienas kitam prilyginti. Jie kalba apie „są- 
moningas, apgalvotas, kontroliuojamas mūsų reakcijas“ bei „sprendimų ir 
pasirinkimų priėmimą, atsakomybės priskyrimą sau, elgesio skatinimą bei 
slopinimą ir veiksmų planavimą bei įgyvendinimą“. Mano galva, šiuos daly- 
kus galima laikyti valios apraiškomis. Baumeisterio eksperimentas intriguoja 
tuo, jog leidžia mums manyti, kad mes neturime neišsenkamų galimybių at- 
likti šiuos dalykus - tiesą sakant, vienas laisva valia paremtas veiksmas, arba 
valios aktas, apsunkina kito atlikimą.? 

Štai pavyzdys. Tyrime dalyvavę studentai buvo susodinti prie stalo, ant 
kurio stovėjo dvi dėžutės: vienoje buvo sudėti šokoladiniai saldainiai ir sau- 
sainiai su šokolado gabalėliais, kitoje - raudonieji ir baltieji ridikėliai. Tiriamie- 
siems buvo pasakyta, jog jie dalyvauja skonio suvokimo tyrime, ir kiekvienam 
jų buvo paskirti saldumynai arba ridikėliai. Tai reiškė, jog kiekvienas tiriamasis 
turėjo suvalgyti nedidelį kiekį vienų arba kitų produktų, tačiau nebuvo leista 
ragauti jiems neskirto maisto. Eksperimentas buvo paremtas spėjimu, jog ,ri- 
dikėlių“ grupės tiriamiesiems atsispirti saldumynams bus kur kas sunkiau, nei 
„saldumynų“ grupės subjektams - ridikėliams. Pagrindinis galvosūkis buvo, 
kaip pamatuoti šį sunkumo lygį? 

Susodinti už stalo studentai buvo paraginti paragauti jiems skirto 
maisto. Tuomet, po penkių minučių, tyrėjas sugrįžo į patalpą, išdalijo tiria- 
miesiems porą klausimynų ir pasakė, kad jie turės luktelėti penkiolika mi- 
nučių, kol maisto sukelti sensoriniai pojūčiai nuslūgs. Per tą laiką studentai 
turėjo išspręsti keletą galvosūkių (buvo pasakyta, kad tai kito eksperimen- 
to dalis). Tačiau iš tiesų galvosūkių nebuvo įmanoma išspręsti - jie neturėjo 
sprendimo. Pavyzdžiui, vieno iš galvosūkių metu studentai turėjo perbraižyti 
duotą geometrinę figūrą neatitraukdami pieštuko nuo popieriaus, tačiau lini- 
Jos buvo nubrėžtos taip, kad to padaryti buvo neįmanoma. 

Svarbiausias eksperimento aspektas buvo laikas, kurį studentai pralei- 


do spręsdami užduotį, prieš pasiduodami frustracijai. Buvo pastebėtas reikš- 

mingas atkaklumo sprendžiant užduotį skirtumas tarp „maisto“ grupių; kaip 
galėjote tikėtis, „ridikėlių“ grupės tiriamieji, veikiausiai psichiškai išvarginti 
siekio atsispirti saldumynams, pasidavė neišsprendę galvosūkių daug anks- 
čiau, nei „saldumynų“ grupės subjektai. (Stebėtina, tačiau nė vienas „ridikė- 
lių“ grupės tiriamasis nesukčiavo ir neparagavo saldumynų. Vienas iš jų buvo 
paėmęs į rankas sausainį, pauostė jį ir padėjo atgal į dėžutę - beveik galėjote 
justi jo valios pastangų silpnėjimą.)* 

Iš dalies siekdama užbėgti už akių kritikai, neva atkaklumas sprendžiant 
neišsprendžiamus galvosūkius yra gan kvaila savybė ir kad pasiduoti anksti 
atrodo logiška, Baumeisterio komanda atliko ir šiek tiek kitokį eksperimentą, 
kuriame anagramos galvosūkis buvo išsprendžiamas. Šiuo atveju studentai 
žiūrėjo filmą ir jų buvo prašoma užgniaužti arba laisvai išreikšti bet kokias 
kilusias emocijas. Kaip ir ankstesniame eksperimente, tiriamieji, kurie turėjo 
dėti daug pastangų mėgindami užgniaužti emocijas, paprasčiausiai nebetu- 
rėjo psichinių jėgų atkakliai spręsti anagramos galvosūkį, tuo tarpu tokio stre- 
so nepatyrę tiriamieji galvosūkiams spręsti skyrė daugiau pastangų ir laiko. 

Tai nepaprasti eksperimentai, kurie kartu yra visiškai logiški, pritaikius 
juos sąmonės tyrimų karalystėje. Jeigu valingų poelgių išteklių šaltinis nėra 
neišsenkantis - jei mūsų bake yra tik tam tikras kiekis laisvos valios - tuomet 
natūralu, jog siekiame kaip įmanoma sumažinti situacijų, kuriose reikalingas 
toks stresą sukeliantis mąstymas, kiekį. Jei kiekvieną minutę turėtume priim- 
ti sąmoningus sprendimus, o Roy'aus Baumeisterio vadinami „ego ištekliai“ 
būtų taip lengvai išeikvojami, tuomet jau per pietus būtume bejėgiai. Šiuo 
aspektu turėtume būti dėkingi savo pasąmonei už tai, kiek daug ji nuveikia 
už mus: kitaip mes paprasčiausiai neišgyventume. 


||| D ——————— 
* Norėdamas užtikrinti, jog saldumynus valgę tiriamieji nebuvo ištvermingesni spręsdami 
užduotis vien dėl cukraus poveikio, Baumeisteris į tyrimą įtraukė ir kontrolinę grupę, kurios 


nariai nevalgė nieko. Jų atkaklumas sprendžiant užduotis buvo toks pat tvirtas, kaip ir sal- 
dumynus valgiusių subjektų. 

Dešimtas skyrius 


GYVŪNŲ SĄMONĖ 


ĖS 

1974 metais Thomasas Nagelas iš Niujorko universiteto paskelbė 
apybraižą, kuri vėliau tapo bene dažniausiai cituojama sąmo- 
nės paieškose. Ji buvo pavadinta „Ką reiškia būti šikšnospar- 
niu?“.! Įdomu tai, kad Nagelas nėra nei rankasparnių Žinovas, 
nei zoologas, nei biologas; jis yra filosofas. Jis rašė ne apie tai, 
kaip jaustumėmės, jei turėtume gyvūno, kurio kraštovaizdžio ir 
jame esančių gyvų būtybių paveikslas paremtas ne rega, o echo- 
lokacija, smegenis; jis tvirtino, kad mes net neįstengtume to įsi- 
vaizduoti. Nagelas pritarė filosofiniam argumentui, vadinamam 
„kitų protų“ problema, teigiančiam, kad sąmonė yra subjektyvi 
(aš negaliu tiksliai sužinoti, ką reiškia būti jumis, ir atvirkščiai), 
todėl tikėtina, jog mes niekada neįstengsime jos suprasti, kad ir 
kiek mokslinių duomenų būtų surinkta, kad ir kokiais įmantriais 
prietaisais ją tirtume. Mes niekada neįstengsime objektyviai 
žvelgti į kažką, kas yra unikaliai subjektyvu. 

Savo tikslams įgyvendinti Nagelas pasirinko šikšnospar- 
nius, o ne vabzdžius ar žuvis, mat jis suprato, jog visiškai ne- 
panašaus į Žmogų gyvūno, kurio nervų sistema yra kur kas ma- 
žesnė ar sudaryta visiškai kitokiu principu, pasirinkimas sukeltų 
klausimų apie tai, ar gyvūnas apskritai yra sąmoningas (tokiu 
atveju negalėtume apibūdinti, ką reikštų juo būti). Nors domi- 
nuojanti sensorinė šikšnosparnių sistema mums atrodo gana 
keista, vis dėlto jie yra žinduoliai ir, nepaisant echolokacijos, ne- 
labai skiriasi nuo mūsų. Nagelas taip pat neprašė savo skaityto- 


jų įsivaizduoti, jog jie turi plėvėtus sparnus, skraidydami minta 

vabzdžiais ar kybo aukštyn kojom namų mansardose. Nagelas 
pabrėžė norįs, kad skaitytojai pamėgintų įsivaizduoti, kaip jaus- 
tųsi būdami šikšnosparniais, tačiau iš tiesų jis norėjo atskleisti, 
ką šikšnosparniui reiškia būti šikšnosparniu - tai visai kas kita. Jis 
teigė, jog net jei galėtume pamažu, neuronas po neurono, pavirs- 
ti į šikšnosparnius, vis vien neįmanytume prognozuoti, koks bus 
galutinis rezultatas.“ 

Galiausiai, Nagelo šikšnosparnis tebuvo prietaisas, kuriuo 
šis siekė atsakyti į kur kas rimtesnį klausimą, ar sąmonę apskritai 
galima ištirti moksliškai. Jis tvirtino, kad tai nebūtų panašu į jo- 
kią kitą mokslo sritį, kurioje informacijos bei stebėjimo duomenų 
suprastinimas priartina mus prie objektyvumo. Sąmonės atveju, 
neįmanoma prieiti prie objektyvesnio požiūrio į tai, kas iš pri- 
gimties yra subjektyvu. Jis klausė: „Kitais žodžiais tariant, ar yra 
skirtumas tarp klausimų, kokie iš tiesų yra mano potyriai ir kaip 
aš juos išgyvenu?“ 

Norėdamas įrodyti savo tiesą, Nagelas tarė, kad šikšnospar- 
niai yra sąmoningi, tačiau jo esė pavadinimą galėtume suprasti 
šiek tiek kitaip ir paklausti, ar apskritai ką nors reiškia būti šikš- 
nosparniu. Mes galime tarti (tačiau iš tiesų nežinome), ar jie yra 
sąmoningi. Jei jau siekiame paaiškinti Žmogaus sąmonę, vertėtų 


sužinoti, kaip plačiai sąmonė paplitusi gyvūnų karalystėje. 


Ar logiška prielaida, kad žinduoliai yra sąmoningi? O paukščiai? 
Reptilijos? Žuvys? Esu tikras, kad kiekvienas iš šių pavyzdžių 
sukelia skirtingą momentinę jūsų reakciją, ir, jei priklausote di- 
* a 

Aš manau, kad net jei trumpam pavirstumėte šikšnosparniais ir tuoj pat atvirstumėte į 
*Monės, negalėtumėte apibūdinti, kokius jausmus sukėlė laikina „šikšnosparnystė“ ne vien 


todėl, kad tokiam apibūdinimui nėra tinkamų žodžių, bet ir todėl, kad nebeturėtumėte tam 
tinkamų smegenų. 

džiajai daugumai, su kiekvienu sąrašo pavyzdžiu, veikiausiai, 
vis labiau abejojate. Žinduoliai — galbūt. Žuvys - nežinau. Vabz- 
džiai - greičiausiai ne. Tačiau jei nuodugniau apmąstytumėte to- 
kio savo vertinimo priežastis, turėtumėte pripažinti, jog jos nėra 
tinkamai pagrįstos ir, veikiausiai, tik remiasi faktu, kad kiek- 
vienos iš šių grupių atstovai pasižymi vis labiau nuo mūsiškio 
besiskiriančiu elgesiu (taip pat galėtumėte pridėti argumentą 


apie jų smegenų dydį, mat šio sąrašo grupių atstovų smegenys 


M —--—— 


+ Tačiau jūs turėtumėte pasistengti labiau, kadangi, būdamas 


"priešingos nuomonės, galėčiau pateikti tiek pat mano požiūrį 


patvirtinančios informacijos (t. y., nelabai daug). Pavyzdžiui, jūs 
galėtumėte tvirtinti, kad jūsų katei Pūkutei labiau patinka viš- 
tienos gabalėliai nei malta mėsa, kadangi pirmuosius ji suėda 
greičiau. „Patinka“? Ar tai reiškia, kad mažoji Pūkutė mąsto apie 
ėdalo skonį, ar paprasčiausiai vištieną greičiau suėda dėl to, kad 
ją lengviau praryti, ar kad vaikystėje ji buvo šeriama vištiena 
dažniau, ar kad vištiena pasižymi tam tikru cheminių medžiagų 
deriniu, kuris, jai nežinant, paskatina greitą ėdimą, ar kad jūs 
paprasčiausiai stebėjote ją nepakankamai atidžiai? 

Su kokia problema greičiausiai susidurtumėte mėgindami 
įsivaizduoti, ar ką nors reiškia būti Pūkute? Tai paprasta: ji pati 
negali jums pasakyti. Tai kaip galime manyti, jog ji yra sąmo- 
* Ar smegenų dydis svarbu? Delfinai ir banginiai paprastai laikomi protingais, bent jau iš 
dalies dėl to, kad jų smegenys milžiniškos. Tačiau delfinų smegenų struktūra skiriasi nuo 
mūsiškės, jas sudaro mažiau neuronų nei esame įsitikinę; viename iš įvertinimų teigiama, 
kad jie turi tiek pat neuronų kaip šimpanzės. Tai nėra blogai, tačiau tai toli gražu nepa- 
grindžia idėjos, kad jie yra ypač protingi. Jeigu remiamės smegenų dydžiu, tuomet kodėl 
drambliai nesusilaukė tokios pat pagarbos? Jų smegenys yra didžiulės, struktūra panašios į 


mūsiškes, o jei dar pridėsime skirtumus tarp primatų ir dramblių smegenų, jie turėtų turėti 
tokį pat kiekį neuronų kaip ir mes. 


PROTO TEATRAS 


ninga? Mes galime tuo tikėti, tačiau tai ne mokslas. (Rekomen- 
duoju pažiūrėti žymųjį Gary Larsono animacinį filmą, kuriame 
katė atidžiai klausosi savo šeimininko, o meilūs jo žodžiai katei 
skamba kaip „bla bla bla bla bla“.) Gyvūnai nesugeba su mumis 
aptarti savo patyrimų, todėl mums Žymiai sunkiau nustatyti, ar 
jie turi sąmonę. Tiesa ir tai, kad, net jei jie galėtų kalbėti, mes 
negalėtume būti visiškai tikri, tačiau tuo pat metu tą patį galime 
pritaikyti ir sau —.viskas, kuo mes remiamės, tėra mūsų tvirtini- 
mai, jog esame sąmoningį, ir paprastai to pakanka. 

Gyvūnai sugeba atlikti itin sudėtingus dalykus, tačiau gali 
būti, kad tai tėra elgesio vienetų rinkiniai, apie kuriuos gyvūnai 
ne mąsto, O paprasčiausiai atlieka automatiškai. Man berašant šį 
knygos skyrių, buvo rodomas nepaprastai įdomus reportažas iš 
Anglijos apie Naujosios Kaledonijos salų varnas Ramiojo vande- 
nyno pietuose. Šie paukščiai ypatingi, mat siauruose plyšiuose 
esančiam maistui pasiekti naudoja vyteles. Pora varnų mažylių 
buvo atskirti nuo suaugusių paukščių ir išmokyti savarankiškai 
tai daryti, kiti du buvo palikti išgyventi vieni. Stebėtina, tačiau 
visi keturi paukščiukai be didesnių sunkumų išmoko naudotis 
šiais savotiškais įrankiais, o likimo valiai paliktų mažylių įgū- 
džiai buvo ne prastesni nei išmokytųjų. 

Faktas, kad šiems įgūdžiams nemažai įtakos turi genetika, 
nekliudo paukščių mąstymui apie tai, tačiau tuo pat metu tai at- 
veria duris galimybei, jog jų įgūdžiai tėra sudėtingas, iš anksto 
Suprogramuotas elgesys, kurio atlikimas nereikalauja iš paukš- 
čio apie tai mąstyti. Nenoriu pasakyti, kad būtent taip ir yra - pa- 
prasčiausiai siekiu pabrėžti, jog yra tokia galimybė: jei ketiname 
neabejotinai įrodyti, kad gyvūnai turi sąmonę, tokios apmąsty- 


mų nereikalaujančio elgesio galimybės turi būti pašalintos. 

Nelaimei, šitaip galime pradėti abejoti daugeliu tariamai 
tikslingo gyvūnų elgesio modelių. Prisiminkite įžymųjį pavyzdį 
apie lizdą saugantį paukštį, kuris, prisėlinus plėšrūnui, prade- 
da purpsėti palei žemę, apsimesdamas sužeistu, ir pamažu vi- 
lioja įsibrovėlį tolyn nuo lizde tupinčių jauniklių. Toks elgesys 
atrodo tikslingas. Tačiau, nepaisant to, Carolyn Ristau iš Barnar- 
do koledžo pademonstravo, jog elgesys gali pasikeisti kintant 
aplinkybėms.* Sėjikai giesmininkai lizdus suka atvirose smėlėtų 
paplūdimių erdvėse. Ristau pastebėjo, jog sėjikas išlieka ramus, 
jei Žmogus praeina tolėliau nuo lizdo, jo net nepastebėjęs. Ta- 
sužeisto sparno spektaklį. Galiausiai, sėjikai išmoko atpažinti 
konkrečius, jų manymu, pavojaus nekeliančius žmones ir likda- 
vo tupėti lizduose, net jei anksčiau tokioje situacijoje galėjo būti 
išprovokuoti. 

Toks elgesys panašus į apmąstytą, tačiau pripažinkime: 
mes esame linkę — o gal net suprogramuoti — kitų gyvūnų el- 
gesį interpretuoti žmogiškojo elgesio terminais. Noriu pasakyti, 
kad jei priskiriame asmenybės savybes trikampiams, kaip anks- 
tesniame skyriuje aptartame Heiderio ir Simmel eksperimente, 
tuomet garantuotai tą patį galime padaryti su liūtais ar mėlynai- 
siais kėkštais. Greta tokio šališkumo, galimas daiktas, kad sėjikų 
elgesys yra paremtas evoliucijos išaugintu sprendimų medžiu, 
pagal kurį vienas artėjančio gyvūno veiksmas sukelia vienokią 
paukščio reakciją, kitas - kitokią ir t. t. Tokia veiksmų seka reika- 
lauja ilgo ir atidaus dalyvavimo evoliucijos istorijoje, tačiau kiek- 
vienas žingsnis taip pat turi būti logiškas, pradedant pirmuoju: 
besiartinant grobuoniui nepalikę savo lizdo paukščiai neišgyve- 


no ir nesuspėjo susiporuoti (jų kiaušiniai taip pat neišliko); pali- 

kusiems lizdą /7 nuviliojusiems plėšrūnus paukščiams pasisekė 
abiem atvejais. 

Toks skeptiškas požiūris į gyvūnų sąmonę natūraliai kilo 
iš biheviorizmo, kuris dešimtmečius dominavo psichologijoje 
dvidešimtojo amžiaus viduryje ir draudė bet kokius spėjimus 
apie keistus vidinius prote vykstančius dalykus. Biheviorizmo 
požiūrį į gyvūnų sąmonę pradėjo formuoti aršūs jo šalininkai. 
Galbūt B. F. Skinneris ir yra didis bihevioristas, tačiau jam ke- 
lią nutiesė Conwy Lloydas Morganas. 1894 metais knygoje „An 
Introduction to Comparative Psychology“ Morganas įtvirtino 
„Morgano kriterijų“: „Jokiu būdu negalime interpretuoti veiks- 
mo kaip aukštesniųjų psichinių galių panaudojimo padarinių, 
jei tas veiksmas gali būti laikomas psichologinėje skalėje žemiau 
esančių psichinių galių panaudojimo rezultatu“. 

Tai, kad šiam teiginiui buvo suteiktas kriterijaus statusas, 
rodo, kaip rimtai jis buvo priimamas. Galbūt net per daug rimtai: 
viskas, ko Morganas prašė, tai kad žmonės atliktų eksperimen- 
tus, o ne mėgintų per daug giliai kapstytis gyvūnų elgesyje be 
„turėtų būti atsakyti, jei tą apskritai galima padaryti, ne daugy- 
bės įvairiausių istorijų - kad ir kokios įdomios ar iš dalies ver- 
tingos jos būtų — pagalba, o kruopščiai atliktu eksperimentiniu 
stebėjimu, kuris turėtų būti atliekamas kuo griežčiau jį kontro- 
liuojant“ 3 

Nesvarbu, ar Morgano darbus skaitė atidžiai ar ne, tačiau to 
meto psichologai sudarė įspūdį, jog Morgano kriterijus nuslopino 
idėjas apie gyvūnų intelektą bei sąmonę. Kartkartėmis koks nors 
drąsus mokslininkas išsiskirdavo iš kitų tvirtindamas, jog sąmo- 


nė yra plačiai paplitusi tarp gyvūnų, ypač tarp žinduolių, tačiau 

dauguma paprasčiausiai vengė šio argumento (arba jam nepri- 
tarė). Kad ir kaip būtų, sulaukus septintojo dešimtmečio Lloydo 
Morgano kriterijaus įtaka nusilpo, ir per pastaruosius dešimt ar 
penkiolika metų mokslininkai pradėjo kur kas drąsiau diskutuo- 
ti, ar plačiai tarp gyvūnų gali būti paplitusi sąmonė. Tačiau net 
ir dabar didžioji dauguma tvirtinimų apie sąmonę nukreipiama 
į nuspėjamą: didžiąsias beždžiones, delfinus bei papūgas. 

Idėją apie didžiosios beždžionės sąmonę priimti mums 
nėra taip sunku, kadangi žinome, jog ji turi į mūsų panašias, tik 
šiek tiek mažesnes, smegenis. Tačiau tvirtų sąmonės egzistavimo 
įrodymų beždžionių atveju galime gauti iš mažosios šimpanzės 
Kanzi, šimpanzės Ai ir gorilos Koko (nors apie pastarosios atvejį 
beveik nieko nepaprasto mokslinėje literatūroje nėra) atliktų in- 
telekto ir kalbos užduočių. 

Delfinai taip pat yra akivaizdžiai protingi bei pasižymi kaž- 
kuo panašiu į lingvistinius gebėjimus, kas suteikia jiems teisę 
būti „mūsų“ klubo nariais.“ Vėlgi, mes tam neprieštaraujame, 
kadangi jų smegenų žievė yra nepaprastai didelė (kaip ir mūsų, 
gal net truputį didesnė). 

Pilkosios papūgos Alekso atvejis yra visiškai kitoks: jis at- 
lieka stulbinamus dalykus, tačiau mes negalime būti tikri, jog už 
tai Aleksas turėtų dėkoti sąmonei, kaip mes ją suprantame, mat 
gan sudėtinga gretinti papūgos ir žmogaus smegenis ir tuojau 
2 Atsiprašau už nepatogų termino „kalba“ pakeitimą į „lingvistinius gebėjimus“. Norėtųsi 
rašyti, „jie gali kalbėti!“, tačiau jie nesugeba kalbėti tiesiogine šio žodžio prasme - jie nau- 
doja simbolius, ir net tokiu atveju dauguma kalbininkų norėtų pamatyti kur kas daugiau, 
prieš patvirtindami, kad beždžionė „kalbėjo“. Jiems reikėtų pamatyti sudėtingą, iš sakinių 
sudarytą žmonių kalbą, kurią papildo atpažinimo įgūdžiai, padedantys mums suprasti, kad 
sakiniai „Bilas davė Merei puodelį“ ir „Merė gavo puodelį iš Bilo“ reiškia tą patį. Taigi dve- 


jodamas rašau „lingvistiniai gebėjimai“, mat taip noriu pabrėžti, jog minėti gyvūnai gali 


išmokti bent keletą pagrindinių kalbos elementų. 

pat nustatyti, ar jos panašios. Papūgos trenerė Irene Pepperberg 
tai vadina „suvokimo sąmone“; tai leidžia manyti, jog Aleksas 
suvokia savo smegenyse apdorojamą sensorinę informaciją, nors 
galbūt jis nesuvokia, jog suvokia tai. Jo veiksmai pagrįsti suvoki- 
mu, o ne mąstymu apie suvoktus dalykus. 

Keisčiausios Alekso reakcijos eksperimentų metu yra pa- 
čios įdomiausios. Vieno testo, paremto seno žaidimo su gaubtais 
psichologijos laboratorijos versija, metu Aleksui buvo parodytas 
mėgstamas anakardžio riešutas, kuris, jam stebint, buvo paslėp- 
tas po gaubtu. Tuomet tyrėjai paslapčia sukeitė riešutą su maisto 
žirneliu, ir kai Aleksas pasirinko gaubtą, po kuriuo turėjo būti rie- 
šutas, bet vietoje jo rado mažiau mėgstamą maisto žirnelį, jis su- 
reagavo prisimerkdamas (ši reakcija tyrėjams jau buvo pažįstama 
kaip pykčio išraiška). Antrojo bandymo metu, greičiausiai taip pat 
iš pykčio, jis pradėjo stuksenti snapu į stalą. Eksperimentu buvo 
siekiama ištirti jo atmintį bei objektų, kurie išlieka jo galvoje net ir 
po to, kai išnyksta, suvokimą, tačiau rezultatai taip pat atskleidė 
ne tik jo gebėjimą nustebti, bet ir emocinę reakciją į nustebimą. 

Kito eksperimento pagalba pavyko pademonstruoti, kad 
net ir daug metų su Aleksu dirbusi Irene Pepperberg ne visuo- 
met gali perskaityti jo mintis.“ Vieno eksperimento metu jam 
davė septynis skirtingų spalvų, formų bei medžiagų daiktus, ir 
Aleksas turėjo atpažinti, pavyzdžiui, medinio kvadratinio daikto 
spalvą. Šešis kartus iš eilės jo atsakymai buvo neteisingi, tuomet 
Jis juos vieną po kito pakartojo iš naujo. Jeigu Aleksas atsitiktinai 
rinkosi atsakymus, tuomet bent kartą turėjo netyčia surasti teisin- 
“ Iš asmeninės patirties galiu pasakyti, kad Aleksas nėra joks robotas. Man besilankant Pep- 
Perberg laboratorijoje, kur norėjau nufilmuoti Aleksą, atliekantį įvairias užduotis, jis tartum 


tyčia neatlikinėjo eksperimento užduočių. Jo elgesys net vertė įtarti, kad tai buvo jo sprendi- 
mas, 0 ne nesugebėjimas. 

gą, bet kažkodėl jis buvo labai užsispyręs. Kaip pasakė Pepper- 
berg: „Paukštis turi turėti vidinius visų ypatybių vaizdinius bei 
jų reikšmes, pritaikyti šią informaciją atitinkamo objekto paieškai 
(tai reikalauja gebėjimo suderinti dviejų ypatybių vaizdinius), 
priskirti reikšmę reikiamai ypatybei, tuomet vengti nurodyti tei- 
singą reikšmę atsakant klaidingai 12 kartų iš eilės. Mes manome, 
jog toks elgesys yra paremtas tam tikru suvokimo laipsniu“ + 


Pepperberg domėjosi, ar tyčia pateikdamas klaidingus at- 


[1 AT 

jei Aleksas tai žinojo, tačiau pasirinko nelogiškus atsakymus, tuo- 
met jis pademonstravo gan įspūdingų mąstymo gebėjimų - gal- 
būt jie buvo sąmoningi, tačiau, nelaimei, to neįmanoma įrodyti. 
Taigi šios gyvūnų rūšys, ar bentjau individualūs jų atstovai, 
įtikino daugelį ekspertų, kad sąmonė egzistuoja, tačiau vis dėlto 
išlieka klausimas, kiek kitų gyvūnų turi sąmonę, ir, dar svarbiau, 
kaip šį faktą įrodyti objektyviai - kaip iš gyvūnų išgauti sąmonę 
rodančių duomenų. Kai kurie mokslininkai mėgina atremti šį iš- 
šūkį leisdamiesi evoliucijos medžiu žemyn ir tvirtindami, jog ten 


rasime rimtą gyvūnų sąmonės aptikimo būdą. 


Anilas Sethas, Davidas Edelmanas ir Bernardas Baarsas iš San 
Diego neurologijos instituto Kalifornijoje mano, kad greta jau ap- 
tartų mėginimų komunikuoti yra dar du dėmesio verti metodai? 
Pirmasis — nustatyti, kurios žmogaus smegenų dalys (ir joms 
būdingi aktyvumo modeliai) yra susiję su sąmonės generavimu, 
tuomet patikrinti, ar kitų gyvūnų smegenų struktūra bei akty- 
vumo modeliai yra tokie pat. Antrasis - ištirti gyvūnų reakcijas 
tam tikrose situacijose ir palyginti jas su sąmoningomis žmonių 

Obsesiniai kompulsiniai 
sutrikimai susiję su per dideliu 
uodeguotojo branduolio 


AkBivinjų Gumburas 


Nervinius 
tikus sukelia 
kiauto veiklos 
sudirginimas 


Už nepasitenkinimą gali 
būti atsakingas žemas 
dopamino lygis 


Valgymo sutrikimai 
gali būti susiję su 
pogumburio defektais 


Ne itin tikėtina, kad kuri nors viena smegenų dalis pasirodys esanti sąmonės „centru“, 
tačiau gumburas galėtų bent į tai pretenduoti. Per jį eina nesuskaičiuojama galybė 
neuronų jungčių; jis ne tik kontroliuoja nervinį informacijos srautą į visagalę smegenų 
žievę, bet ir jo aktyvumą. 


reakcijomis tokiose sąlygose. Abu metodai suteikė susimąstyti 
verčiančių įrodymų, tačiau nė vienu iš jų kol kas nepavyko vie- 
nareikšmiškai patvirtinti gyvūnų sąmonės egzistavimo. 
Pirmojo, smegenų palyginimo, metodo panaudojimui kyla 
sunkumų iš pat pradžių“ Iki šiol nepavyko nustatyti nė vienos 


“ Vienas iš garsiausiai savo mintis reiškusių gyvūnų sąmonės gynėjų, velionis Donaldas 
Griffinas, kitaip interpretavo argumentą apie smegenis tvirtindamas, kad galbūt tik didelės 
Smegenys turi tiek daug informacijos apdoroti pasąmoningai, ir kad neapsunkintos tokios 
informacinės naštos nedidelės smegenys iš tiesų dažniau pasikliauja sąmone. Įtariu, jog kai 
kurie smegenų tyrėjai šią idėją priims rimtai, tačiau beveik visi mano, kad sąmonė iškyla tik 
tuomet, kai yra pakankamas smegenų masės kiekis. 

žmogaus smegenų struktūros, kurią būtų galima laikyti atsa- 
kinga už sąmonę. Tiesą sakant, didelę dalį modernių mokslinių 
programų sudaro vadinamųjų „nervinių sąmonės koreliatų“ 
paieška. Tai neuronų grupės ar jungtys, kurios atsako už sąmo- 
ningos patirties kūrimą. Jau yra įrodymų, kad, bent jau žmonių 
smegenyse, sudėtingos neuronų grandinės, jungiančios gumbu- 
rą su žieve, yra būtinos sąmonei egzistuoti, tačiau vien jų nepa- 
kanka. 

Gumburas yra putpelės kiaušinio formos, ne didesnis už 
du greta sudėtus graikiškus riešutus. Tai smegenų viduryje, tie- 
siai po pusrutuliais paslėpta milijonų neuronų masė. Tai ne tik 
paskutinė didelės sensorinės informacijos dalies stotelė prieš ke- 
liaujant aukštyn į smegenų žievę; gumburas taip pat perduoda 
nervinius signalus iš žievės į raumenis i7 kontroliuoja iš ir į žievę 
keliaujančios informacijos srautą bei intensyvumą. Gumburas 
buvo pavadintas smegenų skydine, tačiau ši metafora stipriai 
nuvertina jo atliekamą vaidmenį. 

Nutraukus vienos mažos gumburo dalies audinio pluoštelį, 
neuronų grupių telkinį, vadinamą intralaminariniais arba gum- 
buro branduoliais, žmogus panyra į komą.* Vos keleto smegenų 
dalių pažeidimai turi tokio dramatiško ir tiesioginio poveikio 
sąmonei. Šie branduoliai ne tik padeda gumburui kontroliuoti 
nervinį informacijos srautą, bet ir turi įtakos smegenų pusrutulių 
* Galbūt prisimenate Karen Ann Ouinlan atvejį, kuomet ji, būdama dvidešimt vienerių, 
1975 m. perdozavo alkoholio bei valiumo ir visam laikui prarado sąmonę. Jos šeimos kova 
už teisę atjungti dirbtinį gyvybės palaikymą tuo metu tapo svarbiausia Žinia Jungtinėse 
Amerikos Valstijose. Kovą jie laimėjo, tačiau, atjungus dirbtinį gyvybės palaikymą, Karen iš- 
gyveno slaugos namuose dar dešimt metų. Skrodimo metu buvo patvirtinta, kad jos smege- 
nų pusrutuliai buvo beveik nepažeisti, tačiau gumburas, įskaitant ir gumburo branduolius, 


nukentėjo gan stipriai. Vėlesnis Terri Schiavo atvejis buvo kitoks. Smegenų nuotraukos bei 
skrodimas parodė, jog jos smegenų pusrutuliai buvo sunkiai sužaloti. 

aktyvumo lygiui. Jų vaidmuo yra bendro pobūdžio: jie neatsako 
už informacijos perdavimą, specifinius pojūčius ar idėjas, tačiau 
be jų suvokimas neįmanomas. Jei jus išgąsdina netikėtai kilusi 
grėsmė, visi jūsų pojūčiai paaštrėja, smegenys tampa budrios, ir 
visa tai, bent iš dalies, gumburo branduolių dėka. 

Tačiau gumburas nėra viskas. Kai kurie mokslininkai tvirti- 
na, kad elektrinio žmogaus smegenų aktyvumo duomenis gali- 
ma panaudoti mėginant atskirti sąmoningą smegenų veiklą nuo 
pasąmoningos, ir kad tokius elektrinės veiklos modelius aptikus 
gyvūnų smegenyse, būtų galima manyti, kad jie taip pat turi są- 
monę. Pavyzdžiui, sąmoningos smegenys pasižymi tuo pat metu 
jose kylančiais aktyvumo pliūpsniais, kurie dažnai siejami su įei- 
nančia sensorine informacija. Šiuos veiklos modelius nesunku 
atskirti nuo tokių nesąmoningų smegenų būsenų, kaip lėtų ban- 
gų miego metu. Tokios būsenos, kaip sufleruoja jų pavadinimas, 
pasižymi nekintamu, lėtu ir pasikartojančiu elektriniu modeliu, 
beveik nerodančiu reakcijų į jutimus ir nesukeliančiu staigių 
neuronų veiklos blyksnių. 

Sethas, Edelmanas ir Baarsas teigia, jog reikia ieškoti sme- 
genų, pasižyminčių tankiomis jungtimis tarp gumburo ir žievės 
(ar bent į jas panašiomis struktūromis) arba suvokimui tipišku 
elektriniu aktyvumu. Ten, galbūt, rasime sąmonę. Šio požiūrio 
privalumas - jis skatina užmesti itin platų tinklą sąmonės žūklė- 
je. Galų gale galime kalbėti ir apie kitus gyvūnus, ne vien didžią- 
sias beždžiones! Sethas, Edelmanas ir Baarsas pabrėžia, jog pa- 
grindinė jungtis tarp gumburo ir žievės - jungtis, kuri yra būtina, 
tačiau, galbūt, nepakankama sąmonei egzistuoti, - susiformavo 
gyvūnų smegenyse jiems pirmą kartą pasirodžius evoliucijos 


įrašuose daugiau nei prieš 100 milijonų metų. Ši mintis stulbina: 

iki šiol tebuvo iškelta labai nedaug prielaidų, jog dinozaurų ero- 
je gyvūnai buvo mąstantys, suvokiantys ir sąmoningi padarai. 
Lygiai taip pat drąsiai Sethas ir jo kolegos remia nuodugnesnius 
paukščių ir galvakojų, ypač aštuonkojų, tyrimus. 

Žinoma, jau anksčiau būta mėginimų paukščius laikyti są- 
moningais. Aš papasakojau apie pilkąją papūgą Aleksą, tačiau 
galite rasti daugybę kitų tyrimų, rodančių paukščių gebėjimą 
prisiminti, kur jie paslėpė tuzinus ar net šimtus sėklų ar riešutų 
ir net kurioje vietoje paslėptas greičiau gendantis maistas, kurį 
reikia sulesti pirmiau. Kol kas krankliai yra vieninteliai pakanka- 
mai protingi paukščiai, sugebantys pasiekti ant virvelės po lakta 
kabančią mėsą: jie po truputį traukia virvelę link laktos viena 
koja ir prispaudžia prie jos kita, galiausiai pasiekdami maistą. 

Yra ir mažiau girdėtų pavyzdžių, kurie, mano manymu, dar 
labiau intriguoja. Pavyzdžiui, 2001 metais Kembridžo universi- 
teto tyrėjai išplatino kėkštų vagilių tyrimo rezultatus. Šie paukš- 
čiai gyvena pietvakarinėje Jungtinių Amerikos Valstijų dalyje ir 
žiemą minta beveik vien gilėmis ir kankorėžių bei kitokiomis sė- 
klomis.“ Jie taip pat vagiliauja kitų paukščių, pavyzdžiui, Klarko 
riešutinių, įsirengtose maisto slėptuvėse. Jie nesidrovi vagiliauti 
ir iš kitų kėkštų. Nicola Clayton ir Nathanas Emery'is parodė, 
jog šie kėkštai, regis, puikiai suvokia savo socialinę padėtį ir su- 
geba atlikti kažką panašaus į apgavystę. 

Jei šiam kėkštui duotume dubenėlį vaškinių kirminų ir smė- 
lio pilną padėklą, paukštis mėgintų paslėpti kirminus įvairiose 
vietose smėlyje — tai nieko nestebina. Tačiau, jei kitas kėkštas jį 
stebi, o maistą slapstantis paukštis nėra šventasis, nes vagiliavo 
kitų paukščių maisto slėptuvėse, tuomet jis palauks, kol stebėto- 


jas nuskris, ir perkels kirminus į saugesnę slėptuvę. 

Dabar bent akimirką pagalvokite, ką tai reiškia. Kėkštas pa- 
laukia, kol stebėjusysis nuskris, tuomet paslepia kirminus kitur. 
Kodėl? Galimas dalykas, kad paukščio smegenys automatiškai 
aktyvuoja jo veiksmų ir galimų įvykių programą, kuri, galiau- 
siai, priverčia paukštį pakeisti maisto slėptuvę. Jei tai tiesa, tuo- 
met paukštis tikrų tikriausiai prisimintų naująją slėptuvės vietą, 
tačiau net neįsivaizduotų, kodėl jis turėjo ten perkelti maistą. 
Pripažinkime: kur kas logiškiau būtų manyti, kad maistą sle- 
piantis paukštis suvokia, kad stebintysis gali atlikti tai, ką mū- 
siškis kėkštas darė praeityje — pavogti kirminus. Todėl juos ir 
paslepia kitur. 

Emery'is ir Clayton tai pavadino „pirmąja eksperimentine 
demonstracija, jog nepriklausantis žmonių giminei gyvūnas gali 
prisiminti socialinį specifinių praeities įvykių kontekstą ir adap- 
tuoti savo elgesį taip, kad išvengtų potencialių nuostolių atei- 
tyje“, tačiau, mano nuomone, viskas yra kur kas dramatiškiau. 
Atrodo, tarsi šie paukščiai savo veiksmais įrodinėja turį „teorinį 
protą“ — gebėjimą įsivaizduoti save kažkieno kito vietoje ir nu- 


spėti, ko jie gali imtis. 


LOil —— —  ——  —— — — OO S 
„Teorinis protas“ 


Per pastarąjį dešimtmetį nemažai dėmesio sulaukė psichologinė sąvoka te- 
orinis protas. Šis terminas apibūdina mūsų supratimą, kad kiti individai turi 
Savo protą ir kad didžiąją laiko dalį tie protai yra sukoncentruoti ties kitokiais, 
nei mūsų pačių galvose esančiais dalykais, tačiau iškilus tinkamoms aplinky- 
bėms, mes „Žinome“, apie ką jie galvoja. Aš pastebėsiu, jei konditerijos par- 


duotuvėje negalite atitraukti akių nuo šokoladinio torto. Galbūt galėčiau jus 

maloniai nustebinti, paslapčia grįžęs į parduotuvę ir jį jums nupirkęs. Galbūt 
galėčiau nemaloniai nustebinti, leisdamas jums manyti, kad tai padariau, ir 
paskutinę akimirką atskleisti negailestingą tiesą. Bet kuriuo atveju, būtent 
„teorinis protas" leidžia man įžvelgti jūsų mintis. 

Keletas gyvūnijos ekspertų yra įsitikinę, jog teorinis protas yra neat- 
siejamas nuo „savęs „suvokimo ir kad „savęs“ suvokimas, savo ruožtu, yra 
sąmonės dalis. Taigi bet kokie įrodymai, kad gyvūnai gali įsijausti į kitus, 
apgauti juos ar kažkokiu būdu „Žinoti“, kas dedasi kitų gyvūnų galvose, pa- 
tvirtina, kad tie gyvūnai pasižymi teoriniu protu ir dėl to yra žingsniu arčiau 
sąmonės. 

Gyvūnų teorinio proto tyrimai prasidėjo nuo sumanių Gordono Gal- 
lupo jaunesniojo eksperimentų prieš bene keturiasdešimtį metų. Gallupas 
norėjo sužinoti, į ką būtent žiūri šimpanzės, spoksodamos į savo atvaizdą 
veidrodyje. Ar jos temato šimpanzės veidą, ar vis dėlto atpažįsta jį kaip savo? 
Gallupas tyrė prie veidrodžių pripratusias šimpanzes; trumpam jas užmigdy- 
davo ir ant kaktos nudažydavo spalvotą dėmę. Pabudusios ir pažvelgusios į 
veidrodį, pažymėtosios šimpanzės pakartotinai paliesdavo savo kaktą. Dažų 
dėmės ant kaktos neturėję ir pažymėtieji, tačiau į veidrodį nepažiūrėję, gy- 
vūnai to nedarė. Orangutangai ir delfinai taip pat išlaikė šį savęs atpažinimo 
veidrodyje testą, tuo tarpu gorilos ir beždžionės - ne. 

Nuo to laiko Gallupas dar detaliau aprašė savo tyrimų rezultatus ir 
iškėlė dviejų dalių argumentą: save veidrodyje atpažinti gebantys gyvū- 
nai pasižymi savęs suvokimu, o šis, savo ruožtu, veda į teorinį protą. Prieš 
gebėdami atskirti savo mintis nuo kitų, turime žinoti, kas esame (ir apie ką 
galvojame). Gallupas tvirtina, kad veidrodžio eksperimente įkūnytas savęs 
atpažinimas yra būtina asmeninio identiteto, suvokimo, kad jūs esate jūs, 
dalis ir kad asmeninis identitetas, savo ruožtu, veda prie teorinio proto. Ne- 
Žinodami, kas dedasi kitų žmonių galvose, mes negalėtume įsijausti, užjaus- 


ti ar apgauti. 

Teorinis protas yra pakeliui į sąmonę, tačiau jų sulyginti negalime. Vis 
dėlto gana sunku įsivaizduoti, kaip tam tikras sudėtingas, tačiau pasąmonin- 
gai veikiantis smegenų jungčių rinkinys galėtų automatiškai ir mums nemąs- 
rant sąveikauti su kitais rūšies atstovais tam tikrais tinkamais būdais, mums 
visiškai nesuvokiant, kad tai vyksta. Kitų žmonių minčių ir galimų būsimų 
veiksmų supratimas, mažų mažiausiai, reikalauja mano sugebėjimo mąstyti 
apie ateitį; kai kurie ekspertai tai laiko svarbiu sąmonės bruožu. 

Gallupas ir buvęs jo studentas Julianas Paulas Keenanas žengė dar 
vieną žingsnį nustatydami, kad savęs suvokimas ir teorinis protas sly- 
pi dešiniajame smegenų pusrutulyje. Savanorių tyrimo dalyvių jie prašė 
peržiūrėti veidų nuotraukų seriją (nuotraukose tiriamųjų veidai keitėsi su 
įžymių Žmonių portretais) ir įvertinti nuotraukų sukeltus jausmus. Savojo 
veido testas privertė suaktyvėti daugelį smegenų sričių, iš kurių dvi taip pat 
buvo aktyvios „jausmų“ testo metu. Dabar Gallupas ir Keenanas tvirtina, 
jog šios sritys - vidurinis ir viršutinis frontalūs dešiniojo pusrutulio vingiai, 
jums, anatomijos mėgėjai, - yra savęs atpažinimo ir teorinio proto sostas. 
Kadangi šios smegenų sritys išsivystė palyginti neseniai (didžiosios fronta- 
lios skiltys, iš esmės, yra didžiųjų beždžionių ir vėlesnių gyvūnų bruožas), 
jūs galėtumėte pamanyti, jog, pasak šio tyrimo rezultatų, tik didelę ir su- 
dėtingai raukšlėtą smegenų žievę turintys gyvūnai gali suvokti save. Tačiau 
nepamirškite tų kėkštų. 

Šis tyrimas neprivers visų specialistų pakeisti savo nuomonės per nak- 
tį. Dažniausiai ginčai kyla dėl savęs atpažinimo veidrodyje testo rezultatų 
interpretacijos. Ar gyvūno gebėjimas atpažinti save veidrodyje reiškia, kad 
Jis suvokia save? Gallupas mano, jog tai tiesa, tačiau kiti tvirtina, kad gyvūnų 
smegenys gali atlikti paprasčiausią veido atpažinimo procedūrą, kuri neįro- 
do aukštesnių psichinių galių egzistavimo. Tam nereikia „introspektyvaus 
savęs suvokimo“. Turėdamas tokio tipo protą, gyvūnas gali net nenutuokti, 


kas jame vyksta, ar kad jis apskritai tokį turi, tačiau tuo pat metu jis sugebėtų 

atpažinti savo atvaizdą veidrodyje. Gana paslaptinga tai, kaip toks gebėjį- 
mas galėjo išsivystyti, jei gyvūno visą gyvenimą nesupo veidrodžiai. 

Pasodindami sąmonę į dešinįjį smegenų pusrutulį, Gallupas ir Kee- 
nanas į paveikslą neįtraukia kalbos (kalbos centrai paprastai yra kairiajame 
pusrutulyje). Tokiam tvirtinimui pagrįsti prireiks nemažo kiekio argumentų, 
mat dauguma ekspertų įsitikinę, jog kalba atlieka svarbų vaidmenį žmogaus 
sąmonėje; akivaizdžiausias ir lengviausiai pasiekiamas to pavyzdys yra ne- 
nutylantis vidinis monologas, vadinamas „vidine kalba“. 

Pagaliau, perskirtų smegenų pacientai (žr. XIII skyrių) apsunkina dešinio- 
jo pusrutulio teoriją, kadangi atskirti kairieji jų pusrutuliai yra visiškai sąmonin- 
gi, su jais kur kas lengviau komunikuoti (kadangi būtent šis pusrutulis atsako 
už kalbą). Tačiau, jei į sąmonę vedantis savęs suvokimas kuriamas dešiniajame 
pusrutulyje, kaip teigia Keenanas ir Gallupas, tuomet kaip jis nukeliauja į kairį- 
jį? Kiek aš žinau, kol kas nevystomos šį faktą paaiškinančios teorijos, nors, šių 
pacientų atveju, jie buvo operuoti santykinai vyresniame amžiuje, todėl gali 
būti, kad savęs suvokimas jau buvo įsišaknijęs abiejuose pusrutuliuose. 

Aštuonkojai yra visai kas kita: jie kur kas protingesni nei galė- 
tume tikėtis iš bestuburio gyvūno, tačiau ar jie turi sąmonę? Be 
jokios abejonės gana sudėtinga sulyginti aštuonkojo smegenis su 
mūsiškėmis. Tiesą sakant, aštuoniuose jo čiuptuvuose yra dau- 
giau neuronų nei jo smegenyse. Nepaisant to, jo smegenys pasi- 
žymi panašia į žmogaus smegenų elektrine veikla, nors, sąmonės 
aspektu, mūsų smegenys taip smarkiai skiriasi nuo aštuonkojų, 
jog sunku nustatyti, kurių smegenų sričių veiklą derėtų fiksuoti. 

Aštuonkojai sugeba sumaniai įveikti labirintus; kartais su 
jais dirbantiems mokslininkams atrodo, jog šie gyvūnai tarsi įsi- 


vaizduoja labirinto išdėstymą prieš mėgindami jį įveikti. Jie geba 

išmokti atidaryti stiklinį indą ir pasiekti jame esantį grobį — kra- 
bą. Tačiau būtent tai, kaip jie tai daro, priverčia net ir sunkiau- 
siai įtikinamus skeptikus laikyti aštuonkojus sąmoningais. Net 
po daugelio kartojimų aštuonkojis atlieka tuos pačius veiksmus: 
sugriebia stiklainį taip, kaip tai daro puldamas grobį. Šiuo atžvil- 
giu jie nėra tokie lankstūs ar mąstantys kaip pilkosios papūgos. 
Komunikacija su jais kelia kur kas didesnį iššūkį, nei su kitais 
iki šiol tirtais gyvūnais, nors aštuonkojai pasižymi nepaprastu 
gebėjimu keisti savo odos spalvą bei jos raštą, taigi, kas žino. Gal- 
būt jie galėtų panaudoti šį savo sugebėjimą pranešti tyrėjui, jog 
supyko, kaip tai darė Aleksas. 

Kitas Setho, Edelmano ir Baarso pasiūlymas buvo palyginti 
gyvūnų ir žmonių reakcijas analogiškose situacijose; jei žmonės 
reaguoja sąmoningai, tuomet būtų galima tvirtinti, kad gyvūnų 
reakcijos taip pat sąmoningos. Du eksperimentai ypač aiškiai pa- 
rodo, kaip tai galėtų pavykti. Ironiška, tačiau vieną iš jų Robertas 
Clarkas ir Larry'is Sąuire'as atliko su žmonėmis.* Eksperimentas 
buvo visiškai nesudėtingas - paprasčiausias Pavlovo sąlygojimo 
tyrimų pakartojimas. Tiriamieji išgirsdavo tam tikrą garsą, kurį 
sekė silpna oro srovelė, nutaikyta į tiriamojo akį, priverčianti jį 
ar ją mirktelti. Be abejo, po daugelio bandymų jūs mirktelėtu- 
mėte vien tik išgirdę garsą. Tačiau Clarkas ir Sguire'as pastebėjo 
kai ką įdomaus, kuomet garsą ir oro srovelę skyrė skirtingi laiko 
tarpai. Vieno iš bandymų metu garsą iškart sekė pūstelėjimas; 
kito bandymo metu juos skyrė nuo pusę sekundės iki sekundės 
trukęs laiko tarpas. Viso eksperimento metu tiriamiesiems taip 
Pat buvo rodomas begarsis filmas. 

Rezultatai pasirodė gana intriguojantys. Visi tiriamieji su- 


Teagavo į pradinę eksperimento dalį, kurioje garsą tuoj pat sekė 

oro srovelė; visi įgijo Pavlovo atsaką (mirktelėjimą) į stimulą 
(garsą). Tačiau antrojoje tyrimo dalyje, kuomet garsą ir pūste- 
lėjimą skyrė tam tikras laiko tarpas, tik įvykių eigą Žinantys ti- 
riamieji, t. y. galėję patvirtinti, kad garsą seka oro srovelė, įgijo 
sąlyginį atsaką. Apie pauzę tarp stimulų, įtrauktą į įvykių eigą, 
nežinoję tiriamieji taip ir neišmoko mirktelti po nuskambėjusio 
garso. Suvokimas buvo esminis komponentas; be jo sąlygojimas 
negalėjo pasisekti. Detalesni tyrimai parodė, jog netekę atmin- 
ties dėl pogumburio, atsakingo už prisiminimų kūrimą, sužei- 
dimų tiriamieji taip pat nesugebėjo išmokti reaguoti į uždelstą 
stimulą: jie paprasčiausiai pamiršdavo, kas įvyko. Sąlygojimas 
nepaveikė ir tiriamųjų, kurie tuo pat metu turėjo susikoncen- 
truoti ties dar viena užduotimi. Abu atvejai paremia idėją, jog 
sąlygojimas nevyksta, jei subjektas nesuvokia garso ir oro srove- 
lės pateikimo laiko. 

Šios išvados yra svarbios, mat ir triušiai, atrodo, yra toje pat 
padėtyje: sąlygojimo eksperimentai su pogumburio sužeidimų 
patyrusiais triušiais buvo nesėkmingi, tačiau sveiki gyvūnai iš- 
moko sąlyginę reakciją. Štai ką gauname, sulyginę abi gyvūnų 
grupes: tiek triušiai, tiek Žmonės turi suvokti eksperimento įvy- 
kių eigą, kad sąlygojimas būtų sėkmingas. Ar triušiai sugeba su- 
vokti? O gal jie yra sąmoningi? 

Christofas Kochas, beveik prieš penkiolika metų kartu su 
velioniu Francisu Cricku pradėjęs nervinių sąmonės koreliatų 
paiešką, klausė, ar turėtume apsvarstyti galimybę, kad ir maisti- 
nės musės gali turėti sąmonę, kadangi jas taip pat galima išmo- 
kyti sąlyginių reakcijų tokiu pat būdu. Jis pabrėžia, kad mes net 
nenutuokiame, kiek smegenų ląstelių reikia sąmonei egzistuoti: 


milijardo, milijono ar dešimties tūkstančių. 

Ar vabzdžiai gali turėti sąmonę? 


Christofas Kochas teigė, jog maistinės musės taip pat gali būti sąmoningos, 
matjas galima išmokyti sąlyginių reakcijų tokiu būdu, kuris, atrodo, reikalau- 
ja suvokimo apie tai, kas dedasi. Bet... maistinės musės? Be menkos tikimy- 
bės, jog tai gali būti tiesa, yra ir dar keletas priežasčių manyti, kad vabzdžiai 
nėra sąmoningi. Jų nervų sistemos yra itin keistos. Jie nepasižymi niekuo, kas 
leistų įtarti sąmonės buvimą, tačiau reikia pripažinti, kad mes nesame tikri, 
ko ieškoti. Be to, atrodo, kad jie paprasčiausiai nekreipia dėmesio į Iuošinan- 
čius sužeidimus, pavyzdžiui, poros kojų praradimą. Tai robotus primenanti 
reakcija. Be to, kai kurie vabzdžiai subrendę išgyvena vos kelias valandas ar 
net minutes, o tiek laiko vargu ar pakanka būti sąmoningiems. 

Visa tai tiesa, tačiau ar gali būti, kad vabzdžiai mums yra tokie nepažįs- 
tami, jog nuvertiname jų galimybes? Vieną mano mėgiamiausių komentarų 
šia tema savo knygoje „Animal Consciousness“ parašė filosofė Daisie Radner. 
Ji pradeda perpasakodama istoriją apie geltonsparnę vapsvą Sphex flavipen- 
nis (ichneumoneus). Ši vapsva devynioliktame amžiuje buvo pagrindinė vei- 
kėja legendinio entomologo Jeano Henri Fabre tyrime? 

Vapsvos patelė padeda kiaušinius požeminio tunelio gale, kuriame 
taip pat guli gyvas, vapsvos geluonies paralyžiuotas svirplys. Išsiritusios 
lervos panorėję gali juo maitintis. Suaugusi vapsva, grįžusi į lizdą nešina 
svirpliu, atlieka keletą veiksmų. Ji palieka svirplį urvo angoje, pradingsta jo 
viduje patikrinti lizdą, tuomet sugrįžta ir nuvelka svirplį paskui save. Tada ji 
Padeda kiaušinius ant svirplio. 

Fabre įsiterpė į šią veiksmų seką palaukęs, kol vapsva pradings tunelyje 
lizdo patikrinti, ir patraukė svirplį keletą centimetrų į šalį. Grįžusi vapsva ap- 
sižvalgė, surado svirplį, nutempė jį atgal į tunelio angą ir vėl pradingo jame, 


tikrindama ką tik apžiūrėtą būstą. Fabre patraukė svirplį keturiasdešimt kar- 

tų, ir tuos pačius keturiasdešimt kartų vapsva atliko tuos pačius veiksmus. Tą 
pačią beprasmišką veiksmų seką? Šitaip manė dauguma apžvalgininkų. Ne- 
abejotinai taip manė ir pats Fabre, pastebėdamas, kad „instinktas žino viską, 
kas yra pažymėta kelyje, nuo kurio jam nevalia nuklysti; jis nežino nieko, kas 
yra už to kelio ribų“. Šis reiškinys net buvo įtrauktas į filosofinę literatūrą ir 
pavadintas „sfeksizmu“. 

Daisie Radner nesutiko su tokia paprasta Fabre eksperimento su Sphex 
interpretacija. Ji cituoja paties Fabre klausimą: „Ar gali būti, kad, prieš nusi- 
leisdama į urvą su sunkia našta, Sphex mano, kad būtų protinga apžiūrėti 
savo būstą ir įsitikinti, jog ten tvarka ir joks parazitas neįkrito į urvą prieš jai 
įropojant?“. Tai, žinoma, galėtų būti logiškas vapsvos elgesio paaiškinimas, 
tačiau jis neatskleidžia nesibaigiančio kartojimo. O gal? 

Gindama vapsvos poziciją, Radner siūlo žmogišką analogiją: „Nesunku 
įsivaizduoti situaciją, kurioje būtų protinga keturiasdešimt ar daugiau kar- 
tų apsižiūrėti prieš šuolį. Jūs esate penkioliktame degančio pastato aukšte. 
Apačioje jums ištiesiamas apsauginis tinklas. Keturiasdešimt kartų dūmai ir 
krintančios nuolaužos priverčia jus atsitraukti. Kaskart prisiartinę prie atbrai- 
los įsitikinate, kad tinklas vis dar toje pačioje vietoje ir gaisrininkai neperkėlė 
jo kitur, norėdami išgelbėti kitą žmogų“. 

Radner nemėgino įrodinėti, kad Sphex yra sąmoninga, tačiau ji abejo- 
jo automatiškai kilusia prielaida, kad vapsva yra, na, sfeksiška. Galbūt vaps- 
va buvo tik nepaprastai apdairi, truputį paranojiška ar neįtikėtinai užmarši. 
(Ar tyrėjas iš kitos planetos atmestų galimybę, jog esame sąmoningi dėl to, 
kad, vos išėję iš namų, tuoj pat sugrįžtame išjungti jau išjungtos viryklės? Ar 
tas pats tyrėjas padarytų tokias pat išvadas apie obsesinį kompulsinį elgesį?) 
Negaliu sulaukti tokių eksperimentų su maistinėmis musėmis. 

Greta sąlygojimo eksperimentų tikima, jog galbūt smegenų 
aktyvumo nuotraukos galės padėti nustatyti, kas turi sąmonę, 
o kas - ne. Iki šiol nebuvo sudėtinga nustatyti, jog beždžionės 
pasižymi tokio pat tipo vizualine sąmone kaip mes. Šie eksperi- 
mentai paremti vadinamąja binokuline konkurencija. Beždžionei 
rodomas, tarkime, portretas, kurį ji mato viena akimi, ir visiš- 
kai kitoks vaizdas, pavyzdžiui, saulės spindulių sukurtas spal- 
vų raštas, kurį ji mato kita akimi. Kiekviena akimi žvelgdami į 
skirtingus objektus žmonės vienu metu suvokia tik vieną iš jų 
(taip, kaip vienu metu matome tik vieną Nekerio kubo variantą). 
Vieno objekto pakeitimo kitu laikas yra nekontroliuojamas - tai 
paprasčiausiai įvyksta. 

Beždžiones galima išmokyti nurodyti, kurį iš dviejų 
objektų jos mato, patraukus vieną iš dviejų svirčių. Šie eks- 
perimentai aiškiai parodė, kad jos mato vieną objektą, po to — 
kitą beveik tokiu pat greičiu, kaip ir žmonės. Vienintelis logiš- 
kas to paaiškinimas, kad jos sąmoningai suvokia vaizdinius, 
kaip mes. 

Taigi mums nebereikia remtis vien savo intuicija. Yra eks- 
perimentų, rodančių, kad gyvūnai suvokia juos supantį pasau- 
lį. Tačiau būtent čia situacija tampa miglota. Veikiausiai, jūs jau 
susidarėte įspūdį, jog sąmonė, galbūt, nėra vienpusė, bent jau 
kalbant apie gyvūnų sąmonę. Turiu nuolatos minėti „Žmogiš- 
kają“ sąmonę, mat dauguma idėją apie gyvūnų sąmonę rimtai 
priimančių mokslininkų yra pasirengę sutikti, jog egzistuoja 
skirtingi sąmonės lygiai ar tipai. Prisiminkite Irene Pepperberg 
teiginį, jog pilkoji papūga Aleksas pasižymi „suvokimo sąmo- 
ne. Tai paprasčiausias priimamos sensorinės informacijos su- 


vokimas. Tačiau sąmonė gali būti kur kas sudėtingesnė, kaip 

skirtumas tarp troškulio jausmo ir mąstymo apie faktą, kad 
esate ištroškę. Gyvūnai gali pasižymėti tik pirmuoju, tačiau ne- 
turėti antrojo. 

Ar gyvūnai žino, kad yra sąmoningi? Ar jie gali sau pa- 
sakyti: „Tik pamanyk! Aš mąstau apie tam tikrą šunų ėdalą, 
kurio ragavau praėjusią savaitę“? Jei taip, tuomet jie patiria dar 
aukštesnį sąmonės lygmenį, kurį sudaro savęs suvokimas ir 
praeities bei ateities numanymas. Nelaimei, kiekvienas tyrėjas 
yra linkęs šias hipotetiškai skirtingas sąmones vadinti savaip, 
ir šių sąvokų skaičius vis auga. Viename mano neseniai skaity- 
tame straipsnyje buvo paminėta vienuolika skirtingų sąmonės 
rūšių. 

Beprasmiška jas visas vardyti: pagrindinė idėja yra tai, kad 
egzistuoja tam tikra sąmonės lygių progresija, pradedant miglo- 
tu suvokimu - pirmosiomis gyvūnų sąmonės apraiškomis (ku- 
riomis, galbūt, iki šiol pasižymi reptilijos ir amfibijos - Žuvys, 
gyvatės, vėžliai ir panašiai) — ir baigiant sudėtingesnėmis sąmo- 
nėmis, kaip papūgos Alekso ir, galiausiai, mūsiške - pažangiau- 
sia iš visų. Šiuos smegenų mąstymo būdo pasikeitimus lydėjo 
smegenų dydžio bei struktūros pakitimai. Galbūt nebūtina (ar 
apskritai įmanoma) kiekvieną sąmonę tiksliai pavadinti, kaip 
pripažinti, kad gyvūnų sąmonė gali būti mums visiškai nepa- 
žŽįstama. 

Taip pat verta paminėti, jog didžiojoje publikacijų šia tema 
dalyje mėginama susiaurinti prarają tarp gyvūnų ir žmonių, ta- 
čiau nemanau, kad kuris nors iš tų tyrėjų prieštarautų, jog, vis 
dėlto egzistuoja gan ryški praraja tarp rūšių. Kokie faktai tą pa- 
grindžia? Tiesa, kad mūsų smegenys, ar bent jau svarbiausiomis 


laikomos jų dalys (smegenų žievė, ypač frontalioji), yra propor- 

cingai didesnės. Tačiau binokulinės konkurencijos tyrimai aiškiai 
parodė, jog įvairių rūšių nės paslžymi į mUašk panašiu 
suvokimu. Tuomet kodel „kultūra“ joms reiškia kia tai, kaip bžtėnt 

sutraiškyti vabalą ar kokiu įrankiu pasmaudoti, traukiant termi- 
tus iš jų lizdo? Atsakę į į šį klausimą, kur kas labiau priartėtume 


——— TT 


pigs savosios kd supratimo. 


Siekis daugiau sužinoti apie save, žinoma, yra gyvūnų sąmonės 
tyrimų pagrindas, tačiau kur kas svarbesnė šių tyrimų priežastis 
yra susijusi su santykiais tarp mūsų ir gyvūnų. 

Kur kas lengviau nugalabyti gyvą padarą (arba prastai su 
juo elgtis), jei esame įsitikinę jį nesuvokiant, kas vyksta, arba jei 
jis nejautrus. Tačiau, priskyrus jiems sąmonę, viskas tampa kur 
kas sudėtingiau, mat net pradinių sąmonės užuomazgų dalį tu- 
rėtų sudaryti skausmo pojūtis. Nubrėžti sąmonės ribą nebus len- 
gva, o rezultatai gali sukelti nerimą. 

Tuo pat metu darbas su gyvūnais, regis, įkvepia moks- 
lininkus apie sąmonę mąstyti laisvai. Puikus pavyzdys yra su 
mažosiomis šimpanzėmis, dar laikomomis „antrosiomis šim- 
panzėmis“, daug metų dirbusios Sue Savage-Rumbaugh darbai. 
Mažosios šimpanzės patinas Kanzi pademonstravo stulbinamų 
gebėjimų bendrauti simbolių pagalba ir net tam tikrą anglų kal- 
bos supratimą. Kanzi turi būti sąmoningas ir nėra jokių įrodymų, 
Jog jis yra retas ar išskirtinis savo rūšies atstovas. 

Eksperimentų su Kanzi ir kitomis mažosiomis šimpanzė- 
mis pagalba Savage-Rumbaugh priėjo prie stulbinamos išvados. 
Ji yra įsitikinusi, kad sąmonei nepaprastai didelės įtakos turi kul- 
tūra ir aplinka, todėl analizuojant bet kokių tyrimų su beždžio- 


nėmis rezultatus, privalu į į tai atsižvelgti. Ji ir jos kolegos taip pat 

tiki, jog sąmonė yra fundamentalus Visatos bruožas, kaip elek- 
trinis krūvis: „Sąmonė yra savybė, kurią smegenys valdo mums 
suvokiamais lenkimo, lankstymo, susitelkimo ar padidinimo 
būdais... Mes manome, kad realybė yra kultūros suformuotų 
smegenų jėgų išlieta sąmonės konstrukcija“. Ji net tvirtina, jog 
kultūra skatina naujų rūšių formavimąsi: „Žmonių rūšiai nepri- 
klausantis primatas, kaip Kanzi, išaugintas tik žmonių aplinkoje 
ir gebantis suprasti šnekamąją anglų kalbą bei atsakyti ją varto- 
jantiems individams, turi pasižymėti morfologiškai kitokiomis 
nei laukinės ar neišaugintos kalbinėje-kultūrinėje žmonių aplin- 
koje mažosios šimpanzės smegenimis“. 

Tai kerinti mintis: kaip smarkiai galėtume pakeisti šimpan- 
zės smegenų dydį, formą ar galimybes palankioje aplinkoje? 
Ar ir tuomet išliktų tam tikrų neįveikiamų skirtumų? Tai verčia 
trokšti, kad Žemėje egzistuotų dar viena primatų rūšis, dar viena 
didžioji beždžionė, kurios smegenų galimybės būtų pusiaukelėje 
tarp šimpanzės ir žmogaus. Kaip atrodytų vidinis šio gyvūno 
pasaulis? Arjis vis dar būtų žemiau kritinio žmogiškumo slenks- 
čio, ar kažkur per vidurį, taip leisdamas mums manyti, kad 5ą- 
monė yra laipsniška? Nors tokios beždžionės ir nėra, tačiau mes 
vis dar nežinome, kaip delfinai ar didieji banginiai galėtų prisi- 
dėti prie augančio mūsų sąmonės supratimo. Smegenų dydžio 
bei struktūros aspektu tokie gyvūnai kaip kašalotai galėtų pasi- 
rodyti esą labiausiai intriguojantys, jei tik galėtume rasti būdą su 
jais bendrauti. 

Turėdami galvoje, kad tokios gyvūnų rūšys kaip kašalotai, 
vis dar yra mums svetimos, noromis nenoromis suvokiame, jog 
iki šiol vos palietėme gyvūnų sąmonės tyrimų paviršių. Esu ti- 


kras, kad, gerėjant mūsų supratimui apie kitas gyvūnų rūšis, gy- 

vūnų sąmonės tyrimai stipriai prisidės prie mūsų pačių sąmonės 


supratimo. 


——— TT 
Šikšnosparnio pasaulis 


Nors Thomasas Nagelas tiesiogiai neprašė skaitytojų įsivaizduoti, ką savo 
naktiniame gyvenime patiria šikšnosparnis (nepaisant jo darbo pavadinimo 
„Whatlt's Like to Be a Bat?“ (Ką reiškia būti šikšnosparniu?), vis dėlto ši žinoma 
filosofinė esė verčia susimąstyti, ką tai galėtų reikšti. Brockas Fentonas iš Va- 
karų Ontarijo universiteto yra pasaulyje pripažintas šikšnosparnių ekspertas. 
Sensorinį šikšnosparnio suvokimą jis išmano geriau nei kas kitas, ir štai kaip, 
pasak jo, apželtuodegis lygianosis šikšnosparnis - labiausiai paplitusi rūšis 


Šiaurės Amerikoje - patiria pasaulį skrydžio metu: 


Skraidydamas ir ieškodamas grobio, pavyzdžiui, sultingo drugio, aš 
išleidžiu apie keturis garsinius impulsus (echolokacinius signalus) per 
sekundę. Garsai kyla mano balso aparate, o jų aidas atsimuša nuo 
mano kelyje esančių objektų: medžių, akmenų ar, jei palenkiu galvą, 
žemės. Kaskart išleidęs echolokacinį garsą, jo detales užregistruoju savo 
smegenyse ir palyginu jas su grįžusiu aidu. 

Informaciją apie grįžtančio aido laiką aš naudoju norėdamas išma- 
tuoti atstumą tarp savęs ir mano taikinio (drugio), o atsižvelgęs į tolesnių 
garsų suteiktą informaciją, galiu sekti savo judėjimą drugio skrydžio kryp- 
ties atžvilgiu. Mano ausys neleidžia man leisti ir priiminėti signalų tuo pat 
metu, todėl, artėdamas prie taikinio, naudoju trumpesnius garso impulsus. 

Garso dažnio komponentų ir jo aido (garso struktūros) suteikta 
informacija padeda man nustatyti konkrečias taikinio detales, formą, 


sparnų orientaciją bei kūno paviršių. Nuo žvynų neturinčių vabalų grįžta 

įsivaizduoti, ką reiškia vienu jų būti. 


šaižus aidas, tuo tarpu nuo žvyneliais 
ar pūkeliais pasidabinusių drugių (ar 
plaukuotų apsiuvų) atsimušęs aidas 
yra kur kas švelnesnis. 

Norėdamas pagerinti prieš 
mane esančių vabzdžių vaizdą, aš 
galiu keisti savo garso signalų ilgį. 
Ilgesni garso signalai leidžia išplėsti 
apžvalgos lauką (galbūt iki 20 metrų), 
tuo tarpu trumpesni signalai suteikia 
informacijos apie netoli esančius tai- 
kinius. Leisdamas ilgesniuosius garso 


signalus, savo energiją sutelkiu į že- 


Apželtuodegiai lygianosiai šikšnosparniai mesnius dažnio komponentus (apie 
gal ir yra paplitę, tačiau neįmanoma 


20 kHz). Signalų bangų ilgis leidžia 
man nustatyti taikinių detales, kurias 
galiu „pamatyti“, palyginęs garsus su grįžusiais aidais. Žemi ilgesnių signa- 
lų dažniai išplečia mano apžvalgos lauką, tačiau nesuteikia informacijos 
apie aplinkos detales. Trumpesnieji signalai sudaryti iš aukštesnių (35 kHz) 
ir žemesnių (20 kHz) komponentų; tai suteikia detalesnės informacijos 
apie taikinius. 

Naudodamas ilgus, žemo dažnio signalus aš „nematau“ mažų vabz- 
džių (pavyzdžiui, uodų), mat mano echolokacijos radaras jų paprasčiausiai 
neužfiksuoja. 

Būdamas apželtuodegiu lygianosiu šikšnosparniu aš matau ir gir- 
džiu pasaulį taip, kaip dauguma žinduolių. Naudodamas echolokaciją 
galiu medžioti vabzdžius naktį, kuomet šviesos ryškumo lygiai kliudo pa- 


sikliauti regėjimu. 

Daktaras Fentonas nutapo apželtuodegio lygianosio šikšnosparnio pasaulį, 
kuris tuo pat metu yra toks skirtingas nuo mūsiškio ir toks į jį panašus. Kad 
ir pavyzdys apie garso signalų ilgio pakeitimus, siekiant padidinti apžvalgos 
lauką arba detalumą. Kuo tai skiriasi nuo mūsų žiūrėjimo į horizontą ir žvilgs- 
nio į rankinį laikrodį, kad sužinotume, kiek valandų? Akimirką trukęs tolimo 
vaizdo pakeitimas artimu ir detaliu. 

Šikšnosparnio echoskopas daugeliu savybių panašus į mūsų regėji- 
mo sandarą. Lygus vabalo sparnų paviršius atmuša aidą kitaip nei pūkuoti 
ar žvynuoti drugio sparnai; mums jie atrodo skirtingi. Keturių garso signalų 
per sekundę išleidimas - ir keturių aidų sukūrimas tuo pačiu metu - turėtų 
sukurti fragmentinį, iš atskirų kadrų sudarytą pasaulio vaizdą; mūsų regėji- 
mas veikia panašiai: mūsų akys juda nuo vieno objekto prie kito kiekvieną 
sekundės dalį, o smegenys sujungia šiuos paskirus kadrus į vieną nenutrūks- 
tamą „vaizdą“. 

Šikšnosparnio echolokacija yra centruota juslė, bet, tiesą pasakius, 
žmogaus regėjimas nedaug kuo tesiskiria: detalų vaizdą mes matome tik 
siaurame kūgyje žvilgsnio linijoje. Ir nors tiesa, kad naudodamas žemo daž- 
nio signalus šikšnosparnis nemato mažų vabzdžių, nepamirškime, kad mes 
nematome jokių trumpesnių už violetines (ultravioletinių ir esančių už jų) ar 
ilgesnių už raudonas (infraraudonųjų) elektromagnetinių bangų. 

Nenustebtume sužinoję, jog apželtuodegio lygianosio šikšnosparnio 
smegenų struktūra yra pritaikyta kurti vaizdinius iš garsų taip, kaip mūsų 
smegenys kuria vaizdus iš šviesos ir šešėlių. 

Sutikti su Nagelo įsitikinimu, jog mes paprasčiausiai negalime įsivaiz- 
duoti, ką tai reiškia, mus verčia skirtumai ir svetimomis mums atrodančios 
Mintys. Mes matome drugio sparnus išmarginusį spalvų raštą, tačiau nega- 
lime įsivaizduoti, kaip šikšnosparnis gali jį pamatyti echolokacijos pagalba. 
(Tačiau ar jiems to reikia? Viskas, ką jie nori padaryti, tai prisiartinti drugiui iš 


Nugaros, praryti jo kūną, o galvą ir sparnus numesti į šalį.) 

Kaip šikšnosparnis jaučiasi šiame nuolat besikeičiančių garsų pasauly- 


je? Galbūt taip pat, kaip mes jaučiamės regimajame. Galbūt ir ne. 

Vienuoliktas skyrius 


IŠ KUR ATSIRADO SĄMONĖ? 


vv-— 


dėti. (Jei jūsų nedomina vis tie patys apmąstymai, iškart pereiki- 
te prie XII skyriaus.) Štai vienas iš būdų pradėti šią istoriją: šian- 
dien mes esame sąmoningi. Ar sąmonė evoliucionavo? Galbūt. 
Ar yra įrodymų, patvirtinančių, kad tiesioginių mūsų protėvių 
sąmonė skyrėsi nuo mūsiškės? Jei taip, tai reikštų, jog sąmonė 
įsitvirtino mūsų smegenyse laikui bėgant (nors tuomet reikėtų 
atsakyti į klausimą, ar tai buvo laipsniškas, ar staigus procesas). 
Tiesa, kad prieš kelis milijonus metų gyvenę žmonėmis dar ne- 
laikytini padarai pasižymėjo mažesnėmis nei mūsų smegenimis 
(kad smegenų dydis ir sąmonė yra susiję - viliojanti, tačiau nebū- 
tinai teisinga mintis: mažomis smegenimis pasižyminčio, tačiau 
protingo, hobitu arba homo floresiensis vadinamo padaro fosilijos, 
neseniai rastos Indonezijoje, rodo būtent tai). Kad sąmonė - arba 
ankstyvosios, paprastesnės jos formos - galėtų įsitvirtinti evoliu- 
cijos aspektu, ji turėjo suteikti tam tikro pranašumo ja pasižymė- 
jusių gyvūnų reprodukcijai. Sąmonė turėjo būti naudinga. 
Galbūt taip buvo ir tebėra, tačiau keletas filosofų bei moks- 
lininkų tam griežtai nepritaria. Jie tvirtina, jog sąmonė yra epi- 
fenomenas, šalutinis produktas, kažkas, kas vyksta neuronams 
atliekant savo darbą, tačiau ji neturi jokios įtakos veiksmus, kal- 
bą ar sprendimus kontroliuojančiai smegenų veiklai. Žymusis 
Thomasas Huxley'is, labiausiai žinomas už atkaklią evoliucijos 
teorijos gynybą, nutiesė kelią šiam argumentui savo devyniolik- 


tojo amžiaus esė, kurioje, ironiška, tačiau nesugebėjo rasti vietos 

sąmonei žmonių evoliucijoje! Huxley'is buvo įsitikinęs, jog są- 
monė mums neturėjo jokios reikšmingos įtakos, „kaip garų švil- 
pukas, lydintis garvežio darbą, neturi įtakos jo mechanizmui“. 
Tuo pat metu gyvenęs Darwino pusbrolis Francisas Galtonas są- 
monę nuvertino iki „bejėgio, vos akimirką trunkančio automati- 
nio smegenų darbo stebėtojo“. Nors šie palyginimai ir yra gana 
vaizdingi, tačiau man labiausiai patinka velionio Juliano Jayneso 
epifenomenalizmo apibūdinimas: „Iš arfos sklindanti melodija, 
negalinti paliesti stygų, putojantis upės vanduo, neįstengiantis 
pakeisti srovės krypties, greta pėsčiojo žingsnis į žingsnį žen- 
giantis jo šešėlis, neturintis jokios įtakos savo kelionei“? 

Ar sąmonė naudinga? Juk vis dėlto, norėdami užtikrinti, 
kad suvalgysime šviežią apelsiną, privalome išgyventi visus jo 
valgymo sukeliamus pojūčius. O gal pakaktų pasąmoningo al- 
kio? Esmė ta, jog sąmonei išties esant paprasčiausiam priedui, ji 
nebūtų galėjusi vystytis, mat šiuo atveju ji nebūtų galėjusi prisi- 
dėti prie reprodukcijos sėkmės. Tačiau, jei ji nieko nedaro, negali 
būti jums naudinga! 

Vis dėlto sąmonė galėjo vystytis ir tapti sudėtingesne, sme- 
genims didėjant per šimtus tūkstančių metų, tačiau tai reiškia, 
kad evoliucija pasirinko didesnes smegenis (ir gebėjimą mąstyti 
vis sudėtingiau), o ne pačią sąmonę." 

Apie šiuos debatus būtų galima parašyti atskirą knygą. Kad 
visa tai būtų paprasčiau, prisidedu prie palaikančiųjų mintį, jog 
sąmonė yra vienaip ar kitaip naudinga ir gali būti veikiama evo- 
liucijos jėgų. Kaip klausė Williamas Jamesas, jei sąmonė yra ne- 
* Dažnai gana sudėtinga nusakyti, ką evoliucijos jėgos pasirinko, o ko ne: kojomis ne tik 
einame, bet ir spardome kamuolį, šokame bei balansuojame ant lyno; tačiau iš viso to tik 


ėjimas padėjo išlikti, todėl natūralioji atranka jį ištobulino. Visi kiti įgūdžiai tebuvo pake- 


leiviai. 

reikalinga, tuomet kodėl ji žengia koja kojon su mums kylančiais 
iššūkiais, klajodama, kai nereikia priimti svarbių sprendimų, ir 
susikaupdama, kuomet tokia būtinybė iškyla? Sąmonės paiešką 
susiaurinę iki vizualaus suvokimo, Christofas Kochas ir Franci- 
sąs Crickas tvirtino, kad net ir šiame ribotame pavyzdyje sąmo- 
nė demonstruoja savo sugebėjimą išryškinti svarbiausią apžval- 
gos lauko sceną, palyginti ją su praeities patyrimais (nesvarbu, 
individo ar visos rūšies patirtis), tuomet nusiųsti tinkamiausią 
atsaką į smegenų sritis, galinčias atgaminti praeityje surinktą in- 
formaciją.* Jie pripažino, jog pasąmonė yra pajėgi apdoroti tokią 
informaciją, tačiau, veikiausiai, nerang;, jei reikia priimti ryžtin- 
gus sprendimus (tarp kurių, žinoma, galėtų būti pasirinkimas 
tarp kovos ir pasitraukimo arba kai kas santūresnio, pavyzdžiui, 
kalbėjimas); smegenys yra kur kas tinkamesnės sudėtingam 5ą- 
moningam interpretavimui, kuris perduodamas už veiksmus at- 
sakingoms jų sritims ir išlaikomas ten pakankamai ilgai, jog būtų 
įmanoma imtis tų veiksmų. 

Taip pat tiesa, jog metabolizmo aspektu smegenys yra labai 
brangus organas, matjos sunaudoja 25 procentus kūno gliukozės 
bei reikalauja nepertraukiamo deguonies tiekimo. Sąmonė yra 
svarbi smegenų našumo dalis, todėl ne itin tikėtina, kad ją gene- 
ruojantys mechanizmai būtų išsivystę, jeigu pastaroji neprisidė- 
tų prie juos turinčių organizmų pranašumo prieš kitus. Ateities 
planavimas, alternatyvų svėrimas bei veiksmų įsivaizdavimas — 
visi šie dalykai, regis, yra sąmonės reikalaujančios ypatybės, ku- 
rios taip pat galėtų būti naudingos reprodukcijai bei išlikimui. 

Šios istorijos tėkmė priklauso nuo gyvūnų, iš kurių esame 
kilę bei su kuriais esame tiesiogiai susiję: jei jie nėra ar nebuvo 


sąmoningi, tuomet sunku įsivaizduoti, kaip prieš porą šimtų 

tūkstančių metų staiga tokiais tapome mes. Iš kitos pusės, o ką, 
jei visi jie yra sąmoningi? Tuomet mes nesame niekuo ypatingi. 
Akivaizdu, jog tai kur kas sudėtingesnė problema, nei mėgini- 
mas atsekti kažką tokio, kaip, tarkime, delno evoliuciją. Pasta- 
ruoju atveju galėtume tyrinėti vis senesnes fosilijas, ieškodami 
pirmo gyvūno su penkiapirštėmis ataugomis, tuomet stebėti, 
kaip laikui bėgant jos vystėsi ir tapo delnu, o ne letena ar pėda. 
Žengdami kiekvieną žingsnį delno evoliucijos keliu, galėtume 
mėginti rasti įrodymų, paaiškinančių, kodėl jis pasikeitė vienaip 
ar kitaip. Tačiau sąmonės fosilijos neegzistuoja; turime Žinių tik 
apie galbūt joms namus suteikusių smegenų vystymąsi, tačiau ir 
tai nėra visiškai aišku. 

Apskritai, nežinodami, kiek sąmonės rūšių iš tikrųjų yra, 
kada jos atsirado ir kurie gyvūnai jomis pasižymėjo, nedaug 
ką tegalime pasakyti. Tačiau galime spėlioti. Štai kodėl sąmonės 
evoliucijos mokslas yra viena šauniausių mokslo sričių. Cinikai 
galėtų ją juodinti sakydami, jog ji nėra ribojama mokslinių duo- 
menų, tačiau tai leidžia vaizduotei klajoti laisvai; būtent tai čia 


ir nutiko. 


Prieš tris tūkstančius metų 


Nuo ko pradėti? Šiandien, kaip Žinome, visi esame sąmoningi, 
taigi pamažu grįžkime į praeitį. Pagrindinė priežastis, kodėl tai 
siūlau, yra mano troškimas pradėti šį skyrių nuo Juliano Jayneso 
ir vienetinės jo knygos „The Origin of Consciousness in the Bre- 
akdown of the Bicameral Mind“. Ši knyga yra tikra mįslė: kur kas 
daugiau žmonių, nei jūs galite įsivaizduoti, apie ją girdėjo, turi 


bendrą supratimą, apie ką joje rašoma, arba iš tiesų ją skaitė. Ta- 

čiau tuo pat metu nesu girdėjęs apie mokslininką, kuris į ją žiūrėtų 
rimtai. Taip yra dabar, taip buvo ir 1976-aisiais, kuomet ji buvo iš- 
leista. Niekada nepamiršiu vieno žymaus sąmonės eksperto man 
pasakytų žodžių: „Tai puiki knyga - netikiu nė vienu joje parašy- 
tu žodžiu“. Ir vis dėlto, pats Jaynesas buvo nuostabus žmogus: 
draugiškas, sumanus, iš jo buvo smagu imti interviu, o jo knyga 


parašyta puikiai. Štai įvado pradžia, „Sąmonės problema“: 


O, koks kupinas nematytų vizijų ir išgirstų tylų pasaulis yra ši ne- 
materiali sąmonės šalis! Kokie nenusakomai svarbūs yra šie nepa- 
liečiami prisiminimai ir neapibūdinamos svajonės! O jau viso to 
privatumas! Slaptas pirminių svarstymų ir juos lydinčio begarsio 
monologo teatras, nematomi įvairiausių nuotaikų rūmai, mintys 
ir paslaptys, beribis atradimų ir nusivylimų prieglobstis. Ištisa 
karalystė, kurią kiekvienas valdome atsiskyrę, tyrinėdami va- 
lios ribas ir duodami suvaržytus įsakymus. Paslėpta celė, kurioje 
galime skaityti audringą knygą apie jau įgyvendintus ir dar tik 
būsimus dalykus. Vidinis kosmosas, kurį galime laikyti savimi 
labiau nei bet kokį atvaizdą veidrodyje. Kas ši sąmonė, kuri yra 
manasis ar manieji „aš“, kuri yra viskas ir tuo pat metu niekas? 
Iš kur ji atsirado? 

Ir kodėl? 


Skaitytojas panardinamas į, pasak Jayneso, tokį pažįstamą ir kar- 
tu svetimą pasaulį, kuris šaukte šaukiasi paaiškinimo. Ir Jaynesas 
nesidrovėjo tai daryti. Štai labai glausta pagrindinė mintis: se- 
Niau nei prieš tris tūkstantmečius žmonės dar nebuvo sąmonin- 
Bi, nors ir turėjo šiandieninėms dydžiu prilygstančias smegenis. 
Galbūt atrodė, jog jie turėjo sąmonę, tačiau iš tiesų jų smegenys 


veikė visai kitaip nei mūsiškės. Jie nebuvo sąmoningi, neplanavo 

savo elgesio, nepriiminėjo sprendimų ir nepasirinkdavo veiks- 
mų,“ kitaip tariant, buvo robotai arba, jei jums labiau patinka, 
zombiai. 

Šie prieš sąmonės egzistavimą gyvenę žmonės nepriimda- 
vo savarankiškų sprendimų - jiems duodavo instrukcijas. Tiks- 
liau sakant, dešinysis smegenų pusrutulis įsakinėdavo kairiajam 
garsinių haliucinacijų — dievų balsų — pagalba. Šiems balsams 
prabilus, žmonės imdavosi veiksmų. Protą sudarė dveji rūmai 
arba dvi dalys. 

Tvirčiausias Jayneso įrodymas yra Homero „Iliada“. Šia- 
me epe niekas neatlieka nieko, kol to neįsako dievai. Pavyzdžių 
apstu. Agamemnonui pavogus Achilo mylimąją, dievai perspėja 
pastarąjį nekeršyti (o kuomet karo pabaigoje Achilas primena tai 
Agamemnonui, šis tai neigia sakydamas: „Ne aš buvau šio akto 
priežastis, o Dzeusas“); dievas išnyra iš jūros paguosti Achilą 
paplūdimyje; dievai pradeda karą ir planuoja strategiją, dievas 
veda kariuomenę į mūšį, dievas kalba su kareiviais lemiamu mo- 
mentu. Kaip teigia Jaynesas, „Trojos kare įsakymus dalijo haliu- 
cinacijos“. 

Grįždamas prie mėgstamiausio pavyzdžio apie pasąmo- 
ningai automobilį valdantį vairuotoją, Jaynesas siekia paaiškinti, 
ką būtent turi galvoje, kalbėdamas apie dviejų dalių vyrą (ar mo- 
terį). Didelė proto dalis yra užimta vairavimo veiksmais, reakci- 
jomis į prieš vairuotoją besikeičiančius vaizdus, automobilio va- 
riklio garsų klausymusi, kelio per automobilio vairą jutimu; pro- 
tas yra visiškai paskendęs priimamoje informacijoje ir reakcijose 
į ją, tačiau visa tai vyksta sąmoningai nesuvokiant. Sąmoningas 


Ž Patikėję Danielio Wegnerio mintimis apie laisvos valios iliuziją IX skyriuje, nenustebs per- 
skaitę šias idėjas. 

protas tuo tarpu klausosi radijo, bendrauja su keleiviu ar svajoja. 
Dabar, sako Jaynesas, atimkite šią sąmoningą dalį ir sužinosite, 
ką reiškia būti dviejų dalių žmogumi. 

Jaynesas nesikliauja vien „Iliada“. Jis taip pat tvirtina, jog, to 
meto skulptūra (prieš 3-5 tūkstančius metų) pasižymėjo šias ha- 
liucinacijas keliančiomis savybėmis: skulptūros buvo tokios iš- 
kilios, milžiniškos, akį veriančios, transo būseną vaizduojančios, 
jog priversdavo žmones priimti jų galvose skambančias haliuci- 
nacijas. Šventyklos buvo statomos tokiu pat būdų; jomis buvo 
siekiama priversti garbintojus susikoncentruoti taip, kad jie galė- 
tų aiškiau girdėti savo galvose skambančius balsus. Vardydamas 
kelių skirtingų civilizacijų kultūrinius įrodymus, jis mėgina su- 
tvirtinti savo argumentą, jog tais laikais žmonių smegenys buvo 
perskirtos kita prasme, nei tai chirurginiu būdu atliekama šian- 
dien. Anuomet dešinysis smegenų pusrutulis nepasižymėjo nė 
trupinėliu suvokimo, o kairysis neturėjo jokios įtakos sprendimų 
priėmimui. 

Kas juos suvienijo? Jaynesas tvirtina, jog didėjantis gyven- 
tojų skaičius ir vis sudėtingesnis socialinis gyvenimas pasirodė 
esąs nepakeliamas perskirtam protui, kuris geriausiai funkcio- 
navo iš dalies nekintamoje autoritarinėje socialinėje struktūroje, 
kurioje žmones jungė vienas protas (ironiška!). Kai kurių civili- 
zacijų Žlugimas, dėl to susibūrusios pabėgėlių minios ir neišven- 
giamas žmonių, kurie nors ir buvo panašūs proto pasidalijimo 
klausimu, girdėjo gan skirtingus balsus savo galvose, susilieji- 
Mas į naujus miestus ir gyvenvietes, pasirodė esą nepakeliami 
Perskirtam protui, todėl jis buvo priverstas susilieti. Puikiai Ži- 
nodamas, jog to meto žmonės jau pasižymėjo fiziškai moder- 


Momis smegenimis, Jaynesas atsargiai aiškina, jog dviejų dalių 

proto virsmas sąmoningu reikalavo tam tikrų smegenų pokyčių, 
tačiau ne naujų smegenų sukūrimo ar visapusiškų genetinių po- 
kyčių. Šis gan sunkiai įtikimas procesas reikalavo operacinės sis- 
temos, o ne techninės įrangos pasikeitimo. 

Jaynesas buvo įsitikinęs, jog aplinka atliko itin svarbų vai- 
dmenį šiame procese, todėl dvidalio proto laikų vaikas, užau- 
gintas dabartiniame pasaulyje, niekuo nesiskirtų nuo mūsų, 
ir atvirkščiai, į dvidalio proto laikais egzistavusį senovinį Uro 
miestą nukelto modernių laikų vaiko protas pamažu persiskirtų. 
Tai primena Sue Savage-Rumbaugh argumentus, jog lingvistiniai 
šimpanzių sugebėjimai priklauso nuo socialinių aplinkybių, nuo 
to, kaip gyvūnas buvo išaugintas. Abiejuose atvejuose slypi tas 
pats principas: smegenys yra kur kas daugiau nei genų nulemta 
sistema; joms taip pat įtakos turi išorinis pasaulis. Aplinka gali 
lemti ne tik vystymosi sutrikimus (taip, kaip aklumas sutrikdo 
įprastą smegenų žievės regėjimo srities vystymąsi), bet ir žmo- 
nių mąstymo būdo pokyčius. 

Kaip visa tai galėjo veikti, jei dievų balsai skambėjo dešinia- 
jame smegenų pusrutulyje, tačiau buvo girdimi kairiajame? Tą 
paaiškinti gan sudėtinga, mat smegenų kalbos centrai (priėmimo 
ir generavimo) beveik visada yra kairiajame pusrutulyje. Jayne- 
sas tai aiškino taip: kad ir kas vyko dešiniojo pusrutulio srityse, 
atitinkančiose kairiojo pusrutulio kalbos centrus, tai turėjo būti 
taip svarbu, jog tikrieji kalbos centrai nebuvo pasitelkiami. Kas 
tai galėjo būti? Kodėl dievų balsai turėjo būti sukurti būtent tose 
dešiniojo pusrutulio srityse, kurios, nors ir bebalsės, buvo laiko- 
mos kairiojo pusrutulio kalbos centrų analogu.“ 


7 Taip pat tiesa, kad dešinysis pusrutulis gali tapti atsakingas už kalbą, jei ankstyvaisiais 
gyvenimo metais vaikas patiria kairiojo smegenų pusrutulio traumų, tačiau šis gebėjimas, 
metams bėgant, menksta. 

Po to, kai Jaynesas nustatė balsų šaltinį dešiniajame pusru- 
tulyje, jam beliko paaiškinti, kaip haliucinacinės dievų komandos 
patekdavo į kairįjį pusrutulį, kuriame buvo išgirstos ir suprastos. 
Šią nepaprastos atsakomybės reikalaujančią informacijos perda- 
vimo užduotį jis priskyrė specifinėms neuronų sistemoms - prie- 
šakinėms jungtims — kurios, neva, iki sąmonės atsiradimo ant 
savo pečių laikė civilizacijos naštą. 

Veikiausiai, knygai, kuria, kaip minėjau anksčiau, netiki nė 
vienas aktyviai sąmonę tyrinėjantis ekspertas, jau skyriau per 
daug vietos, tačiau man ji labai patinka, nes priverčia apie 5ą- 
monę mąstyti plačiai ir vaizdingai, ir galbūt būtent to derėtų iš 
jos tikėtis. Yra dar vienas Jayneso pateiktas įrodymas, kurį turiu 
paminėti, prieš pereidamas prie kritikos. 

Didelę knygos dalį Jaynesas paskyrė schizofrenijai aptarti, 
tvirtindamas, jog šis sutrikimas yra tarsi dvidalio proto laikų lie- 
kana ar „dalinis sugrįžimas“ prie jo.“ 

Schizofrenikai teigia girdį balsus savo galvoje, ir dažnai 
šie balsai duoda jiems vienokias ar kitokias komandas, kurioms 
šie individai linkę paklusti. Tačiau kaip tai vyksta? Pirma, už 
didžiąją dalį kalbos sugebėjimų atsako kairysis smegenų pus- 
rutulis. Antra, yra tvirtų įrodymų, jog schizofrenikai girdi savo 
pačių balsus (vieno eksperimento metu, schizofrenijos pacientui 
buvo pritvirtintas mikrofonas, įrašinėjęs tiriamojo šnibždamas 
komandas, kurias jis vėliau pavadino haliucinacijomis). Sujunki- 
me šiuos faktus ir pastebėsime, jog peršasi išvada, kad girdimų 
balsų haliucinacijas schizofrenikai sukuria ir suvokia kairiuoju 
Smegenų pusrutuliu. 


kiekio sims ai 
Neįtikėtinai didelė bendros žmonių populiacijos dalis - apytiksliai penkiasdešimt procen- 


tų - teigia vienu ar kitu metu savo gyvenime, ypač streso metu, girdėję balsus savo galvoje. < 


Ar tai trumpalaikis dvidalio proto sugrįžimas? (aks 2 


La 

Tai logiška išvada, tačiau nebūtinai teisinga. Kairysis pus- 
rutulis yra atsakingas už kalbą, tačiau dešinysis reikšmingai pri- 
sideda prie kalbos generavimo ir supratimo, ypač tono ir tempo 
kontrolės, kurie turi didelės įtakos kalbėjimui. Taip pat esama 
smegenų tyrimų, kurie (nors ir nėra neabejotini) leidžia many- 
ti, kad schizofrenikų protą sudaro dvi dalys. Mažų mažiausiai 
galima teigti, jog dešinysis jų smegenų pusrutulis vaidina reikš- 
mingą vaidmenį haliucinacijų kūrime. Vieno tyrimo, kuriame 
dalyvavo jaunas schizofrenikas, metu, dešinioji jo smegenų pusė 
visai šalia ausies suaktyvėjo, o po trijų sekundžių jis pranešė ty- 
rėjams, jog patyrė haliucinaciją.? Toji smegenų dalis išliko aktyvi, 
kol pamažu įsijungė ir kitos sritys. Kitas dviejų pacientų tyrimas 
leido prieiti prie panašių išvadų, tik buvo nustatytas ir laiko tar- 
pas: ta pati dešinioji abiejų tiriamųjų smegenų dalis suaktyvėjo 
6-9 sekundėmis anksčiau, nei jie pranešė suvokę savo haliucina- 
cijas. Šioms tęsiantis, kitos dešiniojo ir kairiojo pusrutulių dalys 
taip pat suaktyvėjo.“ 

Kas vyksta dešiniajame smegenų pusrutulyje prieš pasireiš- 
kiant haliucinacijoms? Jayneso knygos leidimo metais patikėję 
jo teorija būtų tuoj pat griebęsi šių tyrimų. Šiandien rezultatai 
interpretuojami blaiviau, remiantis moderniosios psichiatrijos 
atradimais. 

Jayneso kritikai — tokių buvo nemažai - puolė jo teiginius 
keliais frontais. Jie negalėjo patikėti, kad sąmonė atsirado taip 
neseniai, kad „Iliadą“ galima interpretuoti taip tiesiogiai, arba 
kad stabai buvo sukurti haliucinacijoms sukelti... Galėčiau pra- 
tęsti. Mano nuomone, šis darbas intriguoja, o Danielis Dennettas 
Jayneso knygą pavadino patraukliu „programinės įrangos ar- 


cheologijos“ aprašymu. 

Prieš trisdešimt tūkstančių metų 


jau minėjau, kad didžioji šia tema besidominčių žmonių dalis 
netiki, kad moderni sąmonė susiformavo vos prieš tris tūkstant- 
mečius. Tačiau, jei ne tuomet, tai kada? Grįžtant į praeitį, kita po- 
tenciali stotelė yra apytiksliai prieš trisdešimt ar penkiasdešimt 
tūkstančių metų. Pirmoji data Žymi sudėtingus ir puikiai atliktus 
seniausius (iki šiol rastus) piešinius olose Europoje. Tai laikotar- 
pis, kuomet fiziškai modernus žmogus persikėlė iš Afrikos į Eu- 
ropą ir Viduriniuosius Rytus, kur galėjo konkuruoti su čiabuviu 
neandertaliečiu. Tiesą sakant, prieš 30 000 metų neandertalietis 
jau buvo išnykęs." 

Kodėl piešiniai olose simbolizuoja sąmonės pradžią? Psicho- 
logai Markas Leary'is ir Nicole Buttermore tvirtina, kad staigų to 
meto meninį sprogimą galima laikyti geriausiu aukščiausios žmo- 
gaus sąmonės stadijos susiformavimo įrodymu./ Susiedami dvi 
skirtingas laiko juostas, Leary'is ir Buttermore kuria savo sąmo- 
nės istoriją. Viena tų laiko juostų remiasi bet kokiais priešistorinių 
žmonių paliktais minties ir sąmonės pėdsakais, siauru akmeninių 
įrankių, ugnies naudojimo bei netiesioginių numatymo įrodymų, 
pavyzdžiui, kooperatyvinės medžioklės, takeliu per laiką. Kitą, 
labiau teorinę, laiko juostą sudaro penkių lygių sąmonės klasifi- 
kacija, pradedant paprasčiausia jos forma, kuri leidžia gyvūnui 
suvokti išorinį pasaulį, bei tai, kad būtent jis jį suvokia, pereinant 
prie sąmonės versijų, leidžiančių jos savininkui bendrauti su ki- 
tais, įsivaizduoti praeitį ir ateitį, ir baigiant žmogiškąja sąmone, 
" Visos šios datos nėra galutinės ir neginčijamos; jos gali kisti radus naujų įrodymų, ištyrus 
Naujas vietas ar išnykus senoms nuomonėms. Taip pat visuomet egzistuos vieniems geriau 


nei kitiems sąmonę paaiškinantys artefaktai, gyvenvietės bei laidojimo vietos arba faktas, 
Neva neandertaliečiai kūrė savotiškus meno objektus, nors iki šiol tuo nelabai tikima. 

kuri apima visus iki šiol minėtus gebėjimus bei pasižymi sim- 
bolizmo komponentu, leidžiančiu priskirti aplinkiniams „mo- 
ralumo“, „sociopatiškumo“ ar „atsakomybės“ savybes.“ 

Reikia pripažinti, kad toks sąmonės apibrėžimas gana abe- 
jotinas, tačiau jo pagalba galima paaiškinti elgesį. Pavyzdžiui, 
tiek Žmonės, tiek šimpanzės sugeba įsivaizduoti ateitį, tačiau 
pastarųjų gebėjimas nėra taip puikiai išvystytas, kaip mūsiškis. 
Trečiajame dešimtmetyje Wolfgangas Kohleris atliko žymiuosius 
eksperimentus, kurių metu šimpanzės turėjo rasti būdą, kaip 
pasiekti prie lubų prikabintą bananų kekę. Kai kurios pamanė, 
kad, sustatę dėžes vieną ant kitos, pasieks bananus. Nors tokio 
tipo užduoties sprendimas, reikalaujantis įsivaizduoti netolimą 
ateitį, sekėsi sana lengvai, kai kuriais atvejais jos nesugebėdavo 
tos pat užduoties išspręsti antrą kartą. Tai leido manyti, kad jų 
gebėjimas įsivaizduoti ateitį yra ribotas arba nepastovus, arba ir 
viena, ir kita. Pats Kohleris priėjo prie šios išvados. 

Remdamiesi šiuo požiūriu, Leary'is ir Buttermore tvirtina, 
kad techniškai vadinamas pereinamuoju tarp vidurinio ir vėly- 
vojo paleolito laikotarpiu, tačiau kur kas dažniau įvairių autorių 
laikomas „kūrybinės pažangos“ arba „didžiojo kultūrinio spro- 
gimo“ periodas, simbolizuoja visiškai išsivysčiusios sąmonės 
atsiradimą. Teigiama, kad per aptariamuosius dvidešimt tūks- 
tančių metų Žmonių mąstymas pasikeitė kur kas ryškiau, nei per 


ankstesnius 5 milijonus. Turėjo įvykti kažkas, kas pavertė tokius 


* Markas Leary'is visa tai apibūdino šitaip: „Dauguma mūsų su ateitimi susietų minčių yra 
labai abstrakčios ir simbolinės: ar gausiu gerą darbą? Ar mano vaikai užaugs laimingi ir tin- 
kamai prisitaikę? Ar būsiu nubaustas už savo nuodėmes? Tokių minčių kūrimas reikalauja 
gebėjimo mąstyti apie abstrakčias savybes“. Tai pati sudėtingiausia minčių apie ateitį forma. 
Prieš atsirandant šioms mintims, žmonės, ko gero, tesugebėjo įsivaizduoti kitos dienos me- 
džioklę. Tačiau mintims tapus abstraktesnėms, žmonės iš savo ateities pradėjo geisti gerovės 
ir populiarumo (taip, tai laikoma pažanga). 


RL 

skirtingus nuo mūsų, jog net negalime įsivaizduoti, ką reiškia 
jais būti, to meto žmones panašiais į mus. Galima tik spėlioti, 
koks įvykis galėjo tai lemti: galbūt žmogaus smegenys pagaliau 
suvienijo atskirus savo mąstymo modulius, o gal tai lėmė simbo- 
linio mąstymo atsiradimas, kurį atspindi to meto menas, ar net 
tam tikra nepaprasta mutacija? Niekas negali pasakyti. 

Štai ką mes žinome. Pirmiausia, standartiniu žmonių mąs- 
tymo įrodymu laikoma akmeninių įrankių gamyba jau tuomet 
buvo patyrusi dramatišką revoliuciją. Iki tol, visą milijoną metų, 
žmonių įrankių dizainas išliko beveik nepakitęs, tačiau prieš pen- 
kiasdešimt tūkstančių metų viskas pasikeitė. Iki tol iš nuaštrintų 
akmenų gaminti ašmenys užleido vietą įrankiams, turintiems 
aiškią paskirtį, pavyzdžiui, kapoti arba skusti daiktus. Žmonės 
taip pat pradėjo naudoti dramblio ir kitų gyvūnų kaulus bei ra- 
gus; paprasti įrankiai virto lankais ir strėlėmis, ietimis ir kabliu- 
kais, prie kai kurių jų kotų buvo tvirtinami ašmenys. Beveik tuo 
pat metu žmonės pradėjo kraustytis į rūsčią šiaurę, valtimis yrėsi 
į Australiją, gyveno ne tik olose, kaip teigia populiarūs mitai, bet 
ir pačių iš karčių ir virš jų ištemptos odos ar kailio pasistatytose 
pašiūrėse. 

Pradėjo vystytis pramonė ir menas, nors jiems prireikė šiek 
tiek daugiau laiko. Gali būti, kad ištisus tūkstantmečius Žmonės 
puošė savo kūnus dažais bei tatuiruotėmis, tačiau mes, veikiau- 
siai, to niekada nesužinosime - viskas, ką turime, tėra jų kaulai. 
Tačiau iš šio periodo išliko pirmųjų kūno puošybos karoliukais, 
apyrankėmis, net galvos papuošalais įrodymų, be to, buvo iš- 
rasta kaulinė fleita, skaptuojamos nedidelės žmones vaizduo- 
jančios statulėlės, laidojimo tradicijos buvo apipintos tikėjimu 


Pomirtiniu gyvenimu. Prancūzijos ir Ispanijos olose buvo rasta 


PROTO TEATRAS 


219 


220 


neįtikėtinų kultūros klestėjimo įrodymų bei įmantrių piešinių, 
datuojamų trisdešimt tūkstančių metų prieš mūsų erą.* Tai įspū- 
dingi gyvenimiški gyvūnų atvaizdai (vieninteliai žmonių buvi- 
mo įrodymai yra tik kūrėjų palikti delnų atspaudai), rodantys 
nepaprastus kūrybinius autorių sugebėjimus ir galbūt kai ką 
daugiau. Leary'is ir Buttermore tvirtina, kad greičiausiai tai sim- 
boliniai tokių gyvūnų, kaip bizonai ar elniai - pagrindiniai to 
meto žmonių medžioklės taikiniai — atvaizdai. Argi ne tą patį at- 
lieka moderni Žmogaus sąmonė: simboliai naudojami tikriems 
gyvūnams vaizduoti, jie išdėstomi tam tikrais neįprastais būdais, 
turėjusiems to laikmečio žmonėms nemenką reikšmę (tačiau ne- 
suprantami mums). Galbūt tai buvo vienas iš būdų užtikrinti, 
kad būsima grupinė medžioklė bus sėkminga? Akivaizdu, jog 
mes tegalime spėlioti, ką galėjo reikšti piešiniai olose, tačiau jie 
tikrai kažką reiškė. 

Leary'is ir Buttermore tvirtina, kad tai buvo puikus metas 
moderniai žmogaus sąmonei, pasižyminčiai simbolių naudoji- 
mo bei praeities ir ateities įsivaizdavimo sugebėjimais, atsirasti. 
Tai nėra neįtikima mintis, ypač susiejus visus to meto Žmonių 
paliktus artefaktus. Kad ir kaip būtų, išlieka du neatsakyti klau- 
simai: kas paskatino žengti paskutinį žingsnį visiško sąmonin- 
gumo link ir kaip būtent atrodė to meto žmonių protas (pastara- 
sis klausimas lygiai taip pat intriguoja, tačiau į jį atsakyti kur kas 
sudėtingiau)? Jeigu neįmanoma įsivaizduoti „žmogiškojo“ proto 
prieš jo ištobulėjimą, nejaugi tą padaryti lengviau po to? 
> Archeologas Stevenas Mithenas tvirtina, kad šie meno kūriniai simbolizuoja protus, ku- 
rie pasižymėjo gebėjimu kurti kitur gamtos pasaulyje neegzistuojančius vaizdus ir mintis. 
Kūrinių autoriai neįkalino jų savo galvose visai amžinybei; suteikė jiems formą, gaminda- 


mi įvairius objektus, paties Mitheno vadinamus „natūralių namų prote neturinčių idėjų 
atvaizdais“. 


PROTO TEATRAS 


Vieno tyrimo pagalba buvo mėginama atsakyti į klausimą 
„kaip atrodė to meto žmonių protas?“, ir nors nieko tiksliai pasa- 
kyti neįmanoma, iškeltos mintys yra išties įdomios. Už tai turė- 
tume dėkoti psichologui Nicholasui Humphrey'iui. Savo tyrimu 
jis pademonstravo, jog atvėrus protą naujoms idėjoms, galima 
įžvelgti kitiems nematomus dalykus. Humphrey'is palygino le- 
dynmečio laikų piešinius su vaikų, kuriems buvo diagnozuota 
sunki autizmo forma, darbais ir priėjo prie išvados, jog ledyn- 
mečio „Menininkai“ „greičiausiai pasižymėjo išskirtinai prieš- 
moderniu protu, nesugebėjo mąstyti simboliais, nebuvo linkę 
bendrauti ir, apskritai, buvo savamoksliai ir neįgudę. Piešinius 
olose derėtų laikyti ne pažengusio proto ženklu, o senojo proto 
gulbės giesme“ * 

Tyrime dalyvavusi mergaitė, vardu Nadia, kuriai buvo dia- 
gnozuotas autizmas, gimė Anglijoje 1967-aisiais. Ji buvo visiškai 
neįgali; sulaukusi šešerių, vis dar nemokėjo kalbėti ir nesuprato 
tinkamo socialinio elgesio normų. Tačiau būdama vos trejų, ge- 
bėjo puikiai piešti gyvūnus bei žmones. Jos piešiniai išties ne- 
paprasti, ypač turint galvoje, kad ji, regis, nepatyrė ankstyvųjų 
meninės brandos stadijų - talentas piešti jai buvo išties duotas. 

Po to, kai daugybė Nadios darbų buvo publikuoti, Hum- 
phrey'is pastebėjo paslaptingą jų panašumą į prieš dešimtis 
tūkstančių metų olose pavaizduotų gyvūnų piešinius. Tiek mer- 
gaitės, tiek olose rasti piešiniai savo forma, dydžiu bei vaizduo- 
jamais judesiais atrodo realistiški; abeji darbai pasižymi gyliu 
ir perspektyva; abiem atvejais vieni gyvūnai buvo nupiešti ant 
kitų. Ledynmečio „menininkai“ šitaip mėgino pavaizduoti dide- 
li gyvūnų skaičių ar judesį. Kai kurie padarai buvo panašūs į 


dviejų gyvūnų hibridus - atrodė, tarsi dalinis vieno gyvūno pa- 

veikslo užbaigimas buvo laikytas kito gyvūno piešinio pradžia, 
tarsi autorius (ar autorė) persigalvojo darbui įpusėjus. 

Panašumai neįtikėtini, tačiau neaišku, ką tai galėtų reikšti. 
Humphrey'is pripažįsta, kad galbūt tai paprasčiausias, bet stul- 
binamas sutapimas, tačiau atmetęs šį atsargumą, jis iškėlė dvi 
versijas: pirma, lygindamas piešinius jis nemėgino pasakyti, jog 
ledynmečio „menininkams“ taip pat buvo galima diagnozuoti 
autizmą, arba kad Nadios smegenys buvo tokios pat, kaip ledyn- 
mečio žmonių; antra, piešinių palyginimas rodo, kad kai kurių 
prielaidų apie ledynmečio žmones daryti negalime, būtent — 
kad jie mokėjo kalbėti. Nadia nemokėjo kalbėti, tačiau, bent jau 
Humphrey'io manymu, jos piešiniai prilygo ledynmečio laiko- 
tarpio „menininkų“ darbams. 

Nadios ir kitų menininkų, kuriems buvo diagnozuotas au- 
tizmas, atvejai net įrodo, jog kalba tam tikru būdu susilpnina jų 
meninės raiškos gebėjimus. Nadiai sulaukus aštuonerių ir inten- 
syvaus kalbos mokymo pagalba pradėjus plėsti savo žodyną, 
piešinių kokybė suprastėjo. Šiuo faktu Humphrey'is grindžia 
tvirtinimą, jog ledynmečio „menininkai“ buvo paskutinieji, pasi- 
žymėję senuoju mentalitetu, kadangi jie nemokėjo kalbėti. 

Visi šie teiginiai primena Jayneso apmąstymus tuo požiū- 
riu, kad dauguma apžvalgininkų — kartais labai tvirtai — nesu- 
tinka su Humphrey'io nuomone. Tam yra keletas priežasčių: Na- 
dios ir ledynmečio laikų piešiniai galbūt yra panašus išoriškai, 
tačiau jie yra labai skirtingi gilesniu lygmeniu; tai yra klasikinis 
n=1 atvejis, ir Nadios pavyzdys pats savaime nieko neįrodo; tuo 
pat metu, kai buvo sukurti piešiniai olose, egzistavo ir kitų meno 
formų, todėl gan sunku patikėti, kad šiais, palyginti nesenais 


laikais Žmonės dar nemokėjo kalbėti ar, priešin 

Apie du labai skirtingus 
ir tuo pat metu labai 
panašius protus šie 
paveikslėliai pasako 
daugiau nei bet kokia 
žodinė analizė. Pirmasis 
ir trečiasis vaizduoja 
piešinius iš Lasko (pranc. 
Lascaux - vert.past.) olų; 
antrąjį ir ketvirtąjį nupiešė 
jauna menininkė Nadia, 
kuriai buvo diagnozuotas 
autižmas. 

būdu ledynmečio „menininkai“ buvo vieninteliai modernūs, ber 
nekalbantys žmonės (nors būtent apie tai mąstė Humphrey'is) 
Daugiausia, ką dauguma pripažįsta, kad Humphreyris (vėl, kaip 
ir Jaynesas) nusipelno pagarbos už ramių paleoantropologijos 
vandenų sudrumstimą. Mano nuomone, jo darbas vertingas, 
nes verčia susimąstyti, kokie tolimi laiko ir erdvės požiūriu le- 
dynmečio laikų žmonės. Galime dar kartą perfiazuoti Thomaso 
Nagelo klausimą: „Ką reiškė būti ledynmečio laikų „meninin- 
kų“?“ | 

Negaliu atsitolinti nuo šių žmonių gyvenimo epochos, 
neaptaręs labai seno klausimo, kas nūtiko neandertaliečiams. 
Daugumos ekspertų nuomone, neandertaliečiai buvo šalutinė 
žmonių genealoginio medžio šaka, tūkstančius metų egzistavu- 
si greta modernių žmonių kai kuriose teritorijose, tačiau beveik 
neprisidėjusi prie šiandieninio mūsų genofondo (nors idėja, kad 
žmonės ir į juos panašios būtybės net nepersimetė Žvilgsniais, 
atrodo absurdiška). | 

Iki šiol nesutariama, kodėl apgailėtinas ledynmečio sąly- 
gas Europoje puikiai pergyvenę neandertaliečiai po modernių 
žmonių atsikraustymo išnyko vos per keletą tūkstančių metų. 
Ar jie nebuvo pakankamai protingi, ar nesugebėjo prisitaikyti 
besikeičiančioje Europos aplinkoje prieš trisdešimt tūkstančių 
metų? Ar jiems nepakako kalbinių gebėjimų, kad išgyventų, 
pradėjus konkuruoti su naujais, sumaniais atvykėliais? Visuo- 
tinai priimto atsakymo į šiuos klausimus nėra, tačiau akivaiz- 
du: jeigu sunku įsijausti į tiesioginių mūsų protėvių, gyvenu- 
sių prieš trisdešimt ar keturiasdešimt tūkstančių metų, protus, 
tuomet ką kalbėti apie mėginimus įsivaizduoti, ką reikštų būti 
neandertaliečiu? Kartkartėmis mokslininkai drovisi spėlioti, ką 

galėjo reikšti buvimas neandertaliečiu, tačiau keletas romanistų 
nusprendė iš šio jausmo pasijuokti. Jean Auel yra geriausiai Ži- 
noma už šavo romanų ciklą, prasidėjusį darbu „Clan of the Cave 
Bear“, tuo tarpu britų romanistas Williamas Goldingas savo 
knygą „The Inheritors“ parašė kur kas anksčiau - dar šeštajame 
dešimtmetyje. i sė požiūris į neandertaliečius buvo laiko- 


mas senamadišku, mat brutalius, vyras prieš vyrą susirėmimus 


jis laikė pagrindine jų išnykimo priežastimi, tačiau tuo pat metu 
jam, galbūt, pavyko užfiksuoti kai kuriuos psichinius skirtumus 
tarp neandertaliečio ir modernaus žmogaus. Jo neandertaliečiai 
savo mintis tesugebėjo paverstinetvirtu mikčiojimu, tačiau šiam 
procesui kliudė ryškiais psichiniais vaizdais paremtos sąmonės 
likučiai; kai kuriuos tų vaizdinių jie galėjo iškviesti valingai, kiti 
kildavo neprašyti. Vaizdais, o ne simboliais paremtas protas... 
Galbūt taip ir buvo, tačiau neįsivaizduoju; kaip galėtume tai pa- 
tvirtinti. J į a 

Galbūt šis skyrius atrodo šiek tiek keistokas, turint galvo- 
je, kad aptariu mokslū apsimetančius pramanus — sumišusius 
su pripažintomis fantazijomis — tačiau ar pastarieji labai skiriasi 
nuo vyraujančios mokslinės nuomonės apie sąmonės: evoliuci- 
ją? Visa tėra spėlionės, kiekvienas tyrimas yra netiesioginis (nors 
reikia pripažinti, kad kai kurie iš jų galbūt paremti solidesniais 


faktais nei kiti). 


Prieš tris šimtus tūkstančių metų? 


Po pavadinimo klaustuką palikau ne šiaip sau: beprasmiška 
tęsti šią kelionę sąmonės laiku, kaip ir beprasmiška sekti pėdsa- 


kais įsismarkavus audrai - kelio beveik nematyti, taigi negali- 

me daryti logiškų išvadų. Dėl daugiau nei prieš penkiasdešimt 
tūkstančių metų sukurtų meno dirbinių nėra vienos nuomo- 
nės, neegzistuoja ir kultūros įrodymų, taigi daryti išvadas apie 
sąmonės atsiradimą ar priskirti jai tam tikrą laikotarpį yra be 
galo sunku. Nepaisant to, derėtų aptarti tam tikrus įrodymus, 
o praeities migla neturėtų žadinti minčių, neva spėjimai apie 
sąmonės vertę ar naudą reprodukcijai, dėl kurios, galbūt, evo- 
liucijos jėgos ją ir pasirinko, yra nesvarbios. Dauguma įtaria, jog 
sąmonė vienaip ar kitaip yra mums naudinga; tai turėjo išryš- 
kėti kažkuriuo metu žmogaus gyvenimo istorijoje, nepaisant, ar 
galime tą laikotarpį tiksliai nustatyti, ar ne. Trys šimtai tūks- 
tančių metų prieš mūsų erą skamba taip įtikinimai, kaip ir kiti 
variantai, kadangi būtent tuo metu, po milijonų metų sąstingio 
išradimų ir inovacijų srityje, netikėtai prasidėjo akmeninių įran- 
kių gamyba. 

Redingo universiteto Anglijoje paleoantropologas Steve- 
nas Mithenas pritaria, kad nors meno plėtojimasis prieš pen- 
kiasdešimt tūkstančių metų ir reiškė dramatišką - galbūt, dra- 
matiškiausią — žingsnį link modernios Žmogaus sąmonės, turėjo 
vykti ir tam tikrų paruošiamųjų procesų. Galbūt dar nesubren- 
dusi sąmonė vystėsi akmeninių įrankių, ypač rankinių kirvukų, 
gamybos pagalba? Čia jis nukrypsta nuo tradicinės nuomonės 
teigdamas, jog tokių įrankių gamyba ne tik leidžia spręsti, kas 
dėjosi gamintojo galvoje, bet ir drąsino patį įrankių gamintoją 
ieškoti naujų mąstymo būdų. Bent jau smegenų atžvilgiu, įran- 
kių gamyba yra dvikryptis procesas. Rankiniai kirvukai iška- 
senų įrašuose pasirodė gana anksti, maždaug prieš pusantro 
milijono metų (nors iki tol bene milijoną metų buvo gaminami 


primityvesni akmeniniai įrankiai), ir išliko nepakitę visą milijo- 

ną metų. Nepanašu, jog tuo metu mėginta juos kažkaip tobulinti 
ar pagražinti" 

Mithenas teigia, jog rankinio kirvuko gamyba reikalauja 
keturių proto savybių; jis įsitikinęs, kad priešistoriniai žmonės 
šiais gebėjimais pasižymėjo dar prieš pagaminant pirmuosius 
įrankius. Sios savybės yra: tiksli koordinacija, supratimas, kaip 
skyla akmuo, planavimas bei simetrijos pojūtis. Neįvaldęs tikslių 
motorinių įgūdžių, priešistorinis žmogus nebūtų sugebėjęs kirsti 
akmens reikiamu kampu reikiama jėga, kad atskiltų norimo dy- 
džio gabalas. Tai neatsiejama ir nuo akmens savybių supratimo; 
tokiu supratimu pasižymi ir riešutus gliaudyti išmokusios šim- 
panzės: po daugelio bandymų jos sugeba praskelti kiautą, nesu- 
trupindamos viduje esančio riešuto.“* 

Planavimo svarba neapsiriboja vien akmens skaldymo 
veiksmais. Planuoti reikia pernešant kirvukus į tą vietą, kur jie 
bus naudojami; tokioje situacijoje šimpanzės vėl pademonstra- 
vo panašių ateities numatymo gebėjimų. Ketvirtąja kirvukams 
gaminti būtina protine savybe Mithenas pasirinko simetrijos 
pojūtį ne tik dėl to, kad simetriškas įrankis yra kokybiškesnis, 
bet ir todėl, kad potraukis simetrijai - ypač potencialių partnerių 
kūnų atžvilgiu — yra labai senas psichinis polinkis. Kiekvienas iš 
š Buttermore ir Leary'is mano, jog šimtus tūkstančių metų akmeniniai įrankiai išliko ne- 
pakitę, kadangi jų gamintojai neturėjo tvirtos ateities koncepcijos. Nesugebant suvokti 
ateities, nėra reikalo mėginti tobulinti kokį nors įrankį, siekiant, kad ateinančiais metais ar 
mėnesiais jis atneštų daugiau naudos. Nežymūs įrankių skirtumai ne tik bėgant laikui, bet 
ir skirtingose vietovėse, rodo pribloškiančią savitos kultūros stoką — net įvairiose Afrikos 
dalyse gyvenančios šimpanzės pasigamina skirtingai atrodančių įrankių. Tai nereiškia, jog 
šie priešistoriniai žmonės buvo kvailesni už šimpanzes, tačiau aiškiai parodo, kaip smarkiai 
jie skiriasi nuo mūsų. 

+ 
“ Verta pastebėti, kad, priešingai mūsų įprastam vyras=įrankis požiūriui, šimpanzių patelės 


Yra atkaklesnės ir greičiau įgunda naudoti įrankius nei patinai. Tai leidžia manyti, kad, galbūt, 


Moterys atliko lemiamą vaidmenį įrankių tobulinimo procese ir gal net sąmonės vystymesi. 

šių keturių reikalavimų, veikiausiai, vystėsi nepriklausomai nuo 
kitų kur kas anksčiau, nei įrankiai buvo pradėti gaminti, tačiau 
galiausiai jie buvo sujungti į tam tikrą trumpalaikę įrankių ga- 
mybos sąmonę. 

Kas galėjo juos suvienyti? Mithenas mano, kad tam įtakos 
galėjo turėti kalbėjimas su savimi — „tylus murmėjimas, lydėjęs 
akmens skaldymą“, — apibūdina jis, bei vidinės kalbos išraiš- 
ka balsu. Pasak Mitheno, po to, kai daugelis įrankių gamintojų 
įgudo gaminti kirvukus, ši kalba sujungė kitu atveju paskiras 
psichines ypatybes (kuriomis to meto Žmonės jau pasižymėjo) į 
įrankių gamybos sąmonę. Ji neprilygo olose piešinius palikusių 
„Menininkų“ sąmonės aukštumoms, tačiau tai buvo naujas suvo- 
kimo lygmuo. Toks procesas turėjo būti panašus į Juliano Jayne- 
so įsivaizduotą „programinės įrangos“ pokytį, nors aukščiausias 
žmogaus sąmonės išsivystymo lygis dar nebuvo pasiektas. 

Mithenas nėra vienintelis mokslininkas, manantis, jog pa- 
grindinė sąmonės vystymąsi skatinusi priežastis buvo kalba. 
Kalbos atsiradimas datuojamas tarp 100 000 ir 200 000 metų prieš 
mūsų erą; apytiksliai tokio pat amžiaus laikomos ir seniausios 
modernias smegenis turėjusių žmonių iškasenos, taigi atrodytų, 
jog visas projektas buvo įgyvendintas tuo pat metu. Tačiau net ir 
Mitheno pateikiamas kalbos vaidmens apibūdinimas yra gana 
miglotas. Kuo tiksliai gebėjimas kalbėti galėjo būti naudingas? 
Yra nuomonių, jog tai pagrindinis gebėjimas, leidžiantis mums 
ne tik mąstyti apie savo situaciją, bet ir apie patį faktą, jog tai 
darome. Niekas nėra tikras dėl šunų, kačių ar šimpanzių, tačiau 
dauguma sąmonės tyrėjų įtaria, jog mes esame vieninteliai Že- 
mėje, galintys mąstyti apie mąstymą, ir daugumos iš mūsų kalba 


yra neatsiejama nuo šio gebėjimo. 

Kalbos ištakomis besidomintys mokslininkai gali jus nustebin- 
ti, netikėtai susiedami jas su kitu žmogaus elgesiu, remdamiesi 
faktu, jog tiek vienam, tiek kitam reikia nuodugniai apmąstytos 
veiksmų sekos. Laisvai galėdami kalbėti, šiandien nepagalvotu- 
me apie tokias sąsajas, tačiau norėdami suprasti kalbos ištakas, 
turėtume nusikelti į laikus, kai mūsų protėviai dar nebuvo visa- 
verčiai žmonės; tokiai „kelionei“ reikia plačių pažiūrų. 
Lingvistas Derekas Bickertonas daug laiko skyrė apmąsty- 
mams apie kalbos atsiradimą. Jis mano, kad kalba ir sąmonė ga- 
lėtų būti susiję netiesiogiai, dar nežinomos trečiosios šalies dėka. 
Toks pasiūlymas leidžia apeiti vištos ir kiaušinio dilemą arba 
klausimą, kas kieno vystymąsi paskatino, kadangi taip pripažįs- 
tama galimybė, kad jų abiejų atsiradimui pasitarnavo tam tikras 
veiksnys. Bickertonas mano, kad tas veiksnys galėjo būti laikas 


(teisybė, jis ir yra visagalis). 


Mus supantis pasaulis 


Psichologas Bjornas Merkeris iš Upsalos universiteto Švedijoje pateikė nau- 
ją priežastį, kuri, jo manymu, privertė sąmonę vystytis.!? Jo tvirtinimu, viską 
lėmė mobilumas: vos tik gyvūnai pradėjo judėti, jie turėjo tapti sąmoningi. 
Kodėl? Vos jiems tapus mobiliems, prisiėjo skirti nemažą protinių gebėjimų 
dalį, kad užkirstų kelią jų pačių juslių sukeltai painiavai. 

Atliekant paprastą užduotį - pereinant nuo vieno kambario galo iki 
kito dairantis į šalis, kambarys atrodo stabili, nejudanti vieta, erdvė, kurioje 
Judate, nesikeičia. Tačiau pagalvokite apie sensorinę informaciją, leidžiančią 


jums susikurti tokį paveikslą. Jūsų akys šokinėja pirmyn ir atgal, galva su- 

kiojasi į šalis, einant kūnas linguoja į priekį ir atgal, į kairę ir į dešinę - į jūsų 
smegenis skverbiasi keisčiausia vizualios informacijos maišalynė. Merkerio 
žodžiais tariant, „vienintelis akies judesys paleidžia pasaulį lėkti skersai tin- 
klainę, tačiau mūsų patiriamas pasaulis net nesuvirpa“. 

Tą patį (tik gal ne tokiu dideliu mastu, turint galvoje vizualios informa- 
cijos įtaigą) galima pasakyti ir apie mūsų girdimus garsus, po mūsų pėdomis 
jaučiamas grindis, net iš virtuvės vis dar sklindantį praėjusį vakarą gamin- 
to maisto kvapą. Tokios pojūčių kakofonijos suvokimas mums būtų visiškai 
nenaudingas. Jis mums kliudytų. Mums reikia, kad kambarys atrodytų kaip 
kambarys, o ne linksmieji atrakcionų parko kalneliai. Spręsdamos šią proble- 
mą, smegenys nusiunčia didžiąją priimamos neapdorotos sensorinės infor- 
macijos dalį į pasąmonę, kur ji apdorojama, suredaguojama ir paverčiama 
suprantama visuma. 

Tai tik pusė istorijos. Šia informacija paremti visi, kartais ir itin drama- 
tiški, mūsų veiksmai, pavyzdžiui, šuolis į saugią vietą, kur mūsų nepasieks 
kardadantis tigras, ar paprasčiausias šnabždesys draugui. Priimama informa- 
cija sukelia tam tikrą reakciją; jas, žinoma, skiria, tam tikri apmąstymai. Na, 
taip, mums nebūtina suvokti sudėtingo proceso, psichinę veiklą paverčian- 
čio veiksmais, taigi jis gali slypėti mūsų pasąmonėje. 

Merkerio nuomone, tam, kad mobilūs gyvūnai būtų efektyvūs ir išlik- 
tų gyvi, evoliucija turėjo palaidoti jų psichinį sensorinės informacijos apdo- 
rojimo procesą pasąmonėje, suvokimui palikdama prieinamą tik galutinį šio 
proceso rezultatą. Mums reikia žinoti, mes turime reaguoti; vienintelis daly- 
kas, kurio mums nepavyksta sužinoti - suvokti, kaip mes visa tai darome. 

Mūsų kūnai yra mūsų orientacinis taškas pasaulyje. Mus, tiesiogine šio 
žodžio prasme, supa pasaulis, todėl mums reikia žinoti, kaip mūsų kūnai į jį 
reaguoja kiekvieną akimirką. 

Skaitydamas Merkerio straipsnį, negalėjau negalvoti apie kelis fantas- 


tiškus robotus, kuriuos man teko matyti Japonijoje. Jei konvejerius sudaran- 

tys įrenginiai netrukus užleis kelią savarankiškai judančiam robotui, ar ir jam 
reikės sąmonės? Dar labiau intriguoja klausimas, ar turėdami įdiegtą naviga- 
cijos juos supančioje erdvėje sistemą jie savaime išvystys sąmoningumą? 


o MM|M|——— 7 rimi A 


Priešistoriniai Žmonės buvo medžiotojai ir rankiotojai; esama 
įrodymų, leidžiančių manyti, kad akmeninių kirvukų ar peilių 
svaidymas buvo. viena pagrindinių medžioklės technikų. Kartą 
piktas šimpanzės patinas apmėtė mane akmenimis (ir pataikė), 
tačiau jo taiklumas neapstulbino. Tikriausiai jam paprasčiau- 
siai pasisekė. Iš kitos pusės, žmonės pasižymi keistu sugebėji- 
mu tiksliai svaidyti objektus, kuris, veikiausiai, vystėsi dešimtis 
tūkstančių metų. Tačiau vieno ar kito daikto svaidymas į judan- 
tį — ar net stovintį — taikinį reikalauja nepriekaištingo gebėjimo 
kontroliuoti judesių laiką. Jei akmenį paleisime sekundės dalimi 
per anksti ar per vėlai, ginklo kelionės metu ši klaida padidės 
daugybę kartų. Bickertonas pastebi, kad toks judesių laiko tiks- 
lumas reikalauja sinchroniško gausybės neuronų darbo. Nedide- 
lis kiekis neuronų paprasčiausiai nesugebėtų užtikrinti reikiamo 
tikslumo. Didesnio neuronų kiekio poreikis galėjo nutiesti kelią 
smegenų masės augimui, o padidėjus smegenims, galėjo atsirasti 
ir kitų, nenumatytų galimybių. 

Pavyzdžiui, tobulai tikslaus sviedžiamo objekto metimo ju- 
desių sekai reikalinga kiekvieno sąnario koordinacija, pradedant 
klubo pozicija ir peties pasukimu, baigiant alkūnės ištiesimu, 
riešo apvertimu bei pirštų atlenkimu. Dar svarbiau, kad vienas 
judesys sukeltų kitą, pavyzdžiui, jūsų riešas nejuda tol, kol ran- 
ka nepradeda judėti greičiau. Bickertonas (ir kiti) pastebi, jog ši 


tiksli judesių seka galėtų būti analogiška kalbai: veiksnio, tarinio 

ir papildinio pozicijos priklauso nuo kitų sakinio dalių vietos 
sakinyje. (Kiti pastebėjo kalbos panašumų į akmeninių įrankių 
gamybos žingsnius.) 

Taigi svaidymas tampa tam tikru mokomuoju poligonų, 
kuriame smegenys įgijo kalbai reikalingų minčių sekų bei išmo- 
ko kontroliuoti liežuvio ir lūpų judesius. Už kalbos konstrukciją 
atsako vadinamoji Broka sritis, ji persidengia su metimo metu 
atliekamus rankos judesius kontroliuojančia ir net už pirštų ju- 
desius veriant siūlą į adatą atsakinga smegenų dalimis. Visa yra 
judėjimas: lūpos, liežuvis ir kvėpavimas būtini norint kalbėti, 
rankos ir delnai - svaidyti. 

Stevenas Mithenas gina vėlesnius tuo pačiu principu pa- 
remtus įvykius. Jo manymu, skirtingų smegenų sričių su joms 
būdingais specifiniais gebėjimais susivienijimas galėjo būti meno 
ir kultūros sprogimo priežastimi. Toks susijungimas galėjo pa- 
gimdyti naujų psichinių gebėjimų, tarp kurių, galbūt, net buvo 
visiškai išsivysčiusi sąmonė. 

Taigi kol kas dar neaiškiu būdu įrankių gamyba, svaidy- 
mas, kalba, planavimas bei mąstymas galėjo persipinti. Nors 
šių įgūdžių pynė ir nepaliko savo įrodymų daugiau nei milijo- 
ną metų, tačiau ji galėjo puikiausiai egzistuoti besivystančiose 
žmogaus smegenyse. Šiems įvykiams datas priskirti sudėtinga, 
tačiau prieš 300 000 metų evoliucija įgavo tempą, o prieš 50 000 
metų jau dominavo naujo mąstymo būdo nukaldinti pokyčiai. 

Reikia pripažinti, kad tikslios sąmonės atsiradimo datos 
nustatyti neįmanoma. Be to, vis išlieka klausimas „kodėl?“. Ko- 
kios naudos mums teikia sąmonė, kurios negalėjo suteikti pa- 
sąmoningas protas? Galėtume spėlioti, kad tam tikros savybės 


(kurios jau buvo įvardytos kaip žingsniai sąmonės link), kaip 

planavimas ar gebėjimas įsivaizduoti praeitį ir ateitį, pagerino 
išlikimo galimybes, ir jei jos galėjo egzistuoti sąmonės ir tik są- 
monės dėka, tuomet būtų aišku, kodėl pastaroji išsivystė. Nesu- 
gebėjusiems kurti ateities planų — galbūt neandertaliečiams - ne- 
pasisekė, tuo tarpu gebėję tai daryti — išliko. 

Yra ir gausybė kitokių minčių. Vieną man patinkančią idėją 
iškėlė Mattas Rossano. Jis pripažino, kad lyginamieji žmogaus 
sąmonės tyrimai yra neįmanomi, kadangi iki šių dienų išgyveno 
tik viena mūsų giminės rūšis, tačiau jis tvirtina, kad kompetencija 
yra sąmonės pagrindas ir kad jos tyrimai gali padėti atsakyti į 
klausimą, kodėl esame sąmoningi?" 

Rossano susitelkė ties su dėmesiu susijusia sąmonės dalimi. 
Rašydamas šią knygą, aš vis grįždavau prie paties populiariau- 
sio sąmonės potyrio pavyzdžio apie vairuotoją, nesuvokusį pa- 
skutinių dešimties nuvažiuotų kilometrų. Iš pradžių maniau, jog 
nekreipiame dėmesio į vairavimą, nes didžiąją laiko dalį tai labai 
nuobodu, todėl neverta švaistyti sąmonės. Tačiau tai tik iš dalies 
tiesa: taip pat pastebėjau, kad kuo sudėtingesnės eismo sąlygos, 
tuo labiau mano sąmonė susikoncentruoja į kelią. Kitais žodžiais 
tariant, sąmonė pasitelkiama, jos tikrai prireikus. Tai nepriešta- 
rauja idėjai, kad sąmonės paskirtis yra prižiūrėti ir kontroliuoti 
mokymosi procesą, tačiau, mums įsisavinus bet kokią rutiną, są- 
monė pajuda kitur —- ji ieško naujovių ar situacijų, kuriose įprasto 
išmokto elgesio gali nepakakti. 

Naudodami sąmonę mokymosi tikslais, įgyjame kompe- 
tencijos. Tiesą sakant, vairavimas galėtų būti geriausias pavyz- 
dys. Kurį laiką pavairavę automobilį, savo galvoje nebekar- 
tojate veiksmų sekos, kurią atliekate kiekvieną kartą sėdę prie 


vairo. Tuos veiksmus paprasčiausiai atliekate. Tačiau įrodymai 

patvirtina, kad kompetencijai įgyti reikia praktikos. Egzistuoja 
net vadinamoji „dešimties metų taisyklė“, pasak kurios, tikroji 
kompetencija reikalauja mažiausiai dešimties metų pasirengimo, 
dešimties metų kruopščios praktikos. Vieno tyrimo metu buvo 
atskleista, kad labiausiai nusipelnę muzikantai turėjo prakti- 
kuotis apie dešimt tūkstančių valandų dar nesulaukę dvidešim- 
ties. Šiuo atveju kalbama apie aukščiausio lygio kompetenciją, 
nesvarbu, ar jūs sėkmingas golfo žaidėjas, ar šachmatų turnyro 
dalyvis. Tačiau buvimas geriausiu savo rajone nelaikytinas aukš- 
čiausia kompetencija. 

Rossano mano, kad toks mokymasis būdingas tik Žmo- 
nėms: išlikimo gudrybių gyvūnai daugiausia išmoksta žaisdami, 
o ne sąmoningai kartodami ir praktikuodamiesi. Kompetencijos 
įgijimas reikalauja gilaus mąstymo: mes visuomet lyginame save 
su geriau vienokius ar kitokius įgūdžius įvaldžiusiais individais. 
Tai leidžia manyti, kad žmogus nuolat žvelgia į priekį keisdamas 
ir gerindamas savo sugebėjimus. Be abejo, į galvą iškart šauna 
mintis apie inovacijų sausrą akmeninių įrankių gamyboje, kuri 
truko ilgiau nei milijoną metų. Kur tuo metu buvo kompetenci- 
jos siekiantieji? 

Rossano tvirtina, kad tiek kompetencijai, tiek apgalvotai 
praktikai, tiek planavimui reikia sąmonės, taigi, jei radote kompe- 
tencijos egzistavimo įrodymų, tuo pat metu aptikote ir sąmonės 
pėdsakų. Siekdamas pagrįsti savo teiginius, jis mini intriguojantį 
eksperimentą, kuris šiek tiek primena manąjį aktyvios sąmonės 
patyrimą prastomis eismo sąlygomis. Eksperimento metu įgudę 
pianistai turėjo išmokti neilgą kūrinį, tačiau, atėjus metui jį pa- 
groti, buvo liepta kai ką pakeisti (pavyzdžiui, groti viena ranka 


arba tik kas antrą taktą). Nepaisant nieko, jų pasirodymas dėl 

šių nenumatytų pakeitimų praktiškai nenukentėjo. Tai leido ty- 
rėjams manyti, kad pianistai negalėjo naudoti kruopščiai įsimin- 
tų, potencialiai pasąmoningų veiksmų sekų; jie turėjo pasikliauti 
sąmonės lankstumu. 

Rossano nerimauja dėl galimybės, kad kompetencijos įgiji- 
mas gali būti pasąmoningas, tačiau jis aptaria įrodymus, patvir- 
tinančius, jog pasąmoningo informacijos apdorojimo pagalba 
neįmanoma išmokti ilgai atmintyje išliekančių veiksmų sekų, 
sujungti tam tikrų dalykų neįprastais būdais ar paremti ketini- 
mą atlikti vieną ar kitą veiksmą; visi šie sugebėjimai yra susiję su 
kompetencijos įgijimu. Tiesą sakant, yra nemažai tyrimų, rodan- 
čių, kad gebėjimas greitai pakoreguoti savo elgesį ir prisitaikyti 
prie besikeičiančių aplinkybių reikalauja sąmonės. 

Visa tai puiku, tačiau ar nukeliauti į praeitį ir aptikti kom- 
petencijos atsiradimą yra nors kiek lengviau, nei rasti sąmonės 
egzistavimo įrodymų? Galbūt. Daugelis ekspertų, tyrinėjusių 
gyvūnų nuolat kartojamus veiksmus, priėjo prie išvados, kad, 
kaip nesiliaujantys ridenti iš folijos padarytą kamuoliuką ka- 
čiukai, gyvūnai tik žaidžia, o ne sąmoningai praktikuojasi. Kita 
problema yra tikroji praktikos prigimtis: žmonės mėgina pato- 
bulinti vienokius ar kitokius įgūdžius, kaskart šiek tiek pakeis- 
dami veiksmų seką, bei vis pertikrinti rezultatus, tačiau gyvūnai 
to nedaro - toji mane akmenimis apmėčiusi, nelaisvėje gyvenanti 
šimpanzė neskiria laiko metimui patobulinti. 

Žvelgdamas į praeitį, Rossano pastebi šiokių tokių kompe- 
tencijos egzistavimo įrodymų akmeninių įrankių gamybos pro- 
cese. Jis sutinka su Steveno Mitheno nuomone, jog rankinių kir- 
vukų gamyba reikalavo laiko, energijos bei modelio įsisavinimo, 


tačiau vėlgi, šie įrankiai mažai tepasikeitė per milijoną metų, tai- 

gi negalime kalbėti apie tvirtėjančios kompetencijos apraiškas * 
Rossano teigia, kad jei šie ankstyvieji žmonės išties būtų prak- 
tikavęsi, tuomet pastebėtume įrankių kokybės skirtumų, tačiau 
įrodymai leidžia manyti, kad kokybiškiausiais laikomi kirvukai 
buvo pagaminti iš geriausių medžiagų, o paties gamintojo įgū- 
džiai buvo ne tokie svarbūs. 

Kad ir kaip būtų, prieš 300 000 metų ar šiek tiek vėliau įran- 
kių gamyba pradėjo intensyviai plėtotis, jie tapo sudėtingesni, 
pirmą kartą buvo pradėtos naudoti net kelios naujos detalės. 
Būtent šiuo laikotarpiu kai kurie ekspertai įžvelgia neginčijamų 
sąsajų su kalba: veiksmų sekų, kuriose vienas veiksmas priklau- 
so nuo įvykdyto prieš jį, reikalaujanti įrankių gamyba yra tarsi 
sakiniai, kuriuose, tarkime, kiekvienas veiksnys tokiu pat būdu 
susijęs su kitomis sakinio dalimis. Šiandien tokia idėja (pripaži- 
nimas, kad ginklų svaidymas ar įrankių gamyba panašūs į kal- 
bėjimą) mums gali pasirodyti keistoka, tačiau būtent taip viskas 
galėjo vykti. 

Sujungę visus turimus įrodymus, galime daryti išvadą, 
jog moderni žmogaus sąmonė išsivystė laipsniškai, lydėdama 
žmogaus smegenų pokyčius, nors pastarieji nebuvo apriboti 
vien dydžio pakitimų, bet apėmė ir socialinių bei kitų aplinkos 
pokyčių sukeltus struktūrinius pakitimus. Šiandien sutariama, 
jog tokie ankstyvieji hominidai, kaip australopitekai, dar nebu- 
vo visiškai sąmoningi. Bent jau nėra jų sąmoningumą patvirti- 
nančių įrodymų. Daugelis paleoantropologų nelinkę sąmonės 
egzistavimo priskirti ankstesniam nei meno atsiradimo laiko- 


* Nepaisant to, rankinių kirvukų klausimas yra įdomus tuo, jog pasitaiko vietų, kuriose rasti 
šimtai, regis, nepanaudotų įrankių. Kas atsakė už tokį kirvukų perteklių ir kam jie skirti? Yra 
tvirtinančių, neva įgudę kirvukų gamintojai juos gamino ne darbui dirbti, o siekdami pada- 
ryti įspūdį moterims. Gal ir keista, tačiau tai leistų manyti, kad kirvukus gamino tik vyrai. 

tarpiui. Nelaimei, šiuos du periodus skiria tokia didelė „pilkoji 


zona“, kad joje tilptų rankinių kirvukų pilnas sunkvežimis. Gali 


būti, kad taip ir liks. 

Dvyliktas skyrius 


SĄMONĖS IŠKILIMAS 


Teiginiui, jog sąmonė (veikiausiai pamažu) pasirodė moderniam 
žmogui kilus iš mūsų hominidų protėvių, pagrįsti esama nema- 
žai įrodymų. Ar taip pat teisingas ir teiginys, jog sąmonė įsitvir- 
tina pamažu, mums vystantis nuo vaikystės iki brandos? O gal 
sugebame suvokti aplinką nuo pat pradžių? Yra priežasčių ma- 
nyti, kad sąmonė įsitvirtina laipsniškai, tačiau įrodyti sąmonės 
iškilimą Žmogaus gyvenime yra taip pat sudėtinga, kaip ir tiks- 
liai apibūdinti sąmonės evoliuciją - paprasčiausiai trūksta tvirtų, 
vienareikšmių įrodymų. 

Ir vėl susiduriame su ta pačia kliūtimi, kuri pastoja kelią 
mums aiškinantis, ar gyvūnai turi sąmonę: keletas didžiųjų bež- 
džionių, galbūt, yra išimtis, tačiau apskritai mes negalime ap- 
klausti gyvūnų. Vaikai paprastai nepradeda kalbėti anksčiau nei 
sulaukę dvejų metų amžiaus, taigi iki tol mokslininkai neturi ki- 
tos išeities, kaip tik remtis netiesioginiais požymiais, kurie leistų 
nustatyti, ar tie vaikai yra sąmoningi, ir jei taip, tuomet kokiu 
mastu. Ar jų sąmonė dar tik vystosi subrendusio žmogaus sąmo- 
nės linkme, o gal jau pasiekė tą lygį? 

Tačiau stop! Ar nepraleidau svarbiausio dalyko? Kažkada 
mes irgi buvome kūdikiai, taigi turėtume iš tų laikų prisiminti — 
tai būtų tiesioginė asmeninė informacija apie ankstyvąją sąmonę. 
Taigi galėtume paprasčiausiai pamėginti prisiminti, ar būdami 
šešių mėnesių, ar vienerių-dvejų metų pasaulį patyrėme taip pat, 
kaip šiandien, kai jau esame sąmoningos, mąstančios būtybės. 


Tokiu būdu įgautume tvirto pranašumo prieš mėginančius įro- 

dyti gyvūnų sąmonės egzistavimą.“ Tačiau šių prisiminimų at- 
gaminimas yra visiškai atskira problema. Tai skamba tarsi vertas 
dėmesio požiūris, tačiau tuoj pat atsitrenkiame į atminties sieną, 
vadinamą vaikystės arba „infantiline“ amnezija. 

Šis terminas nusako faktą, jog negalime prisiminti nieko, 
kas įvyko per pirmuosius trejus ar ketverius mūsų gyvenimo 
metus.“* Tai nereiškia, jog prisiminimai apie pirmųjų gyvenimo 
metų įvykius neegzistuoja. Priešingai, visai nesunku pademons- 
truoti, jog jaunesni nei dvejų metų amžiaus vaikai sugeba pri- 
siminti, ką darė prieš pusmetį (kai kuriais atvejais jie prisiminė 
įvykius, įvykusius, kai jiems buvo vos šeši mėnesiai), tačiau, 
peržengę šią paslaptingą ribą, jie, regis, visam laikui praranda 
ankstyvuosius prisiminimus. Jums gali atrodyti, kad savo galvoje 
išsaugojote šiuos prisiminimus, tačiau nepamirškite, kad tėvų bei 
senelių pasakotos istorijos apie jūsų vaikystės nuotykius bei šei- 
mos nuotraukų albumai gali įskiepyti prisiminimus, ir yra gau- 
sybė įrodymų, jog neįmanoma patikimai atskirti šių dirbtinai su- 
kurtų prisiminimų nuo autentiškų, paremtų tiesiogine patirtimi. 

Vaikystės amnezijos priežastis yra kontroversiška, tačiau 
pamažu besikaupiantys įrodymai leidžia manyti, kad durys į 
ankstyvuosius prisiminimus neužtrenktos; greičiau, gebėjimas 
kurti ilgalaikius prisiminimus vystosi pamažu, ir jį lemia kele- 
tas skirtingų veiksnių. Argi ne nuostabu, kad net neabejodami 


* Spėju, kad yra žmonių, tvirtinančių, jog praėjusiame gyvenime jie buvo vienokie ar kitokie 
gyvūnai, taigi jie galėtų papasakoti apie savo išgyvenimus, tačiau tokie pasakojimai neįtrau- 
kiami į sąmonę nagrinėjančią literatūrą. 

Yra ir priešingų tvirtinimų. Radijo laidų apie smegenis serijoje „Cranial Pursuits“, kurią 
1993-aisiais kūriau radijo stočiai CBC, žurnalistas Chrisas Grosskurthas ėmė interviu iš Va- 
šingtone gyvenusio metrdotelio Jacgueso Scarella'os, kuris ne tik pasižymėjo fenomenalia 
atmintimi, kas valgė jo restorane, kada tai buvo ir ką užsisakė, bet ir tvirtino galįs prisiminti 
įvykius iš pirmųjų šešių savo gyvenimo mėnesių. Nelaimei, tokius tvirtinimus labai sudėtin- 
8a patvirtinti nepriklausomai. 

pripažįstame nepaprastą faktą, jog mūsų gyvenime stūkso ne- 
įveikiamas barjeras, amžiams atskiriantis ankstyvuosius mūsų 
gyvenimo metus taip, kad jį tegalima prilyginti visiškai retrogra- 
dinei amnezijai, kuria skundžiasi sunkių smegenų sužalojimų 
patyrę pacientai. 

Kaip tai susiję su sąmonės įsitvirtinimu? Ivirtindami, neva 
vaikai nepradeda gyvenimo visiškai sąmoningi (tą galima įtar- 
ti remiantis naujagimių elgesiu), turime pripažinti, kad sąmonė 
gali pasižymėti skirtingomis charakteristikomis, ir nors jaunesni 
nei dvejų metų vaikai yra sąmoningi, jų sąmonė nėra tokia sudė- 
tinga, kokia tampa jiems suaugus. Naujagimiai, veikiausiai, dar 
nemąsto apie savo ateitį, tačiau jų sąmonė, galbūt, yra tiesiogiai 
susijusi su juslėmis, kuriomis jie jaučia maisto skonį, šaltį, moti- 
nos šilumos keliamą malonumą, apie tai daug nemąstydami. Tai 
galėtų būti paprasčiausias pojūčių suvokimas ir nieko daugiau. 
Tačiau, įsitvirtinus savęs suvokimui, viskas pasikeičia: skonis ne- 
bebūtų vien skonis, o „vienas iš skaniausių mano ragautų apel- 
sinų“; šaltis nebūtų vien šaltis, o „paskutinį kartą man buvo taip 
šalta besilankant Edmontone“, motinos šiluma nebūtų vien tik 
šiluma, o „man labiau patinka, kai mane apkabina mama, nei 
jaunesnioji sesuo“. 

Viena iš svarbių sąmonės savybių yra suvokimas, jog esate 
tas pats asmuo, kuris egzistavo ir anksčiau, o įvykiai iš jūsų su- 
rinkto patirties katalogo nutiko jums. Be šios asmeninės istorijos 
suvokimo, kad jūsų gyvenimas nusitęsia ir į praeitį, ir į ateitį, 
sąmonė nėra išbaigta. Šiuo požiūriu išnirimas iš vaikystės amne- 
zijos simbolizuoja sąmonės įsitvirtinimą. 

Atsiduriame intriguojančioje vaikystės amnezijos suprati- 


mo kelio atkarpoje: buvo atmestos kelios galimos jos egzistavimo 

priežastys ir nustatyti keli lemiamos įtakos ilgalaikių asmeninių 
prisiminimų vystymuisi turintys veiksniai. Viena senesnių idėjų 
yra minėtoji teorija apie tai, jog prisiminimai apie įvykius, mums 
dar nesulaukus trejų ar ketverių metų, neegzistuoja. Šiandien ne- 
bėra abejonių, jog prieš pasiekdami atminties barjerą - arba, dra- 
matiškiau tariant, amnezijos laikotarpiu — mes jau pasižymime 
puikiausiai funkcionuojančia atmintimi. Psichologė Katherine'a 
Nelson iš Niujorko miesto universiteto mini mergaitės, vardu 
Emily, vadinamosios „vaikiškos lovelės kalbos“ fragmentą, mer- 
gaitei esant trisdešimt dviejų mėnesių amžiaus. Mergaitės kalba 
buvo įrašinėjama jai nežinant, po to, kai tėvai paguldė ją į lovelę, 
palinkėjo labos nakties ir išėjo iš kambario. Tėvams išėjus iš kam- 
bario, jos kalbos tonas drastiškai pasikeitė — nuo nerimastingų 
mėginimų įtikinti tėvus pasilikti ji perėjo prie nesenų savo gyve- 
nimo įvykių apmąstymo: „Mes nusipirkome kūdikį, nes, kadangi, 
kai ji, na, mes galvojome, kad tai bus Kalėdoms, bet kai nuėjome į 
pP-p-parduotuvę, mes nebuvome apsirengę švarkelio, bet aš pa- 
mačiau lėlytę ir pašaukiau savo mamą, ir pasakiau, kad noriu to- 
kios lėlytės. Taigi, kai apsipirkome parduotuvėje, nuėjome atgal 
pas lėlytę ir ji man ją nupirko. Taigi dabar turiu lėlytę“.! 

Nėra abejonių, kad Emily sugebėjo prisiminti pastaruosius 
savo gyvenimo įvykius, ir, daugeliu požiūrių, jos prisiminimai 
buvo sujungti panašiai kaip mūsų. Kiti tyrimai patvirtino, jog 
jaunesni nei ketverių metų vaikai sugeba prisiminti įvykius, ku- 
rie įvyko net prieš šešis mėnesius. Tačiau, išanalizavus Emily ės 
pokalbius su savimi, paaiškėjo, kad, kaip ir pateiktame pavyzdy- 
je, dauguma jos aptartų prisiminimų buvo susiję su niekuo ne- 
Įprasta kasdiene veikla, o ne tokiais reikšmingais jos gyvenimo 


įvykiais, kaip broliuko gimimas ar kelionės aplankyti artimųjų. 

Žinoma, galiausiai ji pamiršo tiek svarbias istorijas, tiek kasdie- 
nio gyvenimo įvykius. 

Nereikia stebėtis, kad šių prisiminimų praradimą Freu- 
das priskyrė nuslopinimui (jis pirmasis pradėjo vartoti terminą 
„infantilinė“ amnezija). Jo požiūriu, šie prisiminimai sukuriami 
Edipo periodo metu ir yra per daug emocionalūs ir nepakeliami, 
kad juos būtų galima įsileisti į sąmonę. Tačiau mokslininkai pa- 
demonstravo, jog šie ankstyvosios vaikystės prisiminimai nėra 
nei labiau bauginantys, nei nepatogesni už vėlesniuosius - tokiu 
pavyzdžiu galėtų būti ir Emily'ės dialogas su savimi - taigi froi- 
diškasis požiūris nėra pirmaeilis moksliniame vaikystės amnezi- 
jos bei sąmonės aiškinime. 

Netiesa ir tai, kad ankstyvosios vaikystės prisiminimų ne- 
įmanoma ištraukti iš atminties vandenų dugno dėl to, kad tai 
nutiko per daug seniai. Nors ir tiesa, kad dvidešimtmečiai ne- 
prisimena dienų, kuomet jiems buvo dveji, tačiau aštuoniasde- 
šimties sulaukę individai geba prisiminti įvykius, kuomet jiems 
buvo dešimt metų, taigi atminties ribų kaltinti negalime. Vėlgi, 
esmė ne tai, kad prarandame prisiminimus, o tai, kad išsiugdo- 
me gebėjimą prisiminti. 

Atrodo, jog su šiuo procesu susiję veiksniai yra kalbos vys- 
tymasis, bendravimas tarp vaiko ir motinos bei savęs suvokimo 
įsitvirtinimas; galbūt netgi įmanoma susieti šiuos veiksnius su 
pagrindiniais smegenų vystymosi etapais. Čia svarbu pripažinti, 
kad yra keletas skirtingų atminties rūšių ir kad tik daugumos va- 
dinama „autobiografinė“ atmintis šiuo atveju yra svarbi. Tai „aš 
buvau ten ir dariau tą“ pobūdžio atmintis, ne prisiminimai apie 
tokius fizinius įgūdžius, kaip važiavimas dviračiu ar bendrosios 


žinios (šis keturkojis gyvūnas yra šuo, o anas - katė). 

Nors mažamečiai vaikai geba puikiai prisiminti prieš pus- 
metį įvykusius dalykus, yra ženklų, rodančių, jog šie prisimini- 
mai kuriami ir išsaugomi kitaip, nei subrendus. Tyrimų metu, 
kuomet vaikų buvo prašoma pakartoti suaugusiojo jiems pa- 
rodytą veiksmų seką, vyresni vaikai ją prisimindavo ilgiau nei 
jaunesni. Taigi, pavyzdžiui, vienerių metų vaikas veiksmų seką 
geba teisingai prisiminti tik apie mėnesį, tuo tarpu dvidešimties 
mėnesių vaikas tą pačią seką prisimena beveik visus metus. Vai- 
kams sulaukus dvejų, jie jau turi pakankamai patirties atlikdami 
tokius veiksmus, kaip žaidimas „kukū“ ar lėlės maitinimas bei 
maudymas. Tačiau šių dalykų negalime laikyti autobiografijos 
įtvirtinimo įrodymais. Pavyzdžiui, pusantrų metų vaikai kalba 
apie praeitį, tačiau tai daro prabėgomis, nesusiedami įvykių ir 
dažnai susieja šiuos prisiminimus su vos prieš kelias minutes 
nutikusiais dalykais. 

Kalba yra nepaprastai svarbi: geriau išmokę kalbėti vai- 
kai gali kokybiškiau nupasakoti savo praeities įvykius. Atmin- 
ties priklausomybę nuo kalbos gyviausiai vaizduoja eksperi- 
mentai, kurių metu vaikų gebėjimas prisiminti žaidimą buvo 
lyginamas su jų žodynu. Viename tokių tyrimų, kurį atliko 
Harlene Hayne ir Gabrielle Simcock, dvejų trejų metų amžiaus 
vaikai buvo supažindinti su žaidimu, kuris vadinosi „Stebu- 
klinga daiktus mažinanti mašina“? Vaikas turėjo įdėti didelį 
žaislą į mašiną ir ją įjungti. Lemputės pradėdavo mirkčioti, eks- 
perimento vadovas pasukdavo rankeną, kuri sukeldavo keistų 
garsų, tuomet vaikas atidarydavo mašinos priekyje esančias 
dureles ir rasdavo identišką, tačiau kur kas mažesnį žaislą. 
Vaikams tai turėjo atrodyti labai įdomu. Tuo pat metu buvo 


vertinamas vaikų žodynas. Paskui šių vaikų prisiminimai apie 

mašiną buvo darkart tiriami po šešių ar dvylikos mėnesių. Re- 
zultatai apstulbino. 

Visais atvejais tyrime dalyvavę vaikai žaidimą apibūdino 
vartodami žodžius, kuriuos žinojo pirmojo tyrimo metu, prieš 
pusmetį ar metus. Kuo jaunesni vaikai buvo žaidimo metu, 
tuo paprastesnis buvo jų žodynas ir tuo mažiau detalūs buvo jų 
verbaliniai prisiminimai. Tačiau tuo pat metu vaikai sugebėjo 
neverbaliniu būdu prisiminti papildomų faktų, pavyzdžiui, at- 
pažindami žaislus paveikslėliuose, iš naujo žaisdami Žaidimą. 
Taigi, iš tikrųjų jie išsaugojo detalius prisiminimus, tik nemokėjo 
išreikšti jų žodžiais. Jų prisiminimus apie žaidimą aiškiai ribo- 
jo žaidimo metu turėti verbaliniai įgūdžiai, nepaisant to, kiek 
buvo pagerėję jų lingvistiniai gebėjimai pakartotinių tyrimų 
metu. Žinoma, šis tyrimas apima vos vienerių metų laiko tarpą, 
tačiau peršasi aiškios išvados: detalūs, žodžiais reiškiami prisi- 
minimai, kuriuos išlaikome iki brandos, pradeda formuotis tik 
išmokus gerai kalbėti. 

Šioje situacijoje yra kai kas baugaus ir keistoka: mes visi, 
veikiausiai, išgyvenome panašių patyrimų būdami dvejų ar tre- 
jų metukų, tačiau, kad ir kokie ryškūs buvo šie išgyvenimai, jei 
neturime galimybės pažvelgti į su jais susijusias nuotraukas arba 
sugrįžti į vietą, kur jie įvyko, tų įvykių prisiminimai priklauso 
nuo vieno paprasto dalyko: ar mokėjome pakankamai žodžių 
juos apibūdinti? Nėra žodžių, nėra ir prisiminimų. 

Ar mūsų proto užkaboriuose galėtų slypėti nežodinių pri- 
siminimų? Galbūt, tačiau jų atgaminimo tikimybė artima nuliui: 
net jei mums pavyktų atkurti tokią pat akimirką, veikiausiai ne- 
pavyktų atgaminti prisiminimų apie ją, mat iki tol jų nė karto 


neaplankėme ir neatnaujinome. O galbūt jūs šį tą miglotai pri- 


244 | PROTO TEATRAS 


simenate, tačiau šis prisiminimas buvo tiek daug kartų keistas 
ir atnaujintas, jog tikroji jo prigimtis prarasta visiems laikams. 
Idėja, jog reikiamą žodyną įgyjame tik sulaukę trejų ar ketverių, 
todėl negalime prisiminti nieko, kas įvyko pirmaisiais mūsų gy- 
venimo metais, iš dalies kelia nerimą dėl mūsų troškimo, kad 
įsitvirtinusi autobiografinė atmintis būtų visavertė ir išbaigta, 
mat prisiminimus laikome egzistuojančiais savarankiškai, ne- 
paisant, ką apie juos sakome. Akivaizdu, jog šiuo atveju taip 
nėra“ 

Šiuo atveju vyksta keletas dalykų: vaikas ne tik pradeda vis 
efektyviau kalbėti, taigi ir detaliau apibūdinti savo potyrius, bet 
ir pati kalba, regis, padeda tvarkyti tuos prisiminimus. Kai kurie 
tyrėjai besivystančią kalbą linkę vadinti pastoliais, padedančiais 
statyti į prisiminimus vėliau įtraukiamus istorijos elementus. Taip 
pat tiesa, kad išlavinti kalbos gebėjimai leidžia lengviau dalytis 
savo patyrimais su aplinkiniais žmonėmis, o tai, savo ruožtu, 
padeda kurti turtingesnius bei detalesnius prisiminimus. Aplin- 
kinių Žmonių vaidmuo turi lemiamos įtakos: globėjai, ypač moti- 
nos, prašydami papasakoti daugiau, padeda išgauti daugiau de- 
talių iš vaiko atminties, be to, motinos pasakojimų stilius, galbūt 
stebėtina, tačiau yra svarbus jos vaiko atminties vystymuisi. 

Ypač detaliai su savo vaikais aptariančios praeities įvykius 
motinos (skiriančios laiko užpildyti vaikų praeities prisimini- 
mų spragas bei skatinančios juos plačiau pasakoti apie savo po- 
žr Pasitaiko, kad vaikai gana ilgai nepradeda kalbėti. Žymiausias pavyzdys yra siaubingą 
emocinį smurtą (įskaitant ir jos tėvų nebendravimą su ja) patyrusi mergaitė Genie. Ji pradėjo 
mokytis kalbėti tik būdama trylikos, kuomet iš jos tėvų buvo atimtos globos teisės, tačiau, 
mano žiniomis, informacijos apie ankstyvuosius jos prisiminimus nėra. Turint galvoje jos 


aplinkybes, net jei tokie prisiminimai ir egzistavo, nereikėtų stebėtis, jeigu jie būtų per daug 


skausmingi sąmoningai juos suvokti. 

tyrius) išaugina vaikus, kurie geba kur kas detaliau prisiminti 
daug ankstesnius savo gyvenimo įvykius. Vaikų, kurių motinų 
pokalbio stilius yra paprastesnis bei pagrįstas pakartojimais, kų- 
rių motinos, vaikui besidalijant prisiminimais, pasitenkina atsą- 
kymais į kaskart tuos pačius klausimus, ankstyvųjų prisiminimų 
tyrimų rezultatai paprastai yra kur kas prastesni. 

Štai pavyzdys, padėsiantis aiškiai atskirti šiuos pokalbių 
stilius? pirmasis pokalbis vyksta tarp vaiko ir detalius pokalbius 


mėgstančios jo motinos: 


MOTINA: Su kuo mėgdavai žaisti paplūdimyje? 

VAIKAS: Nežinau. 

MOTINA: Ar prisimeni, kaip eidavome pasivaikščioti, vaikštinė- 
davome netoli vandens... 

VAIKAS: Hmmm, mamytė. 

MOTINA: Ir ką mes rinkdavome? 

VAIKAS: Nežinau. 

MOTINA: Neprisimeni? 

VAIKAS: Tu man pasakyk. 

MOTINA: Prisimeni, mes rinkdavome jūros... 


VAIKAS: Aha. 


Palyginkite šį pokalbį su kitu, kuriame dalyvaujanti motina ne- 


mėgsta detalių pašnekesių: 


MOTINA: Kas dar su mumis važiavo? Prisimink, kas dar buvo au- 
tomobilyje, kai važiavome į... 

VAIKAS: Tyleris. 

MOTINA: Ar Tyleris važiavo su mumis? 

VAIKAS: Taip. 

MOTINA: Ne, Tylerio su mumis nebuvo. Kas dar važiavo? Tėvelis 


važiavo? 

VAIKAS: Taip. 

MOTINA: Tikrai? Pagalvok, kas dar buvo automobilyje kelionės 
dieną. 

VAIKAS: Tu ir tėvelis. 


MOTINA: Tėvelio su mumis nebuvo. 


Pagrindinis dalykas yra istorijos pasakojimas. Plėsdamos vaiko 
pasakojimą, detalizuoti linkę motinos užpildo spragas vertingo- 
mis smulkmenomis, tačiau jos tai daro struktūriškai. Jų vaikai 
savaime išmoksta, kad praeities prisiminimas yra paprasčiausios 
istorijos, turinčios pradžią, vidurį ir pabaigą. Pats vaikas taip pat 
nėra pasyvus pokalbio dalyvis: nors pirmaisiais mėnesiais mo- 
tinos atlieka didžiąją darbo dalį, tokius santykius su jomis pa- 
laikantys vaikai netrukus išmoksta kontroliuoti įvykius, suteik- 
dami motinoms teigiamo atgalinio ryšio; šitaip pastarieji skatina 
jiems itin naudingą motinišką elgesį. 

Tik pamanykite, tai, kaip jūsų motina pasakojo jums isto- 
rijas bei klausinėjo apie jūsų patyrimus, papildė jūsų prisimini- 
mus, padėjo susikurti tam tikrą pasakojimo scenarijų, padėjusį 
jums prisiminti vienokius ar kitokius įvykius, ir, veikiausiai, 
prisidėjo prie ankstyviausio jūsų prisiminimo datos nustatymo. 
Tai puikus socialinio gyvenimo įtakos jūsų smegenų vystymuisi 
pavyzdys. 

Kalba, socialinis gyvenimas bei šių dviejų veiksnių derinys 
yra svarbūs vaiko gebėjimui prisiminti reikšmingus įvykius (bei 
subrendusiai sąmonei įsitvirtinti). Tačiau tai nėra vieninteliai 
įtakos turintys veiksniai. Nederėtų pamiršti, kad kalbame apie 
autobiografinius prisiminimus, kurie gali egzistuoti tik tuomet, 
kai turime autobiografiją. Žinojimas, jog esate toks vienintelis, tas 


pats asmuo, kuris nuolat yra jūsų gyvenimo įvykių centre, kad 


PROTO TEATRAS 247 


jūsų dar laukia ateitis, kad skiriatės nuo savo brolių, seserų, tėvų 
bei draugų - savęs suvokimas taip pat yra be galo svarbus. 

Tačiau ir vėl iškyla problema. Kaip galime tiksliai išsiaiškin- 
ti, ar mažametis vaikas šitaip suvokia save, ypač jei lingvistiniai 
jo gebėjimai dar nepakankamai išsivystę, kad jis galėtų atsakyti 
į šį klausimą? Yra vienas būdas - veidrodžio testas, pirmą kartą 
šioje knygoje paminėtas X skyriuje. Šį testą bene prieš keturias- 
dešimt metų sukūrė Gordonas Gallupas jaunesnysis, norėdamas 
nustatyti, ar šimpanzės sugeba atpažinti save. Gallupas trum- 
pam užmigdydavo šimpanzes ir jų kaktas nudažydavo spalvo- 
tais dažais. Nubudę ir pažvelgę į veidrodį pažymėtieji gyvūnai 
vis liesdavo savo kaktą. Tyrime dalyvavusios šimpanzės išlaikė 
savęs atpažinimo veidrodyje egzaminą, ir tai leido manyti, kad 
jos sugeba suvokti save. 

Šiais tyrimo rezultatais Gallupas grindė tvirtinimus, jog šim- 
panzės bei kitos didžiosios beždžionės yra sąmoningos. Toks pat 
veidrodžio testas buvo atliktas su vaikais, dauguma jį išlaiko su- 
laukę pusantrų ar dvejų metų amžiaus. Sudėtingesnės veidrodžio 
testo versijos, į kurią buvo įtrauktas delsimas, pagalba buvo siekia- 
ma nustatyti ne tik vaiko savęs suvokimą, bet ir tai, ar jie sugeba 
suvokti laiką (ar jie žino, kad jų „aš“ dabartyje yra toks pat, kaip 
praeityje). Šio eksperimento metu, kai trimečiai ir keturmečiai vai- 
kai rūšiavo kortas, kiekvienam iš jų ant kaktos paslapčia buvo pri- 
klijuotas lipdukas. Tuomet, praėjus keletui minučių, vaikams buvo 
rodomas įrašas, kuriame jie matė, ką neseniai veikė, pamatę save 
įraše, jie tuoj pat besdavo pirštu. Trejų metų vaikai darė tik tiek ir 
nieko daugiau. Tuo tarpu ketverių metų amžiaus tiriamieji stengė- 
si nulupti lipduką nuo savo kaktos. Taigi, sulaukę ketverių metų, 


7 


vaikai ne tik suvokia save, bet ir tai, kad tasai „aš“ turi praeitį. 

Vienas iš paskutiniųjų žingsnių sąmonės link yra vadina- 
masis teorinis protas (taip pat minėtas X skyriuje). Ši sąvoka 
reiškia, kad aš galiu numanyti, kas dedasi jūsų galvose, ir kad 
suvokiu, jog jūs, galbūt, turite kitokių minčių nei aš. Aš žinau, 
kad jūs turite savo protą. Svarbi teorinio proto dalis yra supra- 
timas, kad jūs (ar aš) kartais mąstome klaidingai. Tačiau ir šiuo 
atveju esama įrodymų, kad teorinis protas vaiko smegenyse ne- 
atsiranda staiga. Michaelas Lewisas iš Roberto Woodo Johnsono 
medicinos mokyklos Niudžersyje tvirtina, jog yra mažiausiai ke- 
turios teorinio proto įgijimo stadijos. Pirmasis lygmuo yra Aš ži- 
nau; jį vienintelį vaikai patiria iki dvejų metų amžiaus. Jam vietą 
užleidžia antrasis lygmuo Aš žinau, kad žinau; jam dominuojant, 
vaikai suvokia savo žinias ir sugeba nukreipti dėmesį į vidinį pa- 
saulį bei išsiaiškinti, ką jie Žino. Žinojimą, kad žinote, iliustruoja 
posakis „a, prisimenu tai!“. 

Kitas lygmuo yra Aš žinau, kad tu žinai. Pasiekę šį lygmenį 
vaikai praktiškai įgyja teorinį protą, mat pradeda suvokti, jog kiti 
žmonės turi savo protus. Šį stadija žymi apgavystės užuomaz- 
gas, kadangi vaikai supranta, jog galbūt žino kažką, ko nežinote 
jūs. Galiausiai, ketvirtoji stadija, pasak Lewiso, yra Aš žinau tave 
žinant, kad aš žinau. Šioje stadijoje pradeda reikštis sudėtingas 
(geriausias ir blogiausias) žmogaus elgesys. Kelių filmų siužeto 
plėtojimasis yra paremtas šiuo Aš žinau tave žinant, kad aš žinau 
principu? 

Anot Lewiso, visavertį teorinį protą vaikai įgyja apytiksliai 
ketverių metų amžiaus, beveik tuo pat metu, kai nusileidžia vai- 
kystės amnezijos uždanga. Sutapimas? Iš tiesų, prisiminimai apie 
gyvenimo įvykius turi prasmės tik tuomet, jei egzistuoja praeitis, 


į kurią galima atsigręžti, jei žmogus gyvena visavertį psichinį gy- 

venimą su visomis jo brandos charakteristikomis, tarp kurių yra 
ir teorinis protas. 

O ką galima pasakyti apie smegenų vystymąsi? Ar jose 
vyksta kažkas, ką būtų galima susieti su šiais dramatiškais vai- 
kiškos sąmonės pasaulio pasikeitimais? Galbūt ir taip. Smegenų 
vystymosi tyrimų metu pavyko atskleisti, jog, sulaukus ketve- 
rių metų amžiaus, iki tol vyravę procesai pasikeičia. Iki ketverių 
dominuoja smegenų augimas, sparčiai didėja neuronų skaičius, 
o tai verčia smegenis plėstis. Tačiau sulaukus ketverių įvyksta 
esminių pokyčių: neuronų kiekis pradeda mažėti, o baltosios 
medžiagos, apsauginės aksonų dangos, kurios pagalba neuronai 
palaiko tarpusavio ryšius, masė pradeda didėti. Taigi smegenys, 
ypač priekinės skiltys, pamažu traukiasi, net jei komunikacija 
tarp neuronų gerėja. Kai kurie tyrėjai įtaria, jog šis komunika- 
cijos tarp neuronų gerėjimas leidžia kurti dalines informacijos 
nuorodas, kurios yra būtinos autobiografinei atminčiai bei są- 
monei. Kol kas galima pasakyti tik tiek: šis smegenų ląstelių re- 
tėjimas prasideda beveik tuo pat metu, kai užsimezga ilgalaikė 
autobiografinė atmintis, tačiau nėra jokių priežasties ir padarinio 
įrodymų. 

Nors ir labai nuodugniai nagrinėtume turimą informaciją, 
aišku viena: kol kas nėra įrodymų, jog iš vaikystės amnezijos 
mus išvaduoja tam tikri netikėti pokyčiai ankstyvaisiais mūsų 
gyvenimo metais. Tiesą sakant, teisingesnis atrodo priešingas 
teiginys — gebėjimas kurti tokio tipo asmeninius prisiminimus, 
kurie pirmąkart pasireiškia maždaug ketvirtaisiais gyvenimo 
metais, išsivysto pamažu per porą socialinės bei smegenų raidos 
metų. Vaikystės amnezija taip pat nesibaigia staiga. Vieno tyri- 


mo pagalba buvo pademonstruota, jog tarp ankstyviausio ir jį 

lydinčio suaugusio žmogaus prisiminimų yra apytiksliai vieneri 
metai. 

Gana sudėtinga turėti omenyje tokią skirtingą įvairių 
veiksnių įtaką sąmonės vystymuisi. Psichologas Nicholasas 
Humphrey'is, atradęs panašumų tarp ledynmečio periodo olų 
piešinių ir piešėjos Nadios, kuriai buvo diagnozuotas autizmas, 
darbų, apie kuriuos buvo kalbama XI skyriuje, pritaikė savo kū- 
rybinį talentą sąmonės iškilimui, palygindamas savo mažame- 
čio sūnaus smegenis su į sceną besirenkančiu ir repetuojančiu 
simfoniniu orkestru. Iš pradžių kiekvienas muzikantas ir jo ar 
jos instrumentas skleidžia su aplinkiniais nesusijusius garsus; 
nėra darnos. Retkarčiais pasigirsta darnus pučiamųjų instru- 
mentų arba smuikų duetas ar trio, tačiau jų sąskambis paskęs- 
ta garsų kakofonijoje. Atvykus dirigentui, orkestras netikėtai 
susivienija: muzikantai derina garsus, tačiau pasirodymas dar 
neprasideda. Reikia vadovo, kuris, nors ir neprisideda prie gar- 
sų visumos, tačiau užtikrina, kad iš šios kakofonijos gimtų su- 
dėtinga muzikinė kompozicija. Visa yra susiejama su tuo metu 
aktualiu tikslu. Panašų procesą Humphrey'is įsivaizduoja savo 


sunaus smegenyse: 


„Štai jis blaškosi aplink. Skirtumas tarp manęs ir jo tas, kad jis dar 
neturi tikslo (projekto), kuris suvienytų jo savastis... Tačiau net 
ir dabar regiu jo pokyčius. Suprantu, kad kūdikis pamažu auga 
ir vystosi. Jau dabar galima pastebėti nedidelių, vienumo reika- 
laujančių projektų užuomazgų: jo akys ir rankos dirba kartu, jo 
veidas ir balsas, jo burna ir pilvukas. Laikui bėgant, kai kurie 
šių projektų bus sėkmingi, kitus jis paprasčiausiai apleis. Tačiau 
nenumaldomai bėgant dienoms, savaitėms ir mėnesiams, jis taps 


koordinuotu, sąmoningu žmogumi“ 

Vaikų sąmonės vystymosi lyginimas su Žmogaus sąmo- 
nės atsiradimu vilioja, be to, regis, jog svarbiausiais laikomi šio 
proceso elementai yra bendri abiem atvejams: kalba, socialinis 
gyvenimas, teorinis protas, autobiografinė atmintis ir tam tikra 
smegenų reorganizacija. Tačiau vien pagundos nepakanka. Mes 
paprasčiausiai neturime pakankamai informacijos, ypač susiju- 
sios su žmogaus sąmonės istorija. Jei tarp šių dviejų reiškinių eg- 
zistuoja paralelė, ją galima nusakyti taip: vienu metu mes - kaip 
rūšis ir kaip individai - nebuvome sąmoningi, bent jau visiškai 
moderniu ar brandos požiūriu, o vėliau tokiais tapome. Tačiau 


kaip visa tai įvyko, yra visiškai kitas klausimas. 

Tryliktas skyrius 


SMEGENŲ PASIDALIJIMAS 


Juokui užtenka vieno pusrutulio, tačiau verksmui reikia smegenų. 


BOBAS DYLANAS (AR BENT JAU TAIP TURĖJO JIS PARAŠYTI) 


Jau seniai anatomai žinojo, kad žmogaus smegenys - žiūrint iš 
viršaus atrodo tarsi perskeltos pusiau ir, regis, sudaro dvi vieno- 
das dalis, tačiau tik 1844-aisiais gydytojas Arthuras Ladbroke'as 
Wiganas atkreipė dėmesį, kad ten, kur yra du pusrutuliai, turė- 
tų egzistuoti ir du protai.! Wiganas tiesiai šviesiai pasakė: „Du 
smegenų pusrutuliai iš tiesų yra du skirtingi, vientisi organai, 
kiekvienas iš jų yra visiškai išsivystęs ir puikiai pritaikytas veik- 
ti, kaip ir abi mūsų akys“. Savo teiginius jis pagrindė šiurpiomis 
istorijomis apie sunkias pacientų traumas arba susirgimus, kurie 
beveik sunaikindavo vieną smegenų pusrutulį, tačiau psichika 
dėl to nenukentėdavo. Kaip galėjo taip atsitikti, nebent likęs svei- 
kas pusrutulis pajėgus savarankiškai kontroliuoti visą žmogaus 
elgesį bei intelektą? 

Tačiau Wiganas neabejojo ir toliau tvirtino, kad abiejuose 
pusrutuliuose laisvai galėjo būti talpinamos skirtingos idėjos bei 
norai. Jo nuomone, paprastai vienas pusrutulis dominuoja kito 
atžvilgiu („nuolaidusis“ pusrutulis atlieka „darbininko asisten- 
to“ vaidmenį), tačiau kai kuriais atvejais, kuomet dominuojantis 
pusrutulis yra nusilpęs, konfliktas tarp jų gali sukelti beprotybę. 
Jis net teigė, kad psichinių sutrikimų atvejais beveik visuomet 
galima pastebėti dvi paskiras minčių kryptis, iš kurių kiekviena 


priklauso vienam iš pusrutulių. 

Wiganas nebuvo metraštininkas dykūnas: jis tikėjosi, kad, 
visuomenei priėmus jo dviejų protų vienoje galvoje idėją, išsi- 
rutulios naujas požiūris, „gailestingumo jausmas daugelio ne- 
laimingų būtybių atžvilgiu, kurių smegenims reikia nuolatinės 
kontrolės, kurie, nepaisant nuoširdžiausių pastangų, kartkartė- 
mis ją praranda ir pasiduoda ekstravagancijai ir kvailystėms“.* 

Nors Wigano darbai nesulaukė visuomenės dėmesio ištisus 
dešimtmečius, tačiau jį galima laikyti idėjos, jog mūsų galvose 
yra dvejos smegenys, pradininkų; tik septintajame praėjusio am- 
žiaus dešimtmetyje buvo rasta kur kas dramatiškesnių šio tvir- 
tinimo įrodymų. Šiandien iš dviejų pusrutulių sudarytos sme- 
genys nuolat atsiranda sąmonės kontroversijos centre, o sąveika 
tarp pusrutulių nutiesė kelią idėjoms apie tai, kaip sąmonė galė- 
tų funkcionuoti. 

Pirmą kartą smegenų perskyrimo operacija buvo atlikta 
septintajame dešimtmetyje. Šių pacientų kairysis ir dešinysis 
pusrutuliai buvo atskirti perpjovus corpus callosum — pagrindinę 
tarpinę jungtį. Tokia procedūra atlikta siekiant apriboti sekinan- 
čių epilepsijos priepuolių plitimą. Didžiosios smegenų jungties 
pjūvis izoliuoja priepuolius tame pusrutulyje, kuriame šie pra- 
sideda, ir labai palengvina paciento gyvenimą. Nors procedūra 
atrodo itin drastiška ir yra taikoma tik nepadėjus jokioms kitoms 
priemonėms, tačiau pacientai, kuriems ji buvo atlikta, gali gy- 
venti iš esmės normalų gyvenimą. Jeigu jums tektų sutikti vieną 
iš tokių Žmonių, esu tikras, kad greičiausiai nepastebėtumėte jo- 


“ Filosofas Rolandas Puceettis šią idėją išplėtojo savo knygoje „The Trial of John and Henry 
Norton“. Tai keistai iškreipta istorija apie vyrą, kurio dešinysis pusrutulis privertė jį apgal- 
votai išprievartauti ir nužudyti savo žmoną. Nekaltasis kairysis vyro smegenų pusrutulis, 
apdovanotas kalbos gebėjimu, nepailsdamas tvirtino savo nekaltumą. Norėdami sužinoti, 
kas įvyko toliau, turėsite perskaityti knygą. R. Puceetti, The Trial of John and Henry Norton 
(London, England: Hutchinson ėc Co., 1973). 

kių išorinių ženklų, rodančių, jog jo ar jos smegenys buvo stipriai 
pertvarkytos.“ 

Stulbinamos smegenų ypatybės buvo atskleistos laboratori- 
jose, pradėjus tyrinėti perskirtų smegenų pacientų elgesį. Opera- 
cijos metu perpjauta didžioji smegenų jungtis - corpus callosum — 
yra nepaprastai svarbi normaliai smegenų veiklai. Ją kerta apie 
200 milijonų nervinių skaidulų, perduodančių informaciją iš vie- 
nos smegenų pusės į kitą - tai daugiau nei pusrutulių jungtis su 
likusiomis smegenimis. Ironiška, kad tikroji jos svarba paaiškėjo 
po didžiosios jungties perpjovimo ištyrus nuo likusių smegenų 
atskirtus pusrutulius. 

Sveikose smegenyse vienam ar kitam pusrutuliui priklau- 
santi informacija neapsistoja vien jame - didžiąja jungtimi ji be- 
veik tuojau pat perduodama į kitą pusrutulį. Tačiau, perpjovus 
jungtį, kiekvienas pusrutulis gali išlaikyti tik jam priklausančią 
informaciją ir, dar svarbiau, tampa įmanoma atskleisti jų galimy- 
bių ypatumus bei ribas. 

Keisto smegenų sujungimo dėka paveikslus, rašytinius Žo- 
džius ar žodines komandas galima nukreipti į vieną ar kitą pus- 
rutulį. Pavyzdžiui, jūsų kairėje akimirką blykstelėjęs paveikslas 
(jums žvelgiant tiesiai prieš save) nerviniais kanalais, praside- 
dančiais akyje ir nusitęsiančiais iš kairės į dešinę, nukeliaus į 
dešinįjį smegenų pusrutulį. (Atvirkščias variantas irgi teisingas: 
toli dešinėje parodytas paveikslas nukeliaus į kairįjį pusrutulį.) 
Perskirtų smegenų pacientų atveju, pusrutuliai nesidalija šia in- 
formacija. Tiesą sakant, kiekvienam pusrutuliui galima parodyti 
vieną po kito paveikslus ir sukurti situaciją, kuomet kiekvienas 


Vis dėlto tiesa, kad šie pacientai susiduria ir su nedideliais skaitymo sunkumais arba trum- 
posios atminties sutrikimais. 

tų pačių smegenų pusrutulis turi skirtingos informacijos. Tokią 
situaciją gali sekti keisti įvykiai. 

Smegenų ekspertas Michaelas Gazzaniga dalyvauja perskir- 
tų smegenų tyrimuose nuo pat pradžių. Viename žinomiausių jo 
eksperimentų pacientui tuo pat metu buvo parodyti du paveiks- 
lai: vienas — kairėje, kitas - dešinėje, taigi kiekvienas pusrutulis 
gavo skirtingos informacijos. Kairiajam pusrutuliui buvo paro- 
dyta vištos koja, dešiniajam - snieguota scena. Tuomet paciento 
paprašė iš papildomo paveikslų rinkinio išrinkti susijusį su ką 
tik matytuoju. Žinoma, šiuo atveju toks prašymas gali pasirodyti 
sudėtingas, mat abi paciento smegenų pusės matė skirtingus da- 
lykus. Tačiau štai kaip viskas buvo atlikta: paciento paprašė bet 
kuria ranka parodyti atitinkamą paveikslą. Rankų judesiai taip 
pat kontroliuojami iš kairės į dešinę ir atvirkščiai, taigi dešiniąją 
ranką kontroliuoja kairysis smegenų pusrutulis, o kairiąją - de- 
šinysis. 

Šiame eksperimente pacientas kairiąja ranka parodė sniego 
lopetą, susijusią su dešiniojo pusrutulio matyta snieguota scena, 
o dešiniąja ranka - vištą. Iki tol viskas vyko įprastai. Tačiau po to 
sekė netikėtas žingsnis: Gazzaniga paklausė paciento, kodėl jis 
parodė lopetą kairiąja ranka. Šis klausimas iškėlė pacientui pro- 
blemą, mat jis buvo paklaustas. Klausimo pateikimas žodžiu už- 
tikrino, kad jis bus apdorotas kairiajame smegenų pusrutulyje, 
kadangi pagrindiniai tiriamojo - bei daugumos iš mūsų - kalbos 
centrai išsidėstę būtent ten. Taigi kairiojo paciento smegenų pus- 
rutulio buvo klausiama to, ko šis negalėjo Žinoti: už kairiosios 
rankos pasirinkimą — sniego lopetą - buvo atsakingas dešinysis 
pusrutulis, tuo tarpu kairysis pusrutulis net nenutuokė apie de- 


šiniojo turimą informaciją. Tačiau kairysis paciento pusrutulis 

neatsakė paprasčiausiu „nežinau“, o paaiškino: „Vištidei iškuop- 
ti reikia lopetos“. 

Nepaprastas išradingumas! Kairysis tiriamojo smegenų 
pusrutulis žinojo tik tai, jog dešiniąja ranka suporavo vištą su 
vištos koja; jis neturėjo supratimo, kodėl kairiąja ranka buvo 
pasirinkta lopeta, tačiau nedvejodamas ją įtraukė į minėtą sce- 
narijų. Tai tik vienas iš daugybės kairiojo smegenų pusrutulio 
sugebėjimo (ir, dar svarbiau, troškimo) logiškai paaiškinti įvykius 
pavyzdžių. Kita pacientė, kurios dešiniojo pusrutulio gebėjimas 
suprasti rašytines komandas buvo ribotas, pamačiusi žodį „eiti“, 
atsistojo. Paklausta, kodėl taip pasielgė, ji pasitelkė kairįjį pusru- 
tulį ir atsakė: „Aš noriu gerti. Tik ketinau nueiti atsinešti limo- 
nado“.“ 

Yra daugybė pavyzdžių, kuomet kairysis smegenų pusru- 
tulis sukuria istorijas, paaiškinančias jam ne iki galo supranta- 
mus dalykus. Gazzaniga ir jo kolegos tvirtina, jog šie pavyzdžiai 
atskleidžia kažko, ką galima pavadinti „vertėju“, egzistavimą 
kairiajame pusrutulyje. Tai smegenų modulis, kurio užduotis — 
paaiškinti ir net kurti istorijas apie gluminamą kartais priešta- 
ringos informacijos srautą, atkeliaujantį iš kitų smegenų sričių. 
Tiksliai nežinoma, kur kairiajame pusrutulyje slypi šis modulis 
(nors Gazzaniga įtaria, jog jis gali būti kaktinėje skiltyje), kiek 
vietos užima, kaip sudarytas. Neabejoju, kad yra smegenų eks- 
pertų, abejojančių pačiu jo egzistavimu. 

Kad ir kaip būtų, jei vertėjas ar kažkas panašaus į jį iš tiesų 
egzistuoja, kodėl kiekvienas iš mūsų negalėtume jo turėti (ne- 
“ Panašių pavyzdžių galima sutikti hipnozės atvejais. Viename jų moteris, kuriai hipnozės 


metu buvo įteigta pabudus pradėti ropinėti keturiomis, pasielgė būtent taip, aiškindama, jog 


„kažkur čia pametė auskarą“. 

Bene žymiausias perskirtų smegenų keistenybių atvejis pavaizduotas viršuje. 
Pacientui tuo pat metu buvo parodyti du skirtingi paveikslai. Kairysis jo pusrutulis 
„matė“ vištos koją, dešinysis - apsnigtą sceną. Tuomet tiriamojo buvo prašoma 

iš papildomų paveikslėlių parinkti vieną, kuris būtų susijęs su ką tik matytuoju. 
Kairiąja ranka, kontroliuojama snieguotą sceną mačiusio dešiniojo pusrutulio, 

jis parinko sniego lopetą; dešiniąja ranka suderino vištos koją su višta. Tačiau 
kairiojo (kalbos) pusrutulio paklausus, kodėl tiriamasis pasirinko lopetą, jis 
negalėjo net įsivaizduoti, mat kairysis pusrutulis nekontroliuoja kairiosios rankos. 
Nepripažinęs pralaimėjimo kairysis paciento pusrutulis „atsakė“: „Vištidei iškuopti 


reikia lopetos“. 


paisant, kad jį atrado tirdami perskirtų smegenų pacientus). Tei- 
sybė, jei didžioji jūsų smegenų jungtis sveika, jūs nesusiduriate 
su tokia dramatiška jo veiklos demonstracija, tačiau kiekvieną 
dieną, galbūt kiekvieną minutę, jūsų smegenyse slypintis ver- 
tėjas atlieka tai, ką sugeba geriausiai: aiškina bei racionalizuoja 
kasdienius įvykius. 

Kaip tai atrodo? Jūsų smegenis nuolat atakuoja įvairiausių 
rūšių sensorinė bei atmintyje saugoma informacija. Atmetus di- 
džiąją jos dalį arba apdorojus pasąmoningai, gali pasirodyti, kad 
likusi informacija nedera tarpusavyje ar yra prieštaringa. Tačiau 
galiausiai viskas privalo būti logiška, susieta į vientisą istoriją, 
kad galėtume adekvačiai reaguoti. Kai kuriais, pavyzdžiui, ne- 
įprastais perskirtų smegenų pacientų, atvejais vertėjas yra vi- 


siškai neteisus. Tačiau daugeliu atvejų vertėjas turi būti teisus, 

kad niekas - nei jūs, nei jus supantys žmonės — nepastebėtų jo 
klaidos. 

Michaelas Gazzaniga tiki, kad kairiojo smegenų pusrutulio 
vertėjas rašo pasakojimą, kurį mes vadiname sąmone, tačiau per- 
skirtų smegenų pacientų tyrimai ne tik remia tokį tvirtinimą, bet 


ir gimdo į jį nukreiptus prieštaravimus. 


Vos prasidėjus perskirtų smegenų pacientų tyrimams, su jais ge- 
riausiai susipažinę mokslininkai spėliojo, ar perskyrus smegenis 
taip pat perskiriama ir sąmonė. Nors ir tiesa, kad nė vienas per- 
skirtų smegenų pacientas nepranešė apie sąmonės pakitimus, 
tačiau turint galvoje, kad jų kalbos raišką riboja tik vienas pus- 
rutulis, nesitikėtume išgirsti nieko kita. Jei ir egzistuotų antroji 
sąmonė, ji būtų nebyli. Tačiau tai nereiškia, kad ji negalėtų eg- 
zistuoti (nebent jūs, kaip kai kurie ekspertai, tikite, kad sąmonė 
neatsiejama nuo kalbos); šių pacientų tyrimai patvirtino bent jau 
tai, kad smegenų pusrutulių stilius yra labai skirtingas,“ o kele- 
tas iš jų net atskleidė požiūrio bei suvokimo skirtumų. Šie tyri- 
mai leidžia daryti prielaidą, kad vienoje kaukolėje gali slypėti du 
sąmoningi „protai“. 

Viename tokių tyrimų dalyvavo pacientas P. S., vaikys- 
tėje patyręs kairiojo smegenų pusrutulio traumą, dėl kurios 
kai kurie kalbos sugebėjimai buvo perkelti į dešinįjį pusrutulį. 
P. S. buvo rodomi žodžiai, kuriuos jis turėjo įvertinti skalėje 
nuo 1 iki 7 kur 1 reiškė gerą, o 7 - blogą. Žodžių sąraše buvo 
šios sąvokos: mielas, mašina, karas, bučinys, velnias, pinigai, moti- 
“ Šie skirtumai buvo neįtikėtinai išpūsti tvirtinant, neva, naudodamiesi dešiniuoju pusrutu- 
liu, galite tapti geresniais teniso žaidėjais arba geresniais žmonėmis, jei mažiau orientuositės 


Į kairįjį pusrutulį. Dauguma to, kas rašoma „dešiniojo prieš kairįjį“ tema, yra visiškas absur- 
das, neparemtas jokiais moksliniais duomenimis. 

na, seksas, vėmalai, sekmadienis, tiesa, neapykanta ir meilė. Stebino 
tai, kad skyrėsi pusrutulių vertinimo balai: dešinysis pusrutu- 
lis nuolat vertino žodžius aukštesniais — blogiems artimesniais 
balais. Šis bei po jo sekę eksperimentai leidžia manyti, kad tų 
pačių smegenų pusrutulių požiūris ar manieros gali skirtis. Pa- 
prastai dešinysis pusrutulis pasižymi negatyvesniu požiūrių 
nei kairysis.“ | 

Kitas tyrimas atskleidė, kad pusrutuliai skiriasi ir užduo- 
čių sprendimo būdu. Perskirtų smegenų pacientų buvo prašo- 
ma atspėti, kuris iš dviejų spalvotų taškų pasirodys kompiuterio 
ekrane. Iš anksto buvo suprogramuota, kad raudono taško pa- 
sirodymo dažnis būtų 75, o žalio - 25 procentai, tačiau abudu 
pasirodytų atsitiktine tvarka. Nieko stebėtina, jei pradėjus rody- 
ti taškus mėgintumėte rasti optimaliausią spėlionių strategiją. 
Viena iš jų būtų nuolat pasirinkti raudonąjį tašką, mat pastebite, 
jog šis pasirodo kur kas dažniau. Priėmę tokį sprendimą, nebe- 
sivargintumėte mąstyti toliau ir, šiuo atveju, būtumėte teisūs 
75 procentus bandymų. Kita strategija galėtų būti mėginimas 
nustatyti taškų pasirodymo sistemą. Turint galvoje, kad tokios 
sistemos nėra, ši strategija nebūtų efektyvus pasirinkimas. Štai 
įdomus dalykas: dešinysis šių pacientų pusrutulis pasirinkda- 
vo paprasčiausią ir, galiausiai, efektyviausią strategiją nuolatos 
rinktis raudonąjį tašką, tačiau kairysis pusrutulis nesiliovė kai- 
talioti strategijas ir mėginti iššifruoti neegzistuojančią sistemą. 
Tai vienas iš keleto tyrimų, kurie leidžia manyti, kad dešinysis 
smegenų pusrutulis paprastai renkasi nesudėtingus užduočių 
* Šie tyrimai taip pat suteikė galimybę atlikti keletą unikalių apklausų. Kartą, kai kairy- 
sis P. S. pusrutulis buvo paklaustas, kokį darbą pasirinktų, jis (tiriamasis) atsakė „projekto 


kūrėjo“, tuo tarpu dešiniojo pusrutulio atsakymas buvo „automobilių lenktynininko“. Du 
skirtingi protai tose pačiose smegenyse? 

sprendimus, kaip tai daro balandžiai, ne taip, kaip jo partneris 
kitoje kaukolės pusėje. 

Už šią nevaisingą kairiojo pusrutulio tam tikro priežastinio 
ryšio paiešką Gazzaniga kaltina vertėją - pastarasis paprasčiau- 
siai nesiliauja ieškojęs sistemos. Tiesą sakant, tyrime, kurio daly- 
viai buvo patyrę kairiojo ar dešiniojo pusrutulio insultą, sveiką 
kairįjį pusrutulį turintys subjektai visada pasirinkdavo, jų nuo- 
mone, egzistavusio modelio paiešką, tuo tarpu tiriamasis, kurio 
kairysis pusrutulis buvo sužalotas ir kuris buvo priverstas pa- 
sikliauti dešiniuoju, rinkosi paprastus ir, galiausiai, sėkmingus 
sprendimo būdus. Jei jūsų smegenys vientisos, tuomet, galimas 
daiktas, tarp šių dviejų galimybių kyla tam tikra įtampa. Kaip 
man žinoma, beveik nėra įrodymų, iliustruojančių, kaip ši įtam- 
pa paprastai numalšinama, nors šiandien patvirtinta, jog žmonės 
yra vienintelė gyvūnų rūšis, naudojanti kairiojo smegenų pusru- 
tulio vertėjo strategiją ieškoti sistemiškumo. 

Dar labiau stulbina jaunos moters atvejis, kuriai atlikta ope- 
racija lėmė ne tik atskirtų pusrutulių nesutarimus, bet ir įnirtin- 
gus pastarųjų konfliktus. Victoras Markas dirbo su paciente jos 
reabilitacijos metu: „Kartą ji paminėjo, kad nejaučia kairiosios 
savo rankos. Man pakartojus jos žodžius, ji tvirtino, kad ran- 
ka nebuvo nejautri, o šį tvirtinimą pasekė vienas kitą keičiančių 
„taip!“ ir „ne!“ atsakymų griūtis, po kurios beviltiškai prisipaži- 
no: „Nežinau“. 

Daktarui Markui padėjus lapą popieriaus su pažymėtais 
žodžiais TAIP ir NE priešais pacientę, tarp pusrutulių tęsėsi di- 
alogas: „Man paklausus, „ar tavo kairioji ranka nejautri?“, pa- 
Clentė kairiąja ranka tuoj parodė žodį NE, o dešiniąja - TAIP. 


Emociškai ją prislėgė toks dvilypumas; įpykusi ir toliau mėgino 

nurodyti „teisingą“ atsakymą, tačiau rezultatai nepasikeitė. Ga- 
liausiai, kairioji ranka nustūmė dešiniąją ir uždengė žodį TAIP! 
Tą akimirką pacientė buvo aiškiai susisielojusi, kad nesugeba 
apsispręsti, todėl ji numetė popieriaus lapą“. Čia egzistuoja 
prieštara. Michaelas Gazzaniga yra įsitikinęs, jog kairiojo pus- 
rutulio vertėjas gali paaiškinti, kodėl jaučiamės turį vienintelę 
sąmonę, nors mūsų smegenys sudarytos iš keleto atskirų modu- 
lių. Iš kitų smegenų dalių vertėją nuolatos pasiekia informacija, 
o jo užduotis yra ją logiškai išdėstyti, sukurti tam tikrą pasa- 
kojimą, kuris, Gazzanigos žodžiais tariant, leidžia manyti, jog 
„Kairiojo pusrutulio vertėjas gali sukurti jausmą mumyse, neva 
esame sujungti ir vieningi“? Tačiau nederėtų pamiršti smegenų 
pusrutuliuose perskirtos sąmonės visų įrodymų, kuriuos taip 
pat reikia paaiškinti: jei kairiojo smegenų pusrutulio vertėjas 
kuria mūsų sąmonę (tik tuo atveju, jei mūsų pusrutuliai neat- 
skirti), tuomet kas atsako už ką tik matytus dešiniojo pusru- 
tulio sąmonės pavyzdžius? Nėra jokių įrodymų apie ten esantį 
vertėją. 

Nėra įrodymų, nėra ir sutarimo. Dešinysis pusrutulis ne- 
abejotinai yra sąmoningas, tačiau kai kurie ekspertai tvirtina, 
kad toji sąmonė nėra taip visapusiškai išsivysčiusi, kaip kairia- 
jame pusrutulyje. Dešiniojo pusrutulio užduočių sprendimo ge- 
bėjimas, regis, yra kur kas prastesnis už kairiojo, be to, dažniau- 
siai jis yra nebylus. Šis skirtumas tarp pusrutulių, galbūt, ir yra 
svarbiausias. 

Žinoma, kalba nebūtina šiokiai tokiai sąmonei — pagalvo- 
kite apie kūdikius arba suaugusiuosius, kuriems smegenų trau- 
mos lėmė kalbos sutrikimus. (Man teko bendrauti, ar bent jau 


mėginti bendrauti, su keletu tokių žmonių, ir nors dėl kalbos su- 

trikimų jie praktiškai nesugeba normaliai dalyvauti pokalbyje, jų 
pastangų keliama frustracija bei agonija patvirtina, kad jie yra są- 
moningi.) Tačiau tokie tyrėjai, kaip Alainas Morinas iš Kalgario 
Mount Royal koledžo, tvirtina, kad kalbos reikšmė neapsiriboja 
pokalbiu: ji taip pat sudaro sąlygas egzistuoti „vidinei kalbai“, 
nenutylančiam monologui mūsų smegenyse. Kairiojo pusrutu- 
lio insultą patyrę pacientai teigia, kad jų sąmoningumas buvo 
pristabdytas tuo metu, kai dėl insulto buvo pertraukta vidinė 
kalba. Vienas iš pacientų, psichologas Claude'as Scottas Mossas, 
rašė: „Praradęs gebėjimą bendrauti su aplinkiniais, praradau ir 
gebėjimą kalbėtis su savimi. Kitais žodžiais tariant, negalėjau 
galvoti apie ateitį - jaudintis, laukti ar suvokti - bent jau ne ver- 
baliai. Taigi pirmąsias keturias iš penkių savaičių po hospitaliza- 
vimo aš paprasčiausiai egzistavau“ 2 

Mosso pasakojimas rodo, kad netekęs vidinės kalbos jis ne- 
buvo be sąmonės tiesiogine šių žodžių prasme, tačiau jis nebuvo 
ir visiškai sąmoningas. Esama ir kitų panašių pasakojimų, kurie 
leidžia manyti, kad paprastai nekalbus dešinysis pusrutulis gali 
būti sąmoningas, tačiau nevisiškai. Tiesą sakant, P. S. atvejis lei- 
džia tikėti kalbos svarba, kadangi šis pacientas dėl savo lingvisti- 
nių sugebėjimų abiejuose pusrutuliuose yra puikiausias perskir- 
tų smegenų individo su dviem atskiromis sąmonėmis pavyzdys. 
Atrodo, tarsi abu jo smegenų pusrutuliai turi po atskirą savęs 
suvokimą.“ Perskirtų smegenų pacientų atvejai rodo, kad deši- 
nysis pusrutulis patiria visą emocijų spektrą, tačiau, veikiausiai, 
nesugeba apie tai mąstyti. Morinas prilygina vidinę kalbą žibin- 
"P.S. atveju įdomu tai, kad jo pusrutuliams sutariant, jis elgiasi gražiai ir yra ramus, tačiau 


ji sunku suvaldyti, jei pusrutuliai nesutaria tam tikru klausimu. Tai labai primena Arthuro 


Wigano tvirtinimą, kad psichiniai sutrikimai kyla tarp pusrutulių įsiplieskus konfliktui. 


PROTO TEATRAS 


263 


264 


tuvėlio šviesai tamsiame kambaryje. Nors galėtume rasti kelią 
apgraibomis, vidinė kalba suteikia „ryškumo ir tikslumo“. 

Taigi, jei dešinysis pusrutulis paprastai nepasižymi vidine 
kalba ir neturi savo vertėjo (turint omenyje, kad vertėjo vaidmuo 
yra lemiamas), tuomet kokia jo turima sąmonė? Kokios naudos 
visoms smegenims turi šis pusrutulis? 

Atsakymą, veikiausiai, rasime viename iš daugelio pasiū- 
lytų scenarijų, tarp kurių yra mintis, jog perskirtų smegenų pa- 
cientai vis vien teturi vieną sąmonę, kad jie turi dvi lygiavertės 
sąmones, dvi atskiras sąmonės puses arba tikėsime nepaprasta 
idėja, kad mes visi turime dvi sąmones, net jei mūsų smegenys 
vientisos. Alainas Morinas pritaria kompromisui, kad abiejuose 
pusrutuliuose yra po atskirą sąmonę, tačiau vidine kalba pasižy- 
mintis - dažniausiai kairysis - pusrutulis turi turtingesnę, „pra- 
bangią sąmonę“ " 

Tokiu atveju dešiniajame pusrutulyje esanti sąmonė turėtų 
būti panašesnė į šimpanzės ar net jūsų šuns. Tačiau nepamirški- 
te, kad vientisų smegenų pusrutuliai nuolatos keičiasi informa- 
cija, taigi nė vienas nėra savarankiškas sąmonės atžvilgiu. Sąvei- 
ka nepaprastai naudinga abiem pusrutuliams: net jei dešinysis 
pusrutulis yra nebylus, jis vis vien pasižymi savotišku mąstymo 
būdu bei unikaliu užduočių sprendimo stiliumi. (Didžioji dalis 
aštuntojo dešimtmečio triukšmo apie dešinįjį smegenų pusrutulį 
išreklamavo jo „holistinį“ požiūrį į pasaulį.) Taigi ribotos deši- 


niojo pusrutulio galimybės, kurias atskleidė tyrimai su perskirtų 


iš Neįmanoma nespėlioti, ką būtų atskleidęs Benjamino Libeto pasiūlytas eksperimentas su 
savanoriais, kuriems būtų atidengta dalis smegenų (VIII skyrius), jei jis būtų atliktas su per- 
skirtų smegenų pacientais. Jei iš tiesų egzistuoja „sąmoningo proto laukas“, jis, veikiausiai, 
gaubtų visas smegenis, tačiau, jei turime po sąmonę kiekviename pusrutulyje, tuomet kyla 
problema. Ką parodytų tokio tyrimo rezultatai? Du laukus, kurie susitinka viršugalvyje? Du 
persidengiančius proto laukus? Tai neturi prasmės. 

smegenų pacientais, nėra tokios akivaizdžios sveikose smegeny- 
se. „Jaunesnysis partneris“ ir toliau išlieka nepaprastai svarbus. 

Tiesą sakant, yra įrodymų, jog, nors perskirtų smegenų pa- 
cientai, nestebimi psichologų, gyvena normalų gyvenimą, jie yra 
nuskriausti vienu itin intriguojančiu atžvilgiu. Jų fantazijų pasau- 
lis bei sapnų gyvumas ryškiai sumenksta po operacijos. Jei šie 
psichiniai potyriai priklauso nuo visavertės komunikacijos tarp 
pusrutulių, tuomet tai rodo, kad visavertei sąmonei reikia ne vien 
sveiko galingo kairiojo pusrutulio, tačiau jų abiejų. Sapnavimas 
užima itin svarbią vietą sąmonės tyrimuose, mat tai kitokia nuolat 


patiriama sąmonės rūšis. Būtent tam skirtas kitas knygos skyrius. 


| is T 
Smegenų traumos ir suvokimas 


Ne tik chirurginiu būdu perskirtų smegenų atvejai leidžia teigti, kad kairysis 
pusrutulis atlieka ypatingą vaidmenį mūsų psichiniame gyvenime. Dėl insul- 
to dešiniojo pusrutulio traumų patyrusių žmonių kairioji kūno pusė neretai 
lieka paralyžiuota (dešinysis pusrutulis kontroliuoja kairiąją kūno pusę). Ta- 
čiau kai kuriais atvejais greta paralyžiaus pasireiškia ir kitų - keistų - būklių, 
kuomet pacientai neigia esą paralyžiuoti ar net tvirtina, kad paralyžiuotos 
rankos ar kojos jiems nepriklauso. (Medicinos kalboje tai vadinama anozo- 
gnozija arba asomatoagnozija.) 

Daktarė Sandra Black iš Sanibruko ir moterų koledžo sveikatos mokslų 
Centro Toronte yra susidūrusi su nesuskaičiuojama daugybe tokių atvejų. Apie 
vieną išjų ji man papasakojo prieš keletą metų. Peržengusi šešiasdešimties metų 
slenkstį medicinos sesuo buvo paguldyta į Sanibruką dėl nusiskundimų galvos 
skausmais ir netikėto kairiosios kūno pusės paralyžiaus. Ji patyrė rimtą dešinio- 


sios smegenų pusės insultą. Bet po keturių savaičių jau tapo guvi ir nerodė jokių 

akivaizdžių intelekto suprastėjimo ženklų. Nors kairioji kūno pusė buvo visiškai 


nejautri, ji nesiliaudama neigė, jog kairioji ranka iš tiesų priklausė jai: 


„Ar bent numanote, kam galėtų priklausyti ši ranka?" 

„Taip, aš žvilgtelėjau į juostelę [ligoninės asmens tapatybės apyrankė) 
ant jos riešo; jos savininkės pavardė panaši į mano. Tai verčia žmones ma- 
nyti, kad ranka priklauso man“. 

„Kokia yra ta pavardė?“ 

„H-Y-N-E-K“ [Pavardė pakeista, siekiant apsaugoti pacientės privatumą]. 

„Kokia jūsų pavardė?" 

„H-Y-N-E-S“ (pabrėžia S) Jų abiejų vardai buvo tokie pat. 

„Kas tokia yra ponia Hynek?“ 

„Greičiausiai, prieš man atsigulant į šią palatą, čia gulėjo moteris, pa- 
varde Hynek“. 

„Kaip manote, kaip jos ranka galėjo atsidurti jūsų kūne?“ 

„Aš nejaučiu, kad ji būtų mano kūno dalis. Ranka paprasčiausiai guli ant 
jo. Ji tokia sunki ir labai mane erzina“. 

„Ar tos moters ranka kažkokiu būdu liko ligoninėje po to, kai pacientė 
buvo išrašyta?“ 


„Tai vienintelis mano įtarimas. Negaliu suprasti, kaip tai galėjo nutikti“. 


Paskutinioji scena atskleidžia keblią vargšės moters situaciją: ji išties negali 
suprasti, kaip tai nutiko. Ji nieko neneigia - paprasčiausiai neturi jokios infor- 
macijos, kuria galėtų remtis. Michaelas Gazzaniga yra įsitikinęs, jog kairiojo 
pusrutulio vertėjas tokiose situacijose atlieka pagrindinį vaidmenį. Prisimin- 
kite, vertėjas surenka informaciją ir mėgina ją logiškai paaiškinti. Jei para- 
lyžių būtų sukėlusi rankos trauma, dešinysis smegenų pusrutulis praneštų 
vertėjui negaunąs sensorinės informacijos ir negalįs jos pajudinti. Tuomet 


vertėjas pritaikytų šią informaciją ir leistų individui aiškiai ir vienareikšmiškai 

suvokti, kad jo ar jos kairioji ranka yra paralyžiuota. Tačiau kuomet sužeis- 
ra ne ranka, o ta dešiniojo smegenų pusrutulio dalis, kuri kontroliuoja kai- 
riąją kūno pusę, situacija visiškai pasikeičia. Dešinysis pusrutulis nepajėgia 
vertėjui nieko pranešti, taigi pastarasis nieko nežino apie pakenktą ranką. 
Nepaisydamas nieko, jis turi išlaikyti savo įvykių dėstymo vientisumą, todėl 
pasitelkia paralyžiaus neigimą. 

Smegenų tyrėjas V. S. Ramachandranas iš Kalifornijos universiteto San 
Diege taip pat gilinosi į šiuos liūdnus atvejus, norėdamas daugiau sužinoti 
apie kairiojo pusrutulio „pasakotojo“ vaidmenį, tačiau jis siūlo šiek tiek kito- 
kią perspektyvą.“ Kaip ir Gazzaniga jis mano, kad kairysis smegenų pusrutulis 
atsako už vientisos istorijos pynimą iš pavienių smegenų gaunamos informa- 
cijos vienetų, tačiau, jo manymu, kairysis pusrutulis yra šiek tiek atkaklesnis ir 
ne toks išrankus. Ramachandrano nuomone, jis panašesnis į pasakotoją, nei 
vertėją, kuris taip stipriai įsikabinęs į savo versiją, jog pasirengęs įtraukti bet 
kokios, net visiškai nepagrįstos, informacijos vienetą. Paprastai vienintelis jį 
sulaikantis dalykas yra dešinysis pusrutulis, aktyviai stebintis priimamos infor- 
macijos srautą bei ieškantis anomalijų arba nederančių detalių. Tokią atradęs, 
dešinysis pusrutulis tuoj pat informuoja kairįjį. Tik retais atvejais kairysis pusru- 
tulis neįtikinamas atsisakyti tą akimirką pasakojamos istorijos ir ją perrašyti. 

Neigusi, kad paralyžiuota kairioji ranka iš tiesų priklausė jai, moteris, 
Ramachandrano požiūriu, yra per didelio kairiojo pusrutulio uolumo pavyz- 
dys. Atrodo, kad jis mieliau išlaužtų faktus iš piršto, nei pripažintų, kad jo 
istorija apie dvi sveikas galūnes yra klaidinga. Taigi jis sukuria keistų, haliu- 
cinacinių apibūdinimų, kurie leidžia nekliudomam tęsti gyvenimo istorijos 
pasakojimą. Iš tiesų, tęsiantis ponios „Hynes“ apklausai, ši net pradėjo apžiū- 
rinėti savo kairiosios rankos pirštų nagus ir tvirtino jų galus buvus kitokios 
formos. Ji neatpažino net savo vestuvinio žiedo. Pasak Ramachandrano, de- 
šinysis pusrutulis paprastai nutrauktų šį tikrovės neigimą, tačiau jis buvo taip 


Sunkiai pažeistas, jog neįstengė atlikti įprasto prižiūrėtojo vaidmens. 

Eksperimento pagalba Ramachandranas įrodė dešiniojo pusrutulio 
„priešingo požiūrio gynėjo“ vaidmens egzistavimą. Jis naudojo keistą me- 
todą - tiriamojo ausis buvo užliejama šaltu vandeniu. Tai suaktyvina priešin- 
gos smegenų pusės veiklą. Šią techniką Ramachandranas išbandė su viena iš 
savo pacienčių, B. M., patyrusių klasikinį kairiosios kūno pusės paralyžių, kurį 


sekė dešiniojo pusrutulio insultas. Iš pradžių ji neigė bet kokią negalią: 


„Ar galite pajudinti savo dešiniąją ranką?“ 
„Taip“. 

„Ar galite pajudinti savo kairiąją ranką?“ 
„Taip, galiu“. (To padaryti ji negalėjo.) 

„Ar abi jūsų rankos vienodai stiprios?" 


„Taip, žinoma, kad jos vienodai stiprios“. 


Tuomet į dešiniąją jos ausį buvo pripilta ledinio vandens, tačiau tai nepakei- 


tėjos įsitikinimų: 


„Ar galite pajudinti abi savo rankas?" 


„Taip, aš galiu pajudinti abi savo rankas“. 


Tačiau kai kas stipriai pasikeitė, kuomet į kairiąją jos ausį buvo pripilta šalto 


vandens ir taip suaktyvintas pakenktas dešinysis pusrutulis: 


„Ar galite pajudinti savo rankas?“ 

„Aš galiu pajudinti dešiniąją ranką, o kairiosios - ne. Noriu ją pajudinti, bet 
ji manęs neklauso". 

„Ponia M., kiek laiko jūsų ranka buvo paralyžiuota? Ar tai įvyko tik dabar, 
ar anksčiau?“ 


„Ji paralyžiuota jau keletą dienų...“ 

Jei tai neatrodo pakankamai stebėtina, po pusvalandžio ponia M. vėl grįžo į 
ankstesnę kliedesių būseną ir tvirtino, kad kairioji jos ranka buvo sveika, visiš- 
kai pamiršdama, jog ką tik pripažino - ar suvokė - kad ji buvo paralyžiuota. 

Kairiosios pacientės ausies užliejimas šaltu vandeniu, regis, pakanka- 
mai sukrėtė dešinįjį smegenų pusrutulį, jog šis, remiantis Ramachandrano 
teorija, pakilo iš potrauminio sąstingio ir užėmė savo įprastą vietą, priversda- 
mas kairįjį pusrutulį pripažinti pacientės paralyžių. Tačiau, šalto vandens po- 
veikiui nusilpus, kairysis pusrutulis vėl liko vienas ir tęsė pradėtus kliedesius. 

Dauguma pacientų, kaip B. M., galiausiai pasveiksta nuo anozognozi- 
jos ir pripažįsta savo paralyžių, tačiau ne visada prisimena negalios neigimo 
metą. Vienas toks pacientas sakė Ramachandranui: „Na, jei taip sakiau, vadi- 
nasi, melavau, nors aš paprastai sakau tiesą“. Tai skamba beprotiškai, tačiau 
prisiminkite, kad, kai kažko nesuvokiate, atrodo, neįmanoma prisiminti net 
ir to suvokimo. 

Keturioliktas skyrius 


SAPNAI 


Abejoju, jog egzistuoja Žmogus, niekada nespėliojęs, ką galėtų 
reikšti kitokios sąmonės patyrimas. Minios meditacija užsiiman- 
čių bei „psichiką veikiančias“ medžiagas vartojančių individų tai 
patvirtintų. Tačiau visai nebūtina šitaip vargintis: paprasčiausiai 
eikite miegoti ir, galbūt, sapnuoti. Sapnai nėra niekuo neišsiski- 
rianti psichinė medžiaga, kuri prašosi interpretuojama. Tai kita 
sąmonės rūšis, pasiekiama kiekvienam iš mūsų. 

Išsiaiškinti savo sapnus trokšta visi, ne tik norėdami su- 
prasti keistas ir netikėtas jų kryptis, bet ir siekdami suprasti sa- 
pnus apskritai: kaip gali tokia įdomi labai įtikimų ir pažįstamų 
vaizdų maišalynė būti suderinama su neįtikėtinais ir svetimais 
dalykais? 

Ir kokie gi procesai mūsų smegenyse leidžia mums šalta- 
kraujiškai priimti sapnų keistenybes bei vos nubudus suprasti, 
kaip absurdiška tai buvo? Paaiškinti reikia ne tik visa tai, tačiau 
ir akivaizdų mūsų nesugebėjimą prisiminti daugelio savo sapnų, 
nebent vos nubudę jį užfiksuojame. 

Kodėl šie dalykai mus taip domina? Kadangi kiekvienas iš 
jų visiškai skiriasi nuo jam analogiško būdraujančioje sąmonėje. 
Kai esame budrūs (o mūsų psichinė būsena nėra labai pakitusi), 
kiekviena prieš mus besirutuliojančios scenos detalė sujungia- 
ma su visuma daugmaž logiškai. Nutinka įstabių dalykų, tačiau 
po trumpų paaiškinimų visi jie atrodo logiški. Retai kada susi- 
mąstome apie prieš keletą minučių nutikusius įvykius ir konsta- 


tuojame: „Negaliu patikėti, jog maniau, kad tai turėjo nors kiek 

prasmės Taip pat paprastai neįmanoma prisiminti neseniai nu- 
tikusių dienos įvykių. 

Dėl to, kad sapnavimas yra sąmonės forma, nekyla jokių 
abejonių: jūs suvokiate, kas esate (ir tai, kad esate tas pats as- 
muo, kuris yra ir pagrindinis būdraujančios sąmonės veikėjas) 
ir ką veikiate, be to, taip pat akivaizdu, kad didžioji dalis sapnų 
medžiagos gaunama iš būdraujančios sąmonės. Žmonės, vietos 
ir net atsitikimai yra pažįstami. 

Sąmonės tyrėjams labai pasisekė, kad sapnai egzistuoja. Tai 
vienintelė sąmonės forma, kurią patiriame nuolatos: sapnai mus 
ima ir aplanko. Be to, ši sąmonės forma skiriasi nuo būdravi- 
mo tiek, jog ne tik yra žavinga savarankiškai, tačiau, su trupučiu 
sėkmės, gali suteikti informacijos apie būdraujančią sąmonę. Ar 
sapnavimas gali mums pasufleruoti, kurioje smegenų dalyje sly- 
pi sąmonė? Ar sapnuojanti sąmonė pasižymi savybėmis, kurios 
leistų mums geriau suprasti būdraujančią jos formą? 

Perskirtų smegenų pacientų atvejai, aptarti XIII skyriuje, 
suteikia šiek tiek informacijos apie sapnavimui be galo svarbias 
smegenų dalis, tačiau šios informacijos toli gražu nepakanka. 
Prisiminkite, klausdami žmonių apie jų sapnus, iš tiesų klausia- 
me jų kairiojo pusrutulio, kadangi daugeliu atvejų būtent šiame 
pusrutulyje išdėstyti kalbos centrai. Užduodami bet kokį klausi- 
mą perskirtų smegenų asmeniui, klausiate kairiojo jo smegenų 
pusrutulio (nebent pasirūpinate, kad klausimas būtų išgirstas tik 
kairiąja ausimi). 

Taigi izoliuotieji smegenų pusrutuliai gali sapnuoti. Tai 
akivaizdžiai nustebino daugelį, mat sapnai pasižymi savybėmis, 
kurias sumaniausiai kuria dešinysis pusrutulis. Sapnus paprastai 


sudaro daugybė vaizdinių, o vizualios bei erdvinės informacijos 

apdorojimas yra dešiniojo pusrutulio arkliukas. Be to, paprastai 
sapnai yra emociškai negatyvūs (ir galbūt atspindi niūrų deši- 
niojo pusrutulio požiūrį į gyvenimą). Tačiau perskirtų smegenų 
pacientų tyrimai parodė, jog kairysis pusrutulis taip pat sugeba 
sapnuoti, tačiau yra viena mažytė detalė —- jame generuojami są- 
pnai yra blankūs. Tiesą sakant, žymioji frazė „bjaurus, bukas ir 
trumpas“ puikiai apibūdina perskirtų smegenų žmonių sapnus, 
nors iš pradžių septynioliktojo amžiaus filosofas Thomasas Hob- 
besas ja nusakė žmogaus gyvenimą. Žinoma, nėra galimybės su- 
žinoti, ar tylusis pusrutulis-kompanionas tuo pat metu mėgau- 
jasi savais sapnais ir ar tie sapnai nors kiek primena tuos keistai 
stulbinančius, kuriuos sapnuojame dauguma iš mūsų. 

Tačiau informacija, kurią galime gauti tirdami perskirtų 
smegenų pacientus, yra ribota. Šių pacientų ligos istorijos gana 
sudėtingos: daug metų prieš operaciją jie dažniausiai vartojo 
stiprius priepuolius malšinančius vaistus (ir, nepaisant to, vis 
vien juos patiria), taigi gan rizikinga manyti, kad jų sapnavimo 
būdas, net ir perskyrus pusrutulius, panašus į kitų žmonių. Ta- 
čiau devintajame dešimtmetyje apžvelgę smegenų sužalojimų 
patyrusių žmonių sapnus, Martha Farah ir Markas Greenbergas 
aptiko panašumų į perskirtų smegenų pacientų tyrimų rezul- 
tatus.! Per keturis dešimtmečius buvo ištirti devyni sugebėjimo 
sapnuoti visiško praradimo atvejai. Aštuoniais iš jų buvo aptik- 
ta kairiojo pusrutulio sužalojimų (devintuoju atveju pasirodė, 
jog buvo sužalotas dešinysis smegenų pusrutulis, tačiau taip 
pat paaiškėjo, kad paciento smegenų pusrutuliai buvo apsikeitę 
vaidmenimis). Šie bei kiti atvejai rodo, jog kairysis pusrutulis 
turi lemiamos įtakos sapnams, tačiau dėl nublankusio perskirtų 


smegenų pacientų sapnų ryškumo galima teigti, kad dešinysis 

pusrutulis taip pat yra svarbus kuriant sapnus, kokius paprastai 
sapnuojame visi." 

Neseniai atliktų tyrimų pagalba pavyko nustatyti kele- 
tą smegenų sričių, kurios atlieka tam tikrą vaidmenį generuo- 
jant sapnus; bet kurios iš jų pažeidimai iškreipia arba apskritai 
pašalina gebėjimą sapnuoti. Ypač stulbina statistika, kad apie 
80 procentų schizofrenikų, kuriems penktajame ir vėlesniais de- 
šimtmečiais buvo atlikta lobotomija, prarado gebėjimą sapnuoti. 
Nelaimei, tai geriausias įrodymas, kad kaktinės smegenų skirtys 
yra nepaprastai svarbios sapnavimui. Iki šiol nesutariama, kaip 
daugelis smegenų nervinių centrų dalyvauja ar veikia sapnavi- 
mą, ir kurie būtent centrai yra svarbūs. Bent jau šiuo požiūriu 
sapnų sąmonė nesuteikia informacijos apie būdraujančiąją. 

Vienas ryškus skirtumas tarp sapnavimo ir būdravimo yra 
tai, kad sapnai nėra nenutrūkstantys. Tiesą sakant, anksčiau 
buvo manoma, kad sapnuojame tik greitų akių judesių (REM - 
rapid-eye-movement - vert. past.) miego metu, kuris kartkartėmis 
pasireiškia miegant. Nepaisant pavadinimo, REM miegas nėra 
paprasčiausia būsena, kuomet akys atlieka kažką neįprasta; dau- 
guma pagrindinių raumenų grupių yra paralyžiuotos (tam, kad 
negalėtumėte atlikti sapnuojamų veiksmų), o elektrinė smegenų 
veikla primena švieslentę. Na, galbūt ir ne, tačiau smegenys šioje 
miego stadijoje yra tokios pat aktyvios, kaip ir budrumo būse- 
noje. REM miegas labai skiriasi nuo likusio miego ciklo, vadina- 
mo ne REM miegu. Tačiau per pastaruosius porą dešimtmečių 
Surinkti įrodymai sukėlė nedidelę revoliuciją miego tyrimuose, 


* 
Mokslininkų dėmesio neišvengė ir faktas, kad dominuojančio kairiojo pusrutulio, kuriam 


talkina ne toks svarbus dešinysis, idėja pabrėžia kalbos svarbą. Kairysis pusrutulis ją iško- 


dų 1 1 “ i . . X . . . . . 
Oja Ir generuoja; dešinysis atsakingas už pagrindinius ritmo bei tono elementus. 

kadangi paaiškėjo, jog sapnuoti galime ir ne REM miego metu. 
Kol kas vis dar diskutuojama dėl to, ar ne REM miego metu ge- 
neruojami sapnai yra tokie pat, kaip REM stadijos, ar jie tėra su- 
prastinta jų versija, ar kažkas visiškai kita. Be to, ir toliau išlieka 
akivaizdu, kad ryškiausius, sudėtingiausius ir įsimintiniausius 
sapnus sapnuojame REM miego metu. Dar pridėkite faktą, kad 
kai kuriais smegenų traumų atvejais individai patiria REM mie- 
go stadijas, tačiau nesapnuoja, taigi nėra abejonių, kad ryšys tarp 
REM miego ir sapnų nėra toks tvirtas ir išskirtinis, kaip buvo 
manyta iki šiol. 

Visa tai komplikuoja faktas, kad gana sudėtinga sužinoti, 
ką ir kada žmogus sapnuoja. Tais laikais, kuomet REM miegas 
ir sapnavimas laikyti sinonimais, miegą tiriantys mokslininkai 
rėmėsi šiuo ryšiu, rinkdami informaciją apie sapnus: jie nelaukė, 
kol tiriamieji nubus ryte ir pamėgins prisiminti, ką sapnavo tą 
naktį; jie stebėjo elektrines subjektų smegenų bangas elektroen- 
cefalogramose ir pažadindavo juos tuoj pat po REM miego stadi- 
jos. Pasirodė, kad šitaip prisiminti sapnus kur kas lengviau. Ta- 
čiau tai verčia kelti klausimą: jei pažadinti iš REM miego stadijos 
tiriamieji savo ką tik matytus sapnus apibūdina kur kas detaliau, 
nei pažadintieji iš ne REM miego stadijos, ar tai reiškia, kad pa- 
tys sapnai buvo kitokie, ar kad juos paprasčiausia sunkiau prisi- 
minti, nubudus iš ne REM miego? 

Kad ir kas būtų nuspręsta santykinio REM prieš ne REM 
sapnų statuso klausimu, bet kurios iš šių miego stadijų tyrimai 
gali padėti geriau suprasti tiek sapnų, tiek, galbūt, būdraujančią 
sąmonę. Sapnų tyrimai atskleidė įdomų dalyką: žmogaus raidos 
atžvilgiu, sapnai atsiranda kur kas vėlesniame amžiuje nei bū- 


draujanti sąmonė. Tik apie 20 procentų vaikų iki dešimties metų 

amžiaus pažadinti iš REM miego praneša sapnavę. Sulaukusių 
dvylikos metų sapnuojančių vaikų procentas išauga iki 80. Kol 
kas nežinoma, kokie procesai, retus sapnus paverčiantys daž- 
nais, vyksta smegenyse per tuos lemtingus dvejus metus. 

Vaikų sapnų turinys taip pat yra unikalus. Ikimokyklinio 
amžiaus vaikai, pažadinti iš REM miego, pasakoja neįdomius, 
stereotipiškus, statiškų gyvūnų paveikslų arba su valgymu susi- 
jusius sapnus. Be to, jų sapnai nėra tokie negatyvūs, palyginti su 
tipiškais suaugusiųjų sapnais. Šie duomenys rodo, kad sapnavi- 
mas nepasiekia visiškos brandos anksčiau nei dvyliktais gyveni- 
mo metais, kuomet sąmonė seniausiai subrendusi.* Nors ir tiesa, 
kad sąmonei subręsti reikia laiko, tačiau tikrai ne dvylikos metų. 
Jei, kai kurių ekspertų nuomone, visiška sapnų branda turi pa- 
laukti, kol smegenyse išsivystys tam tikros fundamentalios ner- 
vinės jungtys, tuomet kodėl nedelsia būdraujančios sąmonės rai- 
da? Kodėl sapnuojančioms smegenims reikia kažko išskirtinio, 
be ko būdraujančios smegenys veikia kuo puikiausiai? 

Tarp šių dviejų sąmonės būsenų turi būti kažkokių reikš- 
mingų skirtumų, tačiau neatrodo, kad sapnavimas reikalautų 
vienokio ar kitokio vėlyvojo smegenų tobulėjimo. Sapnuose įvy- 
kiai sudėliojami keistu, logikai prieštaraujančiu būdų; ši netvar- 
ka leidžia daryti prielaidą, jog kažkas smegenų skydinėje nebuvo 
iki galo pabaigta ar ištobulinta. Šie skirtumai tarp suaugusiųjų ir 
vaikų, regis, yra vienas labiausiai intriguojančių atradimų sapnų 


požiūriu, nors jų reikšmė iki šiol nėra visiškai aiški. 


r Paradoksalu, kad REM miego trukmė pamažu trumpėja bręstant vaikų sapnams. Kūdikiai 
miega beveik nuolatos ir pusę to laiko praleidžia apimti REM miego stadijos, tuo tarpu iš 
aštuonių suaugusiųjų miego valandų per naktį tik 25 procentai yra REM miegas. Vaikai pa- 
Siekia šį suaugusiųjų lygį sulaukę dešimties. 

Vienas daug žadantis požiūris į sapnų sąmonės supratimą buvo 
paremtas smegenų chemine sandara bei jos pokyčiais REM ir ne 
REM miego metu. Žinoma, iškilus rimtų abejonių, kad sapnai 
yra neatsiejami nuo REM miego, šio darbo pranašumas gerokai 
nublanko. Tačiau daugelis smegenų tyrėjų juo vis dar tiki, ir šis 
požiūris vis dėlto gali būti tinkamiausias kelias suvokti, kodėl 
sapnai taip skiriasi nuo budrumo būsenos. 

Mums perėjus iš ne REM į REM miego stadiją (pirmąjį iš 
keturių ar penkių periodų per naktį, kuris paprastai prasideda 
praėjus apytiksliai pusantros valandos po to, kai užmiegame,), 
pasikeičia santykinis keleto svarbių neuromediatorių - moleku- 
lių, leidžiančių neuronams perduoti nervinius signalus - kiekis. 
Allanas Hobsonas iš Harvardo universiteto energingai tvirtino, 
kad šie cheminės sandaros pakitimai suteikia daugiau informaci- 
jos apie smegenis nei tai kada nors padarė Freudas.“ 

Štai kaip galima nupasakoti REM sapnų chemines bei elek- 
trines savybes: prieš prasidedant REM miegui, smegenys yra iš 
dalies neveiklios, o neuronai signalus perdavinėja kur kas re- 
čiau, nei būdami budrumo būsenos. Kaktinėse skiltyse esančios 
sritys, atsakingos už darbinę atmintį, dėmesį ir mąstymą iš es- 
mės „išjungia“. REM miegas prasideda nuo elektrinių signalų 
pliūpsnių, kylančių smegenų kamiene ir išplintančių po visas 
smegenis. Jie priverčia gumburą „pašokti“ iš gilaus, lėto ritmo ir 
aktyvina tokias už emocijas atsakingas sritis, kaip limbinė siste- 


* Jei nesate girdėję, štai ką Freudas trumpai sakė apie sapnus: vadinamieji dienos likučiai, 
prisiminimai apie įvykius sujaudina vieną iš pasąmonėje slypinčių uždraustų, nuslopintų 
(paprastai, seksualinių) troškimų saugyklų. Troškimas pradeda stumtis į sąmonę, tačiau jo 
kelią blokuoja „cenzorius“, todėl šis atsitraukia ir užsimaskuoja. Šiuo keliu jis gali apeiti 
cenzorių ir patekti į sąmonę kaip sapno dalis. Jo maskuotė tokia efektyvi, jog neatpažįstame 
paties troškimo. 

ma. Svarbiausia, anot Hobsono ir jo kolegų, yra tai, kad smegenų 
suaktyvinimas REM miego metu tiek chemiškai, tiek geografiš- 
kai skiriasi nuo budrumo stadijos. 

Svarbus skirtumas: gilaus miego metu neveiklios kaktinės 
sritys tokios išlieka ir REM aktyvumo metu. Dėl to sapnuojančios 
smegenys praranda šių sričių indėlį, kurį sudaro gan įspūdingas 
sąrašas: savęs vaizdas, laiko sekimas, abstraktusis mąstymas, 
logiškas sprendimų priėmimas bei prisiminimų atgaminimas. 
Nenuostabu, kad sapnuodami netenkame gebėjimo logiškai 
mąstyti! Prisiminimams kurti būtinų tokių cheminių medžiagų, 
kaip serotoninas bei norepinefrinas, kiekiai gerokai sumažėja; 
tai paaiškintų, kodėl sapnus sunku prisiminti. Nepaisant šių 
trūkumų, smegenys yra nepaprastai aktyvios. Iš ramaus miego 
gilumų jos sugrįžta į tokį aktyvumo lygmenį, kuriuo pasižymi 
būdravimo metu, tačiau joms tėra prieinamos tik jau sukauptos 
žinios, mat tuo metu nepriimama jokia sensorinė informacija.“ 
Taigi smegenys yra budrios, tačiau jų veiksnumas ribotas. Pa- 
prastai vienu metu neaktyvios smegenų sritys įjungiamos kartu, 
su regėjimu bei emocijomis susiję jungtys stimuliuojamos - taip 
kuriami vaizdiniai. Sudėkite visa tai ir gausite haliucinacinio 
REM sapnų pasaulio receptą. Smegenys kažkaip turi pasistengti 
visa tai logiškai paaiškinti, todėl kuriamos istorijos. Taip gimsta 
sapnas. Allanas Hobsonas ir jo kolegos tvirtina, kad cheminės 
smegenų sandaros pakitimai priverčia mus patikėti, kad esame 
“ Tai, kad mūsų vizuali sąmonė yra ne tokia galinga ir tobula, kaip manome (žr. VI skyrių), 


galėtų paaiškinti, kodėl sapnuose scenos keičiasi taip greitai ir beprasmiškai. Būdami budru- 
mo būsenos, galime atnaujinti išorinio pasaulio vaizdą vos į jį pažvelgę - taigi nusisukite, 
mei, sapnuojančios smegenys negali padaryti to paties, kadangi jos negauna naujos vizualios 
Informacijos. Taigi, sapne jums nusisukus ir vėl pažvelgus į tą pačią vietą, scena, veikiausiai, 
bus visiškai pasikeitusi. 


PROTO TEATRAS 


277 


278 


budrūs, nors iš tiesų taip nėra, neleidžia suvokti, kokie absur- 
diški yra sapne vykstantys dalykai, bei padaro sunkesnį sapnų 
prisiminimą nubudus. Ir visam šiam paradui vadovauja kuklutis 
smegenų kamienas, kurio elektrinių signalų pliūpsniai yra tarsi 
sapnų varomoji jėga. Hobsonas teigia: „Būdravimas nuslopina 
haliucinacijas, užleisdamas vietą mąstymui, tuo tarpu REM mie- 
gas išlaisvina haliucinacijas minčių sąskaita“. Kitais žodžiais tą- 
riant, REM miegas yra artimiausia psichozei būsena, kokią tik 
galite patirti.“ 

Kokios reikšmės visa tai turi būdraujančiai sąmonei? Išties 
viskas priklauso nuo to, ar REM sapnai pasirodys esą unikalūs ir 
visai kitokie, nei sapnuojami ne REM miego metu. Jei tarp skir- 
tingų miego stadijų sapnų žymių skirtumų nėra, tuomet aptarti 
cheminių medžiagų pakitimai ne tokie svarbūs. Tačiau jei sapnai 
vis dėlto pasirodys esą skirtingi, tuomet šios srities tyrimų pa- 
galba būtų galima išryškinti smegenų cheminės sandaros svarbą 
sąmonei. Pakeitę neuromediatorius, visiškai pakeistume ir paty- 
rimų pobūdį. Be to, tai susilpnina idėjos, kad protas ir smegenys 
yra du skirtingi dalykai, poziciją. Juk tokiu atveju nuo smegenų 
atskirtam protui fizinėje smegenų karalystėje vykstantys poky- 
čiai neturėtų jokios įtakos. Nors ir kaip būtų, dauguma smegenų 
tyrėjų netiki nuo smegenų atskirto proto idėja apskritai. 

Ar žinios apie REM miego metu vykstančius cheminius 
pakitimus smegenyse leidžia bent truputį priartėti prie sąmonės 


supratimo? Hobsonas ir jo kolegos mano, kad taip. Savo REM 


* Hobsonas yra parašęs tuzinus darbų apie REM miegą ir sapnus. Vienas aktualiausių sapnų 
ir beprotybės idėjos atžvilgiu yra „A Model for Madness?“, išspausdintas žurnale „Nature“ 
(2004 07 01). Kituose darbuose jis ir jo kolegos teigė, kad „beprotybė“ intensyvėja bėgant 
nakties valandoms: ankstyvieji tiek REM, tiek ne REM sapnai yra racionalesni, tuo tarpu 
vėlesnieji - na, beprotiški. Ironiška, kad sapnų sąmonė gali suteikti daugiau informacijos 
apie psichozės būsenas, nei apie normalią būdraujančią sąmonę. 

miego tyrimais jie grindžia teiginį, jog daugelis sąmonės formų, 
pavyzdžiui, koma, būdravimas ar sapnavimas, egzistuoja dėl 
trijų pagrindinių veiksnių - suaktyvėjimo, įvesties šaltinio ir mo- 
duliacijos - kaitaliojimosi tarpusavyje. Detalės yra gana sudėtin- 
g0S, tačiau bendras vaizdas visiškai aiškus: mūsų potyriai kinta 
pagal skirtingų smegenų sričių suaktyvėjimą; potyriai keičiasi 
ir tuomet, kai susiduriame su skirtingais įvesties šaltiniais, t. y. 
priimamos sensorinės informacijos paketų pobūdžiu; kintant 
nervinių schemų moduliams arba cheminių medžiagų kiekiams, 
smegenų sritys yra sulaikomos arba išlaisvinamos. Jei šias cha- 
rakteristikas laikysite trimis sąmonės dimensijomis, tuomet bet 
kokią įsivaizduojamą ar ne sąmonės būseną galima apibūdinti 
tam tikru skirtingų šių dimensijų lygių deriniu. 

Ar sapnai naudingi? Tai svarbus klausimas, susijęs su dar 
svarbesniu —- ar naudinga sąmonė? Jie svarbūs ypač tuo atveju, 
jei pritariate minčiai, neva sąmonę generuoja smegenys, mat tuo- 
met, greičiausiai, manote, kad jai egzistuoti yra tam tikra prie- 
žastis: evoliucija nebūtų paskatinusi sąmonės atsiradimo, jei ji 
nebūtų turėjusi jokios naudos išlikimui. Tačiau, jei jau sudėtinga 
įrodyti sąmonės naudą, tuomet evoliucijos terminais paaiškinti 
sapnus yra dvigubai sudėtingiau. 

Tam yra pora priežasčių. Pirma, net jei galėtume įrodyti, 
Jog REM miegas yra naudingas per dieną sukauptiems prisimi- 
nimams apie veiksmus bei mintis įtvirtinti, ar iš tiesų būtina 
REM miegui pasireikšti įvykių kupino sapno forma? Tai atrodo 
abejotina: esama įrodymų, kurie patvirtina, kad tam tikri įgū- 
džiai išmokstami greičiau, jei besimokantis individas turi laiko 
REM miegui vieną ar dvi naktis po mokymosi, tačiau įgūdžių 


mokymasis esant būdravimo būsenos nereikalauja sąmonės, tai 

kodėl jos reikėtų įgūdžių mokymuisi miegant? Pasąmoningas 
mokymasis, regis, yra pakankamai efektyvus. Be to, tik labai 
nedidelė šį prisiminimus įtvirtinantį REM miegą lydinčių sapnų 
turinio dalis yra bent truputį susijusi su įgūdžiais, kurių moko- 
mės. 

Yra teorijų, kuriomis mėginama paaiškinti, kodėl sapnavi- 
mas galėjo išsivystyti, o viena iš jų netgi yra glaudžiai susijusi sų 
mano sapnuotais sapnais. 

1996-aisiais nusipirkome šeimyninę miško trobelę į šiaurę 
nuo Toronto. Trobelę supo daugiau nei devyniasdešimt akrų 
žemės, o už jos, kiek apžvelgsi, plytėjo negyvenama teritorija. 
Netoli esantys vandens telkiniai labiau priminė užžėlusias, be- 
brų apgyvendintas kūdras, bet, nepaisant nieko, tai nepaprastai 
gražus kraštas. 

Kelerius metus vis sapnuodavau, jog atvažiuoju į savo tro- 
belę ir matau, kad mano žemėje arba aplinkui prasidėjo gyve- 
namųjų namų statybos. Kur pažvelgsi, riaumoja buldozeriai. Tai 
buvo siaubingi, slogūs ir liūdni sapnai - tikri suaugusio žemės 
savininko košmarai. Jie baigdavosi tik man nubudus. 

Šiandien juokiuosi iš savęs dėl tokių sapnų, tačiau viena 
teorija, kodėl mes sapnuojame, paaiškina, dėl ko mane perse- 
kiojo būtent tokie sapnai. Suomių smegenų tyrėjo Antti Revon- 
suo iškelta teorija teigia, kad sapnai yra tam tikro elgesio, kurio 
prireiktų imtis grėsmingoje situacijoje, repeticijos.* Esame užuo- 
maršos — dešimtis ar net šimtus tūkstančių metų mūsų protė- 
viams medžiojant bei renkant maistą, jiems grėsmę kėlė plėšrūs 
gyvūnai ir priešiškai nusiteikę jų pačių rūšies atstovai. Jei, pasak 
Revonsuo, jie suburdavo šiuos grėsmę keliančius vaizdus savo 


sapnuose bei repetuodavo atitinkamas savo reakcijas, tuomet 

būdavo geriau pasirengę gyvenimui dienos metu bei, dar svar- 
biau, žinojo, kaip išvengti susidūrimo su realia grėsme.“ 

Revonsuo mano, kad besirutuliojantis sapno pasakojimas, 
nors ir koks keistas būtų, pasižymi tokiu dideliu užuominų apie 
realų pasaulį skaičiumi, kad jo negalima laikyti neturinčiu pras- 
mės. Daugeliu požiūrių sapnų pasaulis primena mūsiškį. Sa- 
pnuose ir toliau naudojamės visomis savo juslėmis, mūsų „aš“ 
yra beveik toks pat, kokį pažįstame ir mylime - visa yra per daug 
aišku ir suprantama, kad būtų galima laikyti vien atsitiktinių 
vaizdinių bei minčių gniužulu, paprasčiausiai įmestu į chaotiš- 
kai veikiančias smegenis.““ Revonsuo sapnus laiko virtualiosios 
budraus gyvenimo realybės versija. 


* Revonsuo teorija toli gražu nėra vienintelė. Kitą man patinkančią mintį, kuri, regis, nesusilau- 
kė tokio pat dėmesio, 1999-aisiais pirmasis pasiūlė Jacguesas Montangero. Jis mano, kad sapnai 
yra būtina veikla mąstančioms smegenims, mat neturėdamos jų, smegenys pradėtų galvoti 
apie kitus dalykus ir, veikiausiai, nuolat trikdytų mūsų miegą bei priverstų pabudinėti. Protas 
nemiega taip, kaip mes, taigi leiskime jam sapnuoti! Nepasitenkinęs tik vienu miego tikslu, 
Montangero, neprieštaraudamas Revonsuo, taip pat tvirtina, kad sapnai padeda mums savo 
sprendimų priėmimo bei planavimo gebėjimus išlaikyti tikslius bei paruošti juos naudoti dienai 
išaušus. Nicholasas Humphrey'is, vienas iš lakiausia vaizduote pasižyminčių mąstytojų apie 
sąmonę, pastebi stulbinamą panašumą tarp žaidimų ir sapnų, mat abi veiklos yra tarsi realaus 
gyvenimo repeticijos ar socialinio gyvenimo situacijų simuliacijos. Tačiau, jei tai tiesa, kodėl 
tuomet, pasak Revonsuo, grėsmingų situacijų sapnuose nuolat sutinkama tiek daug gyvūnų? 
Humphrey'is mano, kad jie yra paprasčiausi pavojų keliančių žmonių įvaizdžiai. J. Montange- 
ro, „A More General Evolutionary Hypothesis about Dream Function,“ Sleep and Dreams (1999): 
973. N. Humphrey, „Dreaming as Play,“ Behavioral and Brain Sciences (2000): 953. 

** Tuo tarpu filosofas Ericas Schwitzgebelis tvirtino, jog mes negalime aklai pasitikėti senso- 
rinėmis sapnų savybėmis, kaip norėtume manyti. Literatūros apie sapnus apžvalgoje jis tei- 
gia, kad pirmojoje dvidešimtojo amžiaus pusėje dauguma žmonių buvo įsitikinę, jog sapnai 
yra nespalvoti, tuo tarpu pripažinimas, kad sapnai gali būti spalvoti, yra šiuolaikinis feno- 
menas. Tai jis aiškina faktu, jog iki septintojo dešimtmečio visuomenės informavimo priemo- 
nės (fotografija, kinas bei televizija) buvo nespalvotos, ir žmonės nesąmoningai pavertė jas 
Sapnų modeliu. Tiesą sakant, jis kėlė klausimą, ar mūsų sapnai apskritai gali būti spalvoti, 
turėdamas galvoje objektus romanuose, kurių, nebent kūrinyje pabrėžiama priešingai, mes 
„Nenuspalviname“ skaitydami knygą. Štai dar viena mintis pamąstymui: Schwitzgebelis 
Spėlioja, ar pradėsime suvokti, kad sapnuose galime objektus paliesti, kuomet bus sukurtos 
Masinės informacijos priemonės, leidžiančios paliesti rodomus objektus. Eric Schwitzbegel, 
„Why Did We Think We Dreamed in Black and White?“ Studies in History and Philosophy of 
Science 33 (2002): 649-60. 

Savo teorijos dėka Revonsuo išsiskiria iš kitų tyrėjų (tą ne- 
sunku suprasti, kuomet apžvalgininkai pagiria ekspertą už „drą- 
są“ teigti tai, ką jis teigė) ir, be abejo, esama jos kritikų. Vieni 
tvirtina, jog esame linkę prisiminti emociniu požiūriu ryškiau- 
sius sapnus (pavyzdžiui, grėsmingų situacijų), ir dėl to, kad 
dauguma universalių žmogiškųjų emocijų yra neigiamos, sapnai 
gali paprasčiausiai atspindėti tai, kas likusią laiko dalį bet kuriuo 
atveju dedasi mūsų galvose. 

Kiti įrodinėja, jog pažadinti tiriamuosius iš miego ir papra- 
šyti papasakoti ką tik regėtą sapną yra viena, tuo tarpu pertrauk- 
ti televizorių žiūrinčio Žmogaus dėmesį ir paprašyti papasakoti, 
apie ką buvo jo žiūrima laida, yra visiškai kas kita. Visi puikiai 
žinome, kad net ryškiausias sapnas nubudus gali išnykti per ke- 
lias sekundes, taigi ne itin realu tikėtis, kad vis dar mieguistas 
ir nesusitelkęs protas prisimins svarbiausius sapno faktus. Dar 
svarbiau tai, kad smegenys puikiai sugeba kurti istorijas, taigi 
gali atsitikti, jog į sapno pasakojimą bus įtraukti iš tiesų nesa- 
pnuoti įvykiai. 

Su šia idėja susijęs kitas argumentas, jog grėsmingus sapno 
įvykius prisiminti lengviau, nes jie visada yra ryškesni, nors Re- 
vonsuo prieštarauja teigdamas, kad budrumo būsenos atmintis 
pasižymi tokiu pat polinkiu, tačiau vien dėl to idėjos apie grėsmę 
nekyla dažniau. 

Atsižvelgus į šiuos faktus, mano sapnai apie miško trobelę 
tam tikra prasme yra visiškai logiški. Aš sapnavau grėsmę, ga- 
lėjusią sugriauti viską, kas miško trobelės požiūriu man buvo 
svarbu - aplink ją esančią žemę. Be to, tai buvo tarsi puolimas 
iš pasalų, kai kas, kas nutiko man apie tai nežinant, kadangi tuo 


metu ten nebuvau. Nors sapnavau visus mane bauginusius daly- 

kus, vis dėlto aiškėja keletas teorinių netikslumų. Savo sapnuo- 
se neišmokau atitinkamai reaguoti; dauguma jų paprasčiausiai 
privertė mane susierzinti ir nuliūsti. Kitas keistas dalykas - tai 
buvo sapnai apie itin modernias problemas: priešistoriniams 
medžiotojams bei rankiotojams nereikėjo jaudintis dėl godžių 
nekilnojamojo turto agentų ar buldozerių. Tačiau šiuos man ne- 
rimą kėlusius dalykus galima paaiškinti. Pirmiausia, faktas, kad 
nesugebėjau, bent jau sapne, tinkamai reaguoti, nebūtinai rodo 
teorijos paviršutiniškumą, nors kritikai pabrėžė, jog dažnai sa- 
pne ištinkantis paralyžius link mūsų artėjant traukiniui, vargiai 
gali vadintis tinkama reakcija prieš pavojingą situaciją. Tačiau 
Revonsuo tvirtina, kad 90 procentų jo išanalizuotų sapnų pasi- 
žymėjo adekvačiomis reakcijomis į pavojų ir tik keletas iš jų buvo 
netinkamos ar neįmanomos. 

Kalbėdamas apie modernių įvykių sapnus, Revonsuo aiš- 
kina, kad reakcijų į grėsmę mechanizmai veikia prisimenant ar 
mąstant apie bet kokius ryškius dalykus, o turint galvoje, kad 
mums nebereikia bėgti nuo puolančių plėšrūnų, tačiau turime 
jaudintis dėl kitokių grėsmių visuomeniniame gyvenime, ne- 
nuostabu, kad apie tai ir sapnuojame. Tuomet kodėl apskritai vis 
dar sapnuojame apie seniai išnykusias grėsmes? Tokius sapnus 
galime laikyti turiniu „pagal nutylėjimą“; juos sapnuojame tais 
atvejais, kai sapnų sistemoje nekyla jokių kitų grėsmių, apie ku- 
rias galėtume sapnuoti. 

Tai vienas požiūris į sapnų sąmonę - tikėti, kad jos egzista- 
vimui yra rimta priežastis. Iš kitos pusės, galėtume pritarti prie- 
šingam požiūriui ir paklausti, kodėl sapnai privalėtų turėti kokį 
nors tikslą. Tokie ekspertai, kaip Revonsuo, tikintys, jog sapnų 


Vystymąsi nulėmė evoliucija, turi pripažinti galimybę, kad bet 

kokia psichinė veikla nakties metu tėra paprasčiausias šalutinis 
smegenų veiklos produktas. 

Filosofas Owenas Flanaganas yra vienas tokių sapnų skep- 
tikų.? Jo manymu, sapnai tėra paprasčiausias „triukšmas, kylan- 
tis tuo metu, kai [smegenų] sistema atlieka, ką sukurta atlikti“. 
Jis užsimena apie smegenų gebėjimą kurti prasmingas istorijas 
tvirtindamas, kad nors individualios sapnų akimirkos ir yra 
triukšmas (jas vadina „chaotiškomis neuronų kaskadomis“), ta- 
čiau smegenys sujungia jas į kažką, kas primena vientisą istoriją. 
Flanaganas visa tai priskiria nepaprastai kūrybiškam smegenų 
žievės istorijų pasakojimo sugebėjimui (primena tiek Michaelo 
Gazzanigos, tiek V. S. Ramachandrano smegenų pusrutulių vai- 
dmenų apibūdinimus). Flanagano požiūriu, smegenys su sapnų 
turiniu tai daro dėl to, kad tą patį atlieka ir su bet kokia kita jose 
vykstančia nervine veikla. Taigi šis požiūris leidžia manyti, kad 
mūsų sapnai yra bereikšmiai tol, kol mes patys nesuteikiame 
jiems prasmės. Pasakę „tai sapnavau dėl to, kad...“, suteikiate sa- 
pnui vienintelę jam kada nors priklausysiančią reikšmę. 

Flanaganas kruopščiai atskiria greitų akių judesių miegą 
nuo sapnų. Jis pritaria, kad REM miegas pasižymi keliomis nau- 
dingomis funkcijomis, kurias galėjo pasirinkti evoliucija, pavyz- 
džiui, sumažėjusio smegenų neuromediatorių lygio atstatymas 
ar nereikalingos informacijos ištrynimas. Tačiau, jo nuomone, 
sapnai nėra reikalingi šioms funkcijoms vykstant. Jo žodžiais ta- 
riant, REM miego, galbūt, reikia mokantis aibės nereikšmingų 
skiemenų, tačiau tyrimų subjektai niekada nepranešė apie juos 
iš tikrųjų sapnavę. 

Jis pripažįsta galimybę, kad sapnai yra vienaip ar kitaip 


naudingi, net jei toji nauda neišsivystė natūralios atrankos dėka. 


284 | PROTO TEATRAS 


Sapnus sudarantys elementai tėra triukšmas, tačiau tai, kaip mes 
sujungiame juos į vientisą sapno istoriją ir suteikiame jiems pras- 
mės, rodo unikalų asmeninį dirbančių mūsų smegenų požiūrį. 
Flanaganas įtaria, kad jūsų ir mano smegenims davus tokių pat 
atsitiktinių sapnų elementų, iš jų sukurtume skirtingas istorijas, 
kurios, stilistiniu atžvilgiu unikalios, galėtų būti labai naudin- 
gos tiek jums, tiek man -jos suteiktų galimybę žvilgtelėti į mūsų 
smegenų darbo ypatumus ir galbūt priverstų apie save pradėti 
mąstyti šiek tiek kitaip. Šiuo atveju sapnai iš tiesų būtų naudin- 
gi- ar, tiksliau sakant, pasirodytų esą naudingi, - tačiau ši nauda 
nepaskatino evoliucinės jų atrankos. 

Mano nuomone, šios idėjos trūkumas yra tai, kad ji nepa- 
aiškina, kodėl sapnavau gyvenamojo rajono statybas savo priva- 
čiose valdose, arba kodėl, bent jau kurį laiką, tai buvo vieninteliai 
nemalonūs mano sapnai. Nors tų sapnų elementai kaskart buvo 
vis kitokie, tačiau tuo pat metu jie buvo itin glaudžiai susiję, taigi 
praktiškai neįmanoma tvirtinti, kad kiekvienas sapnas buvo as- 
meninis tarpusavyje nesusijusių vaizdinių rinkinys. 

Ši diskusija siūbuoja tarsi švytuoklė, ir šiuo metu sunku 
pasakyti, kaip pasibaigs. Siekdamas sutvirtinti savo požiūrį, Re- 
vonsuo pasitelkia vieną iš paties Flanagano sapnų. Pasirodo, bū- 
damas penkerių, Flanaganas sapnavo, kad jį vijosi vilkų gauja. 
Flanaganas šį sapną sieja su skaityta pasaka apie tris paršelius, 
tačiau Revonsuo nėra toks tikras, mat vilkai Flanagano sapne 
buvo visai kitokie: pasakose vilkai paprastai vaizduojami pa- 
našūs į kraujo ištroškusius, sumanius žmones vilkų kailyje. Re- 
vonsuo teigia, kad jei sapnuojami grėsmingi gyvūnai būtų kilę 
iš pasakų, tuomet mūsų sapnuose knibždėtų „švokščiančių ir 


senelėmis persirenginėjančių“ vilkų. 

Revonsuo teorija nėra vienintelė, aiškinanti sapnų vaidmenį; 
ją galima sugretinti su svarstymais apie sąmonės tikslingumą 
apskritai. Kol kas sapnų tyrimai nė kiek nepadėjo nušviesti bū- 
draujančios sąmonės veikiausiai todėl, kad ir pati sapnų sąmonė 
galutinai neišaiškinta. Ryšio tarp šių sąmonės formų raktas turi 
slypėti sapnų ypatumuose: pažįstamo ir keisto derinyje, neabe- 
jojime sapnų įvykių, nors ir kokie keisti jie būtų, tikrumu bei 
trapiuose sapnų prisiminimuose. Šiais atžvilgiais sapnai skiriasi 
nuo budrumo būsenos ir net svajojimo; pastarasis, nors ir gali 
laisvai skrieti nuo vienos temos prie kitos, tačiau niekuomet ne- 
sujungia svajonių elementų taip, kaip tai atliekama sapnuose. 

Galiausiai, šį paveikslą komplikuoja kai kurių žmonių ge- 
bėjimas sapnuoti nepaprastai ryškius sapnus, kurių metu jie 
suvokia, jog sapnuoja ir gali apie tai pranešti sapnų tyrėjams, 
pavyzdžiui, iš anksto sutartais akių judesiais. Skaidrūs, ryškūs 
sapnai liudija budrios sąmonės įsibrovimą į sapną, mums iš tie- 
sų nepabudus. Kai kurie patyrę ryškių sapnų sapnuotojai net 
gali kontroliuoti sapno įvykių tėkmę. Literatūroje apie ryškius 
sapnus dažniausiai pabrėžiamas nežemiškas, kosminio nušviti- 
mo aspektas, tačiau ryškių sapnų sapnavimas ne mažiau žavi 
ir sąmonės požiūriu, kadangi jis atspindi tarpinę budrumo ir 
sapnavimo būseną. Dėl tos pačios priežasties jis sunkiai supran- 
tamas. 

Pavyzdžiui, jei sutinkate su Allano Hobsono požiūriu, jog 
chaotiška sapnų beprotybė kyla dėl cheminių pokyčių REM 
miego metu bei kaktinių skilčių neveiklumo, tuomet, sapnuo- 
jant skaidrius sapnus, kažin kaip turi būti atstatoma budrumo 


būsena. Priešingu atveju, ryškius sapnus sapnuojantys individai 

negalėtų priimti sprendimų ar įgyvendinti planų savo sapnuose, 
kaip, atrodo, jie tai daro nuolatos. 

Be to, jei visi REM miego metu stebimi akių judesiai atsitik- 
tinai generuojami dėl smegenų kamiene kylančių impulsų, tuo- 
met kaip ryškius sapnus sapnuojantys individai galėtų tikslingai 
pajudinti akis, norėdami duoti signalą tyrėjams, jog sapnuoja 
ryškų sapną? Kažkokiu būdu kai kurios budrios sąmonės sa- 
vybės patenka į sapną, ir nors buvo atlikta eksperimentų, kurie 
padėjo įrodyti ryškių sapnų fenomeno realumą bei tai, kad jis pa- 
sireiškia REM ir tik REM miego metu, tačiau vis dar trūksta įro- 
dymų, kaip šis fenomenas skiriasi nuo įprasto sapnavimo. Rasti 
tokių įrodymų nelengva: didžioji dalis duomenų apie cheminius 
pakitimus REM miego metu buvo surinkta tiriant gyvūnus, ku- 
rie negali patvirtinti, jog sapnavo ryškų sapną, be to, nėra jokių 
garantijų, kad žmonių smegenų nuotraukos padės atskleisti skir- 
tumų tarp ryškių ir įprastų sapnų. Vis dėlto, jei tokių skirtumų 
būtų rasta, jie taptų vertingais duomenimis, rodančiais skirtu- 
mus tarp budrios ir sapnų sąmonės. Freudas būtų sužavėtas to- 


kiomis žiniomis. 

Penkioliktas skyrius 


SMEGENŲ TYRIMAI 


Mes gyvename laikais, kurių sąmonės paieškų pionieriai negalė- 
jo net įsivaizduoti. Šiandien galime iš tiesų pamatyti, kaip atrodo 
smegenys, išgauti ne tik skaitmeninius fizinės jos struktūros, bet 
ir funkcionuojančių neuronų vaizdus. Pamanytumėte, jog ap- 
siginklavę tokiomis galimybėmis nesunkiai nufotografuotume 
sąmoningas smegenis ir palygintume šias nuotraukas su nesą- 
moningų smegenų vaizdais. Aptikti skirtumai reprezentuotų 
pirmąsias istorijoje sąmonės nuotraukas. Williamas Jamesas pa- 
tirtų ekstazę; Descartesas būtų priblokštas. 

Smegenų funkcijoms atskleisti galima pasitelkti keletą 
skirtingų metodų; sąmonės tyrimuose dažniausiai naudojama 
pozitroninės emisijos tomografija (PET), funkcinis magnetinis 
rezonansas (fMR) ir elektroencefalografija (EEG).“ Metodo pa- 
sirinkimą, bent jau iš dalies, lemia tyrimo tikslas: tiksliam sme- 
genyse vykstančių procesų laikui nustatyti tinkamiausia EEG; 
jei jus labiau domina lokalizavimas, galite rinktis tarp PET ir 
fMR. Priešingas variantas irgi teisingas: PET ir £MR nenaudingi 
nustatant laiką, o EEG nepadeda tiksliai nustatyti konkrečios 
vietos. Nepaisant šių trūkumų, galite tik įsivaizduoti, kokių 
pagundų kelia šios technologijos. Galime iki begalybės kalbėti 
apie tai, kaip jaučiame sąmonę, arba ką reiškia ragauti šviežio 
persiko, tačiau jei galite pamatyti, kas dedasi smegenyse, kai 
* Taip pat naudojama su EEG susijusi technologija, vadinama su įvykiais susijusiu poten- 
cialu, arba ĮSP, kuri leidžia konkrečią sudėtingos ir painios smegenų veiklos maišaties dalį, 


užfiksuotą EEG pagalba, susieti su tam tikru įvykiu, pavyzdžiui, paveikslo arba sakytinio 
žodžio pateikimu. 

visa tai vyksta, tuomet argi nesate ties absoliutaus sąmonės su- 
pratimo riba? 

Na, ne visai. Nors ši perspektyva atrodo puiki ir viliojanti, 
tačiau viskas nėra taip paprasta, kaip atrodo. Problema ta, kad po 
šimtmečius trukusių apklausų bei tyrimų niekas vis dar nežino, 
kas tiksliai yra sąmonė ar, tiksliau sakant, kokie procesai (ir kur) 
smegenyse ją kuria, todėl jos paieškos tampa žymiai sunkesnės. 
Niekas nenori atsidurti girtuoklio, ieškančio savo automobilio 
raktelių po gatvės žibintu ne todėl, kad juos ten pametė, bet dėl 
to, kad ta vieta geriau apšviesta, pozicijoje. 

Anttis Revonsuo, teigęs, jog sapnai yra reakcijų į grėsmę re- 
peticijos, išreiškė savo abejones dėl smegenų tyrimų technologijų 
galimybių atrasti sąmonę.! Jis nėra įsitikinęs, kad smegenų tyrė- 
jams prieinamais įrankiais galime nustatyti kažką, ko prigimtis 
yra tokia neaiški. Revonsuo pažymi, jog yra keletas nuomonių, 
kur turėtume ieškoti. Jei mesčiau jums obuolį ir paprašyčiau jį 
sugauti bei gerai į jį įsižiūrėti, kurioje smegenų dalyje sąmonin- 
gai suvoktumėte obuolio pasirodymą? Negalima pamiršti fakto, 
jog skirtingi obuolio aspektai - jo spalva, forma bei skrydžio ore 
trajektorija - apdorojami skirtingose smegenų dalyse. Gal kai ku- 
rie ginčytųsi, kad, nepaisant to, kažkur, kažkokiu būdu išryškėtų 
bendrasis „obuoliškumas“. Kiti gal net sakytų, kad tokios vietos 
smegenyse apskritai nėra. Taigi, kaip išspręsti šį galvosūkį? 

Taip pat svarbus laiko klausimas. Esama įtarimų, jog su 
sąmone gali būti susijęs ne tik paprasčiausias neuronų signalų 
Siuntimas, tačiau ir įvairiose smegenų dalyse tuo pat metu sinch- 
roniškai signalus siunčiantys neuronai. Be to, reikia atsižvelgti ir 
Į greičio faktorių. Mes sugebame perkelti savo dėmesį nuo vieno 


objekto prie kito milisekundžių greičiu. Revonsuo siūlo bandy- 

mą, kuris suteikia dar vieną priežastį atsisėsti priešais televizo- 
rių. Išjunkite televizoriaus garsą, užsimerkite ir pradėkite keisti 
kanalus. Įjungę kiekvieną kanalą, atsimerkite ir vėl užsimerkite 
kuo greičiau. Veikiausiai, prieš tai niekada nesate matę tų vaiz- 
dų, nežinote, ką pamatysite, tačiau lengvai atpažįstate kiekvieną 
iš jų. Paprastai pakanka vienos dešimtosios sekundės dalies; tai 
reiškia, kad sąmonė turi gebėti perkelti savo dėmesį būtent tokiu 
greičiu. Taigi ji dinamiška ir sunkiai lokalizuojama - išties nepa- 
gaunamas taikinys. 

Tai svarbūs techniniai reikalavimai. Revonsuo įspėja, kad, 
bent jo įsitikinimu, šiuolaikinės technologijos nėra pakankamai 
galingos, kad padėtų nustatyti sąmonę atspindinčią smegenų 
veiklą. Geriausiu atveju, jos gali padėti identifikuoti vienaip ar 
kitaip su sąmone susijusią smegenų veiklą, tačiau ne galutinį re- 
zultatą pateikiančias funkcijas. Nors tai būtų nemažas žingsnis 
nuo menko teiginio, jog sąmonė yra smegenyse, tačiau, Revon- 
suo manymu, sąmonės pagrindą sudarančių mechanizmų tiks- 
liai nustatyti nesugebėsime. 

Sakykime, EEG duomenys yra nepaprastai jautrūs laikui: 
EEG pagalba galima užfiksuoti vos milisekundę, tūkstantąją se- 
kundės dalį trunkančius įvykius. Tačiau tam tikru požiūriu EEG 
užfiksuoti elektrinės smegenų veiklos modeliai nėra apibrėž- 
ti. Pirmiausia, duomenys nėra tikslūs lokalizavimo požiūriu, 
kadangi bangos turi nukeliauti iš smegenų, per kaukolę, į įra- 
šančius elektrodus. Galime nurodyti, kad tam tikras elektrinių 
bangų modelis prasidėjo apytiksliai apibrėžtoje srityje, tačiau jo 
neįmanoma atsekti iki jį sukūrusios neuronų grupės. Revonsuo 
visa tai apibendrina sakydamas: „Mes matome tik šiurkščius er- 


dvinius greitų pokyčių vidurkius sinchroniškoje milijonų sinap- 

sių veikloje; šių sinapsių tikslios buvimo vietos nustatyti negali- 
me“. Taigi EEG buvo ir tebėra naudojama elektrinėms smegenų 
bangoms, veikiausiai, kažkaip susijusioms su sąmone, fiksuoti, 
tačiau šiuo metu tai tiksliausia, ką galime pasakyti (vis dėlto at- 
siverskite XVI skyrių). 

EEG nuvilia tuo požiūriu, kad neleidžia tiksliai nustatyti 
elektros srovės šaltinio vietos. O kaip PET ir (MR? Tai puikios 
priemonės vietai nustatyti. Šios priemonės nepadeda fiksuoti 
pačių elektrinių neuronų siunčiamų impulsų, tačiau jų pagalba 
galima įrašyti tuos impulsus žyminčią veiklą — kraujo apyta- 
kos suintensyvėjimą tam tikroje smegenų srityje. Teisybė, vis- 
kas yra kur kas sudėtingiau, tačiau mokslininkai sutinka, kad 
vienai ar kitai smegenų sričiai „nušvitus“, toje srityje esantys 
neuronai staiga suaktyvėja. Sąvoka „toje srityje“ yra tikslingai 
miglota: šiose smegenų nuotraukose matomos spalvotos dėmės 
gali rodyti ne didesnę nei kvadratinio milimetro smegenų audi- 
nio dalį, tačiau tiek vietos vis vien pakanka sutalpinti milijonus 
neuronų su dešimtimis milijonų sinapsių. Tai vienas trūkumas. 
Kitas, kaip minėta anksčiau, yra laikas. Nufotografuoti smege- 
nų veiklą užtrunka vos sekundę ar panašiai, tačiau pati veikla 
trunka šimtus kartų trumpiau. Šios nuotraukos yra panašios į 
tas, kuriose, dėl per ilgo išlaikymo, neįmanoma užfiksuoti ju- 
dėjimo. 

Apie šias smegenų veiklos fiksavimo technikas Revonsuo 
yra tokios pat nuomonės, kaip apie EEG: jų pagalba galime kaž- 
ką pamatyti, tačiau tas kažkas toli gražu neprilygsta sąmonės 
vaizdui; apskritai, gali būti, kad mūsų naudojamos technologijos 
yra netinkamos. Jei su sąmone kažkokiu būdu susiję, plačiai po 


smegenis pasklidę neuronai derina savo signalų perdavimo daž- 

nį, siekdami sinchronizuoti savo darbą, tuomet sunku įsivaiz- 
duoti, kaip tai galėtume užfiksuoti £MR pagalba. 

Revonsuo kritikai (diskusijose apie sąmonę jų niekada ne- 
stinga) reiškia nepasitenkinimą dėl to, jog jis palaiko „pustuštės 
stiklinės“ požiūrį, ignoruodamas jo atmetamų technologijų srity- 
je pasiektą pažangą, ir tvirtina, kad su smegenų veiklos fiksavi- 
mo technologijomis susipažinęs ekspertas nemėgintų teigti, jog 
jos padės atskleisti galutinį atsakymą. Bet kuriuo atveju, jei ma- 
nėte, kad smegenų veiklos nuotraukos padės mums pamatyti, 
kas tiksliai yra sąmonė, turiu jus nuvilti. Tačiau jos gali atskleisti 
keletą dalykų, kurie vyksta mums esant sąmoningiems (šiandien 
gerai žinoma frazė „nerviniai sąmonės koreliatai“), taigi, būdami 
deramai atsargūs, pažiūrėkime, ką smegenų nuotraukos mums 
parodė iki šiol. 

Vieno mano mėgstamiausių - ir labai, labai sumanių - eks- 
perimentų, kuriame naudojama žymioji Rubino vazos iliuzija, 
pagalba mėginama susekti vieną iš sąmonės aspektų. Rubino 
vaza yra tinkamiausia tokiam tikslui iliuzija, mat tai dvipras- 
miška figūra (kaip VI skyriuje minėtas Nekerio kubas). Žiūrint 
į šį paveikslą, vazos atvaizdą keičia du vienas į kitą žvelgiantys 
profiliai. Nuostabus sutapimas ir tai, kad žmogaus smegenys 
veidus (kurie yra be galo svarbūs socialiai būtybei) apdoroja ki- 
toje srityje, nei įvairius objektus. Be to, Rubino vazos, kaip ir kitų 
dviprasmiškų figūrų, privalumas tas, kad joje slypintys vaizdai 
vienas kitą keičia savaime, be menkiausių mūsų pastangų. Kas 
vyksta smegenyse vaizdų pasikeitimo metu? Britų mokslininkų 
komanda, vadovaujama Colino Blakemore'o, tai išsiaiškino.“ 

Savanorius paguldė į magnetinio rezonanso aparatą, po to 


jiems parodė Rubino vazos iliuziją. Kaip tikėtasi, tiriamieji stebė- 

Rubino vaza yra dar viena dviprasmiška 
figūra, kaip ir Nekerio kubas, tačiau ji 
tinkamesnė sąmonės tyrimams, kadangi 
alternatyvūs vaizdai - vaza arba du 

veidai - suvokiami skirtingose smegenų 
dalyse. Sumanių eksperimentų bei tinkamų 
smegenų veiklos fiksavimo technikų 
pagalba gal sužinosime, kurios smegenų 
sritys suaktyvėja, dominuojant vienam 
arba kitam vaizdui. 


jo, kaip vienas iliuzijos vaizdas keičia kitą. Įvykus pasikeitimui, 
jie turėjo spustelti mygtuką. Tuomet tyrėjai galėjo susieti mygtu- 
ko spustelėjimus (rodžiusius, kurią iliuzijos versiją tiriamieji tuo 
metu matė) su magnetinio rezonanso nuotraukomis. Iš dalies 
rezultatai pasirodė nuspėjami. Kaskart tiriamiesiems pranešus, 
jog vazos vaizdą pakeitė veidai, nušvisdavo vadinamoji „veidų 
verpstės sritis“. Tai žmogaus smegenų sritis, kurioje, regis, suvo- 
kiami veidai. Tuo tarpu priešingu atveju to paties pasakyti nebu- 
vo galima: už negyvų objektų suvokimą atsakingos smegenų sri- 
ties aktyvumas nepakito iliuzijos vazai pakeitus veidus. Tyrėjai 
teigia, kad nors ir pademonstravo, jog tiriamiesiems žvelgiant į 
vienprasmiškus objektus, pavyzdžiui, šviestuvus ar mikrosko- 
pus, už jų suvokimą atsakinga smegenų dalis suaktyvėja, tačiau 
gali būti, kad iliuzijos vazai stinga detalių, kurios pakankamai 
sujaudintų šią smegenų sritį. Net ir iliuzijos veidai nesuaktyvino 
antrosios veidams jautrios srities taip, kaip įvairių Žmonių veidų 
nuotraukos. Taip buvo greičiausiai dėl to, jog pastaroji smegenų 
dalis atsako už veido detalių - žvilgsnio krypties, lūpų judesių 
bei veido išraiškos - suvokimą, tačiau šių detalių iliuzijos vei- 


duose nėra. 


PROTO TEATRAS 


293 


Tai šaunus eksperimentas, paremtas atsitiktiniu faktu, jog ši 
iliuzija, priešingai nei daugelis kitų, suaktyvina skirtingas sme- 
genų sritis. Šiam tyrimui Nekerio kubas netiktų, kadangi į vieną 
pusę pakrypusi figūra negali suaktyvinti visiškai kitos smegenų 
dalies, nei į kitą pusę pakrypęs kubas. Tačiau ką tiksliai šis suma- 
nus eksperimentas mums rodo? Jis rodo, kad tiksliai apibrėžta 
smegenų sritis suaktyvėja Žmogui suvokiant veidus paveiksle, 
tačiau taip nenutinka suvokiant vazą. Jei prielaida, kad vazos 
atvaizdas nebuvo pakankamai detalus, jog atitinkama smegenų 
sritis taptų aktyvesnė, teisinga, tuomet galėtume manyti, kad 
tam tikrais atvejais kiltų sumaištis, jei vaizdų alternatyvos būtų 
labai panašios. Esu tikras, kad patyriau subjektyvią šio teiginio 
pusę prieš pat pradėdamas rašyti šį skyrių. 

Žiemos metu važiavau kaimo keliuku netoli savo sodybos, 
į šiaurę nuo Toronto, ir netikėtai pastebėjau pakelėje stovintį 
šunį. Tokiuose keliuose reikia būti atsargiam, mat vietiniai šunys 
mano, kad turi teisę perbėgti per kelią kada panorėję. Bet ar ti- 
krai tai buvo šuo? Geriau įsižiūrėjęs supratau, kad tai tebuvo dvi 
pašto dėžutės. Jos kabėjo viena už kitos, pritvirtintos prie greta 
vienas kito įkaltų kuolų, kurie priminė kojas, o pačios dėžutės 
šiek tiek persidengė ir atrodė tarsi šuns kūnas. Keisčiausias daly- 
kas buvo tai, kad šis dviprasmiškumas neišnyko man priartėjus; 
pašto dėžutės netapo panašesnės į pašto dėžutes, kol nepriva- 
žiavau visai arti. Tuomet ir išvydau, kad tai vis dėlto buvo šuo. 
Nemanau, kad kas nors yra atlikęs magnetinio rezonanso tyrimą 
su tiriamaisiais, kurie stebėjo šunis ir pašto dėžutes, tačiau esu 
įsitikinęs, jog mano smegenys tuos du objektus suvokė skirtin- 
gose srityse, ir galiu tik įsivaizduoti sumaištį savo smilkininėse 


skiltyse to nesusipratimo metu. 

Taigi tų smegenų sričių veikla yra susijusi su sąmone, ta- 
čiau, turint galvoje Revonsuo įspėjimus, būtų per drąsu spėlioti, 
ką tai galėtų reikšti. Nederėtų pasiduoti pagundai ir tvirtinti, kad 
veidų verpstės veikla yra viskas, ko mums reikia, jog suvoktume 
žiūrį į veidą, tačiau akivaizdu, kad tai itin svarbu. 

Buvo ir kitų eksperimentų, atskleidusių su suvokimu susi- 
jusią tam tikrų izoliuotų smegenų sričių veiklą. Galinėje smegenų 
dalyje esanti MT sritis atsako už judėjimo suvokimą. (Galbūt prisi- 
menate pasakojimą iš III skyriaus apie moterį, kuri dėl tos smege- 
nų dalies traumos visam laikui prarado gebėjimą suvokti objektų 
judėjimą.) MT yra be galo svarbi vadinamajai krioklio iliuzijai: jei 
įsižiūrėsite į objektą, pavyzdžiui, krioklį, kuris be perstojo juda 
viena kryptimi, ir po kiek laiko nukreipsite žvilgsnį į nejudančią 
sceną, atrodys, jog pastaroji juda priešinga nei krioklys kryptimi. 
Tai nepaprastai įdomi iliuzija, o smegenų nuotraukos atskleidė, 
kad ją patiriančių žmonių MT sritis yra aktyvi. Aktyvumas nesu- 
mažėja net ir žmogui žiūrint į nejudančią sceną. Aktyvumui su- 
mažėjus (tai nutinka po kelių sekundžių), judesio iliuzija išnyksta. 
Ar MT sritis yra viskas, ko reikia mūsų judėjimo suvokimui? 

Nancy Kanwisher iš Masačusetso technologijos instituto 
(MIT) siūlo pamėginti įsivaizduoti tokį eksperimentą? Stimu- 
liuojant nedidelę MT srities dalį beždžionės smegenyse, galima 
nesunkiai pakeisti jos judėjimo suvokimą. Jei tai tiesa, tuomet 
įsivaizduokite, jog pašaliname dalį MT srities (net ir iš žmogaus 
smegenų), išlaikydami ją gyvą ir nepažeistą. Tuomet pradeda- 
me ją stimuliuoti, gulinčią laboratoriniame inde. Ar ir ši atskir- 
ta smegenų dalis „patirs“ judėjimą? Kaip būtent? Tai visiškai 
nelogiška: sąmonę sudaro gausybė įvairiausių jungčių, ji geba 


nukreipti mūsų dėmesį nuo vieno objekto prie kito nepaprastu 

greičiu, taigi tokios sritys, kaip veidų verpstė ar MT, privalo būti 
susijusios su kitomis, nuo jų nutolusiomis smegenų sritimis. 

Bet kuriuo atveju šie tyrimai rodo, kad minėtos smegenų 
sritys atlieka svarbų vaidmenį mums patiriant sąmonę. Tačiau 
tai dar ne viskas. Marcusas Raichle'is ir keletas jo kolegų iš Va- 
šingtono universiteto Sent Luise daug metų tyrė smegenis mąs- 
tymo metu ir pademonstravo, jog net ir pačios paprasčiausios 
užduotys suteikė vis naujos informacijos apie sąmonę.“ 

Tyrėjai stebėjo, kas dedasi smegenyse, kuomet subjektams 
prieš juos esančiame ekrane buvo pateikti daiktavardžiai. Jie 
klausė, kuo skiriasi paprasčiausias žvelgimas į žodį, jo ištarimas 
balsu bei veiksmažodžio pritaikymas duotajam daiktavardžiui. 
Nejuokavau sakydamas, kad tiriamieji turėjo atlikti paprastas 
užduotis: įsivaizduokite, kiek kartų sudėtingiau būtų balsu per- 
skaityti straipsnį laikraštyje ir aptarti jį su kitu žmogumi. 

Nepaisant, kad užduotys buvo labai paprastos, jos padėjo 
atskleisti keletą svarbių faktų apie sąmonę. Pirmiausia, vien pas- 
kirų daiktavardžių pasirodymas ekrane sukėlė aktyvumo ban- 
gą tiriamųjų smegenų regos centruose, nors subjektams tebuvo 
liepta žvelgti į ekraną. Nebuvo aišku, kokie procesai vyko tose 
keliose smegenų srityse, tačiau akivaizdu, kad vienas žodis gali 
sukelti kelias skirtingas reakcijas. 

Dar daugiau veiklos buvo pastebėta tiriamiesiems ištarus 
žodžius balsu. Kai kurios suaktyvėjusios smegenų sritys pasiro- 
dė esą atsakingos už kalbos struktūrą bei su ja susijusius lūpų ir 
liežuvio judesius. Tačiau įdomiausios nuotraukos buvo gautos 
skeneryje gulintiems tiriamiesiems mėginant sugalvoti su pa- 
teiktu daiktavardžiu derantį veiksmažodį. Netikėtai kilo nauja 


aktyvumo banga; kai kurios suaktyvėję sritys buvo ganėtinai nu- 

„pays žvilgsnis į daiktavardžius be fiksacijos 

suaktyvėjimo nėra || maksimalus suaktyvėjimas 


Šios nuotraukos iliustruoja smegenų veiklą žmonėms atliekant net ir labai paprastas 


užduotis. Tamsesnės zonos rodo veiklą, kuri nebuvo užfiksuota atliekant prieš tai 

buvusią užduotį. 

a) Paskirų daiktavardžių pasirodymas ekrane (antroji nuotraukų eilė) sukėlė aktyvumo 
bangą regėjimo srityse, nors tiriamiesiems buvo liepta paprasčiausiai žiūrėti į 
ekraną. Akivaizdu, jog net vienintelis žodis gali sukelti keletą skirtingų reakcijų. 

b) Kitokio pobūdžio veikla buvo pastebėta tiriamiesiems ištarus žodžius balsu (trečioji 
nuotraukų eilė). Kai kurios iš suaktyvėjusių sričių atsako už kalbos struktūrą bei ją 
kuriančius lūpų ir liežuvio judesius. 

c) Įdomiausia smegenų veikla buvo užfiksuota tuomet, kai skeneryje gulintys tiriamieji 
turėjo sugalvoti su daiktavardžiu derantį veiksmažodį (ketvirtoji nuotraukų eilė). 
Netikėtai kilo nauja aktyvumo banga; kai kurios suaktyvėjusios sritys buvo gerokai 


nutolusios nuo regos centro galinėje smegenų žievės dalyje. 


tolę nuo galinėje smegenų dalyje esančios regos žievės. Prisimin- 
kite, kad vienintelis skirtumas tarp šios užduoties ir daiktavar- 
džio ištarimo balsu yra tai, jog veiksmažodžiui sugalvoti reikia 
mąstymo bei novatoriškumo, ne vien tik raiškiai skaityti balsu. 
Šie rezultatai nė kiek nestebina: kilus poreikiui atlikti kaž- 
ką neįprasta, turime pasitelkti daugiau smegenų galios. Situacija 


tapo dar įdomesnė, kai tiriamiesiems buvo leista pasipraktikuoti 

kurti veiksmažodžius. Kuomet tiriamieji pagerino savo įgūdžius 
ar net pradėjo atsakinėti stereotipiškai (pakartoti savo veiksma- 
žodį, išgirdę jau girdėtą daiktavardį), smegenų sričių suaktyvėji- 
mas, kai ši užduotis tiriamiesiems dar buvo nauja, pamažu tapo 
fonine smegenų veikla, tuo tarpu paprastų, beveik refleksinių 
ekrane pasirodžiusio daiktavardžio skaitymo užduočių metu iš- 
ryškėjusių smegenų sričių veikla vėl suintensyvėjo. 

Ar šis tyrimas patvirtina idėją, jog sąmonė įsijungia mums 
susidūrus su nauja, nepažįstama veikla ir pasitraukia, kuomet 
mūsų įgūdžiai, reikalingi tai veiklai, patobulėja? Atrodo, kad tai 
gali būti tiesa, o analogiškas eksperimentas, regis, tai patvirtina. 
Šio tyrimo metu subjektai turėjo išmokti vesti rašiklį labirintu 
užrištomis akimis (labirinto sienas žymėjo reljefiški kraštai). Pra- 
dinėje mokymosi stadijoje kai kurių smegenų sričių aktyvumas 
buvo silpnesnis, tuo tarpu kitos buvo stimuliuojamos, tačiau, 
kaip ir daiktavardžių eksperimente, tiriamiesiems išmokus la- 
birintą, smegenų aktyvumo modelis pakito. Šiuose tyrimuose 
buvo stebimos skirtingos smegenų sritys, taigi, nors sąmonė ir 
tampa aktyvi mokymosi metu, tačiau skirtingų užduočių atve- 
jais suaktyvėja vis kitos smegenų sritys. Taip, kai kuriais atžvil- 
giais sąmonė yra nuspėjama, tačiau kitais - ji gali būti kur kas 
sudėtingesnė nei mes baiminomės. 

Paskutinė pastaba iš Raichle'io tyrimų: net tiriamiesiems 
gulint skeneryje užmerktomis akimis ar žvelgiant į tašką televi- 
zoriaus ekrano centre, buvo pastebėtas suaktyvėjimas palei sme- 
genų vidurio liniją. Tai nebuvo paprastas ūžesys, primenantis 
stovinčio automobilio variklio gausmą; sunaudojamo deguonies 
bei gliukozės kiekiai smarkiai viršijo įprastus poilsio būsenos 


rodiklius. Būtent šių smegenų sričių aktyvumas susilpnėja sme- 

robulinus reikiamus įgūdžius. Gali būti, kad šios smegenų sritys 
atsako už nuolatinį aplinkos stebėjimą, sensorinės informacijos 
apdorojimą bei prasmingų reiškinių paiešką. Vos tik smegenims 
prireikia sukoncentruoti dėmesį, tarkime, derinti veiksmažo- 
džius su daiktavardžiais, šių sričių veikla susilpnėja ir sugrįžta, 
kai galime atlikti tam tikrą užduotį, per daug apie ją nemąstyda- 
mi. Manau, jūs sutiksite, jog čia galima išvesti įdomią paralelę su 
mūsų patyrimais. Iš pradžių sąmoningai suvokiame, kas dedasi 
aplink mus, tuomet sustabdome šį minčių srautą bei susikoncen- 
truojame ties nauja užduotimi ir, galiausiai, kuomet įgūdžių tai 
užduočiai atlikti pakanka, vėl galime grįžti prie kasdienių savo 
minčių. Mūsų sąmonė šio proceso metu nebūtų pertraukiama, 
paprasčiausiai pasikeistų dėmesio centras; šiuos pasikeitimus 
galime užfiksuoti smegenų nuotraukose. 

Kiti mokslininkai, atsižvelgę į šiuos įrodymus, jog egzis- 
tuoja tam tikros smegenų sritys, kurios išlieka aktyvios mums 
nesutelkus dėmesio į konkrečius dalykus, svarstė, ar tos sritys 
negalėtų būti susijusios su pagrindine sąmonės savybe - savojo 
„aš“ palaikymu. Stabtelėję susimąstyti, žinote, jog mąstote bū- 
tent jūs, jog tas pats „jūs“ egzistavote praeityje ir, jei pasiseks, tas 
pats „jūs“ egzistuosite ateityje. Jei visi sąmonės aspektai kuriami 
smegenyse, tuomet jose tam tikras kiekis neuronų turėtų atsaky- 
ti už savojo „aš“ koncepcijos palaikymą. Taip pat būtų logiška, 
kad šie neuronai išliktų aktyvūs net ir tuomet, kai smegenys nėra 
užimtos jokiomis kitomis užduotimis. 

Mokslininkų iš Danijos komanda ėmėsi gan neįprastų šios 
idėjos tyrimų.5 Tiriamųjų jie paprašė pagalvoti apie savo asme- 


Nybę bei fizinę išvaizdą ir palyginti su Danijos karalienės asme- 

nybe bei išvaizda. Palyginimui buvo pasirinkta Danijos karalie- 
nė, kadangi nebuvo tikėtina, jog eksperimento dalyviai turėtų 
vienokių ar kitokių asmeninių ryšių su ja, tačiau tuo pat metu 
ją pažinotų. Gulėdami skeneryje, tiriamieji turėjo tik mąstyti ir 
nieko daugiau, tačiau vėliau privalėjo paaiškinti, apie ką mąstė. 


Štai keletas jų minčių: 


„Aš esu kalbus ekstravertas, tačiau kai kurias mano asmenybės 
puses pažįsta tik draugai. Esu atsidavęs savo draugei bei savo šei- 
mai ir kitiems artimiesiems. Ir dėmesingas. Iš kitos pusės, kartais 


galiu būti abejingas“. 


„Ji atrodo atvira ir nuoširdi. Ji yra autoritetinga —- puiki Danijos 
atstovė. Ji atrodo tokia karalienė, kokia galime didžiuotis. Ji yra 


kūrybinga, domisi menu bei naujomis pažintimis“. 


„Aš esu tamsių plaukų ir rudų akių. Mano nosis ir ausys yra gan 
didelės. Galvojau apie savo lūpas ir viso kūno formą... Eeee... Dar 


turiu pilvą... Turiu palyginti dideles rankas“. 


„Aš maniau, kadjos plaukai ilgi, nors jų niekada nematyti. Jie visa- 


da susukti į kuodelį. Jos veidas ir kaklas ilgi, o ausys normalios“. 


Subjektų smegenų PET skenavimas tuo metu, kai šie mąstė apie 
aukščiau pateiktus dalykus, atskleidė nekintamų skirtumų tarp 
mąstymo apie save ir minčių apie karalienę. Kai kurios su mąs- 
tymu apie save susijusios smegenų sritys pasirodė esą greta arba 
sutapo su tomis sritimis, kurios buvo aktyvios Marcuso Raichle io 
ir kitų tyrimuose, kai nieko ypatingo smegenyse nevyko. Tyri- 
mo autoriai tvirtina, kad savojo „aš“ suvokimas ir palaikymas 


yra bendradarbiavimas tarp sensorinių smegenų sričių galinėje 

smegenų dalyje bei „vykdomųjų“ dalių smegenų priekyje; kitais 
žodžiais tariant, savęs suvokimas simbolizuoja šių dviejų sričių 
„susitikimą“. 

Ar įrodymai, jog šios smegenų sritys iš tiesų yra mūsiškio 
„aš“ sostas, pakankamai tvirti? Minėtas tyrimas prieštarauja kito 
darbo rezultatams, kuriame nurodoma kaktinė dešiniojo pusru- 
tulio skiltis, o ne ties smegenų vidurio linija esančios priekinės 
bei galinės sritys. Šių eksperimentų metu tiriamųjų smegenys 
buvo skenuojamos pastariesiems žiūrint į savo bei kitų žmonių 
veidų nuotraukas arba veidus, sukurtus kompiuteriu, sujungus 
tiriamųjų bei nepažįstamus veidus. Pastebėta, kad savo veido 
atpažinimas beveik visuomet susijęs su intensyvesne dešiniojo 
pusrutulio veikla. Šis tyrimas seka įkandin veidrodžio atvaizdo 
atpažinimo testo (žr. X skyrių), jais buvo paremtas argumentas, 
neva bet kuri būtybė, suvokianti, jog veidrodyje regimas atvaiz- 
das yra jo, yra sąmoninga ar bent geba suvokti save. 

Tokie prieštaravimai atbaido nuo kažkurio vieno paaiškini- 
mo palaikymo, o tai, veikiausiai, nėra blogai. Nenorėdamas vėl 
kartoti Antti Revonsuo įspėjimų apie smegenų tyrimų technikas 
bei sąmonę, tik pabrėšiu, kad smegenų skenavimas, galbūt, yra 
langas į smegenis, tačiau jis yra labai nedidelis ir apmusijęs, pro 
jį tegalime žvelgti į prastai apšviestą kambarį. Nors ir nepaminė- 
jau eksperimentų, kuriuose sąmoningiems įvykiams smegenyse 
aptikti buvo naudojami EEG arba ĮSP (su įvykiais susijęs poten- 
Cialas — elektrinė technika, pasižyminti fantastiška laiko skiria- 
mąja geba), galite būti tikri, jog pranašesnių galimybių fiksuoti 
greitus įvykius dėka šie metodai atskleidė, kad bet kokią sme- 
genų veiklą lydi ne tik kitų smegenų sričių suaktyvėjimas, bet 


ir kosminiu greičiu aplink smegenis skriejanti aktyvumo banga. 

Kol kas dar neturime idealios smegenų tyrimų technikos, kurio- 
je būtų sujungtos pranašiausios turimų metodų savybės ir ku- 
rios padedami, išgautume pirmąjį, iš tiesų detalų, laiko atžvilgiu 
adekvatų smegenyse vykstančių procesų vaizdą. 

Dvi paskutinės mintys: nereikėtų pamiršti, kad nors mili- 
sekundes trunkančios veiklos sekimas mažytėse smegenų audi- 
nio srityse ir sudaro nepaprasto tikslumo įspūdį - elektroninė 
minčių mikroskopija, — tačiau per šį trumputį laiką, toje nedi- 
delėje srityje veikia tūkstančiai, o gal milijonai, neuronų, kurių 
kiekvienas sudaro šimtus ar net tūkstančius jungčių su aplink jį 
esančiomis ląstelėmis. Kaip paprasta būtų nepastebėti kažko itin 
svarbaus! Kitas veiksnys yra cheminė sandara. Neuronų komu- 
nikacija vyksta neuromediatorių dėka. Yra tuzinai skirtingų šių 
molekulių rūšių; dauguma jų turi daugiau nei vieną paskirtį; jų 
kiekiai stulbinamai kinta kaitaliojantis miego, sapnų ir būdravi- 
mo būsenoms; jos turi reikšmingos įtakos reakcijoms į vaistus 
bei narkotikus ir įvairių psichinių sutrikimų vystymuisi. Tačiau 
iki šiol cheminė būdraujančios sąmonės sandara beveik nebuvo 


aptariama. Šį aspektą taip pat reikia įtraukti į bendrą kontekstą. 

Šešioliktas skyrius 


KAIP TAI VEIKIA 


Mano žiniomis, sąmonės tyrėjai bei apžvalgininkai sutaria tik 
vienu klausimu: dar yra daugybė su sąmone susijusių dalykų, 
kurių mes nežinome. Kai kurie net teigia, kad kai kurių dalykų 
niekada ir nesužinosime. Tačiau, kaip ir bet kuriame moksle, tik 
dalinės turimos Žinios nesustabdo teorijų apie sąmonės veikimą 
daugėjimo. Galų gale, juk dėl tojos ir vadinamos teorijomis. 
Tačiau, jei mėginčiau išvardyti visas egzistuojančias sąmo- 
nės teorijas, paprasčiausiai sukurčiau idėjų katalogą, kuris neat- 
skleistų, kurios iš jų įkvėpė tyrėjų vaizduotę, kurios nuskendo 
tarsi akmenys, o kurios buvo viešai išjuoktos. Šiame skyriuje 
daugiausia dėmesio skirsiu vienam iš scenarijų, vadinamam glo- 
balia darbo erdve, ir pamėginsiu parodyti, kodėl šiandien tai vie- 
nas populiariausių požiūrių į sąmonės veikimo aiškinimą. 
Pirmiausia, kuo turi pasižymėti bet kokia sąmonės teorija? 
Ji turėtų nubrėžti aiškią ribą tarp sąmoningos ir pasąmoningos 
psichinės veiklos; joje turėtų būti nurodomos smegenų dalys, ku- 
rių veikla susijusi su sąmone; ji neturėtų prieštarauti arba turėtų 
paaiškinti tokias sąmonės savybes, kaip aukšto lygio selektyvu- 
mas, įprastos psichinės veiklos tapsimas pasąmoninga, pokyčiai 
dėl traumų ar chirurginės veiklos ir, idealiu atveju, sudėtingiau- 
sias iššūkis — patirties kokybė, gualia, bei jos sąsajos su sąmone. 
Deja, vos viena kita teorija aiškina gualia patenkinamai plačios 
sąmonės tyrimų bendruomenės atžvilgiu. Yra keletas minčių, 
kodėl kai kuriuos dalykus suvokiame itin ryškiai, pavyzdžiui, 


rožės spalvą ar apelsino skonį, tačiau nė viena iš jų nepaaiškina, 

kaip šie patyrimai kyla, taigi, jei norime išlikti realistais, šį reika- 
lavimą turėsime išbraukti iš sąrašo. 

Likusios žinomos sąmonės charakteristikos turi būti aptar- 
tos sąmonės veikimą aiškinančioje teorijoje. Tuo pat metu, turint 
galvoje, kad sąmonė yra naudinga ją turinčiam organizmui, są- 
monės modelis turėtų apimti: juslėmis gaunamos informacijos 
apdorojimą, šios informacijos sujungimą bei žinių apie aplinką 
kūrimą, kurios leistų imtis atitinkamų veiksmų bei adekvačiai 
reaguoti, ir, bent jau aukštesniųjų organizmų, gebėjimą panau- 
doti šią informaciją bei turimus prisiminimus planuojant, ren- 
kantis tarp elgesio alternatyvų ar bendraujant. Tai ilgas teorinių 
reikalavimų sąrašas, ir jei teorija negali apimti jų visų, bent netu- 
ri jiems prieštarauti. 

Globalios darbo erdvės teorija gimė prasidėjus dirbtinio 
intelekto kūrimo darbams. Šioje teorijoje aprašoma kuo efekty- 
vesnė dirbtinių sistemų struktūra. Smegenų tyrėjas Bernardas 
Baarsas iš San Diego smegenų tyrimų instituto buvo vienas pir- 
mųjų, entuziastingai pritaikiusių šias idėjas sąmonei, ir šiandien 
dažniausiai siejamas su jomis, tačiau keletas kitų mokslininkų 
išplatino darbus, remiančius globalią darbo erdvę arba pripažįs- 
tančius, kad ši idėja simbolizuoja progresą ar net užbaigtą teori- 
ją. Net ir Danielis Dennettas, kurį, pelnytai ar ne, šioje knygoje 
paverčiau skeptiku, pripažino, kad „skirtingų stovyklų teoreti- 
kai, vertindami globalios sąmonės neuronų darbo erdvės mode- 
lį, pamažu buriasi draugėn“.! 

Tai kas toji globali darbo erdvė? Aiškindamas šį fenomeną, 
Bernardas Baarsas pasitelkė teatro analogiją, puikiai suvokdamas, 
jog bet kokios užuominos apie teatrą sąmonės diskusijoje padidi- 


na riziką būti susietam su gėdą užsitraukusia „dekartiškojo tea- 

tro“ idėja, kurią minėjau I skyriuje.* Tačiau šiame palyginime su 
teatru nekalbama apie tai, kad sąmonė yra tarsi filmas, kurį, pa- 
togiai įsitaisęs smegenyse, žiūri vienas individas - homunkulas, 
arba savasis „aš“. Globalios darbo erdvės teatre scenos šviesos 
išryškina tai, į ką tuo metu nukreiptas sąmonės dėmesys. 

Šio teatro apšvietimą valdo dėmesys; tuo galite nesunkiai 
įsitikinti, pasitelkę seną triuką: pamėginkite nukreipti savo dė- 
mesį nuo skaitomų. žodžių į kitus aplinkos elementus, kuriuos 
iki šios akimirkos ignoravote, pavyzdžiui, fono garsus, kietą 
kėdę, spaudžiančią jūsų užpakalį, vos juntamus skonius savo 
burnoje. Perkelkite savo dėmesį atgal prie knygos, ir visi šie da- 
lykai, akimirkai patekę į jūsų sąmonę, pamažu nublanksta ir vėl 
susilieja su fonu. Teigiama, kad dėmesio kryptį nustato prieškak- 
tinės smegenų sritys, tačiau šią kontrolę gali pertraukti iš aplinką 
stebinčių smegenų dalių gaunami perspėjamieji signalai. 

Scenoje apšviesta informacija transliuojama arba tampa 
prieinama auditorijai, kuri yra tamsi, pasąmoninga ir, kaip dau- 
gumoje teatrų, užima kur kas daugiau erdvės nei scena. Be to, 
scenoje esančią informaciją kontroliuoja arba formuoja užkuli- 
siuose vykstantys dalykai. Baarsas pabrėžia, kad, kaip ir tikrame 
teatre, bet kurią akimirką scenoje esanti informacija yra trumpa- 
laikis iš daugybės šaltinių surinktos medžiagos distiliatas, ir, pa- 
našiai, kiekvieną akimirką su iš scenos išplaukiančia informacija 


žiūrovai turi susidoroti kaip tik sugeba.“ 


“Jei jums įdomu, kodėl pravartu suvokti tik smegenyse vykstančios psichinės veiklos fra- 
gmentą, pateiksiu puikią analogiją iš DVD diskų srities. Ar išties smagiau pamatyti visas 
į filmą nepatekusias scenas, atsitiktinius interviu bei nesvarbią juostos atsiradimo istoriją, 
kuriuos gaunate pirkdami DVD įrašą, ar iškart mėgautis originalia vaidybine juosta? Dabar 
Išplėskite šią mintį iki DVD įrašų, kuriuose pateikiama detali informacija apie kamerų vei- 
kimą, maitinimo tvarkaraštį, visi elektroniniai laiškai bei finansinė ataskaita — veikiausiai, 


Sutiksite, kad mažiau gali būti daugiau. 


PROTO TEATRAS 


305 


Teatro vaizdo perkėlimas į smegenų tyrimus leidžia sukurti 
tokį sąmonės paveikslą: bet kuriuo momentu scenoje esanti in- 
formacija yra tai, į ką tuo metu nukreiptas jūsų sąmonės dėme- 
sys. Tai jūsų darbinė atmintis. Darbinė atmintis yra trumpalaikės 
atminties sinonimas. Ją sudaro skirtingos dalys: vidinis klausos 
komponentas, kuriame išlaikote aktualią žodinę informaciją, pa- 
vyzdžiui, telefono numerį, kurį murmate panosėje, eidami link 
telefono; „vizualus-erdvinis bloknotas“, kuriame akimirksnių 
išsaugomi vaizdai; ir tam tikras šiam pasirodymui vadovaujan- 
tis vykdomasis elementas, kuris, galbūt, slepiasi užkulisiuose. 
Skaitydami šiuos Žodžius, naudojate savo darbinę atmintį, no- 
rėdami „savo galvoje“ išlaikyti šiame bei keliuose paskutiniuose 
sakiniuose išsakytas mintis. Tam darbinė atmintis turi būti są- 
moninga. Nėra įrodymų, kurie patvirtintų, jog darbinė atmin- 
tis gali funkcionuoti pasąmoningai, o prabėgusios akimirkos 
prisiminimas (kuriam, žinoma, reikia darbinės atminties) tai tik 
patvirtina. Kaip galėtumėte sekti savo mintis ar žodžius, jei jų 
sąmoningai nesuvoktumėte? 

Dažniausiai darbinė atmintis yra trumpalaikė, tačiau taip 
yra ne visuomet: savo sąmonėje galite kurį laiką išlaikyti telefono 
numerį, jei nuolat jį atnaujinate ir kartojate. Iš kitos pusės, egzis- 
tuoja tam tikras minimumas. Jei į informacijos vienetą nekreipia- 
me dėmesio pakankamai ilgai, jis nepasiekia sąmonės. Tai galima 
palyginti su išėjimu į scenos kraštą, kai scenos šviesos jūsų ne- 
pasiekia; taip prarandate sąmoningos šlovės akimirkos galimybę. 
Išeitų, kad norėdamas pasiekti sąmonę stimulas - tarkime, kva- 
pas - turi atitikti du reikalavimus. Pirma, jis turi išlikti pakanka- 
mai ilgai, jog nosyje esantys neuronai jį aptiktų, ir, antra, jo sukel- 


ta veikla turi tęstis pakankamai ilgai, kad spėtų pasiekti sąmonę. 

Išsiaiškinome, kad ant scenos esantys dalykai simbolizuoja 
visos tinkamos atrankai smegenų turimos informacijos srovelę. 
Žiūrovų masę sudaro nesuskaičiuojama gausybė pasąmonės 
modulių - paskirų konteinerių ar informacijos grandinių - sme- 
genyse, kurių mes sąmoningai nesuvokiame. Tarp šių modulių 
yra atsakingų už dalykus, kurie niekada nepasiekia sąmonės, 
pavyzdžiui, gramatikos taisyklės, leidžiančios mums suprasti 
anksčiau nematytus sakinius, ar šimtų vizualios informacijos 
vienetų, kurių dauguma praslysta nepastebėti, apdorojimo pro- 
cesai.“ Tačiau yra modulių, kuriuose saugomą informaciją gali- 
me įkelti į savo sąmonę - jie taip pat yra žiūrovų dalis. Šie pasą- 
moningi elementai ir suteikia informacijos scenai, ir priima joje 
rodomą medžiagą. Globalios darbo erdvės teorijoje pabrėžiama 
paskutinė mintis: sąmonės užduotis — perduoti savo turinį liku- 
sioms smegenims. 

Globalios darbo erdvės konstrukciją Baarsas kartą apibū- 
dino kaip „viešąsias specialistų bendruomenės sistemas. Įeinan- 
čios informacijos specialistai (pavyzdžiui, jutiminės sistemos) 
varžosi, kad patektų į globalią darbo erdvę; gavę leidimą įeiti, 
paskleidžia Žinutę visai sistemai kaip vienetui. Jei užduočiai ga- 
lima pritaikyti nuspėjamą sprendimą, jos imasi specializuotas 
mechanizmas. Tačiau, susidūrus su naujomis užduotimis ar pri- 
reikus suplanuoti ir įvykdyti nuoseklius veiksmus, globali darbo 
erdvė tampa labai reikalinga“? 

Nors tinkama tokiam leidiniui, kaip „Journal of Consci- 


ousness Studies“, tačiau teatro metafora neatskleidžia dydžio 


Ė Eksperimentais buvo įrodyta, jog mes sugebame prisiminti tūkstančius vizualios informa- 
cijos vienetų (vaizdų), pažvelgę į kiekvieną iš jų vos penkias sekundes. Vizualios atminties 
ekspertai apskaičiavo, kad, jei mums būtų parodytas milijonas skirtingų paveikslų, iš jų at- 
Pažintume 986 ooo, jei būtume apklausti tuoj pat. 

skirtumų tarp scenos ir žiūrovų, kaip, pavyzdžiui, roko koncer- 
tas Vudstoke po atviru dangumi ar, dar geriau, SARS koncertas 
Toronte 2003-aisiais, kuriame žiūrovų ir atlikėjų santykis buvo 
apytiksliai 100 000 ir 1 - mažytė scena žmonių jūroje. Tokie pa- 
lyginimai geriau dera su Baarso nuolatiniu tvirtinimu apie eg- 
zistuojantį fundamentalų prieštaravimą. Iš vienos pusės, turi- 
me plačiausių, tuo pat metu (arba paraleliai) funkcionuojančių 
pasąmonės resursų, tačiau, norėdami patekti į plonytę sąmonės 
srovelę, jie priversti pralįsti pro siaurutį tarpelį. Štai pavyzdys: 
anglų kalboje yra daugybė daugiau nei vieną reikšmę turinčių 
žodžių, daugumą mes žinome, bet tik vieną iš jų galime aki- 
mirksniu prisiminti šiuo momentu. Taigi, pavyzdžiui, Baar- 
sas pabrėžia, kad žodis „set“ gali reikšti įvairiausius dalykus, 
atsižvelgiant į kontekstą: „jet set“ (pasiturintys žmonės — vert. 
past.), „sunset“ (saulėlydis - vert. past.), „ready, set, go“ (pasiruošt, 
dėmesio, marš — vert. past.), „a set of tennis“ (teniso setas — vert. 
past.), „a set of tools“ (įrankių rinkinys — vert. past). Galbūt, iš- 
girdę Žodį set, tuoj pat pagalvojate apie vieną iš šių reikšmių, 
galbūt — ne, tačiau pasąmonėje jos yra paruoštos naudoti: jei 
pridėsite kontekstą nurodantį žodį (kurio jūsų sąmonėje nebu- 
vo, kol čia neperskaitėte), atitinkama reikšmė tuojau iškils jūsų 
mintyse. Suprantama, tai tapo daugybės anekdotų bei pokštų 
pagrindu, mat daroma prielaida apie vieną žodžio reikšmę, kol 
juokingiausioje vietoje aiškiai nenurodoma turint galvoje visai 
ką kita. 

Siauru takeliu patekusi į sceną, dabar jau sąmoninga in- 
formacija tuoj pat perduodama atgal auditorijai. Sąmonė leidžia 
dalytis informacija skirtingoms bei viena nuo kitos nutolusioms 


smegenų dalims; šis dalijimasis, manoma, vyksta kur kas grei- 

čiau ir efektyviau, nei pasąmoningų modulių mėginimai tuo pa- 
sirūpinti savarankiškai.“ 

Ši teatro metafora drąsi ne tik dėl to, jog primena vadina- 
mąjį „dekartišką teatrą“, iš kurio mielai tyčiojasi sąmonės tyrėjai, 
bet ir todėl, kad gali pasirodyti, neva joje mėginamas atkurti pa- 
tyčių taikinys - homunkulas - sėdintis teatre ir stebintis prieš jį 
besiskleidžiančią sąmonės dramą. Šis homunkulas pats savaime 
yra problema - jam paskyrę pagrindinio žiūrovo vaidmenį, ne- 
išsprendžiame galvosūkio: paprasčiausiai sumenkiname save ir 
esame priversti pasiaiškinti, kodėl homunkulas yra sąmoningas, 
ir taip toliau. Aiškus daiktas, globali darbo erdvė sugrąžina ho- 
munkulams šiek tiek pagarbos, padidindama jų skaičių ir sumen- 
kindama intelektą. Šio teatro auditoriją galima įsivaizduoti kaip 
tūkstančius gana kvailų homunkulų, kurių kiekvienas sugeba 
atlikti vieną ar du informacijos apdorojimo procesų elementus. 
Nė vienas jų nėra sąmoningas ir kol jiems priskiriama minimali 
atsakomybė, jais galima remtis, aiškinant mokslinius dalykus. 

Labai svarbi šios konstrukcijos dalis yra tai, kad visos sme- 
genų dalys turi būti nesunkiai prieinamos sąmonei. Turint gal- 
voje, kad smegenyse yra apie 100 milijardų neuronų, ši užduotis 
baugina, tačiau, kaip minėta, tiesa ir tai, kad kiekvienas neuronas 
gali būti susijęs su kitais ne daugiau, nei per septynis žingsnius. 
Tai automatiškai primena šešių žingsnių Žmonių tinklo idėją, 
kuria teigiama, jog su bet kuriuo žmogumi pasaulyje jus jungia 
ne daugiau kaip iš šešių Žmonių sudaryta grandinė. 1998-aisiais 
Matematikai Stevenas Strogatzas ir Duncanas Wattsas paskelbė 


“ Tai daugiau nei prielaida - tai priežastis, kodėl globalią darbo erdvės konstrukciją sukū- 
tė dirbtinio intelekto tyrimus atliekantys mokslininkai: geriausias būdas sukurti adekvatų 
užduočių sprendimo informacijos paketą iš gausių resursų - naudoti tiksliai sufokusuotą, 
trumpalaikį, aktyvų atrankos metodą. 

tokio socialinio tinklo analizės rezultatus. Jo pagalba minėtieji ry- 
šiai tarp Žmonių taptų įmanomi. Jų analizė parodė, jog, sujungus 
„tvarkingo“ (kuriame kiekvienas individas sudaro tokį pat ryšių 
skaičių su kitais ir visi glaudžiai susispietę į klasterius) ir atsi- 
tiktinio (įvairiausiomis kryptimis ir atstumais plytinčių jungčių) 
tinklo savybes, būtų įmanoma sukurti iš esmės tvarkingą žmo- 
nių tinklą, tačiau jis pasižymėtų atsitiktinėmis, toli siekiančiomis 
jungtimis tarp klasterių.4 Šis modelis priminė „šešių žingsnių 
žmonių tinklo“ idėją: nustatyta, jog dauguma santykių yra tiek 
geografiškai, tiek socialiai artimi, tačiau kiekvienas Žmogus turi 
atsitiktinį tolimą pažįstamą. Nors neįrodyta, kad būtent taip su- 
tvarkytos mūsų smegenys, tačiau minėta struktūra neprieštarau- 
tų egzistuojančiam neuronų tinklui bei sukurtų netikėtą sąsają 
tarp smegenų sandaros ir žmonių socialinio gyvenimo. 

Reikia būti atsargiems dėl vieno: visuomet išlieka rizika su- 
painioti susidarytąjį globalios darbo erdvės įvaizdį su tuo, koks 
jis iš tiesų turėtų būti, jei sąmonė vis dėlto sukonstruota būtent 
taip. Viena aišku: tiek teatro metafora, tiek sąvoka „darbo erdvė“ 
implikuoja didelės tuščios erdvės smegenyse egzistavimą, kuris 
išties neįmanomas. Kaip galima sutalpinti šimtus milijardų ląste- 
lių į 1 400 kubinių centimetrų audinio ir tikėtis, kad liks daugybė 
vietos? Kitas apgaulingas terminas yra „modulis“, kuris, bent 
jau man, leidžia manyti, kad tai kompaktiškas, tiksliai apibrėžtas 
vienetas, kurį galiu prijungti prie savo kompiuterio. Tačiau šiuo 
atveju „modulis“ iš tiesų reiškia ribotą funkciją, o ne vietą; tai 
kažkas panašaus į veidų verpstės sritį, kuri nors yra smilkini- 
nėje skiltyje, tačiau gali turėti nesuskaitomą daugybę neuronų, 
apsivijusių vienas kitą ir susijungusių su nutolusiomis smegenų 


sritimis. 

Be to, teatro metaforos nederėtų suprasti tiesiogiai konkre- 
čios vietos, scenos, kur vyksta sąmonės spektaklis, prasme. Kol 
kas atrodo, kad sąmonės neįmanoma priskirti vienai konkrečiai 
sričiai, vietai, kur viskas susijungia į visumą. Kai kurios smegenų 
dalys laikomos neatsiejamomis nuo sąmonės, tačiau tai nereiš- 
kia, kad sąmonė slypi vienoje iš jų. Taigi teatro metafora taiky- 
tina ne sąmonės struktūros, o joje vykstančių procesų atžvilgiu. 
Visai nesvarbu, ar.scena yra visos smegenys, ar viena vieta vieną 
akimirką ir kita vieta — kitą, ar tokios vietos apskritai nėra, tik 
vienalaikiškumas.“ 

Be to, kai kuriose teorijų apžvalgose buvo pastebėta, jog tea- 
tro metafora turi prasmės sąmonės procesų atžvilgiu, tačiau ji yra 
per daug statiška, kad galėtų tinkamai iliustruoti sąmonę. Faktas, 
kad naujos idėjos blyksteli sąmonėje kas kelias dešimtąsias se- 
kundės, visiškai neatitinka tipiškoje scenoje vykstančio veiksmo, 
o auditorijos atskyrimu nuo scenos bei apšvietimo ignoruojamas 
nepaprastas sąmonės takumas. Iš tiesų, žiūrovai tampa aktoriais, 
aktoriai — žiūrovais, šviesos kaip pašėlusios blyksi ir darosi sun- 
ku atskirti sceną nuo užkulisių. Kartais tokio skirtumo apskritai 
nėra. Galbūt svarbiausia yra turėti galvoje faktą, jog akimirkoms 
bėgant mes patys kuriame viską: aktorius, žiūrovus, sceną — vis- 
ką. Šiame teatre mes nesame stebėtojai: mes esame teatras. Meta- 


foros yra naudingos, tačiau jos toli gražu nėra tikrovė. 


S Nepaisant to, nemažai drąsių mokslininkų nurodo konkrečias smegenų dalis, kuriose neva 
slypi sąmonė. Pavyzdžiui, fizikas ir matematikas Johnas Tayloras tvirtina, kad ta vieta yra 
momeninės skiltys, mat jose saugomas kūno vaizdas, be to, tikėtina, kad ši smegenų dalis 
saugo pagrindinius darbinės atminties elementus. Taip pat egzistuoja įrodymų, kad vizu- 
ali sąmonė susijusi ne tik su regos centrais smegenyse, bet ir su kaktinių skilčių dalimis. 
Daugelis sutaria, kad gumburas yra dar vienas svarbus elementas. Dabartinės teorijos yra 
apimančios, o ne išskiriančios. John G. Taylor, „The Importance of the Parietal Lobes for 


Consciousness,“ Consciousness and Cognition 10 (2001): 379-417. 

Kokių turime įrodymų? 


Globalios darbo erdvės teoriją sudaro daugybė elementų, kuriuos 
vienaip ar kitaip galima paaiškinti teatro metaforos pagalba: sce- 
na, apšvietimu, sparčiai scenoje vienas kitą keičiančiais atlikėjais, 
nematoma užkulisių įtaka, pasąmoninga auditorija ir, svarbiau- 
sia, informacijos paskleidimu nuo scenos žiūrovams, kurie, prie- 
šingu atveju, nieko apie ją nežinotų. Taigi kokių turime įrodymų, 
paaiškinančių tikslų sąmonės mechanizmo paveikslą? 
Veikiausiai, niekas neprieštarautų tvirtinimui, jog didžio- 
ji dalis smegenų yra susijusi su pasąmone. Dalį viso to sudaro 
automatinis apdorojimas, pavyzdžiui, akių tinklainėje esančių 
šviesos raštų transformacija į pažįstamus objektus (ypač nepri- 
klausomi vienas nuo kito, paskiri kanalai, kuriais keliauja infor- 
macija apie spalvą, judėjimą ir formą). Sąmoningai mes šių pro- 
cesų nepatiriame - kaip mus tai suglumintų! - greičiausiai todėl, 
kad nėra neuronų grandinių, kurios būtų susijusios su gausybe 
kitų smegenų sričių, galinčių iškelti šią informaciją į sąmonę. 
Juos būtų galima palyginti su kaimo keliais, nepasiekiančiais 
greitkelio.“ Tačiau šiuo metu jūsų smegenyse yra ir tokio pasąmo- 
ningo turinio, kaip asmeniniai prisiminimai, apie kuriuos dabar 
negalvojate, bet, jums panorėjus, jie gali būti perkelti į sąmonę. 
Taip pat yra nemažai įrodymų, jog ši pasąmoninga informacija 
turi įtakos jūsų mintims bei sprendimams net nepatekusi į sąmo- 
nę (pavyzdžių pateikta V skyriuje). 
iš Spėliota, kad retai sutinkami individai, vadinami „autistiškais eruditais“, galintys pagroti 
muzikos kūrinį, išgirdę jį vos kartą, apskaičiuoti, kokia savaitės diena buvo bet kokia pa- 
skutinio penkiasdešimtmečio data, arba išvardyti keleto skaitmenų ilgio pirminius skaičius, 
kažkaip geba pasiekti mums sąmoningai nesuvokiamas smegenų operacijas. Žinoma, už 


neeilinius sugebėjimus šie individai sumoka atitinkamą kainą: paprastai jie nesugeba atlikti 
kasdienių paprastų užduočių. 


PROTO TEATRAS 


Per daug nediskutuojama ir dėl idėjos, jog bet kuriuo metu 
scenoje esanti aktorių trupė - tas nedidelis procentas smegenyse 
esančios informacijos, kurią iš tiesų sąmoningai suvokiame, — 
keičiasi nepaprastu greičiu; apie tai galite spręsti iš akimirksniu 
besikeičiančių patyrimų. Taip pat žinote, kad šiuo momentu jūsų 
sąmonėje esanti informacija gali sužadinti iki tol pasąmoningas 
žinias ir įsileisti jas į sąmoningą suvokimą, užpildydama sceną 
visiškai nauja aktorių trupe. Tačiau ar yra kokių nors įrodymų 
be subjektyvių jausmų, pagrindžiančių argumentą, jog šiuo mo- 
mentu scenoje esanti informacija transliuojama visoms smege- 
nims, o kartu ir didesnei, pasąmoningai žiūrovų auditorijai? 

Dviejų tipų įrodymai leidžia manyti, jog tai tiesa. Pirmasis 
tipas yra anatominės savybės: smegenys yra sujungtos taip, kad 
greta esančių sričių aktyvumas gali būti perduotas į nutolusias 
sritis ir atgal. Tiek iš kairės į dešinę (iš vieno pusrutulio į kitą), 
tiek iš priekio į galą (iš momeninių į kaktines skiltis) smegenis 
kerta pluoštai toli siekiančių neuronų. Iš šių grandinių išsiskiria 
jungiančios smegenų viduryje esantį gumburą su viršutinėje bei 
galinėje dalyje esančia žieve; kai kuriose teorijose šios jungtys 
atlieka reikšmingą vaidmenį veikiant sąmonei. Įmanoma aptik- 
ti neuronų grupes, jungiančias visas smegenų dalis, kurių, vei- 
kiausiai, reikia sąmonei palaikyti, įskaitant sensorines, ilgosios 
bei darbinės atminties, dėmesio bei motorines sritis. Tačiau pli- 
kas faktas apie šių jungčių egzistavimą dar neįrodo, kad sąmonė 
iš tiesų yra šiomis jungtimis signalus aplink smegenis siunčian- 
tis procesas, trumpalaikiu jos turiniu besidalijantis su daugybe 
skirtingų sričių tuo pačiu metu. Esama įrodymų, jog šios jungtys 
iš tikrųjų paskirsto informaciją su globalios darbo erdvės teorija 


suderinamu būdu. 

E. Roy'us Johnas iš Niujorko universiteto Medicinos fa- 
kulteto ištisus dešimtmečius smegenų struktūros bei funkcijų 
tyrimams naudojo EEG, o paskutiniais praėjusio tūkstantmečio 
metais jis ir jo kolegos sukonstravo žavingą eksperimentą, ku- 
rio metu sekė elektrinę smegenų veiklą, tiriamiesiems atliekant 
paprastas vizualias užduotis darbinės atminties pagalba? Tipinė 
užduotis truko šešiolika sekundžių: keturias sekundes tiriamie- 
siems ekrane buvo rodomas paprastas kryžius, keturias sekun- 
des - paskirų raidžių rinkinys, keturias sekundes - tas pats kry- 
žius, keturias sekundes - raidžių rinkinys, kurį sudarė naujos ir 
pirmą kartą rodytos raidės. Tiriamieji turėjo nurodyti, ar kiek- 
viena iš antrą kartą pateiktų raidžių buvo parodyta ir pirmąjį 
kartą, ar ne. 

Eksperimentas leido Johnui daryti tam tikrų prielaidų: re- 
akcijos į kryžių metu turėtų būti pastebėta tam tikros papras- 
čiausios smegenų veiklos, tuomet turėtų būti aptikta reikšmin- 
gų skirtumų, tiriamiesiems žvelgiant į pirmąjį raidžių rinkinį. 
Antrasis kryžiaus pasirodymas turėtų sukelti kitokią smegenų 
reakciją, mat darbinė atmintis tuo metu vis dar yra aktyvi ir mė- 
gina išlaikyti pirmąjį raidžių rinkinį (tuo tarpu pirmąkart pasiro- 
džius kryžiui, jos neapsunkino tokia užduotis). Galiausiai, antro- 
jo raidžių rinkinio pasirodymas turėtų paskatinti naują veiklą, 
mat tuo metu tiriamieji turi palyginti darbinėje atmintyje esantį 
pirmąjį raidžių rinkinį su ką tik pasirodžiusiu. 

Rezultatai intrigavo. Po neįtikėtinai sudėtingo statistinio 
duomenų apdorojimo, leidusio tyrimo autoriams išgauti reikš- 
mingų elektrinių signalų iš foninės smegenų veiklos maišaties, 
išryškėjo trys modeliai. Pirmasis buvo iš lėto plintanti elektrinio 


aktyvumo banga, kilusi galinėje smegenų dalyje ir pamažu ju- 

danti pirmyn. Tai buvo gana įdomu, kadangi atrodė, jog ši banga 
atspindi pirminį vaizdo užregistravimą galinėje smegenų dalyje 
esančioje regos žievėje, kurį sekė bangos judėjimas į priekį, ro- 
dantis tolesnį vaizdo apdorojimą kituose smegenų centruose. Tai 
ypač intriguojanti įvykių seka, kadangi kaktinės smegenų sritys, 
manoma, yra susijusios su veiksmų alternatyvų pasirinkimu bei 
planavimu. Toks aktyvumo bangos judėjimas iš galinės į priekinę 
smegenų dalį žinomam smegenų tyrėjui Robertui Doty priminė 
seną šios srities specialistų aforizmą, kad galinė smegenų dalis 
simbolizuoja praeitį, o priekinė - ateitį: galinė smegenų dalis gau- 
na informacijos apie tai, kas įvyko, tuomet ji perduodama į prie- 
kinę dalį, kurioje paruošiama atitinkama reakcija į tuos įvykius.“ 
Antrasis Johno eksperimento pagalba atskleistas modelis 
buvo plintantis aktyvumo spindulys, tarsi vandens raibuliavi- 
mas, į kūdrą įmetus akmenį, prasidedantis apytiksliai smegenų 
centre. Trečiasis modelis - aktyvumo banga, plintanti iš kairiojo 
pusrutulio į dešinįjį. Komentuodamas šio tyrimo rezultatus, Ber- 
nardas Baarsas — galbūt viltingai — teigė, jog antrojo aktyvumo 
modelio ištakos slypi gumbure, kuris, be abejo, buvo daugelio 
pripažintas neatsiejamu nuo sąmonės signalų paskirstymo li- 
kusioms smegenims. Iš kairės į dešinę plintanti smegenų veikla 
buvo aiškinama kalbos centrų indėlio judėjimu į dešinįjį pusru- 
tulį. Iš dalies modelių tikslumas nebuvo toks reikšmingas, kaip 
pats faktas, kad tokie modeliai egzistuoja, yra dinamiški, kad tai 
EEG fiksuojami ženklai, jog informacija transliuojama iš šaltinio 
į nutolusias smegenų dalis." 
“ Įdomu tai, kad nors pats Johnas pripažino, jog šių elektrinių smegenų tendencijų nustaty- 


mas gali paremti globalios darbo erdvės idėją, tačiau nuo to laiko jis išplatino visai kitokią — 


Savo — sąmonės teoriją. 

Į globalios darbo erdvės teatro metaforą taip pat patenka 
užkulisiai, kuriuos sudaro tam tikru būdu sąmonės kontekstą 
formuojančios esybės. Tai skamba gan miglotai, tačiau stebėti- 
nai akivaizdžiai tą iliustruoja vadinamasis ignoravimo sindro- 
mas. Dėl šio sindromo kenčiantys pacientai praranda dalies juos 
supančios erdvės suvokimą. Dažniausiai išnyksta į kairę nuo jų 
esanti erdvė; taip nutinka dėl dešiniosios pusės momeninės skil- 
ties, viršugalvyje esančios smegenų dalies, traumų. Atrodo, kad 
šioje smegenų dalyje saugomas mūsų kūnus supančios erdvės 
žemėlapis ir, dar svarbiau, ji atsako už šio žemėlapio prieinamu- 
mą sąmonei. Žemėlapio pažeidimų atveju, jų sukeltą ignoravi- 
mo sindromą patiriantys pacientai nemano, kad dalis aplink juos 
esančios erdvės paprasčiausiai išnyko, dar blogiau, jie nebegali 
suvokti, kad toji erdvės dalis turėtų egzistuoti ar, daugeliu atve- 
jų, apskritai neprisimena ją kada nors egzistavus. 

Nepaisant to, kad ignoravimo sindromas per pastaruosius 
dvidešimt metų buvo nuodugniai ištirtas, labiausiai stulbinantys 
šio sindromo pavyzdžiai mus pasiekė iš aštuntojo dešimtmečio 
pabaigos. Tai buvo eksperimentas, kurio objektu buvo pasirinkta 
Piazza del Duomo katedros aikštė Milane. Pagrindinis aikštės 
akcentas yra iš balto ir rausvo itališko marmuro pastatyta ka- 
tedra, išpuošta gausybe skulptūrų bei smailių bokštų. Priešais 
katedrą esanti aikštė yra futbolo stadiono dydžio, joje nėra nie- 
ko daugiau, tik karaliaus Viktoro Emmanuelio, raginančio savo 
pulkus į mūšį, statula. Aikštę iš visų pusių įrėmina pastatai, tarp 
kurių yra įstiklintas devynioliktojo amžiaus prekybos centras 
Galleria, Duomo viešbutis, Rinascente universalinė parduotuvė 
ir vyriškų drabužių salonas Galtrucco. Kodėl tai buvo puiki vieta 


eksperimentui? Kadangi kiekvienas Milano gyventojas katedros 

aikštę pažįsta kaip penkis savo pirštus. Neuropsichologas Edo- 
ardo Bisiachas paprašė dviejų savo milaniečių pacientų, paty- 
rusių dešiniosios smegenų pusės insultą, įsivaizduoti katedros 
aikštę ir pamėginti išvardyti kuo daugiau ją supančių pastatų. 
Tyrimo gudrybė buvo ta, kad tiriamieji turėjo įsivaizduoti aikštę 
iš dviejų taškų: pirmiausia, stovėdami aikštės gale ir žvelgdami į 
katedrą, tuomet - stovėdami ant katedros laiptų ir apžvelgdami 
aikštę iš priešingos pusės. 

Abu pacientai, įsivaizduodami stovį priešais katedrą, suge- 
bėjo išvardyti po keletą pastatų, esančių dešinėje aikštės pusėje, 
bet nė vieno kairėje. Tačiau paprašyti įsivaizduoti, jog stovi ant 
katedros laiptų, tuoj pat pradėjo vardyti visai kitokį pastatų są- 
rašą, kurį sudarė dabar dešinėje esantys pastatai (kurių jie nesu- 
gebėjo prisiminti anksčiau), tačiau nė vieno dabar kairėje aikštės 
pusėje esančio pastato, nors keletą iš jų ką tik minėjo. Bisiacho 
pacientų nesugebėjimas net įsivaizduoti kairiosios juos supančios 
erdvės pusės pademonstravo, jog ignoravimo sindromas yra ne 
paprasčiausias nesugebėjimas matyti kairėje esančią erdvę, 0 ne- 
sugebėjimas ją suvokti. Po neilgų įtikinėjimų vienas iš pacientų 
sugebėjo įvardyti vieną jo kairėje esantį pastatą, tačiau apskritai 
pacientai pademonstravo nekintamą nesugebėjimą suvokti kai- 
riosios katedros aikštės pusės, nepaisant nuo jų įsivaizduojamo 
apžvalgos taško. 

Grįžkime prie globalios darbo erdvės idėjos. Įsivaizduokite, 
kad momeninė skiltis yra vienas iš tų sąmonės kontekstą kurian- 
čių agentų užkulisiuose, kuris, nors ir neprisideda prie scena- 
rijaus dialogo, tačiau paverčia scenoje vykstančius dalykus tin- 
kamais, šiuo atveju, palaikydamas aplink mus esančios erdvės 


suvokimą. Tai skirtumas tarp dešiniojo pusrutulio suvokimo, jog 

kažkas yra negerai, tarkime, kairiajai rankai, ir šios informacijos 
perdavimo bei to paties dešiniojo pusrutulio pažeidimo ir jo ne- 
sugebėjimo pranešti apskritai nieko. Šis pavyzdys atskleidžia du 
dalykus: pavojingas ignoravimo sindromo sukeliamas trūkumas 
yra neatsiejamas nuo nesugebėjimo kreipti dėmesį į kairiąją er- 
dvės pusę ir, žinoma, be į ją sukoncentruoto dėmesio, jokia sme- 
genų veikla negali patekti į sąmonę. 

Tokiu atveju turime šiokių tokių įrodymų, jog sąmonė gali 
priklausyti nuo smegenų struktūros, primenančios tam tikrą glo- 
balią darbo erdvę. Kaip minėta, tai tik vienas sąmonės modelio 
pavyzdys, ir nors jis padeda gana sėkmingai paaiškinti sąmonės 
veiklą, ne kiekvienas ekspertas tokiu paaiškinimu tiki. Negalė- 
čiau išskirti vienokių ar kitokių kritikų argumentų, tačiau vienas 
iš jų iliustruoja, dėl ko gali kilti prieštaravimų. Daktarė Susan 
Blackmore mano, kad globalios darbo erdvės idėja pasmerkta 
žlugti. Psichologės ir rašytojos Blackmore globalios darbo erdvės 
teorija visiškai neįtikina, kadangi ji leidžia manyti esant sąmo- 
nės srautą, besirutuliojančią nuoseklią istoriją scenoje, kuri, Blac- 
kmore nuomone, apskritai neegzistuoja. 

Štai ką ji tvirtina: remiantis globalios darbo erdvės teorija, 
informacija yra sąmonėje arba už jos ribų, tačiau esama paty- 
rimų, rodančių ką kita. Pavyzdžiui, įsivaizduokite, sako ji, kad 
aštuntą valandą vakaro skaitote knygą ir staiga išgirstate (suvo- 
kiate) garsą, kuris primena sieninio laikrodžio dūžius - kažką, 
ko, jūsų Žiniomis, iki to momento nesuvokėte. Jei tai tiesa, tuo- 
met iš kur žinote, kad laikrodis jau sumušė keturis kartus ir kad 
sumuš dar keturis? Laikrodžio dūžių seka kažkaip pateko į jūsų 
protą, tačiau, kiek jums žinoma, iki tol ji nebuvo jūsų sąmonės 


srauto dalis. 

Nesu tikras, ar man teko patirti būtent tokių išgyvenimų 
(nors kalbėjausi su žmonėmis, kurie tai patyrė), akimirką, kuo- 
met netikėtą tam tikro besitęsiančio reiškinio suvokimą galima 
atsekti iki pat pradžios momento, tačiau šis konkretus pavyz- 
dys veda prie Blackmore teorijos, kurią ji supriešina su sąmo- 
nės srautu, pavadindama „iliuzine atbuline tėkme“. Ji tvirtina, 
kad bet kuriuo momentu sąmonėje nėra nė vieno apibrėžiamo 
dalyko; taip tik atrodo ją tiriant. Taigi, pavyzdžiui, kažkas jūsų 
paklausia, apie ką galvojote, arba kažkas patraukia jūsų dėme- 
sį ir motyvuoja jus susimąstyti apie tai, kas dėjosi jūsų galvo- 
je. Tokiomis aplinkybėmis nesunku suvokti, kas tuo metu buvo 
jūsų sąmonėje, tačiau kas atsitiktų tokio klausimo neuždavus? 
Blackmore teigia, kad mūsų smegenys žongliruoja daugybe in- 
formacijos, jausmų, suvokinių bei prisiminimų vienetų (jų tvarka 
šiame sąraše nesvarbi). Tai smegenų kvantinės teorijos versija, 
kurioje įvykiai neapibrėžti, kol fizikas nepamatuoja jų savo prie- 
taisais. Tik tuomet daugybė galimybių išsisklaido, užleisdamos 
vietą vienintelei. Blackmore pripažįsta, kad šios idėjos primena 
žymiąją Danielio Dennetto daugelio projektų teoriją, kurioje lai- 
ko tiesė bei sąmonės srautas užleidžia vietą sumišusiam viena- 
laikiškumui - triukšmingam informacijos vienetų, kurių nė vie- 
nas nepriskiriamas „sąmoningiems“ arba „pasąmoningiems“, 
turgui. Bent jau nė vienas iš šių informacijos vienetų nelaikomas 
sąmoningu arba ne, kol mes nepriskiriame jiems šios etiketės: tai 
ir yra skirtumas tarp tiksliai apibūdintos psichinių įvykių sekos 
ir jos įspūdžio. 

Akivaizdu, jog Blackmore į skirstymą tarp sąmoningo ir 
pasąmoningo žvelgia įtariai. Jos nuomone, tokio skirstymo aps- 


kritai nėra (turiu galvoje abi galimas prasmes). Srautas, kurį ga- 


PROTO TEATRAS | 319 


lime laikyti sąmoningu, taip pat neegzistuoja. Blackmore teigia 
skatinanti savo studentus daug kartų per dieną savęs klausti, „ar 
dabar esu sąmoningas?“. Ji tvirtina, kad kartojimo pagalba to- 
kia savistaba iš pradžių sukelia sumaištį, tačiau po kurio laiko 
atskleidžia keletą persidengiančių, persipinančių gijų (daugybė 
tokių garsų, kaip sieninio laikrodžio dūžiai, galėtų būti geras 
pavyzdys), galbūt simbolizuojančių ne vieną, o keletą nedidelių 
sąmonės srovelių. Jos negali egzistuoti nepriklausomos; jos su- 
kuriamos refleksijos akto pagalba. 

Paskutinį kartą grįždamas prie jau pabodusio pasąmonin- 
gai automobilį greitkelyje vairuojančio Žmogaus pavyzdžio, su- 
prantu, kaip šiuo atveju pritaikyti Blackmore idėją: iš tiesų tuos 
paskutinius dešimt kilometrų jūs nevairavote pasąmoningai, 
paprasčiausiai dabar apie juos susimąsčius, jums taip atrodo, ka- 
dangi negalite prisiminti kreipę dėmesį į kelią. Tačiau ar negalėjo 
būti, kad išties jūsų dėmesys buvo sutelktas į kelią, bent jau tas 
kelias akimirkas, po kurių jis vėl grįždavo prie pagrindinio jūsų 
protą užimančio dalyko - radijo ar pakeleivio? Jei tie trumpučiai 
sąmoningi momentai nebuvo įsimintini, tuomet gali atrodyti, 
kad apskritai nekreipėte į tai dėmesio. 

Tačiau kaip įrodyti Blackmore tvirtinimus? Jei, remiantis 
apibrėžimu, sąmonė yra asmeninė bei privati (net smegenų akty- 
vumą fiksuojančios technologijos nenurodo, ar fiksuojama veikla 
yra sąmoninga, ar ne) ir jei kaskart ją tirdamas atrandu jos srautą, 
kaip patvirtinti, jog šis srautas tėra iliuzija? Blackmore pripažįsta, 
kad tai šiek tiek primena mėginimą sužinoti, ar šaldytuve nuolat 
dega šviesa, staigiai arba kuo lėčiau atidarant jo duris, tačiau ji 
teigia, kad minėtasis refleksijos procesas paremia jos tvirtinimus, 


jog niekada neegzistavo vienintelis sąmonės srautas. 

Prisipažinsiu, kad dažnai to nedarau, tačiau, mano nuomo- 
ne, neatrodo sudėtinga sekti besirutuliojančią minčių, jausmų, 
prisiminimų ar net keistų asociacijų seką. Nors sutinku, kad yra 
momentas, kuriuo man sunku nustatyti, ką sąmoningai suvokiu, 
o ko - ne. Taip yra man kalbant. Jei jums kyla mintis, ką norite 
pasakyti, ir jūs ją išreiškiate, kas dedasi jūsų galvoje tariant Žo- 
džius? Mano atveju nevyksta beveik nieko. Galbūt tai priešta- 
rauja senam, tarp smegenų tyrėjų populiariam posakiui: „Iš kur 
galiu žinoti, apie ką mąstau, kol nepasakau to garsiai?“, leidžian- 
tis manyti, kad iš tikrųjų mintys yra taip glaudžiai susijusios su 
kalba, jog negalime tvirtinti, kad mintis kyla pirmoji. Tačiau aš 
nemanau, kad tai tiesa. Paprastai, kalbėdami turite galvoje no- 
rimą išreikšti mintį, o ne tikslią žodžių formuluotę. Mintys, re- 
gis, išsakomos daugiau ar mažiau spontaniškai. Tačiau net ir tuo 
atveju, kas vyksta jūsų galvoje tariant žodžius? Pamėginkite. 

Bernardo Baarso nebaugina Blackmore pozicija; elektroni- 
niame laiške man jis komentavo: „Jei Sue Blackmore yra teisi, 
vadinasi, evoliucija iškrėtė mums piktą pokštą. Teoriškai mes 
nesugebame sąmoningai prognozuoti ateities. Tačiau neabejoti- 
nai tą darome kiekvieną dieną, mat, priešingu atveju, be tikslo 
klajotume po pasaulį tarsi skanus kąsnelis prasėlinančiam tigrui. 
Taigi kasdienės mūsų patirties požiūriu, hipotezė yra neteisinga. 
Jei negalime prognozuoti net netolimos ateities (naudodamiesi 
sąmoningomis ir pasąmoningomis žiniomis), kokia tuomet iš 
mūsų nauda?“ 

Sunku nuspėti, kuo baigsis ši diskusija: kaip minėjau, Su- 
san Blackmore abejonės globalios darbo erdvės teorija atspindi 
tik vieną požiūrį. Iki šiol neprisiverčiau suskaičiuoti visų teorijų 


apie sąmonės veikimą, bet jų turėtų būti tuzinai. Tačiau galėčiau 

lažintis, kad kažkur tarp teatro metaforos ir Blackmore modelių 


chaoso glūdi tiesa, ar bent tai, kas netoli tiesos. 


Nebūtų logiška užbaigti šią temą, nepaminėjus, kiek daug dar 
reikia paaiškinti. Akimirką įsivaizduokite, kad globalios darbo 
erdvės idėja yra teisinga; arba yra kažkas, ko ji neapima? Pradė- 
kime nuo minties, kad sąmonė leidžia pasąmonės moduliams pa- 
siekti informaciją, kad problemą išspręstume pasitelkdami visas 
įmanomas žinias. Kaip tiksliai vyksta šis perdavimas? Daugelis 
tiki, kad besidalijančiose informacija smegenų dalyse signalus 
siunčiantys neuronai turi kažkokiu būdu sinchronizuoti savo 
darbą. Tačiau ar tai reiškia, kad visi perduoda signalus tuo pačiu 
metu, ar kad jų veikla koordinuojama taip, kad lėtesnieji neuro- 
nai paspartina savo veiklą, o greitesnieji - pristabdo? Jei sąmonę 
generuoja perduodamų signalų tempas, tuomet ar ji atsiranda 
netikėtai, kai peržengiama tam tikra kritinė aktyvumo riba, ar pa- 
mažu, aktyvumui intensyvėjant? Visi šie variantai yra įmanomi. 
Pamėginkite perkelti kokį nors prisiminimą į savo sąmo- 
nę, pavyzdžiui, apie pirmąjį jūsų šeimos automobilį. Kas įvyko 
jūsų smegenyse, iškylant šiam vaizdiniui? Ar už tai, kad pasą- 
moningas vaizdinys tapo jūsų minčių centru, atsako tam tikrų 
nervų grupės signalų perdavimo greitis, ar intensyvumas? Pri- 
siminkite, jog smegenų veiklos tyrimai atskleidė, kad tam tikros 
smegenų sritys tampa ypač aktyvios, atsižvelgiant į suvokimą, 
už ką tos sritys atsako, pavyzdžiui, veidų verpstė tampa akty- 
vi, sąmoningai suvokiant veidą. Tačiau šios sritys gali būti akty- 
vios ir sąmonei nedalyvaujant. Taigi kas tuomet atlieka lemiamą 
vaidmenį? Ir kokios įtakos visam tam turi neuromediatoriai? Jų 


pagalba nerviniai impulsai perduodami iš vieno neurono į kitą, 

o turint galvoje, kad vienas neuronas gali sudaryti tūkstančius 
jungčių su kitais, tampa aišku, kad cheminis sąmonės aspektas 
yra be galo svarbus. Deja, išskyrus sapnavimo būseną, apie tai 
nedaug kas težinoma. Visiškai neaišku, ką bendra mediatoriai 
turi su pirmojo jūsų šeimos automobilio prisiminimu, tačiau aki- 
vaizdu, kad sutrikus neuromediatorių išskyrimui ar jų recepto- 
rių veiklai, pavyzdžiui, schizofrenijos atveju, sąmonė pakinta. 
Šie atsakymų laukiantys klausimai yra itin svarbūs, tačiau 
pagrindinis - sudėtingoji problema - išlieka ne tik neatsakytas, 
bet net ir neaptartas ne tik globalios darbo erdvės teorijoje, bet 
ir jokioje kitoje.“ Dar kartą pagalvokite apie pirmąjį jūsų šeimos 
automobilį (prisiminimas apie kurį, tikėtina, ir vėl paniro į savo 
vietą pasąmonėje) ir paklauskite savęs, ką tiksliai apie jį prisi- 
menate, neįskaitant spalvos ir modelio? Ar savo mintyse mato- 
te automobilį iš lauko, ar žvelgiate iš įprastos keleivio sėdynės? 
Ar prisimenate durų trinktelėjimą, naujo automobilio kvapą, ar 
ginčus, į kuriuos nuolat įsiveldavo priekyje sėdintys jūsų tėvai? 
Dabar paklauskite savęs, kaip būtent daugelio smegenų sričių 
suaktyvėjimas sukuria šiuos vaizdus bei jausmus, kurie užlieja 
milijardus sinapsių? Galbūt dėmesys klajoja aplink, tačiau visa 
tai yra fizika ir chemija, o ne protavimo būdas. Mintys neturi ma- 
sės, arba kol kas ji neatrasta. Sudėtinga problema, anot filosofo 
Davido Chalmerso, yra, pasitelkus turimas chemijos bei fizikos 


žinias, sukurti tas mintis.** 


“ Kvantinės sąmonės teorijos šalininkai tvirtina, kad jų teorijos pagalba galima bent priartėti 
prie sudėtingosios problemos. Tam reikia įprastas chemijos bei fizikos žinias paversti kvanti- 
niais fenomenais. Skeptikai atmeta tokius tvirtinimus sakydami, kad vienintelis bendrumas 
tarp kvantinės fizikos ir sąmonės yra jų paslaptingumas. 

32 Chalmersas tvirtina, kad sąmonė yra viena iš fundamentaliųjų Visatos savybių, kaip gra- 
vitacija ar elektros iškrova. Jei iš tiesų taip, nenuostabu, kodėl iki šiol mums nepavyko jos 
apčiuopti. 

Iš visų su sąmone susijusių klausimų, skiriančių mokslinin- 
kus nuo filosofų, bei skatinančių abiejų disciplinų atskirų grupių 
kūrimąsi, sudėtingoji problema yra pati svarbiausia. Kai kuriuos 
ji apskritai atbaido nuo bet kokio progreso; kitus ji skatina keliau- 
ti į tolimiausius mokslo pakraščius - ir už jų - mėginant susiau- 
rinti prarają tarp fenomenų, kuriuos reikia paaiškinti, ir šiandien 
prieinamos informacijos; dar kitus ji verčia pripažinti, jog šiuo 
metu neturime tinkamų priemonių paaiškinimui suformuluoti, 
tačiau dėl to nevertėtų apleisti šio klausimo. Naujų technologijų, 
žinių bei gausybės tyrimų pagalba kol kas tolimi ir svetimi atsa- 


kymai ateityje gali paaiškėti. 

EPILOGAS 


Šią knygą pradėjau rašyti paslapčia baimindamasis, jog neįma- 
noma apibrėžti jos pagrindinės temos; ją baigiu nerimaudamas 
dėl to, kad perskaitytos mintys sukels jums daug apimančių 
klausimų, į kuriuos, nelaimei, neįmanoma atsakyti. Rimtai ir be 
sarkazmo atsakymų į šiuos klausimus siūlyčiau ieškoti tokiuose 
leidiniuose, kaip „Oxford Companion to the Mind“. Viskam yra 
savas laikas bei vieta; mano tikslas buvo kuo kruopščiau nuta- 
pyti sąmonės, kuri vienija mus visus, paveikslą. Tačiau nenoriu 
atsisveikinti nepaminėjęs, kaip kasdieniška sąmonė tam tikromis 
aplinkybėmis gali apstulbinti. 

„Kosminę sąmonę“, be abejo, galima laikyti viena tų nepa- 
prastų variacijų. Veikiausiai, yra keletas jos rūšių bei pasiekimo 
būdų, tačiau apskritai paėmus, tai trumputis laiko tarpas, kuo- 
met jaučiame ramybę ir pakylėjimą, vienybę su Dievu, pomirti- 
niu gyvenimu bei Visata, ir dar daugiau dalykų, kurių neįma- 
noma apibūdinti žodžiais. Jos yra, kaip mėgsta sakyti filosofai, 
„nheapsakomos““. 

Dviejų individų liudijimai, galbūt, padės susidaryti kosmi- 
nio potyrio įspūdį. Asmeniniai liudijimai, kaip jau matėme, yra 
reikšmingi tyrinėjant sąmonę, tačiau jie kur kas svarbesni tokiais 
atvejais kaip šis, mat toliau aprašoma sąmoningoji patirtis stipriai 
skiriasi nuo daugelio žmonių. Pirmąjį pasakojimą užrašė devy- 
nioliktojo amžiaus kanadiečių gydytojas Richardas Maurice'as 
Bucke'as, įkūręs Vakarų Ontarijo medicinos universitetą. Dar ne- 
sulaukęs dvidešimt vienerių, jis jau galėjo pasigirti kelione trau- 


kiniu iš Fort Livenvorto į Kaliforniją ieškoti sidabro, kurios metu 

nušalęs jis neteko pėdos. Didžiąją savo gyvenimo dalį jis užsiėmė 
medicinos praktika Vakarų Ontarijuje, tačiau dažnai keliaudavo 
į Angliją - kur baigė mokslus - ir būtent vienos tokių kelionių 
metu jis susidūrė su gyvenimą keičiančiais patyrimais. 

Įvykį jis pasakoja trečiuoju asmeniu, tačiau pagrindinis šios 
istorijos veikėjas yra jis pats. Vieną devynioliktojo amžiaus pir- 
mojo dešimtmečio vakarą po su draugais praleisto poezijos va- 


karo dviračiu ekipažu jis grįžo į savo namus Londone, kai 


„Netikėtai, be jokio perspėjimo, pasijuto apsiaustas spalvoto 
liepsnojančio debesies. Akimirką jis pagalvojo apie gaisrą, neti- 
kėtą įvykį didžiajame mieste, tačiau tuoj pat suprato, jog šviesa 
sklinda iš jo vidaus. Neilgtrukus jį užliejo nepaprastas džiugesys, 
didžiulė laimė, kuriai įkandin sekė intelektualus nušvitimas, ku- 


rio apsakyti paprasčiausiai neįmanoma. 


Jis matė ir suprato, kad Kosmosas nėra negyva materija, 0, prie- 
šingai, gyva Esybė, kad žmogaus siela yra nemirtinga, o Visata 


sudaryta taip, jog visa veikia išvien kiekvieno ir visų labui“! 


Transcendentiniai Bucke'o išgyvenimai tetruko vos kelias aki- 
mirkas, tačiau niekada iš tikrųjų jo nepaliko; jis visuomet juos 
prisiminė ir tikėjo jų tikrumu. 

Mūsų dienoms artimesnės perspektyvos, išspausdintos to 
pačio leidinio „Journal of Consciousness Studies“ straipsnyje, 
kurio autorius Allanas L. Smithas. Mokslininko Smitho gyve- 
nimą visam laikui pakeitė potyriai, daugeliu požiūrių panašūs 
į Bucke'o išgyvenimus. Po jų jis keletą kartų mėgino pakartoti 
šiuos išgyvenimus LSD pagalba. To padaryti nepasisekė (savai- 
me suprantama, tai nuliūdino), tačiau jis įgijo patirties, leidusios 


atskirti šias dvi patyrimų rūšis. 

Smitho kosminė akimirka prasidėjo pačiu keisčiausiu bū- 
du: jis sėdėjo krėsle stebėdamas saulėlydį, kai netikėtai pajuto 
neįprastą dilgčiojimą savo tarpvietėje - srityje tarp genitalijų ir 
išangės (arba, kaip mano žmona pasiūlė ją pavadinti, „neutra- 
lioje vietoje tarp priekio ir užpakalio“). Kodėl tai buvo prana- 
šiškas ženklas, spręskite patys. Dilgčiojimas netrukus užleido 
vietą Smithą supusios šviesos pasikeitimui ir netrukus — dar 
gilesniems potyriams: „Aš susiliejau su šviesa ir visa, įskaitant 
mane, tapo nedaloma visuma. Nuo Visatos manęs niekas nebe- 
skyrė. Tiesą sakant, teigdamas, kad egzistavo Visata, aš pats ar 
dar „kažkas“, jus tik suklaidinčiau... Nieko „nevyko“ - tęsėsi ne- 
sibaigianti vienybės būsena“. 

Smitho atveju, ekstazė truko geras dvidešimt minučių (jam 
taip atrodė, nes laikas buvo sustojęs). Kaip ir Bucke'as, jis mė- 
gino pakartoti šiuos išgyvenimus, tačiau nepasisekė. Bet kuriuo 
atveju, potyriai vartojant LSD, atskleidė keletą įdomių skirtumų 
tarp narkotinių medžiagų poveikio ir tikrojo kosminio išgyveni- 
mo. Kai kurios šių patyrimų savybės buvo panašios: laiko tėkmė 
sulėtėjo, pasikeitė šviesa bei, kaip jis pats apibūdino, pasireiškė 
„neapsakomo tam tikrų objektų reikšmingumo potyris“. 

Tačiau LSD sukeltai būsenai trūko kosminio elemento: lai- 
kas sulėtėjo, tačiau nesustojo; jo nuotaika buvo permaininga, o 
ne džiugi; savastis galbūt kurį laiką pakito, tačiau niekuomet ne- 
išnyko visiškai. Smithas yra įsitikinęs, jog šie du patyrimų tipai, 
nors ir panašūs, tačiau yra visiškai skirtingos sąmonės būsenos. 
Jei jas pridėsime prie sapnavimo bei būdraujančios sąmonės, 
žmogaus būsenų katalogas pamažu ims plėstis. Kas įvyko? Vie- 
nas iš įdomių šių asmeninių jausmų aspektų yra tai, jog bent jau 


vieną iš jų galima patirti tam tikrais meditacijos būdais. 

Knygos „Why God Won't Go Away“ autorius Andrew New- 
bergas iš Pensilvanijos universiteto smegenų nuotraukų pagalba 
nagrinėjo patyrusių Tibeto budistų smegenų aktyvumą medita- 
cijos metu ir nustatė, kad kaktinės jų smegenų skirtys pastebimai 
suaktyvėja, tuo tarpu momeninės skiltys praktiškai išsijungia. 
Kyla pagunda susieti šiuos rezultatus su meditacijos potyriais. 
Kaktinės skiltys leidžia visiškai susikoncentruoti, ką greičiausiai 
ir darote meditacijos metu, kartodami paprastą mantrą. Viena iš 
svarbiausių momeninių skilčių funkcijų yra kurti savąjį „aš“, jo 
poziciją bei vietą erdvėje ir jį supančios erdvės formą. Galėtumė- 
te tvirtinti, kaip tai darė Newbergas, kad tokius smegenų akty- 
vumo pokyčius, kokių tikėtumės iš žmogaus, kuris jaučia, neva 
tarp jo ir jį supančios aplinkos esantis barjeras pamažu nyksta, 
iš tiesų matome smegenų nuotraukose: momeninių skilčių, ku- 
riose pirmiausia ir sukuriamas minėtas barjeras, aktyvumas su- 
silpnėja.“ 

Visa tai skamba tobulai, ar ne? Savo noru galite pasiklys- 
ti Visatoje vien dėl to, kad smegenys nuleidžia užtvaras, kurios 
paprastai kliudo šiems potyriams. Tačiau tokias išvadas derėtų 
daryti atsargiai: tų pačių smegenų skilčių traumos gali sukelti 
ignoravimo sindromą, dėl kurio kairioji jus supančios erdvės 
pusė paliekama už sąmoningo suvokimo ribų. Kosminių išgyve- 
nimų metu, atrodo, erdvės suvokimas nedingsta, tik pasikeičia 
jo prigimtis. Bet kuriuo atveju, jūs jau žinote, mes tik pradedame 
aiškinti, kas dedasi momeninėse skiltyse sąmonės atžvilgiu. 

Dar reikėtų paminėti įdomų ryšį su kitais sąmonės aspek- 
tais. Prieš kurį laiką gavau elektroninį laišką iš surat shabd jogą 


“ Neseniai publikuotame tyrime, kuriame dalyvavo Tibeto vienuoliai, pastebėta, jog, žiūrė- 
dami į tokią dviprasmišką figūrą, kaip Nekerio kubas, vienuoliai sugebėjo sustabdyti alter- 
natyvių vaizdų kaitą kartais net kelioms minutėms. 

praktikuojančio vyriškio, kuris apibūdino panašų atsiskyrimą 
nuo fizinio kūno: „Tai labai tikroviškas pojūtis. Jis prasideda 
kūno galūnėse, keliauja jomis aukštyn ir, galiausiai, pavirsta tam 
tikru sąmonės lygmeniu, kurio centras, regis, yra tarp akių, ties 
viršutine nosies dalimi. Reikia būti užsimerkusiam, o žvilgsnį iš- 
laikyti apžvalgos lauko centre“. Šis apibūdinimas stebina ne tik 
dėl patiriamo kūno išsiskaidymo, bet ir dėl fakto, kad galiausiai 
liekanti sąmonė yra būtent toje vietoje - tarp akių, už nosies — 
kurioje, anot sąmonės ekspertų, ji paprastai yra būdravimo bū- 
senos. 

Allanas L. Smithas pastebėjo, kad gyvenimas, apsvaigus 
nuo LSD, atrodo blyškus, palyginti su kosminiais patyrimais, 
tačiau yra buvę kitų pasakojimų apie narkotinių medžiagų su- 
keltus sąmonės pokyčius, kurie leidžia manyti, jog egzistuoja 
daugiau ir dar keistesnių būsenų. 

Galbūt pažįstate daktarą Andrew Weilą iš šypsančio veido 
afišose, kuriose jis reklamuoja vitaminus ar savo receptų knygą, 
tačiau Weilo sąmonės tyrimai intriguoja, vienu iš jų jis sutiko pa- 
sidalyti su darbų apie sąmonę kolekcija.* Weilas yra botanikas 
ir gydytojas; ankstyvaisiais savo karjeros metais tyrinėjęs ne tik 
santykinai standartinių narkotikų, pavyzdžiui, marihuanos ar 
haliucinogeninių grybų, bet ir egzotinių medžiagų, kurias var- 
toja Amazonės baseine gyvenančios gentys, poveikį psichikai. 
Įdomiausia, kad kartkartėmis, nors ir neįtikėtinai tai skamba, kai 
kurias iš jo tirtų medžiagų grupe vartojantys žmonės kažkaip 
išgyvena tokių pat sąmonės potyrių, kaip kiti juos supantys in- 
dividai. 

Pats Weilas apibūdina išgyvenimus, kuriuos patyrė rūky- 


damas tam tikru būdu paruoštus dykumų rupūžės nuodus. Tai 

narkotinė medžiaga, kuri gali pasirodyti šiek tiek per stipri ne- 
patyrusiems „vartotojams“. Daugeliui pradinis nuodų poveikis 
pasireiškia suvokimo praradimu penkioms ar septynioms minu- 
tėms — vartojantysis nuodus paprasčiausiai nustoja egzistuoti. 
Tuomet, pamažu, įprastas suvokimas sugrįžta; kai kurie varto- 
tojai sugrįžimą apibūdina kaip stulbinamą (ir, esu tikras, rami- 
namą) pojūtį. Weilas šių nuodų mėgino kartą: „Įkvėpiau garų su 
draugu, kuris buvo jų bandęs, pradinė intoksikacijos fazė buvo... 
na, aš paprasčiausiai jos neprisimenu. Tačiau sugrįžimo ir savęs 
bei aplinkos suvokimo atkūrimo metu, išgyvenau ryškų potyrį, 
kuris tesėsi minutę ar dvi, tarsi mes būtume vienas kito sąmonė- 
je. Narkotikų poveikiui atslūgus, mano draugas pasakojo, kad ir 
jis išgyveno tą patį“. 

Galbūt šie potyriai atrodo nepaprasti ar net keisti, tačiau tai 
tik dalelė to, ką pasakojo kiti. Weilas aprašė Manuelio Curdovos 
potyrius vartojant narkotines medžiagas, vadinamas ajahuaska, 
su dvylika kitų vyriškių. Apsvaigę visi matė keistų džiunglių 
gyvūnų vizijas: „Kai kurių anksčiau nebuvau matęs. Mačiau 
gelsvai rusvą pumą, keletą skirtingų mažesnių dėmėtųjų ocelo- 
tų, tuomet - didžiulį dėmėtą jaguarą. Grupėje kilę šnabždesiai 
rodė pritarimą. Neapsakomo dydžio gyvūnas, nuleidęs galvą 
ir iškišęs liežuvį, nusliūkino tolyn. Jo burna buvo pilna didelių, 
bjaurių dantų. Netikėtas plėšrūno elgesio pasikeitimas tarp šmė- 
kliškų stebėtojų sukėlė virpulį“. 

Kas galėtų būti geriau už paslaptis, besikaupiančias ant pa- 
slapčių? Įprasta sąmonė pasižymi gausybe iki šiol nepaaiškintų 
savybių, dėl kurių jas patiriantieji vis dar negali sutarti. O dar 
bendra sąmonė? Weilas savo esė baigia taip: „Nemanau, kad ga- 


lime drįsti pašalinti paslapties aspektą iš realybės patyrimo. Taip 

pat nemanau, kad mokslas turėtų mėginti tai padaryti. Moks- 
lo pagalba galima priartėti prie paslapties atskleidimo. Bet kuo 
ryškiau mokslo šviesa apšviečia realybę, tuo aiškiau suvokiame, 
kokią neapsakomo dydžio erdvę apima tamsa“. 

Kasdienės budrios sąmonės supratimas yra pakankamai 
paslaptingas; jau minėjau daugybę kartų, yra įsitikinusių, jog, 
niekada nesugebėsime jos paaiškinti. Tačiau, jei mokslininkai 
nemėgins bent kilstelėti uždangos ir Žvilgterėti į stebuklingą 
mechaninę sąmonės sandarą, kaip galėsime įvertinti arba, juo 
labiau, suprasti čia perpasakotas istorijas? 

Manau, visi sąmonės tyrėjai sutiks, jog šiandien nėra ade- 
kvačios teorijos, kuri pradėtų aiškinti, kaip aplink laužą sėdinčių 
žmonių grupė galėjo „pamatyti“ tą patį baugų gyvūną. Tačiau 
tai nereiškia, kad vieną dieną negalėsime kalbėti apie vienokias 
ar kitokias įžvalgas šiuo klausimu. Vis dėlto pirmiausia turime 
suprasti paprastesnius dalykus, pavyzdžiui, sprendimą, kad 
šiuo metu nieko nenorite labiau už bokalą alaus. Pirmyn! Tačiau 
nemanykite, kad su šiuo sprendimu jūsų sąmoningas protas tu- 


rėjo ką nors bendra. 

Rašydamas šią knygą supratau vieną dalyką: nėra pasaulyje la- 
biau erzinančio darbo už knygos autoriaus tyrimų analitiko triū- 
są. Šiuo atveju Tamara Adamek buvo ši „laimingoji“. Jos indėlis 
į galutinį produktą greičiausiai nebuvo toks, kokį ji įsivaizdavo: 
keletas jos kruopščiai atrinktų (tačiau sekinamai išsamių) darbų 
segtuvų, kuriuos ji surinko mano pasiūlytomis temomis, apleis- 
tų, tačiau vertingų, vis dar guli tvarkingoje šūsnyje mano kabi- 
nete. Tai ne jos kaltė: paprasčiausiai mano nuomonė apie tai, kas 
turėtų patekti į knygą, o kas - ne, nuolat keitėsi. Ji prisidėjo savo 
neblėstančiu entuziazmu, susidomėjimu, kandžia kritika, humo- 
ro jausmu bei tikėjimu knyga. Jei visi šie dalykai sudaro medžia- 
gos paiešką, tuomet puiku. Be jų nebūčiau judėjęs į priekį. 

Kevinas Hansonas iš HarperCollins leidyklos dalijosi su 
manimi savo nemirtingu tikėjimu. Jis praktiškai sukūrė šią kny- 
gą ir nė akimirką ja nesuabejojo. Redaguodamas Jimas Giffordas 
perskaitė rankraštį net keletą kartų (drąsus žmogus). Su humoru 
ir dėmesiu detalėms Stephanie Fysh pavertė nuobodžią mano 
prozą tikra anglų kalba. 

Daugelis mokslininkų mielai atsakė į prašymus suteikti 
informacijos bei dar neišleistų mokslinių darbų versijų. Tarp jų 
buvo Bernardas Baarsas ir jo kolegos iš Smegenų tyrimų instituto 
San Diege, Christofas Kochas, Jamesas Rutka, Ronas Rensinkas 
ir Brokas Fentonas (aprašęs šikšnosparnio gyvenimą). Dėkoju 
jiems. Tačiau du psichologai, Alanas Kingstone'as ir Allison Se- 
kuler, padrąsino ir įkvėpė mane labiau nei kiti, tiek rengiant šią 


knygą, tiek anksčiau. Už tai jiems esu ypač dėkingas. 

Ar kada nors važiavote greitkeliu ir netikėtai suvokėte, jog neprisime- 


nate paskutiniųjų dešimties kilometrų? Kodėl atrodo, kad kelionė pir- 


myn visuomet trunka ilgiau nei kelionė atgal? O gal kada nors norėjote 


sužinoti, ar pasaulį matote tokį pat, kaip ir jus supantys žmonės? 

Knygoje „Proto teatras“ žymusis radijo diktorius bei rašytojas moksli- 
nėmis temomis Jay'us Ingramas gilinasi į šiuos ir kitus klausimus apie 
sąmonę bei mūsų smegenų veiklą, mėgindamas išsiaiškinti, kaip pasau- 


lis, jį suvokiant, įgauna prasmės. 


Mokslinius tyrimus Ingramas nepaprastai puikiai išverčia į visiems su- 
prantamą kalbą. Bendrais bruožais jis apibūdina tuzinus eksperimen- 
tų, kurie pakėlė uždangą ir leido žvilgtelėti į sielos skiautelę - sąmonę... 
Geriausia žinia yra tai, jog, kaip visada, darbas atliktas nepriekaištingai 
ir yra ne tik lengvai prieinamas, bet ir labai smagiai skaitomas! 


The Globe and Mail 


„Proto teatre“ atsisakoma epizodinių esė formato, kuriuo iki šiol buvo 
mėginta ambicingai bei detaliai analizuoti vieną objektą - žmogaus są- 
monę... Ingramas smulkiai nupasakoja susimąstyti verčiančius eksperi- 
mentus ir tyrimus, kurie parodo, kaip toli pažengėme sąmonės suvoki- 
mo kelyje ir kiek daug dar liko nueiti. 


Ottawa Citizen 


Jay'us Ingramas lydi mus kelionėje pasroviui sąmonės upe... Maloni iš- 


kyla. 


